
INDLEDNING. 


Dans  og  Dansevise. 

Oaaledes  som  Folkeviserne  nu  ligger  for  os,  er  de 
dels  blevne  opskrevne  af  adelige  Damer  i  del  16de  og 
17de  Aarh.,  dels  sungne  af  Bønderfolk  ned  mod  vore 
Dage  i  Bindestuer  og  ved  festlige  Sammenkomster  eller 
i  det  enkelte  Hjem  af  Moderen  for  hendes  Børn.  Men 
forud  for  den  Tid,  da  de  blev  førte  i  Pennen,  ligger 
der  en  lang  Tid  —  deres  Liv  i  Middelalderen  — ,  hvor 
de  blot  lærtes  udenad  ved  Sang,  og  hvor  de  ydre  For- 
hold var  helt  forskellige:  de  hørte  ikke  saa  meget  til 
ved  Haandarbejdet  eller  ved  Gildebordet,  men  de  blev 
sungne  i  Dansen.  —  Dette  Forhold  kræver  en  nærmere 
Redegørelse. 

Sammen  med  Ridderlivet  optræder  hos  alle  Europas 
Folkeslag  Dansen  som  en  særlig  yndet  Idræt.  Mænd 
og  Kvinder  danner  en  Kres  og  danser  rundt;  Musik  har 
man  enten  af  et  Instrument,  eller  ved  at  en  i  Kresen 
synger  en  Dansemelodi  og  lægger  de  Ord  under,  der  i 
Øjeblikket  falder  ham  ind:  en  Opfordring  til  Dans,  et 
Udbrud  af  Livsglæde  eller  Savn,  eller  af  Skæmt.  Syd- 
frankrigs Troubadourer  og  siJen  Tysklands  Minnesangere 
digtede  mange  af  deres  Smaadigte  som  Dansetekster;  og 
"  baaren  af  Melodi  og  af  Ord  trængte  Dansen  ind  alle- 
svegne.  Den  indtog  de  nordiske  Lande  i  Stormløb,  fra 
Danekongens  Gaard  til  de  islandske  Bondestuer.  Selv  i 
Klostret   trængte  den  ind:  dengang  Absalon  blev  Biskop 

i  Sjælland,  plejede  Munkene  paa  Eskilsø  ved  Aarets 
store  Fester  at  byde  deres  Frænder,  Mænd  og  Kvinder, 
til  sig  og  holde  (^ijde  og  Runddans  med  dem  i  Spise- 
salen. Her  fik  Biskopen  sat  en  Stopper  for  Dansen; 
men  paa  alle  andre  Omraader  gik  den  frit  nok.  For- 
gæves betegnede  Sakse  saadanne  Gøglerspring  som  uvær- 
dige for  Ædlinge  og  Kæmper.  '^ 

Folkeviserne  maler  atter  og  atter  Dansen.    En  Skare 
af  Mænd  eller  af  Kvinder  (eller  af  begge,   blandede  til- 
fagjdigt  mellem  hverandre)  tager  hinanden  i  Haanden  og 
begynder  en  Runddans  eller  en  Dans  i  Kæde,  enten  paa    ^^f^ 
Stuens  Gulv  eller  endnu  healere  ude  i   def  fri:    i    Borg-'''*-'^^^ 
gaarden,    i  Toften    eller   ude   ved  Aa.     En    enkelt   For-     "^"^ 
danser   leder  Bevægelsen   og   Takten:    han    synger   selv 
for,  eller  —  hvad  der  er  endnu  mere  yndet  —  en  Kvinde 
danser  ham   nærmest   og  kvæder  en  Vise.     Der  er  Lej- 
lighed nok  til  Dans;  Kongens  Svende  danser  sammen  ved 
Bo'rgeled,  Fruen  og  hendes  Tjenestemøer  standser  deres 
Arbejde   og   træder  Dans  paa  Stuens   Gulv.     Men   bedst 
gaar  den,  der  hvor  Mennesker  samles  i  større  Flok  ved  *4j^^ 
festlig  Lejlighed.    Allermest  gæ]der  det  de  folkelige  Aars-  ^^^, 
fester,   hvor  den  gamle   „Leg"   med  Jubel  og  Springen- 
omkring  afløses  af  Dans    og  Danseviser:    i   Midsommer- 
natten  omkring   Sankt-Hans-Blusset,  og  i   Midvintersam- 
menkomsterne, Julestuerne,   meS  deres  Julebuk,    Hjorte- 
dans   og    andre  Udklædningslege.     Selv  Kirkens    Fester       ,,  . 
giver  Anledning  til  Dansefester,    Foran  de   store  Højtids-  -j««***^ 
dage  fejrede  Kirken  en  Vigilie,  en  Vaagenat,  med  Guds- 
tjeneste;   Folket    samledes    i    Mængde    for    at    lytte    til 
Messesangen  paa  visse  Tider  af  Natten,   og  alt  imellem 
kortedes   Tiden  ved   Samtale,   Fortællinger,   Sang  og   — 
Dans.     Som   saa  ofte  gjorde    Middelalderen   det    hellige 
verdsligt  (ligesom  den  kunde  give  det  verdslige  et  helligt 
Udseende);  „Vaagenætter"  "blev  Fællesbetegnelse  for  Ung- 
dommens   jublende    overgivne   Fester  om  Natten    under 
aaben  Himmel  ved  „Vaageilden"   (Festblusset)  eller  Maj- 
træet.     Men   ærbare   Møer  holdt   sig  helst   fra  den  vil(le 
Tummel.  —  Der  var  Arter  nok  af  Dans;  var  en  Bejler- 
dans  for  dristig,  saa  var  Sværddansen  mere  høvisk.  Ved 

Ridder  Stigs  Bryllup  danser   han   selv  forrest  i   Rækken 
med  Guldkar  paa  Haand  og  drikker  sin  Fæstemø  til. 

Til  Dansen  hørte  Sangen,  de  Ord,  som  Fordanseren 
fandt  paa  at  benytte  til  Melodien,  allerhelst  de  korte  Ud- 
•*tJ    brud  af  eget  Stemningsliv  eller  Indtryk  fra  den  nærmest 
omgivende  Verden.     Snart  en  Opfordring  til  Glæde  som 
i  den  lille  islandske  Strofe: 

Favrt  synger  Svanen 
den  sommerlange  Tid, 
da  er  Lyst  at  skæmte  sig, 
min  Lilje  hvid! 
Favrt  synger  Svanen. 

Snart  Udtryk  for  Vemod: 

Mine  ere  Sorgerne 
tunge  som  Bly, 
brændte  ere  Borgene, 
der  bygte  var  af  ny*). 

Snart   atter   en   rask  Opsang   til   Krigernes  Vaaben-Dans  ck</<M^ 

som  i  disse  danske  Vers: 

Kongen  raader  for  Borgen  al*t,c-u^ 

og  saa  for  alle  Land,  * 

og  for  saa  mangen  rasker  Helled 
med  dragen  Sværd  i  Hånd. 
Kongen  raader  for  Borgen. 

Lad  den  Bonde  raade  for  sit  Bo, 
den  Hovmand  for  sin  Hest; 
Kongen  udaf  Danemark 
han  raader  for  Borg  og  Fæst'. 
Men  Kongen  raader  for  Borgen. 


"")  Denne  ^Dans"  (dette  Dansevers)  kvad  Islændingen  Tord 
Andressøn  i  Aaret  1264  under  bange  Anelser,  da  han 
førtes  bort  som  Gissur  Jarls  Fange;  næste  Dag  brød 
Jarlen  sit  Fredslofle  og  lod  ham  dræbe. 


8  Indledning. 

I  „Træd    haardt   i   vort    Gulv",    hedder   det    i    en    færøsk 

Dansevise,    , sparer  ej   vor"   Sko,  Gud  maa  raade,  om  vi 
drikker  næste  Jul."    (Det  er  den,   som   Ploug   har  efter- 
Uni^UA/,  lignet  i  sin  Vise  om  Slaget  ved  Slesvig.) 

Men    til    Dansevers    lader    sig    ogsaa  bruge   enhver  >tv«v« 
,j^^uJ^4±.^  Henvendelse  til  de  dansendes  egen  Kres:    en  , Elskovens         ' 

^  ^  Vise"  sungen  af  en  Jomfru  til  en  Ridder,  eller  omvendt; 

.,^,,«^^^,^'t«.<^«c-         gUgj.   ogsaa    en    gækkende    eller    drillende    Samtale   ført 

'         mellem  en  Svend  og  en  Jomfru  i  Vers,  der  dels  hus^e- ,^,j;^^^ 
des  udenad,  dels  formedes  fra  ny  i  Dansens  Kamphede. 
Og  til  denne   skæmtende    Digtning    hører   ogsaa  Spotte- 
visen  over  kendte  Personer:   „Der  gaar  Dans  ved  Riber- 
,  .  Port,  de  spotter  Sorten-Iver,   for  han  er  saa  sort,"  som 

\*M^  **^  ^^'^  fyndig   hedder.    Eller  stolt  Elselille  rejser  sig  fra  sit 

/      V  Arbejde   og    beder   sine   Møer   at  danse   med   hende  og 

synge  en  Vise  om  hendes  Bejlere,  Hr.  Laves  Sønner  af 
Lund: 

Den  ene  hedder  Hr.  Mogens, 
den  anden  Hr.  Eske  Høg: 
de  har  saa  længe  til  Hove  tjent, 
de  taaler  hverken  Hede  eller  Røg. 

Den  tredje  hedder  Hr.  Ove, 

den  Herre  er  bogelærd; 

der  ligger  et  Guldspan  [-spænde]  i  mit  Skrin, 

de  er  det  ikke  alle  tre  værd. 

Denne  lyriske  Digtning,  h>-or  Middelalderens  Rig- 
dom af  Stemninger  udtalte  sig,  forenedes  med  det 
fortællende  Digt:  i  Frankrig  kunde  man  bruge  lyriske 
Smaafortællinger  til  Danseviser;  i  England  har  vistnok  *^ 
alle  Viser  i  tolinjede  Strofer  været  det;  i  Norden  Eli- 
ver Foreningen  af  Danselyrik  og  Fortælling  helt 
♦"f'^*'~^  eneraadende,    netop    derpaa    beror   vor    Folkevisestil, 

Oprindelig  havde  man  fortællende  Viser  for  sig  selv; 
det  var  en  Række  simple  tolinjede  eller  firlinjede  Strofer, 
hver  Strofe  sammenbunden  med  et  enkelt  Rimpar.  Denne 
slutningsrimede    Digtning    afløste    Oldtidens    Kvad    med 

deres  Bogstavrim  (Overensstemmelse  i  Begyndelsesbog- 
staver). Saadanne  fortællende  Viser  blev  foredragne  af 
fagmæssige  , Sangere"  i  Kongens  Hal,  paa  Hejser  eller 
naar  Hæren  drog  i  Slag-  til  disse  Sangeres  Klasse  hørte 
sikkert  den  danske  Sanger  i  Graaliedeslaget  (1157)  lige- 
som den  tyske  Sanger,  der  fulgte  Knud  Lavard  til 
Haraldsted  (1131).  —  Det  ny,  der  nu  skete,  vistnok 
omkring  Aar  1200,  var  da,  at  det  store  fortællende  Digt 
blev  trukket  ind  i  den  lille  Dansevise:  den  Sanger,  der 
salte  Dansen  i  Gang,  begyndte  med  det  sædvanlige  lille 
Stenmingsudbrud.  men  fortsatte  saa  med  en  fortællende 
Digtning,  der  i  Stemning  passede  dertil:  og  idel  Melodien 
gentoges  for  hvert  Vers,  gentoges  ogsaa  en  eller  to  af 
de  stemningsbærende  Linjer  ved  hvert  af  de  fortællende 
Vers.  Et  Eksempel  kan  oplyse  dette:  Vi  har  ovenfor 
meddelt  det  lille  lyriske  Digt  om  Kongen,  der  raader 
for  Borg  og  Rige;  herfra  sprang  da  Sangeren  over  i  en 
Vise  om  den  ypperste  Konge  med  de  tapreste  Mænd, 
den  stærke  Kong  Didrik  og  hans  Kæmper:  ,Kong  Di- 
drik  sidder  paa  Brattingsborg,  han  ser  sig  ud  saa  vide: 
Ingen  veed  jeg  i  Verden  til,  der  kan  være  min  Lige" 
osv. ;  , Kongen  raader  for  Borgen"  gentages  da  af  den 
dansende  Skare  ikke  blot  ved  det  første  Vers,  men  ved 
hele  Rækken  af  Vers  som  deres  fælles  Grundtone;  denne 
Linje  er  bleven  Visens  Omkvæd.  —  Naar  den  lyriske 
Indledningssang  er  bleven  nødvendig  ved  enhver  for- 
tællende Vise,  digter  man  til  nye  Viser  egne  Indlednings- 
strofer i  tilsvarende  Stemning  og  ofte  med  en  Antydning 
af  Visens  Begivenheder: 

Jeg  saa  Sejl  for  Sunde  fare, 
saa  mangen  forgyldeiae  Fløj; 
der  sejler  Junker  Strange  med  Dronning  Dagmø. 

Kongen  og  Strange  de  sad  over  Bord, 
—  saa  mangen  forgyldene  Fløj   — 
de  snakked  saa  mangt  et  Gammcns-Ord, 
Der  sejler  Junker  Strange  med  Dronning  Dagmø. 


10  Indledning. 

„Hør  du,  Strange,  hvad  jeg  siger  dig: 
—  saa  mangen  forgyldene  Fløj  — 
du  skalt  ind  til  Bejerland  og  fæste  Jomfru  for  mig." 
Der  sejler  Junker  Strange  med  Dronning  Dagmø. 

I  Tidens  Løb  skilles  dog  Indledningsstrofe  og  Om- 
kvæd. Omkvædet  findes  altid  ved  Viserne;  men  Ind- 
ledningsstrofen kan  enten  bortfalde,  eller  den  kan  udtale 
noget  andet  end  Omkvædet. 


Folkeviserne  i  Almindelighed. 

Som  Digterværker  er  Folkeviserne  paa  mange  Maader 
bestemte  ved  de  Forhold,  hvorunder  de  lever,  af  Dansen 
og  af  den  frie  Natur,  som  ofte  er  Dansens  Skueplads. 
Dansen  bringer  med  sig  den  rigere  Stemning,  stærkere 
Følelse  og  Livskraft  og  den  spirende  Længsel  eller  blus- 
sende Elskov;  et  helt  Væld  af  menneskelige  Følelser  er 
slupne  løs;  selv  den  ofte  frembrydende  Fortvivlelses- 
stemning  fortoner  sig  i  en  poetisk  Verden.  Selve  Viserne 
kommer  til  at  afspejle  den  syngende  og  dansende  Kres. 
Deres  Handling  vender  atter  og  atter  tilbage  til  saadanne 
Optrin:  Toves  og  Dronning  Soffis  Samtale  under  Dansen 
i  Borgegaarden,  eller  de  danske  Møer,  hvis  Dans  skaber 
deres  Lykke  hos  Venderkongen.  Hvor  fremmede  Viser 
er  omplantede  paa  dansk  Grund,  er  Dansen  det  der 
giver  dem  det  hjemlige  Præg:  Ridder  Olufs  Møde  med 
Elvermøen  har  først  faaet  sin  rette  Karakter  ved  den 
forvildende  og  forlokkende  Elverdans;  selv  den  haand- 
faste  Didriksvise  (vor  Nr.  4)  —  Omplantning  af  et  neder- 
tysk  Kæmpekvad  —  maa  her  i  Danmark  følge  Landets 
Skik  og  ende  i  en  lystig  Springdans,  hvor  den  løsslupne 
Sivord  Snarensvend  danser  med  den  oprykkede  Ege- 
stamme  i  sit  Bælte.  —  Den  hele  Digtning  er  som  en 
Lovsang  over  Dansens  Skønhed  og  Ynde;  Dansen  baner 
Vej  til  Elskov,  til  Lykke,  og  til  Nag  og  Had  hos  dem, 
der  udelukkede  slaar  og  ser  til. 

Her    har    Omkvædet    en    mærkelig    Plads.     Dets 

stadige  Gentagelse  er  ligesom  en  Port,  der  holdes  aaben 
mellem  Visens  Handling  og  den  syngende  Kres,  Snart 
er  det  en  Opfordring  til  de  velbyrdige  Mænd  om  al 
fortsætte  Dansen,  ti  endnu  dages  det  ikke.  Snart  er 
det  et  Udbrud  af  den  Stemning  der  har  skabt  Digtet, 
om  Tiden  der  gøres  lang  og  Sorgen  der  er  tung,  eller 
med  vaagnende  Elskovslængsel:  ,Maatte  jeg  en  blandt 
de  væneste  vinde!"  Til  andre  Tider  er  det  Stemninger 
fra  den  omgivende  Natur,  Baggrunden  for  den  dansende 
Kæde,  om  Løvet  der  springer  ud  saa  vide,  om  Somme- 
ren og  Engen  „de  kan  saa  vel  tilsammen",  „Nu  falmer 
og  falder  ned  Løvet  i  Lunde",  om  Solen  der  skinner 
som  røden  Guld  over  Helgenstedet,  og  om  Uvejret  der 
driver  mod  hviden  Strand.  Underlig  sammenslynget  er 
Elverskud -Visens  Omkvæd  ,Men  Dansen  den  gaar  saa 
let  gennem  Lunden" ;  det  er  paa  en  Gang  den  dan- 
sende Kæde  ved  Nattetid  opunder  den  mørke  Skov,  hvis 
Dyb  gemmer  alskens  farlige  Magter,  og  det  er  tillige 
selve  Ellemøernes  Dans,  der  omsnærer  den  intetanende 
Ungersvend.  —  Naturskildringer  af  samme  Art  som  i 
nyere  Digterværker  bruger  Folkevisen  ikke.  Den  elsker 
Linden  „med  sit  forgyldene  Løv",  saaledes  som  den 
blomstrer  foran  Borgestuen  om  Sommertid:  den  ligner 
Jomfruen  med  Rose  og  Lilje,  som  de  vokser  i  Urte- 
gaarden  ved  Borgen  eller  ved  Klosteret;  men  Eg  og  Bøg 
kendes  væsenlig  kun  som  Gavntømmer  og  Brænde,  — 
saa  er  man  mere  opmærksom  paa  Hare  eller  Raa,  som 
spiller  inde  mellem  Skovens  Træer  — ;  men  Natur- 
livet i  sin  Helhed  er  opfattet,  ikke  fra  Tænkningens 
Side,  men  blot  i  den  halvbevidste  Følelse  det  paatvinger 
Mennesket,  og  det  er  trængt  ind  i  mangfoldige  Former, 
fra  den  unge,  snart  atter  hæmmede  Spirekraft  til  det 
falmende  og  synkende  Løv,  fra  Solglansen  til  det  op- 
trækkende Uvejr  eller  den  skærende  kolde  Blæst  ind  fra 
Søen.  Opsangen  fra  Baaden  og  Hjortens  Spring,  Ganger- 
nes Hovslag  og  den  fjerne  Lyd  af  dansende  hinsides 
Fjorden  —  alt  det  har  sat  sit  lette  Stemningspræg  i 
Omkvædet. 

Selve  Visens  Begyndelse   giver   sig   ikke  af  med 

langsomt  at  sætte  Tilhørerne  ind  i  dens  Handling.  Ind- 
ledningsstrofen maa  have  en  Kraft,  der  samler  Opmærk- 
somhed hos  den  dansende  Kres;  den  maa  danne  et 
Billede,  der  straks  staar  levende  for  alle,  og  som  tillige 
anslaar  Grundstemning  og  giver  en  Situation,  der  er 
ejendommelig  for  hele  Visens  Karakter: 

Snækken  ligger  paa  Lande, 

Græsset  under  hende  gror; 

hende  styrer  aldrig  saa  rask  en  Svend, 

siden  hende  styred  Hr.  Jon. 

Og  først  efter  dette  Vers  begyndes  der  paa  Fortællingen 
om  Hr.  Jons  ulykkelige  Søfærd  (DgF.  375). 
Indledningsstrofen  kan  være  rent  lyrisk:. 

Vi  vare  saa  mange  Søskende  smaa, 
—  under  Lide  — 
saa  aarlig  faldt  os  Faderen  fraa. 
Der  Dagen  han  dages,  og  Duggen  den  driver  saa  vide. 

Visen  fortæller  saa,  hvorledes  Hr.  Torben  falder,  og 
om  hans  faderløse  Datters  Møde  med  Drabsmanden 
(Nr.  35).  Eller  Verset  kan  tillige  tjene  til  at  forestille 
os  Visens  Personer  som  i  vor  Nr.  44: 

Skammel  han  bor  sig  nør  i  Ty, 
han  er  baade  rig  og  kaad; 
saa  væne  haver  han  Sønner  fem, 
de  to  fores  ilde  ad. 
Fordi  træder  Ebbe  Skammelsøn  saa  mangen  Sti  vild. 

Og  endelig  kan  Indledningsverset  (maaske  fordi  en 
lyrisk  Forstrofe  er  falden  bort)  slet  og  ret  være  Hand- 
lingens første  Optrin:  „Der  gaar  Dans  i  Borgegaard", 
,Hr.  Oluf  rider  om  Otte",  ,Hr.  Iver  og  Hr.  Esbern 
Snare  de  drukke  Mjød  i  Medelfare".  Med  saadanne 
rohge,  klare  Optrin  indledes  en  Vise;  det  er  som  en 
Lov  for  Digtningen,  at  den  aldrig  springer  ind  i  den 
stærke  Lidenskab  eller  den  voldsomme  Handling,  ikke 
engang  ind  i  en  Samtale,  før  vi   har  lært  Personerne  at 

kende.  Men  netop  overfor  Visernes  begrænsede  Om- 
raade  af  Begyndelser  mærker  man  Digtningens  Kigdom 
af  nye  Optrin:  Ridder  og  Jomfru  leger  Tavl  i  liendes 
Bur,  Moder  sidder  og  lærer  sin  Datter,  Søster  spørger 
Soster  ud,  „Dronning  Dagmar  ligger  udi  i  lUbe  syg", 
Ridderen  rider  at  bede  til  sit  Bryllup,  elier  han  rider 
ud  at  bejle,  Dansen  gaar  ude  ved  Aa,  Faderen  kommer 
fra  Tinge  og  Datteren  gaar  ud  at  tage  imod  ham,  Hov- 
mændene sidder  i  Hallen  og  drikker.  Hr.  Iver  og  Hr.  Esbern 
sidder  i  Middelfart  Vinstue  og  drikker  sammen,  Stormæn- 
dene rider  til  Ribe  og  kober  Klæder,  Ridderen  klæder  sig 
for  sin  Seng.  Marsken  vaagner  og  siger  sine  Drømme, 
,0m  en  Lørdag  ad  Aften  skured  de  deres  Spyd",  osv. 
Fra  disse  simple,  dagligdags  Handlinger  kommer  Visen 
med  en  overraskende  Lethed  ind  i  Livets  Brydninger: 
en  Samtale  paa  faa  Vers  stiller  Modsætninger  og  Op- 
gaver klart  frem: 

Datter  spurgte  hun  Moder: 
„Havde  jeg  ingen  Broder?" 

„Du  havde  dig  en  Broder  bold, 
men  han  er  fangen  i  Grevens  Vold." 

(Visens  Indhold  er  da,  hvorledes  Søsteren  frier  ham  ud 
af  Fængselet;  se  S.  Grundtvig,  Kæmpeviser,  Nr.  13). 

Denne  Klarhed  i  hvert  Optrin  kan  følges  Visen 
igennem;  der  medtages  kun  de  faa  væsentlige  Træk. 
Og  Handlingen  slutter  sig  tæt  sammen,  fordi  der  aldrig 
udmales  eller  gøres  Sidespring;  alt  tager  Sigte  paa  det 
Maal,  der  straks  er  stillet.  Derfor  kan  Viserne  optage 
saa  mægtige  Livsskæbner,  og  stille  dem  tydelig  for  vore 
Øjne,  selv  de  mere  sammensatte  Forhold  som  stalt 
Adeluses  KærHghed  overfor  Ebbe  Skammelsøn  og  hendes 
Pligtbundthed  overfor  hans  Broder  (vor  Nr.  44). 

Til  denne  Simpelhed  svarer  den  ganske  enkelte 
Versform,  hvori  Viserne  er  digtede.  En  stor  Del  — 
gennemgaaende  de  ældste  —  er  i  Strofer  paa  to  Linjer, 
hvor  der  saa  at  sige  kun  er  Plads  lil  det  allernødven- 
digste.   Andre  er  i  simple  firlinjede  Strofer.     Lidt  mere 

afvekslende  er  Aage-  og  Else-Visens  Strofe,  hvor  2.  og 
4.  Linje  kun  har  to  Takter; 

Der  sidder  tre  Møer  i  Bure, 

de  to  spinder  Guld, 
den  tredje  hun  græder  sin  Fæstemand 

under  sorten  Muld. 

Men  de  simpelt  byggede  Vers  faar  Liv  ved  Melodiernes 
Mangfoldighed  og  ved  Omkvædet,  der  ofte  er  kunstig 
slynget  imellem  Linjerne  (f.  Eks.  vor  Nr.  37,  ,Lave  og 
Jon"),  Dette  giver  Versemaalet  sin  Karakter,  ligesom  det 
giver  hele  den  korte  og  knappe  Fremstilling  Stemning 
og  Fylde. 

Udtryksmaaden  er  jævn  og  laant  fra  den  daghge 
Tale.  Versets  Rytme  er  behandlet  med  megen  Frihed 
for  at  følge  Talens  AfveksUnger.  For  os  kan  enkelte 
Udtryk  synes  kunstige  eller  fremmede;  men  det  er,  fordi 
vor  Tale  har  ændret  sig  siden  den  Tid,  da  Visedigtningen 
opstod,  og  Viserne  har  kun  langsomt  fulgt  med  i  denne 
Omdannelse.  Man  synger  i  Rim  „kær  Moder  min"  i 
Stedet  for  „min  kære  Moder" ;  og  Fattigdommen  paa 
Bindeord  svarer  til  en  ældre  Tids  Knaphed  i  saa  Hen- 
seende. —  Den  Sprogform,  hvori  Viserne  fremtræder  i 
nærværende  Udgave,  er  væsenlig  som  de  lød  i  16de  og 
17de  Aarh.;  dog  har  vi  ikke  beholdt  det  jydske  eller 
skaanske  Dialektpræg,  og  heller  ikke  de  enkeltvis  fore- 
kommende gammeldags  Ord  og  Ordformer,  men  kun 
hvad  der  var  fælles  for  Visedigtningen  som  Helhed. 
Ti  det  ligger  i  den  mundtlige  Overlevering  og  i  Visens 
bøjelige  Rytme,  at  den  forandrer  sig  efter  Sprogets  Ud- 
vikling: og  dog  er  der  et  vist  Forraad  af  Ord  og  Udtryks- 
maader,  der  tilhører  Folkevisesangen  fra  dens  Oprindelse, 
og  som  nogenlunde  bevares  af  senere  Visedigtere  og 
senere  Sangere. 

I  dette  Sprog  er  der  meget  lidt,  der  stammer  fra 
poetiske  Kilder.  Den  kolde  eher  salte  Rin  (Havet)  og 
den  brune  (blanke)  Brand  (Sværdklingen)  er  Levninger 
fra  Oldtidens    Besyngelse  af  Heltelivet;    Rose  og   Lilje- 

mand  (o:  Liljestængel)  som  Omskrivning  for  Jomfru 
er  af  nyere  Oprindelse.  Ellers  er  det  det  jævne  danske, 
forst  og  fremmest  det  18de  Aarh.s  virkelige  Sprog, 
(ler  frit  kan  tumle  sig;  ug  det  fra  Oldtiden  nedarvede 
danske  Ordforraad  viser  sig  ypperlig  i  Stand  til  at  ud- 
trykke alle  fine  Folelser.  Del  er  kun  en  Række  Be- 
tegnelser for  Ridderlivet;  der  nylig  er  trængt  ind  fra 
Udlandet,  især  fra  Tysk:  Ridder  som  Navn  paa  den 
ridende  Adel:  Frue  og  Jomfru;  og  mere  sparsomt  Junker 
(sædv.  om  Kongens  Søn);  næppe_nok  Glavind  (Lanse) 
og  Harnisk  ved  Siden  af  de  hjemlige  Spyd  og  Brynje; 
den  nyindvandrede  „skon"  findes  nærmest  kun  i  For- 
bindelsen ,skon  Jomfru",  ellers  er  det  gamle  „væn"  Ud- 
trykket for  Menneskers  legemlige  og  sjælelige  Skønhed, 
,favr"  for  det  skønne,  det  uplettede  eller  dadelfri,  for 
det  ,fejreste  Træ"  ligesom  den  „fejreste  Sang".  Her  er 
Ord  for  alle  .Elskovens"  Former,  den  tærende  , lange 
Attraa"  eller  „lange  Traa",  den  gensidig  hengivne  „god 
Vilje" ;  Visen  udtrykker  Kærlighedens  Ja  i  at  „give  sin 
Tro"  (sin  fulde  Tillid);  den  kender  Bejleren,  der  „giljer" 
med  Ord  og  med  Miner,  den  kender  en  „Jomfrusvend" 
og  „Giljesvend"  og  giver  ham  Raad  til  hans  Bejlen. 
Den  nævner  sine  Kvindeskikkelser  som  , Jomfru",  „æde- 
lig" eller  „høvisk"  Jomfru,  efter  Byrd  og  efter  Opdra- 
gelse, som  den  „væneste  Mø"  i  sin  menneskelige  Skøn- 
hed, som  den  „liden  Maar"  i  sin  ungdommehge  Spædhed, 
ofte  en  Forening  af  Barn  og  Jomfru;  og  ved  Siden  af 
disse  findes  en  hel  Række  Udtryk  for  de  tjenende  Kvinder : 
Møer,  Tjenestemøer,  Terner  o.  fl. 

Billederne  i  Viserne  er  faa  og  er  simple,  ikke  tagne 
af  poetisk  Overlevering,  men  hentede  ud  af  Dagliglivet, 
med  Forkærlighed  for  Landbruget:  Pilene  sidder  tykt 
som  Hø  i  Ridder  Stigs  Kjortel;  Engelbret  hugger  Sven- 
skerne ned,  som  Bønder  slaar  Korn  (Nr.  19.  21): 
man  skyr  end  ikke  at  ligne  den  brændte  Tove  ved  en 
Gaas,  der  steges  om  Jul.  Intet  er  uædelt;  thi  intet  er 
fra  først  af  afhængigt  af  literær  Skik,  og  alle  Billeder 
er  gode,  der  stiller  Tingenes  Ejendommelighed  klart 
frem.     Men    skal   Stemningen,    Sorgen    og    Savnet,    ud- 

trykkes,  tyr  man  helst  til  den  vilde  Fugleverden:  som 
den  enlige  Fugl  paa  sin  Kvist  eller  ude  paa  Heden 
(Nr.  44,  V.  26). 

Denne  Oprindelse  ud  af  Folkets  eget  daglige  Ord- 
forraad  og  Tankeforraad  har  haft  en  Betydning  for 
Folkevi.sen.  Den  har  kunnet  overleve  Sprogretninger  og 
Smagsretninger;  tværs  gennem  Tyskens  Indvandring  i 
Middelalderen  og  romanske  Glosers  i  senere  Tid  har 
den  overvintret  et  ældgammelt  Ordforraad,  som  Digterne 
i  hvert  Aarhundred  er  tyede  tilbage  til,  paa  Anders 
Vedels  og  Bordings  Tider  ligesom  paa  Oehlenschlægers 
og  J.  P.  Jacobsens. 

Dette  Ordforraad  er  i  sin  Oprindelse  Folkets  egen 
gamle  Arv.  Dets  Bevarelse  gennem  Viserne  skyldes 
derimod  i  ikke  ringe  Grad  en  vedtagen  Skik:  netop  fordi 
man  udtrykte  sig  saa  kort  og  ligefremt,  maalte  de 
samme  hyppig  tilbagevendende  Optrin  naturlig  fortælles 
i  samme  Ord  (hvorledes  man  drager  Sværd  og  kæmper, 
hvorledes  man  træder  ind  blandt  fremmede,  hvorledes 
det  dages  eller  det  skujnrer);  saaledes  skabtes  Visens 
staaende  Udtryk:  den  blev  af  sig  selv  stiliseret,  uden 
at  det  fra  først  var  tilstræbt. 


Visernes  Skueplads.     Riddergaarden. 

De  Mennesker,  der  oftest  er  Visernes  Hovedper- 
soner, og  hvis  hele  Liv  er  Digtningens  Forudsætning, 
nævnes  i  Sangene  som  Riddere.  Dette  Ord  maa  tages 
i  sin  ældre  Betydning,  alle  der  tjener  til  Hest,  altsaa  de, 
der  har  faaet  Skattefrihed  mod  at  gøre  Ryttertjeneste  i 
Krigen;  Rangadskillelse  af  Riddere  og  Væbnere,  saaledes 
som  den  kendes  siden  Slutningen  af  13de  Aarh.,  møder 
kun  sparsomt  under  Navn  af  „Riddere,  og  „Svende".  Kvin- 
derne betegnes  som  Fruerog  Jomfruer.  Den  fælles  Beteg- 
nelse for  alle  er  „Ædlinge"  eller,  ædelige  Fruer  og  Jomfruer"; 
de  udgør  en  Klasse,  der  ved  Byrd,  ved  høvisk  Optræden  og 

det  mere  poetisk  afveksiende  og  det  krigeriske  Liv  føler 
sig  noget  hævet  over  de  omboende  Bonder. 

Man  maa  derimod  ikke  tro,  at  vi  har  en  Herre- 
mandsklasse  paa  statelige  Slotte  og  alene  levende  af 
andres  Arbejde.  Hr.  Torben  gaar  selv  og  pløjer  sin 
Mark  under  Skovbrynet,  da  hans  Fjender  overfalder 
ham  og  draMier  ham  (vor  Nr.  35).'  Ingelille  beder  den 
fine  Hofridder  al  sidde  i  Vognen  hos  hende,  da  skal  hun 
snart  lære  ham  Bondesæd,  baade  Harvning  og  Saaning 
(vor  Nr.  iO).  —  Naar  Bidderen  færdes  ude,  paa  Vej  til 
Tinge,  moder  man  ham  ofte  med  fem  eller  ti,  undertiden 
med  femlen  eller  tredive  Svende;  men  til  daglig  har  de 
Arbejde  nok  med  at  skafle  Foden: 

Somme  de  er  i  groiinen  Skov, 
de  vilde  Dyr  at  skyde, 
og  somme  de  er  paa  salten  Sø, 
de  stærke  Bølger  at  bryde. 

Ogsaa  de  adelige  Fruer  ynder  at  optræde  med  et 
Følge  af  Terner;  men  man  kan  ogsaa  træffe  Jomfruen 
ene  hjemme  paa  Gaarden,  fordi  Svendene  er  redne  af 
By,  ug  alle  Møerne  er  paa  Marken  at  „skære"  Kornet. 
Visernes  Personer  er  i  første  Bække  Bidderne,  og 
i  anden  Bække  —  sædvanlig  kun  som  Bipersoner  — 
de,  som  Bidderne  omgaas  eller  kender.  Skuepladsen  er 
de  Steder,  hvor  Adelen  færdes.  Sjælden  trætier  man 
dog  Herremanden  ved  Plov  eller  Fædrift;  disse  Arbejder 
gav  jo  ikke  saa  stor  Anledning  til  mærkelige  Begiven- 
heder, og  en  vis  Forestilling  om  deres  Bondeagtighed 
trænger  ind,  i  hvert  Fald  i  de  yngre  Viser.  Hyppigere 
nævnes  den  Samfærdsel,  der  bragte  dem.  i  Berøring  med 
Omverdenen,  Jagt  i  ,den  grønne  Lund"  eller  Bidtet  til 
de  almindelige  Sammenkomster  og  Samtalesteder,  om 
Søndagen  ved  Kirken,  og  ellers  paa  Herredstinget  (, Bøn- 
dertinget", som  det  hedder  til  Forskel  fra  Adelens  sær- 
lige „Stævner"  eller  fra  det  finere  „Landsting").  Her 
paa  Tinge  traf  Egnens  Adelsmænd  hinanden,  Gods- 
handeler  og  alskens  Aftaler  blev  sluttede;  mangen  gifte- 

færdig  Datter  kunde  med  bankende  Hjerte  gaa  sin  hjem- 
vendende Fader  i  Møde  og  spørge  om  nyt  fra  Tinget. 
Afgjort  sjældnere  er  de  længere  Rejser,  hvor  man 
„sejler  under  0".  Ledingstog  mod  Rigets  Fjender  nævnes 
ofte,  men  sædvanlig  kun  paa  Grund  af  den  Afbrydelse 
i  Hjemlivet,  de  fremkalder.  Pilgrimsrejser  forekommer 
ogsaa;  og  heller  ikke  Handelsrejser  er  ukendte  for  Da- 
tidens Herremænd. 

Skuepladsen  er  dog  helst  der  hvor  Tankerne  er 
mest,  i  Hjemstavnen:  og  intet  Sted  afmales  saa  udførlig 
som  selve  den  adelige  Gaard.  Som  en  taarnhøj  Borg 
maa  vi  kun  i  de  allerfærreste  Tilfælde  tænke  os  den; 
den  vil  snarere  minde  om  vor  Tids  Bøndergaarde.  Ind- 
gangen dannes  af  et  „Borgeled",  der  dog  aldrig  spiller 
nogen  Rolle  ved  Gaardens  Forsvar,  men  hvor  Ridderen 
eller  hans  Frue  ofte  staar  med  Kappen  om  sig  („svøbt  i 
Maar",  den  med  Maarskind  forede  Kappe),  eller  Datteren 
fletler  sit  lange  Haar,  eller  maaske  kun  en  Tjenestedreng 
holder  Øje  med  de  vejfarende.  Paa  Siderne  af  Leddet 
ses  Vold  eller  Grav  eller  noget  Plankeværk,  der  dog 
sjælden  hindrer  pludselige  Fjender  i  at  trænge  ind  i 
Gaarden.  hidenfor  ligger  en  Mængde  forskellige  Byg- 
ninger omkring  Gaardspladsen,  tækkede  med  Straa  eller 
med  „Rør  hin  skønne",  de  fleste  byggede  af  Træ  eller 
med  klinede  Vægge.  I  Gaarden  staar  en  stor  Lind  — 
Middelalderens  Yndlingstræ  —  og  „breder  med  sine 
Blade"  helt  ned  til  Jorden;  i  en  sildig  Aftenstund  maa 
den  skjule  saa  mangen  lønlig  Snak  mellem  Svende  og 
Terner  under  sin  Krone..  Midt  i  Borggaarden  sørger 
den  rejsende  for  at  hænge  sin  Kappe  i  Lave  („aksle  sit 
Skind"),  før  han  gaar  ind  i  „Stuen",  der  fylder  den 
nederste  Del  af,  hvad  vi  kalder  Hovedbygningen  eller 
Salhuset.  —  Selve  Bygningen  faar,  skønt  straatækt, 
et  stateligt  Præg  ved  den  rige  Anvendelse  af  Tømmer- 
værk. Fia  Gavlen  rager  udskaarne  Husbrande  (For- 
løbere for  senere  Tiders  Fløjstænger)  i  Vejret;  (paa  Jom- 
fruburets „Brand"  sidder  Germand  (jladensvend  i  Fugle- 
ham, da  han  er  fløjet  over  Hav  til  sin  Fæstemø).  Langs 
hele  Bygningen  løber   en    Svalegang,    en   aaben  Gang 

af  Træ,  enten  i  Flugt  med  (laardspladsen  eller  el  Stok- 
værk fra  Jorden  som  „Ilojeloftssvale'',  „Højeloftsbro" ; 
den  giver  da  Adgang  til  , Loftets",  „Højeloftets'  for- 
skellige Rum:  Sove-  og  Opholdsstue  for  Husbond  og 
Husfrue,  Kamre  for  Gæster  m.  m.  „Svalen"  spiller  en 
omfattende  Rolle  i  Husets  Dagligliv;  her  bejler  Sverkel 
til  liden  Kirstin  efter  Dansen;  her  lurer  Dronning  Soffi 
paa  Kongens  Samtale  med  den  dansende  Jomfru  Signild; 
ad  denne  Vej  lyser  Ebbe  Skammelsøn  stalt  Adelus  til 
Brudekammeret. 

To  andre  Bygninger  spiller  en  Rolle  i  Ridderens 
poetiske  Liv.  Det  ene  er  Jomfruburet,  net  smykket 
og  helst  godt  laaset;  ti  en  paatrængende  Bejler  kan  ellers 
„bryde  Buret".  Viserne  dadler  den  Mand  som  uerfaren, 
der  bygger  sin  Datters  Bur  altfor  afsides;  men  de  har 
ogsaa  Fortællinger  om  Piger,  der  har  anet  Uraad  og 
sikret  sig  imod  Faren.  Den  anden  Bygning  er  Sten- 
stuen  eller  Stenhuset.  Den  er  bygget  som  TiKlugts- 
sted  mod  Overfald,  og  nævnes  med  StoUhed  af  sin  Ejer: 
„Der  staar  et  Hus  udi  min  Gaard,  det  er  opmuret  af 
Sten:  kommer  jeg  mig  der  indenfor,  jeg  ræddes  ikke 
hundred  Hovmænd";  men  Visen  lærer,  at  det  ikke  var 
let  i  en  snever  Vending  at  naa  ind  i  den  fangetaarns- 
lignende  Bygning.  Hvor  ingen  Stenstue  fandtes,  tog  man 
ved  pludseligt  Overfald  sin  Tilflugt  til  Kirken:  men  det 
var  ingen  vanskelig  Sag  for  Angriberne  at  faa  den  tændt 
i  Brand,  som  liden  Engels  Skæbne  lærer  os  (Nr.  33). 

„ Stenstue "  kan  dog  have  forskellig  Betydning,  idet 
man  derved  kun  fremhæver  den  Bygning,  der  er  bygget 
af  Sten.  Ikke  saa  sjælden  bruges  dette  Ord  om  selve 
Hovedbygningen  („Stuen"),  hvis  den  har  skilt  sig  ud  fra  de 
almindelige  Huse  af  Træ  eller  Bindingsværk.  —  Enkelte 
Ridderes  Gaarde  havde  et  helt  borgagligt  Præg;  der 
kunde  findes  Fangetaarn  og  laaset  Borgport;  som  den, 
hvor  Hr.  Verner  listede  sig  ud  af,  efter  al  have  sunget 
Ridderfruen  i  Søvn;  lil  Afsked  hængte  han  Nøgleknippel 
paa  Borgens  Bro  (Nr.  47).  Men  hvor  lidet  lukket  en 
Borg  ogsaa  kunde  være,  ses  af  den  kvikke  Vise,  hvor 
liden  Kirsten  kommer  at  udfri   sin    fangne  Broder;    hun 

skifter  ved  Borgeleddet  Ord  med  Grevens  Frille,  og  gaar 
uden  Modstand  af  nogen  til  Fangetaarnet  og  sparker 
Døren  op,  saa  fører  hun  Broderen  hjem  med  sig  (Sv. 
Grundtvig,  Kæmpeviser,  Nr.  13).  Den  aabne  Herregaard 
er  det  almene;  Viserne  tegner  os,  hvorledes  Gaardsrum 
gaar  over  i  Urtegaard  eller  Toft.  Det  frodige  Dyreliv  og 
de  brogede  Dragter  giver  Liv  over  det  hele;  her  tyr  man 
ud,  naar  Svendene  træder  Sværddans,  eller  naar  Fruen 
kvæder  op  til  Dans  foi-  sine  Møer. 


Samfundsklasser. 

Den  Klasse  af  Samfundet,  der  skabte  den  danske  og 
nordiske  Folkevise,  er  en  helt  anden  end  den,  der  frem- 
bragte Udlandets  pyntelige  Ridderdigtning.  Vi  havde 
ingen  Trubadurer  eller  Minnesangere,  der  tjente  deres 
Brød  nu  paa  en,  nu  paa  en  anden  Borg,  ved  at  fore- 
drage lange  Beretninger  om  ridderlige  Eventyr;  vi  havde 
heller  ikke  de  smaa  Fyrste-  og  Grevehoffer,  der  var 
disse  Sangeres  bedste  Hjem.  Et  enkelt  Hertughof,  det 
paa  Gottorp,  var  ikke  nok,  og  dets  aandelige  Værd 
svækkedes  tidlig  ved  stærk  Berøring  med  den  holstenske 
Adel.  Selve  det  danske  Kongehof  hævdede  sig  heller  ikke 
som  Digtningens  Midtpunkt;  de  mange  tyske  Dronninger 
og  andre  Forbindelser  med  Udlandet  brød  dets  nationale 
Karakter.  Man  kender  Navnene  paa  de  tyske  Sangere, 
som  Erik  Menved  og  Valdemar  Atterdag  skænkede  deres 
Guld,  men  ikke  paa  nogen  dansk.  —  De,  der  bærer 
Sangen  oppe,  er  da  den  danske  Adel.  Det  er  ikke 
det  Faatal  af  adelige  Slægter,  der  senere  samler  alt 
Jordegodset  ved  kloge  Giftermaal  og  dernæst  bygger 
de  prægtige  Slotte.  Det  er  en  Adel,  spredt  over 
nogle  Tusend  store  og  smaa  Herregaarde  i  alle  Landets 
Sogne  og  tillige  paa  en  Del  Bøndergaarde,  hvis  Ejere 
giver  adeligt  Skjold  og  Skattefrihed  i  Arv  til  den  Søn, 
der  bliver  ved  Gaarden  (al   denne  Smaaadel  sank  efter- 

haanden  ned  i  Bondestand,  \sæv  efler  Deltagelsen  i 
Skipper  Klements  Opror).  Fra  denne  brede  Klasse  af 
Adelsmænd  (der  altsaa  svarer  til  vore  Dages  Herremænd, 
Proprietærer  og  de  mere  selvstændige  af  Gaardmændene) 
har  Digtningen  sin  friske  ligefremme  Udtryksmaade  og 
sin  Forkærlighed  for  Virkeligheden.  Den  afspejler  deres 
Syn  og  deres  Liv. 

De  andre  Samfundsmagter  optræder  mere  i  Skue- 
pladsens Udkant.  Mindst  gælder  det  om  Kongens 
Skikkelse.  En  stor  Kres  af  Viser  behandler  Valdemar 
den  Stores  og  Valdemar  Sejrs  nærmeste;  og  vi  horer  i 
de  ældste  „historiske"  Viser  om  Hengivenhed  for  ham 
og  især  om  en  til  Kongen  knyttet  Fædrelandskærlighed, 
—  saaledes  som  vi  ogsaa  kender  den  i  Valdemartidens 
Liv  og  Sakses  Krønike.  Men  senere  ser  vi  kun  Glimt 
af  denne  Hengivenhed  (Smaadrengens  Ord  i  Finderup- 
visen); og  den  personlige  Interesse  for  Kongeslægten 
svinder  bort.  Kongen  er  i  Adelsviserne  hyppigst  en 
Herremand  med  større  Magt  end  de  andre,  og  han 
bruger  den  efter  eget  Tykke,  ofte  egenkærlig  og  tyrannisk : 
han  vil  fratvinge  Nilus  Strangesøn  hans  ny  Borg;  og 
han  lukker  en  anden  Ridder  i  Fængsel,  indtil  han  over- 
lader Kongen  sin  Fæstemø  —  rigtignok  mod  et  rigere 
Giftermaal;  han  myrder  i  sin  Attraa  Knud  af  Borg  paa 
hans  Bryllupsdag,  og  han  styrter  af  Skinsyge  Valravn  i 
Havet  (vor  Nr.  46).  Som  venlig  Magt  er  han  mere 
passiv  og  ret  vilkaarlig;  som  Retfærdighedens  Hævder 
og  Hjælp  for  de  svage  viser  han  sig  undertiden  paa 
Tinge,  men  det  er  da  ikke  hans  Optræden,  som  Sangeren 
nærer  Interesse  for  (Nr.  40  „Jomfru  paa  Tinge"). 

Kongen  er  omgiven  af  en  Kres  af  tjenende  Adels- 
mænd, hans  „Hovmænd".  Kongen  og  „alle  hans  Mænd" 
træder  Bederdansen  ved  Borgerled  til  Visens  Toner;  de 
maa  da  spille  en  Rolle  for  Digtningen.  Gennem  Hoffet 
maa  ogsaa  en  Del  af  den  ny  Ridderskik  være  kommen 
med  dens  Forkærlighed  for  høvisk  Optræden  og  synlig 
Pragt,  vel  ogsaa  selve  Dansefærdigheden  og  Danselyriken. 
Men  al  den  fremmede  Ridderlighed  har  mærkværdig 
hurtig  fundet  Vej  ud  over  hele  Landet;  Hovmandslivet  i 

Kongsgaarden  er  ikke  længer  Midtpunktet  for  Digtningen; 
og  det  ses  endog  med  Mistro  af  de  sædvanlige  Sangere. 
Overfor  den  ustyrlige  Ungkarleflok  føler  Visedigterne  sig 
som  „Bomænd",  de  bosatte,  hjemfaste  Folk  og  det 
ordnede  Samfunds  Talsmænd.  Men  endnu  hyppigere  er 
det  Hoffets  mere  forfinede  Skik,  der  er  Skive  for  Spot; 
„de  har  saa  længe  til  Hove  tjent,  de  taaler  hverken 
Hede  eller  Røg",  driller  den  mere  landlige  Sangerske, 
hvis  hjemlige  Arnested  næppe  har  været  frit  for  en  vis 
Lunefuldlied  i  den  Henseende  (se  ovfr.  S.  8).  En 
halvt  skæmtende  Vise  stiller  Svend  Felding  op  som  For- 
kæmper for  dansk  Djærvhed  og  Nøjsomhed  imod  Dron- 
ning Jutte  og  hendes  tyske  Hovmænd.  Men  sit  vittigste 
Udtryk  har  denne  Tanke  faaet  i  den  lille  Digtning  om 
„Jomfruen  paa  Tinge"   (Nr.  40). 

Liden  var  stalt  Inge, 
ene  rider  hun  til  Tinge, 

Vi  ser  hende  komme  ridende  i  sin  Ungdom  og  Spæd- 
hed; Hoffets  Ungersvende  gør  Bemærkning  over 
hendes  altfor  omfangsrige  Klæder  (mon  det  er  Moderens 
Dragt,  som  hun  har  arvet  og  endnu  ikke  fylder  rigtig 
i?)  og  hendes  vel  store  Interesse  for  Kongens  Svende; 
og  i  det  samme  staar  hun  paa  Tinget  med  hele  sin 
elskværdige  Paagaaenhed,  afviser  med  et  Ord  alle  Spotte- 
gloserne, og  forebringer  Kongen  sit  Ærende,  en  Klage 
over  hendes  slette  Formyndere,  der  vil  tilrane  sig  Godset: 

Men  førend  det  skulde  saa  længer  blive, 
da  vil  jeg  eder  mit  Fæderne  give. 

Hun  tilbyder  altsaa  at  tage  sin  Arv  som  Len  af 
Kongen.  Kongen  fatter  tillige,  hvad  der  ligger  bag  Til- 
buddet: hun  vil  have  en  Mand,  der  kan  værge  hendes 
Jord  mod  Morbrødrenes  Overgreb.  Og  han  spørger 
med  lidt  af  samme  Overlegenhed  som  Smaasvendene: 
„Hav  Tak,  skøn  Jomfru,  for  rigen  Gave,  hvilken  af 
mine  Svende  da  vil  I  have?"     „Havde  jeg  Kaar"  (Valg) 

—  kommer  det  lidt  nolende  —  „og  maatte  jeg  lage, 
Hr.  Ove  Stigsøn  da  vilde  jeg  have".  Kongen  med  let  Ironi: 

„Stat  op,  Hr.  Ove,  og  svar  for  dig, 
her  er  en  Jomfru,  vil  have  dig." 

Nu  har  vi  dem  over  for  hinanden:  Hofmanden,  besværet 
af  Spørgsmaalet  og  lidt  blasseret  og  satirisk: 

Skøn  Jomfru,  I  faar  intet  af  mig. 

Langt  bedre  kan  jeg  mine  Ærmer  snøre, 

end  jeg  kan  den  Bomand  være. 

Langt  bedre  kan  jeg  med  Høg  og  Hund, 

end  jeg  kan  drive  den  Plov  i  grønne  Lund. 

Og  hun  lige  uforknyt: 

Da  sidder  i  Karm  og  ager  med  mig, 
saa  god  en  Bondesæd  lærer  jeg  dig. 
Tager  Plov  i  Haand,  lader  pløje  vel  dybt, 
tager  Korn  i  Haand,  saar  maadelig  tykt. 
Og  lader  saa  Harven  efter  gaa, 
saa  maa  I  vel  Jomfruens  Fæderne  naa. 

Hun  udmaler  hanj  rask,  hvad  det  vil  sige  at  være 
Mand  ved  sit  eget  Bord,  og  hvad  der  kræves  til  at  være 
en  „Dannemand"  blandt  Egnens  Godtfolk.  Og  Hr.  Ove 
er  overvunden  af  Jomfruen  til  hele  Tingets  store  For- 
nøjelse. „Hun  red  til  Tinge,  hun  var  saa  ene,  Kongen 
fulgte  hende  hjem  med  alle  sine  Svende."  —  Man  ved 
ikke,  hvad  der  mest  er  at  beundre,  det  Vid  og  den 
Overlegenhed,  hvormed  Digteren  holder  hver  af  Per- 
sonerne indenfor  deres  Begrænsning  —  selv  over  sin 
Heltinde  er  han  lidt  ironisk  — ,  eller  det  hele  Trin  i 
Samfundsopfattelse,  der  sælter  det  legemlige  Arbejde  i 
Højsædet,  og  ikke  har  Brug  for  en  Stand  af  ørkes- 
løse; ti  del  Standpunkt  vilde  næppe  komme  til  Orde  i 
nogen  anden  ridderlig  Digtning.  Den  danske  Folkevise 
har  taget  sit  Parti  paa  tværs  af  hele  Tidsrelningen. 

I  del  middelalderlige  Samfund,  men  udenfor  den 
særlige  Folkeviseverden,  ligger  Kirken.  Kirkemændene 
og  deres  Livsmaal  staar  lidet  klart  for  den  danske 
Herremand;  Friheden  er  hans  Ideal,  og  han  kan 
ikke  tænke  sig  at  være  bundet  til  noget  som  „Munken 
til  sin  Kappe"  (Niels  Ebbesøns  Vise).  Forholdet 
er  paa  Afstand;  man  lytter  gerne  foran  Jomfru- 
klostret;  hvor  , Nonner  læste  og  sunge".  Kun  igennem 
Klosterskolen,  hvor  især  unge  Jomfruer  opdroges,  kom 
man  nærmere  i  Forbindelse  med  Kirken;  og  ad  den 
Vej  siver  de  religiøse  Tanker  i  Tidens  Løb  noget  mere 
ud  i  Adelsfolket. 

Forholdet  til  Borgerstanden  er  ligeledes  paa 
Afstand.  Viserne  kender  ikke  Borgere,  men  kun  Byer: 
Ribe  med  dens  Købmandsvarer,  Klæder  og  Guldsmede- 
arbejde, Middelfart  som  Overfartssted  osv.  Først  i  en 
Vise  fra  15de  Aarh.  kommer  de  rige  Borgermænd,  der 
bygger  Hus  „midt  paa  Randers  Gade"  med  høje  Lofter 
og  gylden  Knap,  saa  det  skinner  ud  over  Mur  og  Toft 
til  Misundelse  for  alle  Herremændene,  hvis  Borge  gøres 
til  Skamme.  —  Men  da  er  vi  ogsaa  ude  over  den  bedste 
Tidsalder  for  Folkevisen. 

Langt  nærmere  er  Adelens  Berøring  med  Bøn- 
derne. Herremændene  er  jo  selv  oprindelig  udgaaede 
af  denne  Stand;  og  de  ynder  at  betegne  velbyrdige 
unge  Mænd  som  „ædelige  Bøndersønner ";  i  samme  Be- 
tydning staar  Tove  som  , Bondebarn "  overfor  den  kronede 
Dronning.  Og  til  denne  Bondestand  er  man  stadig  knyttet 
ved  en  Mængde  Retsforhold,  og  vel  ogsaa  ofte  ved  Mark- 
fællesskab; der  raader  et  venligt  Naboforhold:  ,Her 
bor  saa  rige  Bønder  i  By,  hos  dem  laaner  vi  Sværd 
og  Brynje  ny".  Visesangerne  afmaler,  naar  LejUghed 
gives,  Bondens  Velstand:  med  Høg  og  Hund,  Øksne  og 
Køer;  Hyrden  blæser  i  Horn  ad  Kvæget,  og  Hanen 
galer;  Bondesøn  rider  „god  Hest",  og  „hver  Mø"  ejer 
Guldkrone.  Det  er  kun  den  onde  Dronning  Bengerd, 
der  vil  lade  Bonden  nøjes  med  een  Okse  og  een  Ko  og 
med  greneflettel  Dør  paa  sit  Hus.  En  Uvilje  imod  dem 
kendes  ikke,    og    Herremanden    tager  dem  i  Værn  mod 

Røvere  eller  mod  ryggeslose  Hovmænd.  —  Mon  Bondens 
Liv  med  dets  jævne  Gang  savner  liojere  poelisk  Værdi  i 
Herremandens  Øjne,  ligesom  hans  „Kjortel  graa"  ser 
altfor  ringe  ud  mod  Ridderens  og  hans  Smaadrengs  liv- 
lige Farver.  Undtagelsesvis  er  „Bondens  Hustru"  Helt- 
inde i  Viserne:  hun  ibrloser  ved  sit  Kys  den  fortryllede 
Ridder*).  Ja  og  saa  i  Skæmteviserne;  der  er  Bonden 
og  hans  Viv  Yndlingspersoner,  men  det  er  ikke  gjort 
for  at  hædre  dem. 

Endnu  er  der  en  Klasse  af  Folk,  som  vi  maa  dvæle 
ved  for  at  have  et  alsidigt  Billede  af  Visernes  Liv.  Det 
er  Svendene,  „Hovmændene"  som  de  ynder  at  kalde 
sig,  fordi  de  tjener  til  Hove  o:  tjener  for  Løn  og  faar  en 
krigersk  Uddannelse;  man  ser  dem  i  Flok  følge  Herren 
paa  hans  Rejse  med  blinkende  Lansespidser  over  sig 
(„deres  Glavind  glimme  i  Sky"),  men  de  færdes  ogsaa 
paa  Jagt,  Fiskeri  og  det  ligefremme  Landbrug.  I  Sven- 
denes Flok  træffes  unge  Ædlinge,  der  ikke  selv  har  Jord, 
undertiden  Ridderens  yngre  Slægtninge;  men  der  er  jo 
andre,  som  er  bondefødte;  samme  Forhold  raader  blandt 
den  adelige  Frues  „Møer".  Naar  de  gifter  sig,  gaar  de 
ofte  over  i  Bondestand:  „Da  maa  jeg  aflægge  rød 
Skarlagen  og  slide  det  Vadmel  graa".  Men  Deltagelsen 
i  det  adelige  Liv  sætter  Præg  paa  dem.  De  fylder  i  den 
store  Kres,  der  bærer  Visedigtningen  oppe,  ligesom  de 
uafladelig  nævnes  i  Digtningen.  Men  da  de  stadig  roses 
eller  dadles  efter  deres  Troskab,  er  det  alene  fra  Her- 
skabets Synspunkt  de  ses.  Paa  deres  Troskab  findes 
herlige  Eksempler  (Søstersønnerne  i  „Nilus  og  Hillelille" 
og  i  „Niels  Ebbesøn");  men  selv  den  bedste  Svends 
Skæbne  er  og  bliver  en  Bisag  for  Digteren.  Den  „Svend 
Trøst",  hvis  Tapperhed  frelser  hans  Herres,  den  unge 
Danneveds,  Liv,  viser  sig  —  i  en  gaengs  Form  af  Visen  — 
at  være  ikke  en  almindelig  Tjener,  men  Fru  Mettelilles 
egen  Søn;  og  paa  samme  Maade  hæves  den  liden 
Gangerpilt,     da     han    vinder    Jomfruen    i    Tærningspil: 


*)  „Eline  af  VilJenskov",  S.  Grundtvig,  Kæmpeviser,  Nr.  7. 

,Jeg  er  slet  ingen  Gangerpilt,  enddog  du  siger  saa;  jeg 
er  den  bedste  Kongesøn,  i  Verden  leve  maa*.  —  Kun 
nogle  faa  Viser  har  Riddersvendene  til  deres  Hovedper- 
soner, saaledes  et  Par  Viser  om  Krybskytter  og  den 
velkendte  , Elverhøj":  „Det  raader  jeg  hver  Dannesvend, 
som  ride  vil  til  Hove,  han  ride  sig  ikke  til  Elverhøj 
og  lægge  sig  der  at  sove." 

Disse  Viser  om  Riddersvendene  er  yngre,  og  det 
skorter  dem  ofte  paa  Liv  og  Anskuelighed;  men  de  er 
et  Vidnesbyrd  om,  hvorledes  Ridderens  Hovmænd  tumlede 
med  Visesangen  paa  egen  Haand,  nu  da  den  højere 
Adel  begyndte  at  afsondre  sig  fra  sine  Tjenere.  Der  er 
rejst  et  Skel  imellem  Svendene  i  „Borgestuen"  og  den 
ridderlige  Familie  i  „Fruerstue". 

Denne  Overgang  er  Emne  for  Visen  om  ,Kong 
Erik  og  den  spotske  Jomfru"  (vor  Nr.  48),  hvor  vi 
lærer  en  mere  forfinet  Adel  at  kende.  Den  ædelige  Jom- 
fru, der  snører  sine  Ærmer  med  Silkebaand  og  bærer 
Guldringe,  vil  ikke  i  Dansen  tage  den  fattige  Svend  med 
de  arbejdsvante  Hænder  i  Haanden.  Skellet  er  altsaa 
kommet  mellem  Adelen  og  dens  Tjenere,  og  dette  røber 
en  stærk  Modsætning  til  den  Tid,  da  Hr.  Torben  eller 
Ove  Stigsøn  selv  tog  Plov  i  Haand.  Men  denne  Vise 
interesserer  sig  ikke  for  Fruerstuens  eller  Højeloftets  Be- 
folkning, men  for  Borgestuens,  de  „fattige  Svende",  der 
faar  arbejdsgrove  Hænder  af  at  rejse  Gærder  og  føre 
Greben,  og  der  til  Tider  maa  strejfe  hjemløse  om  Land 
for  at  søge  Tjeneste,  men  som  paa  den  anden  Side  har 
Del  i  Herremændenes  krigerske  Idrætsliv,  i  Fester,  Dyst- 
ridt og  Rejser,  —  og  som  naturligvis  helst  vilde  dele 
deres  Herskabs  Syssel  med  uproduktive  Beskæftigelser. 
Det  er  denne  Klasse,  der  i  Visen  tager  Oprejsning  for 
den  mindre  ansete  Stilling,   Adelen   nu  vilde  tildele  den. 

Den  Form  for  sit  Digt,  som  Sangeren  har  fundet, 
er  ganske  vittig.  Den  „unge  Kong  Erik"  (o:  Kongesønnen 
Erik,  i  en  Opskrift  „Junker  Erik"),  der  naturligvis  har 
Sympati  med  de  tapre  Svende,  vil  stralTe  den  fornemme 
Jomfru  for  hendes  Spot  og  kommer  forklædt  som  fattig 
Svend   til  Dansen   og   trænger    sig    ind  i  de    dansendes 


Svendene.  27 

Kæde,  saa  han  faar  hende  i  Haanden.  Saa  udvikler 
sig  en  DriUesamtale,  hvor  hun  soger  at  faa  ham  til  skam- 
fuld at  trække  sig  tilbage;  men  han  bliver,  lystig  og 
djærv,  ved  med  sin  Bejlen  til  hende.  Endelig  vendes 
l^ykken  om,  hendes  Tjenestemø  advarer  hende  om,  at 
det  er  den  unge  Kong  Erik;  nu  er  hun  indbydende,  og 
det  er  hans  Tur  at  være  den  overlegne. 


De  vigtigste  Emner,   især  i  Ridderviserne. 

Folkeviserne  giver  saa  fyldigt  et  Billede  af  Livet  i 
Middelalderen,  som  intet  andet  Værk  er  i  Stand  til. 
Man  kan  her  folge  Menneskets  Livsforhold  fra  Vugge  til 
Grav.  De  kender  Barnets  Fødsel,  mens  der  brænder  Lys 
i  hver  Vraa  —  til  Værn  mod  de  underjordiske  —  og 
Kvinderne  staar  i  Skare  om  som  Hjælpersker;  de  kender 
„det  lidet  Æblebarn",  der  leger  med  Æble  og  Pære,  de 
kender  Smaasvenden,  naar  Faderen  vil  sende  ham  ud  at 
tjene,  og  Moderen  endnu  finder  ham  for  ung  til  at  ,bære 
den  Brynje  tunge";  og  de  kender  den  pur  unge  Jomfru 
med  hendes  Morgensøvn  og  hendes  rappe  Svar.  Og 
saaledes  kender  de  hver  Alder  og  hvert  Livsforhold,  indtil 
den  graanede  Kvinde,  der  opgør  sit  Livs  hele  Sum  af 
Lidelse.  —  Men  mellem  alt  dette  har  Digtningen  sin 
ubetingede  Forkærlighed  hos  den  livskraftige  Alder,  Ung- 
doms- og  Manddomslivet:  og  atter  her  skildrer  den  de 
Begivenheder,  der  er  afgørende  for  den  enkel- 
tes Liv.  Dette  har  sin  Grund  i  de  simple  og  klare 
Omrids,  som  Livet  i  det  hele  havde  for  den  Tids  Men- 
nesker; og  det  hænger  sammen  med  Visedigternes  For- 
kærlighed for  den  bestemte  Handling,  ikke  for  Lyrik 
eller  Genremaleri. 

Blandt  de  Begivenheder  af  Menneskelivet,  som  stadig 
besynges,  træffer  vi  først  og  fremmest  F  e  j  de  og  Elskov. 

Fejden  mellem  Mand  og  Mand  hørte  med  til  det 
middelalderlige    Liv.     Den    var    arvet    fra    Oldtiden,    og 

Herremændene  satle  en  Ære  i  at  kunne  føre  disse  pri- 
vate Krige  til  Forskel  fra  den  fredelige  Befolkning.  Ogsaa 
at  digte  om  dem  var  naturligt;  i  Oldtiden  havde  det 
meste  af  al  Digtning  paa  en  eller  anden  Maade  om- 
handlet Kamp;  nu  hævdede  den  kun  en  mindre,  men 
ingenlunde  helt  ringe  Plads.  —  Blandt  Fejdeviserne 
findes  der  nogle,  som  forherliger  selve  Kampens  Helte: 
den  unge  Faderhævner,  eller  den  djærve  Kæmpe  der 
med  sit  Sværd  skaffer  sig  Oprejsning.  Men  der  er 
andre,  hvis  Tanke  ikke  dvæler  ved  Sejrherren,  men  ved 
den  Lidelse,  der  følger  med  Striden;  og  blandt  dem  er 
to  af  vore  ypperste  Digte  fra  Middelalderen. 

„Torbens  Datter"  har  i  sin  korte  Fortælling 
lagt  en  storartet  Livsskæbne  frem.  Den  begynder  som 
en  Saga  om  Kamp.  Krigerne  hvæsser  deres  Spyd  om 
Søndag  Aften,  og  rider  ud  næste  Morgen :  de  træffer  Hr. 
Torben  ved  Ploven  paa  hans  Mark  i  Skovkanten;  han 
tilbyder  Bod  i  Gods  og  til  en  af  dem  sin  Datter  „saa 
væn  en  Maar",  men  Svaret  lyder  kort  som  Sværdhug: 
„Vi  er  ikke  kommen  for  Hus  eller  Jord,  men  vi  er 
kommen  for  dit  Hjerteblod";  og  de  fælder  bam.  Men 
ind  imellem  lyder  mildere  Toner;  en  lyrisk  Strofe  foran 
Visen  har  paakaldt  Medfølelse  med  den  faderløse 
Ungmø;  Omkvædet  antyder,  at  der  lyser  Dag  gennem 
Morgendæmringen.  Drabsmændene  rider  nu  til  Torbens 
Gaard  at  tillyse  Drabet;  og  der  træder  den  dræbtes 
Datter  dem  intet  anende  i  Møde,  slank  som  en  Vaand 
og  med  en  Guldskaal  paa  hver  sin  Haand;  „hun  skæn- 
ked  deri  med  Lyst  og  Spil,  saa  drak  hun  sin  Faders 
Banemand  til."  Paa  een  Gang  vaagner  hans  Elskov  og 
hans  Anger:  „Havde  jeg  vidst,  du  havde  været  saa 
god,  aldrig  skulde  jeg  set  din  Fars  Hjerteblod";  paa 
hendes  Klage  svarer  han:  „Har  jeg  nu  ikke  gjort  vel 
mod  dig,  herefter  skal  du  have  saa  godt  som  jeg."  Han 
sætter  hende  paa  sin  Hest  og  rider  bort  „over  de  sorte 
Heder";  gennem  Smerten  og  Angeren  lysner  det  til  en  ny 
Lykke:  „Dagen  han  dages,  og  Duggen  den  driver  saa  vide." 
—  „Torbens  Datler"  betegner  Toppunktet  af  Visernes 
Evne  til  kort  Fremstilling;  i  knap  30  Linier  rummer  den 

lo  Menneskers  Livsudvikling  gennem  de  stærkeste  Om- 
vrkslinger  al"  ydre  Skæbner  og  indre  Liv.  Saa  lige  gaar 
nigteren  mod  dette  sit  Emne,  at  han  ikke  faar  Tid  til 
at  meddele  os  Navnet  paa  nogen  af  de  to  Hovedpersoner; 
I  I  selve  Drabsmanden  er  næppe  nok  fremstillet  for  Til- 
li oreren  („hun  drak  sin  Faders  Banemand  til"),  før  man 
ir  dybt  inde  i  hans  Sjæleliv. 

Ikke  mindre  gribende  er  „Nilus  og  Hillelille". 
<  igsaa  dens  Handling  er  henlagt  til  den  mørke  Hede,  til 
1 1' Il  barske  vesljydske  Natur,  men  uden  Morgenens  Dug 
("j.  Dagningens  lyse  Haab.  Digteren  begynder  sin  Vise 
med  en  Oplevelse,  der  er  naturlig  i  disse  øde  og  vind- 
labne  Egne:  et  Brudefølge  drager  over  Heden  og  over- 
faldes af  et  Uvejr:  ,det  blæser  og  det  regner,  og  Vejret 
Liores  koldt",  klager  Hr.  Nilus,  henvendt  til  sin  unge 
liiud.  Af  denne  Natursituation  lader  Digteren  hele  sin 
Handling  udspringe:  Hr.  Nilus  gaar  for  hendes  Skyld 
ind  paa  at  søge  Ly  hos  hendes  Morbroder,  trods  den 
uamle  Fejde,  der  er  Slægterne  imellem;  og,  som  han 
har  anet.  men  hun  i  sin  Elskovstryghed  ikke  set.  blusser 
1"  i  ondskabet  op  paa  ny.  Det  ene  Optrin  føder  det  andet 
i  lynsnar  Fart,  til  han  med  Ulivssaar  undslipper  til  sin 
tgen  Gaard.  og  Visen  slutter  med  Dødsscenen  i  hele  sin 
Bitterhed.  Det  er  ikke  blot  Handlingen,  der  gror  op  af 
iltn  barske  Natur.  Hele  Fremstillingen  har  det  samme 
vt'irbidte  Præg.  Ingen  Dvælen  i  Følelsen,  ingen  Billeder 
eller  Prydord:  hvert  Optrin  staar  med  sine  skarpt  teg- 
nende Træk.  Dertil  svarer  de  haardføre  Karakterer. 
Her  er  de  Svende,  der  intet  Øjeblik  betænker  sig  paa 
;tt  gaa  i  Døden  for  deres  v  Herre.  Her  er  Hr.  Peder, 
-Morbroderen,  med  den  altslugende  Tørst  efter  Frænde- 
hævn,  men  uden  personlig  Ondskab  mod  sin  ny  Slægt- 
ning (han  vilde  helst  have  skaanet  ham  for  Hillelilles 
Skyld).  Men  skarpest  tegner  denne  Natur  sig  i  den 
Kvindes  Skikkelse,  der  først  dukker  frem  lige  ved  Visens 
Slutning;  det  er  Hr.  Niluses  Søster:  inderlig  hengiven 
til  dem,  som  hun  er  bunden  til  i  Byrd,  og  med  et  lige 
.-aa  dybt  Had  til  alt,  hvad  der  skader  dem;  derfor  er 
ilet    hende    umuligt    at  ,være   stalt  Hillelille   god",   „for 

hende  misted  jeg  mine  Sønner  to,  og  min  Broder  i  sit 
eget  Blod."  Selve  Hr.  Nilus  har  den  samme  Staalsathed, 
vokset  op  til  en  mægtig  Kæmpeskikkelse,  som  da  han 
efter  sin  lange  Tøven  kaster  sig  ind  i  Kampen: 

„Det  loved  jeg  paa  den  hellige  Grav, 

som  Vor  Herre  taalte  Død: 

jeg  skulde  aldrig  mit  Sværd  om  Søndag  drage, 

uden  mig  trængte  stor  Nød." 

En  saadan  kristelig  Tugt,  som  dette  antyder,  og  — 
lige  fra  først  til  sidst  —  en  fin  Omhu  for  hans  unge 
Brud  er  de  Træk,  der  særtegner  og  adler  hans  Skikkelse; 
men  den  er  runden  af  samme  Rod  somi  de  andre.  Lige- 
som i  Visens  Hjemstavn  hvert  Træ  og  Kratstykke  faar 
Form  af  den  samme  bidende  Vestenvind,  saadan  bærer 
dens  Personer  alle  Mærke  af  at  tilhøre  samme  haarde 
Livsvilkaar ;  deres  Holdning  er  som  den  haarde  Eg, 
deres  Tanker  som  den  jernfaste,  vredne  Lyngstilk.  — 
Og  ind  mellem  Hedeegnens  hærdede  Plantevækst  fører 
den  kranke  Lykke  en  fin  og  skær  Blomst,  den  unge 
Brud,  stalt  Hillelille.  Visens  første  Billede  tegner,  hvor- 
ledes hun  svajer  for  den  stærke  Vind  over  Heden;  i  det 
sidste  visner  hun  under  de  haarde  Viljers  Kamp,  som 
hun  forgæves  har  søgt  at  mildne.  — 

Saa  er  der  et  andet,  langt  mere  omfattende  For- 
hold, Elskoven;  og  den  møder  paa  mange  Maader  i 
Viserne. 

Med  Forkærlighed  skildres  den  djærve  og  dristige 
Ridder,  som  kan  vinde  sin  Mø  trods  Frænders  Modstand 
eller  rive  hende  af  en  Medbejlers  Hænder.  Ikke  alle 
disse  Viser  har  en  Værdi  for  Nutiden,  der  staar  i  For- 
hold til  deres  Yndest  i  Middelalderen;  men  i  „Lave  og 
Jon"  (vor  Nr.  37)  er  der  skabt  en  Helteskikkelse,  som 
er  eneslaaende  i  sin  Friskhed  og  Djærvhed.  Ovenikøbet 
har  Digteren  i  det  stadig  skiftende  Omkvæd  (med  , sagde 
Jon")  fundet  et  pudsigt  Middel  til  at  lade  sin  Helt  stikke 
Hovedet  frem  med  overgivent  Smil,  selv  hvor  Farerne 
rejser  sig  højest  omkring  ham.    En  egen  Nydelse  havde 

Datiden  af  det  Dystridt,  der  værdig  slutter  Hr.  Jons 
Ridderfærd ;  ingen  Vise  har  som  denne  anslaaet  den 
djæve,  næsten  brutale  Tone  fra  disse  grove  Ridderspil: 
Visens  Indledningsvers  er  som  en  Opsang  til  Dysten,  og 
i  dens  Omkvæd  ,1  være  vel  bon"  (vær  vel  rustet!)  ly- 
der en  stadig  Mindelse  om  den  Vaabenprøve.  der  til 
sidst  afgør  Residdelsen  af  Jomfruen*).  —  Den  samme 
Opfattelse  af  Elskeren  har  faaet  Udtryk  i  en  glimrende 
skæmtsom  Vise  (S.  Grundtvig,  Kæmpeviser  Nr.  22): 
,Det  var  om  en  Lørdag,  det  regned  under  0",  Tyge 
Hermanson  tor  for  de  opsvulmede  Aaer  ikke  ride  at 
hente  sin  Brud  til  Bryllup,  og  sender  Nilaus  Bendiksøn 
i  sit  Sted  efter  hende;  men  da  Hr.  Tyge  stadig  ikke 
faar  Mod  til  at  komme  til  Bryllup,  tager  hun  Nilaus 
Bendiksøn  i  hans  Sted;  endelig  om  Torsdagen,  da  Van- 
dene rinder  mindre  stride,  kommer  han;  men  stalt  Inger- 
lille giver  ham  blot  det  Svar: 

Havde  du  været  en  Jomfrusvend, 
og  havde  du  haft  mig  kær, 
da  havde  du  brudt  den  Bølge  blaa 
alt  med  dit  blanke  Sværd. 

Det  Ord  , Jomfrusvend "  udtrykker  et  helt  Kapitel  af 
Middelalderens  Tankegang  og  Livsmaal.  Det  er  .Unger- 
svenden med  den  levende  Elskovsattraa,  med  Evnen  til 
at  indtage  Jomfruen  i  Ord  og  i  Dans,  og  med  Styrke 
til  at  tilkæmpe  sig  hende  trods  hver  Modstand. 

Saa  er  der  Elskovsviser  med  kvindelig  Hovedperson, 
indtagende  ved  Skønhed,  Ynde  og  Vid  og  ved  Modet  til 
at   gribe  Lykken  i  Livet.     Tegner    de    ikke    noget    dybt 


•)  Naar  Visen  foredrages  (ved  Oplæsning  eller  ved  Sang), 
vil  det  være  heldigt  at  fremsige  denne  Omkvædslinje 
,1  være  vel  bon"  kraftig  ved  Indledningsstrolen  og  V. 
1  (saaledes  at  den  fanger  Øret  ved  s-in  Klang),  dernæst 
mere  dæmpet  gennem  den  øvrige  Vise  (saaledes  at  den 
blot  føles  som  Rimord  til  , sagde  Jon"),  og  atter  kraftig 
under  Dystridtet  (V.  1.5—16). 

Sjælebillede,  saa  er  der  Kviklied  i  Karakterer  og  i  Op- 
trin, og  de  har  en  egen  letsvævende  eventyrlig- Verden, 
hvor  Elskovens  Glæde  forener  sig  med  ydre  Lykke,  med 
at  „vinde  Guldkrone  og  Dronningenavn ".  Til  denne 
Kres  af  Viser  hører  den  om  „Venderkongens  Jomfru- 
rov"  (S.  Grundtvig,  Kæmpeviser  Nr.  17),  hvor  liden  Kir- 
stens og  stolt  Karens  indtagende  Sang  skaber  den  vendiske 
Sørøver  om  til  Bejler :  —  saaledes  fortonede  Visesangen  Dan- 
marks svundne  Ulykkestid.  Den  mest  yndede  Vise  —  hele 
Norden  over  —  er  dog  „Møens  Morgendrømme* 
(vor  Nr.  38)  med  den  barnlig-jomfruelige  Heltinde,  der 
aner  sin  Lykke  og  ikke  vil  give  Slip  paa  den  varslende 
Drøm.  Ogsaa  den  er  henlagt  til  Vendernes  Optræden  i 
Danmark,  eller  rettere:  „Venderkongen"  er  laant  fra 
Visen  om  Jomfrurovet  eller  lignende  ældre  Digtning, 
men  den  historiske  Baggrund  er  glemt;  han  er  Even- 
tyrets Kongesøn.  Omkvædet  ,der  de  Vender  træder  til 
de  Borge"  rummer  ikke  mere  Frygten  for  Vendernes 
Hærjninger;  det  antyder  kun  den  Lykke  og  Herlighed, 
der  nærmer  sig. 

Men  der  er  andre  Viser,  hvor  selve  Forholdet  mel- 
lem Mand  og  Kvinde  træder  stærkere  frem,  dem  vi 
allersnarest  vil  kalde  de  egenlige  Elskovsviser.  Det  vid- 
underlige ved  dem  er  deres  Evne  til  at  kaste  Elskovens 
farverige  Skær  over  de  daglige  Forhold.  Esbern 
Snares  Bejlen  til  liden  Kirsten  (Nr.  20)  er  bygget  over 
det  Spørgsmaal,  om  den  unge  Jomfru  har  lært  tilstræk- 
kelig Skræddersyning  til  at  blive  gift;  liden  Inges  Vise 
(Nr.  40,  ovfr.  S.  22)  handler  om  en  Jomfru,  som  tager 
sin  Gaard  til  Len  af  Kongen  for  at  være  sikret  mod  sin 
Families  uretfærdige  Tilegnelse  af  Godset.  Men  hvor 
leger  ikke  Elskoven  om  den  Kjortel,  som  liden  Kirsten 
syr;  intet  Bejlerord  er  udtalt  af  Hr.  Esbern,  men  selve 
Bønnen  om  den  er  en  Bejlen,  at  skære  den  til  er  hende 
den  højtideligste  Opgave,  dens  Udsmykning  er  hende  en 
Leg,  og  al  den  anvendte  Omhu  er  hendes  Tilstaaelse  af 
Kærliglieden.  Mere  djærv,  og  dog  fuld  af  Ynde,  er  den 
landlige  Jomfru  Inge,  der  veed  at  svare  Mændene  paa 
Tinge  og  at  vinde  den  forfinede  Hr.  Ove.     Og  den  pur- 

unge  Jomfru,  den  yngste  af  alle  Dronningens  Møer  (se 
vor  Nr.  41),  vækker  ikke  mindre  Glæde  ved  sin  rappe 
Tunge  sammen  med  sin  huslige  Dygtighed. 

Disse  Viser  og  mange  lignende  giver  et  Billede  af 
Kvindeskikkelsen,  saalede^  som  de  danske  Herremænd 
hyppigst  og  helst  forestillede  sig  den.  Hun  er  meget 
langt  fra  at  være  en  overjordisk  Skønhed,  som  er  Gen- 
stand for  Ridderens  ydmyge  Tilbedelse,  saaledes  som 
man  tænker  sig  „Riddertidens"  Elskov,  og  saaledes  som 
de  sydligere  Lande  har  nok  af  Eksempler  paa.  P^olke- 
visernes  Kvinde  har  langt  mere  sin  Plads  i  det  virkelige 
Liv,  frejdig,  snarraadig  og,  naar  det  gælder,  handle- 
kraftig; og  det,  som  gør  hende  indtagende  i  Elskerens 
Øjne,  er  disse  samme  Egenskaber,  der  giver  hende 
Menneskeværd  i  det  hele.  Tidsalderens  Uro  og  Lovløs- 
hed byder  nok  af  Lejligheder,  hvor  disse  Jomfruer  maa 
værge  sig.  De  er  Efterkommere  af  Oldtidens  selvstæn- 
dige Kvinder;  Mindet  om  Skjoldmølivet  er  levende  paa 
Visesangernes  Tid ;  og  endnu  blandt  deres  Samtid  ynder 
dé  den  Jomfru,  som  med  uøvet,  , kvindelig"  Haand 
drager  Sværd  og  da  kan  give  det  mandige  Hug.  Dyg- 
tighed i  Livet  og  Djærvhed  i  sin  Færd  —  i  Alvor  eller 
i  Skæmt  —  er  Væsenstræk  hos  Middelalderens  Kvinde; 
Digteren  glemmer  dog  ikke  det  Pust  af  Jomfruelighed 
eller  skær  Ungdom,  der  som  en  let  Dug  hviler  over 
disse  hans  Yndlingsskikkelser. 

Baade  ved  Mand  og  ved  Kvinde  er  der  i  Middel- 
alderens Digtning  en  Forkærlighed  for  den  Side  af  El- 
skoven, som  knytter  sig  til  Modet  til  at  begære  den 
man  attraar;  men  alt  imellem  kommer  dog  ogsaa  helt 
andre  Sider  af  den  frem.  I  „Torbens  Dalter",  som 
ovenfor  omtaltes,  fremhævedes  Angeren  hvoraf  Elskoven 
spirede  frem ;  og  om  Kærlighedens  Offervillighed  er 
digtet  det  nydelige  lille  Digt  „Den  saarede  Jomfru" 
(Nr.  42),  Visen  begynder  med,  at  der  gaar  Dans  paa 
den  grønne  Mark,  en  Sværddans  saadan  som  vi  ogsaa 
kender  den  fra  gamle  Billeder,  hvor  Ridder  og  Jomfru 
tager  hinanden  i  Haanden,  omgivne  af  Riddere  med 
dragne    Sværd,    som    under    Dansen    uafladelig    krydser 

Klingerne  med  hinanden;  under  Dansen  kommer  en  af 
Ridderne  til  at  saare  liden  Kirsten,  Kongens  Dalter,  i 
Haanden.  Paa  Faderens  Spørgsmaal  tier  hun  om  Ger- 
ningsmanden og  giver  en  opdigtet  Grund  (at  hun  har 
skaaret  sig  paa  Broderens  Sværd).  Men  af  Fortielsen 
aner  Ridderen  hendes  Hjertes  Hemmelighed,  at  hun  har 
ham  kær  og  derfor  ikke  vil  hringe  ham  i  Ulykke:  og 
han  staar  straks  frem  og  bejler  hos  Kongen  til  liendes 
Haand.  Visen  slutter  med  et  lille  Ordskifte,  som  er 
karakteristisk  for  Middelalderen.  Faderen  spørger,  hvor- 
for Ridderen  vil  have  en  saadan  Krøbling  af  en  Kvinde, 
der  hverken  kan  sy  eller  klæde  sig.  Da  kommer  Svaret: 
,Selv  skar  jeg  hendes  hvide  Haand,  derfor  under  jeg 
den  Jomfru  vel;  min  Søster  skal  sy  hendes  Guldbroderi, 
Jomfruerne  snore  hendes  Ærmer,  og  jeg  selv  føre  hendes 
Ganger."  I  Faderens  Ord  er  udtalt  en  Tanke,  som  ofte 
kommer  for  i  Viserne:  den  Foragt,  som  Middelalderen 
med  sin  friske  og  kraftige  Sans  for  det  ydre  Liv  har 
for  det  lemlæstede  Menneske.  Ridderens  Svar  stiller  et 
højere  Maal  over  denne  Hverdagsopfattelse:  Kærlighedens 
Hang  til  at  gøre  vel,  hvor  man  har  gjort  ilde,  og  til 
at  bringe  et  Genoffer,  da  hendes  Tavshed  har  frelst 
ham. 

Folkevisen  er  ikke  blot  en  Lovsang  over  den  lykke- 
lige Elskov ;  ogsaa  den  ulykkelige  og  ulykkebringende 
Kærlighed  faar  sin  Besyngelse,  og  her  møder  en  af  vor 
Middelalders  ypperste  Digtninger,  „Ebbe  Skammel- 
søn"  (Nr.  44).  Dens  ydre  Handling  er  et  af  disse  blo- 
dige Skuespil,  som  ældre  Tider  saa  gerne  gør  til  Emne 
for  sin  Digtning:  Ebbes  Broder  er  forelsket  i  hans 
Fæstemø,  han  indbilder  hende  at  Ebbe  er  død,  og  faar 
derved  hendes  Samlykke;  men  paa  Bryllupsdagen  kom- 
mer den  svegne  Fæstemand  hjem  og  hævner  sig  ved  at 
dræbe  baade  Brud  og  Brudgom.  Men  i  disse  vilde  Op- 
trin lærer  Digteren  os  at  se  Sammenstødet  mellem  to 
mægtige  Karakterer,  Ebbe  Skammelsøn  og  stalt  Adelus. 
Ebbes  Fæstemø  er  helt  ud  Adelsjomfruen,  ædel,  tro- 
fast, med  en  Kærlighed  „som  en  Moder",  men  næppe 
særlig    elskovsfuld;     betegnende    nok     bærer    hun    ikke 

Visernes  sædvanlige  Elskerindenavn  , liden  Kirstin",  men 
det  sjældnere  ,stalt  Lucielille"  eller  ,stalt  Adeliis".  Det 
første,  vi  hører  om  hende  i  Visen,  er  den  stille  Troskab 
mod  Fæstemanden  („Her  sidder  I,  stalten  Adelus,  og 
syr  Hr.  Ebbe  Klæder"),  og  straks  efter  følger  en  Ud- 
talelse af  hendes  fulde  Tillid  til  ham.  Den  næste  Side 
af  hendes  Væsen  er  den,  vi  lærer  at  kende  ved  Budskabet 
om  Ebbes  Død;  hun  finder  sig  i,  at  man  gifter  hende 
bort:  hun  synes  at  være  af  de  Naturer,  der  ret  villig 
indordner  sig  under,  hvad  Verden  bringer  dem.  Og  da 
saa  det  paanødte  Bryllup  er  holdt,  er  iiun  ikke  i  Tvivl 
om,  hvor  hendes  Plads  er:  ,A1  den  Tro,  jeg  lovede 
eder,  den  har  Peder,  eders  Broder,  men  alle  de  Dage, 
jeg  leve  maa,  jeg  vil  Eder  være  for  Moder."  Det  er  en 
ret  stor  Sjæl,  som  taler  saaledes;  hun  behøver  ikke  at 
slippe  sin  første  Kærlighed,  men  hun  veed  sig  sikker 
paa,  at  hun  kan  vise  den  paa  den  rette  Plads  under  de 
ny  Forhold.  Men  netop  da  møder  hun  hos  sin  gamle 
Fæstemand  en  anden  Opfattelse;  han  vil  dræbe  hendes 
Brudgom  og  rømme  med  hende  af  Land.  Da  rejser 
hun  sig  imod  ham  med  Harme: 

Slaar  I  Peder,  eders  Broder,  ihjel, 
siden  skal  I  mig  miste; 
saa  maa  1  sørge  eder  selv  til  Døde 
som  vilden  Fugl  paa  Kviste. 

Det  er  hendes  sidste  Ord,  før  Ebbes  Sværd  gennemborer 
hende,  skarpe  og  bestemte;  hun,  der  før  har  ladet  sig 
føre  af  andre,  der  har  ladet  sig  lede  som  Hr.  Peders 
Brud,  hun  træffer  sit  eget  Valg :  for  første  Gang  i  Visen 
handler  hun  paa  Trods  af  ydre  Tvang;  og  da  er  det 
for  at  vrage  denne  Kærlighed,  der  træder  alt  ned,  som 
hun  ellers  agter.  Der  er  en  sjælden  Højhed  over  hendes 
Skikkelse;  ligesom  hendes  Trofasthed  mod  9en  fravæ- 
rende Fæstemand  ikke  vidste  af  Tvivl,  staar  ethvert 
Ord,  hvormed  hun  er  bunden,  ubetinget  fast.  Hun  kan 
vrage  den,  som  hun  ,har  givet  sin  Tro  først",  og  i 
hvem    hun    sikkert   ser   Ridderlighedeas  udtrykte  Billed, 

og  foretrække  Hr.  Peder,  hvis  første  Bejlerord  til  hende 
var  en  Løgn,  men  som  trods  alt  er  hendes  Ægtefælle; 
og  hun  kan  rykke  al  sin  Hengivenhed  for  Ebbe  ud  af 
Sjælen,  da  han  vil  nedbryde,  hvad  der  er  hende  helligt. 
Denne  stalt-Adelus-Karakter  svarer  til  de  Slægtled  af 
Kvinder  i  den  danske  Adel,  viljestærke  og  pligttro,  hvis 
Navne  senere  Tider  har  bevaret  i  Minde.  —  Ikke  min- 
dre storladen  udfolder  Ebbes  Karakter  sig.  Til  Begyn- 
delse tegner  Visen  ham  med  alment  ridderlige  Træk;  vi 
ser  den  rige  Adelsgaard,  der  er  hans  Hjem,  hører  om 
hvor  bravt  han  tjener  i  Kongens  Gaard  (det  aabne  og 
ærlige  i  hans  Karakter  understreges  ved  Modsætningen 
til  den  underfundige  Broder):  selv  naar  ban  er  udenfor 
Skuepladsen,  karakteriseres  han  gennem  Fæstemøens 
Ord,  at  han  spotter  saa  vist  ingen  Jomfru  og  allermindst 
hende.  Saa  mærkes  hans  Attraa  og  hans  Uro  i  de 
tunge  Drøm  ni e,  og  han  drager  hjemefter,  ene  optagen 
af  at  finde  sin  Fæstemø  og  faa  rede  paa  alt.  Et  fint 
Træk  fra  Digterens  Side  er  det,  at  han  lige  ved  Begyn- 
delsen af  det  store  Sammenstød  lader  ane  Ebbes  og 
Søstrenes  kærlige  Forhold  som  et  venligt  Glimt  fra 
hans  Barndom  og  Ungdom.  Men  nu  sidder  denne  ven- 
lige og  kraftige  Natur  helt  lammet  ved  Budskabet  om 
hans  Fæstemøs  Bryllup;  han  vil  dreje  af  fra  Bryllups- 
gaarden,  men  da  Moderen  vender  hans  Hest,  lader  han 
sig  føre  derind,  han  lader  sig  sætte  til  Bænke  og  sætte 
til  at  skænke,  alt  som  det  falder  sig.  Kun  een  Tanke 
og  eet  Begær  har  han,  at  faa  opgjort  Forholdet  med 
sin  Fæstemø;  han  finder  hende  uden  Skyld,  endnu  kan 
Bedraget  hævnes  og  han  besidde  hende.  Men  da  staar 
pludselig  hendes  Vilje  som  en  stejl  Mur  for  hans  Begær; 
ilendes  Ord  flyver  saarende  som  Pile  mod  hans  Attraa, 
og  han  —  føler  hende  som  sin  Lykkes  Fjende  og  fælder 
hende.  Al  hans  Lykke  er  nu  bristet  i  den  bitreste  For- 
tvivlelse; under  haanende  h-oni  dræber  han  sin  Broder 
og  hugger  om  sig  blandt  alle,  der  skulde  være  hans 
nærmeste,  og  som  kun  har  beredt  ham  Ulykke,  og 
styrter  fortvivlet  videre:  , derfor  træder  Ebbe  Skammel- 
søn saa  mangen  vild  Sti  om  Land*.    Digteren  har  formet 

Visens  Omkvæd  ud  af  disse  Slutningslinjer;  den  Tanke, 
han  alter  og  atter  vil  have  udtalt,  er,  at  Eljbe  vandrer 
fredløs,  at  han  er  den,  der  ved  sin  Gerning  selv  har 
skilt  sig  fra  alle  paarørende.  Han  er  fremstillet  som 
Enkeltmennesket,  ypperligt  udviklet,  men  kun  begærende 
sin  egen  Lykke,  og  endelig  knust  fordi  han  lever  i  en 
Verden,  hvor  der  er  fæstnet  Baand,  som  han  ikke  kan 
bryde.  Digteren  har  tegnet  hans  Skikkelse  med  dyb 
Medfølelse,  fremhævet  hans  Venlighed  og  Godmodighed, 
selv  i  Ulykken,  og  den  overraskende  Voldsomhed  og 
Kraft,  da  hans  Lidenskab  endelig  faar  Udbrud;  dette  er 
Træk  i  Sjælelivet,  der  rimeligvis  tilhører  Digteren  selv 
(ligesom  vi  overhovedet  vil  kendes  ved  dem  som  dansk 
Folkeejendom);  han  maa  selv  have  følt  Enkeltmands 
Begær  og  Enkeltmands  Grænser,  for  med  den  Alvor  at 
lægge  det  ind  i  sit  Digt. 

Som  Kunstværk  udtrykker  „Ebbe  Skammelson"  det 
højeste,  som  den  danske  Middelalder  naaede  til.  Den 
har  vel  ikke  den  Yppighed  og  Livsglæde,  som  Tovevisen 
(Nr.  18)  eller  , Møens  Morgendrømme"  (Nr.  38)  røber, 
men  der  er  stræng  Alvor,  hvor  intet  er  overflødigt,  hvert 
Træk  horer  med.  Selv  Bipersonerne  er  i  faa  Ord  teg- 
nede helt  levende:  Hr.  Skammel  nord  i  Ty  er  den 
lykkelige  Herremand,  mægtig  og  livsglad  (srig"  og 
gkaad**)  med  den  stolte  Sønneflok  omkring  sig,  men 
uden  Anelse  om  de  Rænker,  der  spindes  i  hans  eget 
Hus,  og  de  Ulykker  der  drager  sig  sammen;  ved  Bryl- 
lupet  er  han  helt  optagen  af  Gæsterne  og  har  kun 
Tanke  for  at  give  den  hjemkomne  Søn  Ebbe  „Kande  i 
Haand,  at  han  skulde  gaa  at  skænke".  Moderen  er 
karakteriseret  ved  sin  Snedighed  og  ved  sin  Forkærlig- 
hed for  den  listige  Søn,  Hr.  Peder;  hun  er  Medvider  i 
hans  Løgne;  hun  standser  Ebbe,  da  han  vil  ride  af 
Gaarden,  og  hun  gør  sig  Umage  for  en  venlig  Mod- 
tagelse; kan  det  aabenbare  Brud  afvendes,  mener  hun 
vel  at  faa  Brødrene  forligte  senere.  Endelig  er  der 
Hr.  Peder  m  hele  sin  Pjaltethed,  siddende  hjemme  for 
at  lokke  sin  Broders  Fæstemø,  vindende  hende  ved  en 
Løgn,  og  fej  nok  til  straks   at   give  Afkald   for  om  mu- 

ligt  at  redde  sit  Liv.  Og  dog  —  dette  hører  med  til 
Visesangernes  Kunst  —  aldrig  fra  Digterens  Side  et  ned- 
sættende Ord  om  ham.  Visen  fremstiller  dem  i  sit  første 
Vers  ganske  jævnsides,  „de  to  føres  ilde  ad",  dem  begge 
gik  det  ulykkelig;  at  den  ene  er  Ædling  og  den  anden 
er  Usling,  Hgger  kun  i  deres  følgende  Handlinger. 

Mange  Egne  i  Danmark  og  Sverig  har  gjort  Krav 
paa  at  være  Ebbevisens  Skueplads;  men  det  rette  er,  at 
Skammel  bor  „nord  i  Ty",  hvor  Gaarden  Nordentoft 
gennem  Aarhundreder  hai'  været  udpeget  som  dens 
Skueplads,  og  hvor  den  mægtige  Adelsslægt  Strange- 
sønnerne nævnede  ham  som  den  første  af  sine  Forfædre. 
Visens  Tilblivelsestid  er  efter  nyere  Undersøgelser  omkr. 
1300,  den  Tid,  da  Adelens  Vælde  og  Selvstændighed  for 
første  Gang  traadte  kraftig  frem,  og  da  Rigets  Ulykker 
mærkede  Folket  og  dets  Digtning  med  sin  Alvor. 

De  Livsvilkaar,  hvorunder  Folkeviserne  hører  hjemme, 
har  fuldt  op  af  voldsomme  og  rystende  Optrin.  Stærke 
Lidenskaber  —  Begær  eller  Misundelse  —  driver  Men- 
neskene til  en  Daad,  som  tilintetgør  andres  Lykke.  Sam- 
fundets Ordning  bidrager  yderligere  til  at  gøre  Elskoven 
til  en  tragisk  Livsmagt.  Kvinden  raader  ikke  selv  over 
sit  Giftermaal;  det  er  Fader  eller  Brødre,  undertiden 
endnu  fjernere  Frænder,  der  har  den  Sag  i  sin  Haand. 
Kun  som  en  enlig  Undtagelse  gav  Loven  Kvinden  en 
Ret  til  at  drage  til  Tinge  og  selv  tage  sig  Mand  (jfr. 
liden  Inge  i  vor  Nr.  40),  nemlig  naar  Slægten  vilde  lade 
hende  forblive  ugift  for  selv  at  tilegne  sig  Godset.  Over- 
for den  af  Slægten  foretrukne  Bejler  havde  Kvinden 
ingen  anden  Udvej  end  at  rømme  bort  med  sin  „Aller- 
kæreste* ;  og  saa  maalte  man  senere  se,  om  hendes 
Frænder  kunde  tales  til  Rette.  Derfor  kunde  det  ende  i 
Ufred  og  Undergang,  som  da  liden  Engel  ranede  sin 
Jomfru  bort  „med  Vold":  den  opbragte  Svoger  opsøgte 
ham  og  brændte  ham  inde  i  Kirken  (vor  Nr.  33).  Med 
god  Grund  tegner  Omkvædet  („Mon  ingen  Dag  vil  op- 
lyse'?") den  mørke  Nat  som  Baggrund  for  disse  blodige 
Scener;  og  Fortællingen  mildnes  ikke  ved,  at  den  senere 
fødte  Søn  vokser  op  til  Faderens  Hævner. 


SlogtVedviserne.  39 

En  anden  Kilde  til  Tvist  og:  Ulykke  var  Slegfrod- 
forholdet.  Det  var  Skik  fra  Oldtiden  af,  at  en  Mand 
kunde  lage  sig  Viv,  uden  at  Frænderne  giftede  hende 
boi't  ved  ho.jlideligt  Biylliip  med  Brudegave  fra  hans 
Side  og  Medgift  fra  hendes.  Hun  blev  da  ikke  hans 
jævnbyrdige  „Hustru"  eller  ,  Adel  kone"  (o:  rette  Kone), 
men  kun  hans  „Slegfred"  eller  , Frille";  og  deres  Sam- 
liv kunde  ophøre,  naar  en  af  Parterne  var  ked  af  det. 
Sleghedforlioldet  havde  ofte  sin  Oprindelse  fra,  at  Rid- 
deren ikke  betragtede  sin  Kæreste  som  jævnbyrdig  i 
Væsen  eller  Rigdom  og  vilde  have  Hænderne  frie  til  i 
Fremtiden  at  indgaa  Ægteskab;  men  det  kunde  ogsaa 
have  sin  Grund  i,  at  han  mod  Slægtens  Vilje  havde 
bortfort  Jomfruen  „fra  Ager  eller  Eng"  eller  fra  hendes 
eget  Bur.  Kirkens  Mænd  søgte  at  udrydde  Slegfredfor- 
bindelserne. Visesangerne  er  mindre  afgjorte  i  deres 
Dom;  den  gode  Kvinde  betegnes  undertiden  som  værdig 
til  Ægtefælle,  den  ringere  til  Slegfred;  men  fremfor  alt 
har  de  Blik  for  de  skæbnesvangre  Brydninger,  som 
delte  løse  Forhold  giver  Anledning  til.  Hr.  Peder  drager 
bort,  hans  Slegfred,  der  har  boet  med  ham  i  otte  Aar, 
trolover  sig  imedens  med  en  Ridder;  han  gribes  af 
Smerte,  da  han  kommer  hjem  igen:  „Hør  du  det,  stolt 
Blidelil,  hvi  gjorde  du  mig  den  Harm?  har  du  ikke  slidt 
rød  Skarlagen,  sovet  hver  Nat  i  min  Arm?"  Han 
knuger  hende  1  sine  Arme,  og  inden  nogen  vidste  deraf, 
randt  Blodet  af  hendes  Barm*).  Endnu  hyppigere  er 
det  Ridderen,  der  finder  sig  en  ny  Brud,  uden  at  agte, 
at  hun  ved  sin  Skønhed,  Byrd  og  Hengivenhed  fuldvel 
kan  være  ham  værd;  saaledes  da  Hr.  Peder  vil  skjule 
for  liden  Kirsten,  at  han  har  fæstet  sig  en  anden  Viv: 
hun  kommer  dog  til  Bryllupet,  vækker  Brudens  For- 
bavselse ved  sin  Skønhed  og  Pragt,   følger  dem   lige  til 


•=)  „Utro  Slegfred"  (Danm.  gi.  Folkev.  Nr.  356),  Sign. 
Sagnet  om  Peder  Jærnskæg  i  Chr.  Winthers  „Hjortens 
Flugt" ;  hans  Fortælling  er  dog  ikke  hentet  fra  oven- 
nævnte Vise,    men   fra  en  Notits  i  Peder  Syvs  Visebog. 

Brudekammeret,  for  at  opleve  hele  sin  Lidelse,  —  og 
saa  brænder  hun  dem  inde*).  Men  en  enkelt  Gang 
giver  Slegfredforholdet  Anledning  til  saa  let  og  yndefuld 
en  Digtning  som  den  om  ,Hr.  Peders  Harpe'  (vor  Nr. 
43),  hvor  Ridderen  har  tiltænkt  Jomfruen  at  blive  hans 
Slegfred;  men  ved  at  opdage  hendes  ydmyge  og  inder- 
lige Kærlighed  angrer  han  sit  Forsæt  og  lader  deres 
Bryllup  holde  „med  Ære". 


Historiske   Viser. 

I  den  danske  Middelalders  Digtning  kom  Viserne 
om  historiske  Personer  og  Begivenheder  til  at  spille 
en  stor  Rolle.  I  en  Tid  uden  Aviser  og  Bøger  trængte 
man  til  Visen  for  at  tale  med  andre  om  Begiven lieden, 
meddele,  hvorledes  den  var  gaaet  til,  eller  hvorledes 
man  kunde  tænke  sig  den  i  hele  sin  Sammenhæng,  og 
til  at  tage  Parti  med  Ros  eller  med  Deltagelse  for  de 
handlende  Personer.  Paa  samme  Maade  bevarede  man 
Mindet  om  ældre  mærkelige  Tildragelser.  Men  det  var 
ikke  blot  Nyheds-  og  Historiemeddelelsen,  som  skabte 
de  historiske  Folkeviser:  medens  Nutidens  Digtere  helst 
skaber  opdigtede  Personer,  laa  det  Middelalderens  Sangere 
nær  at  tage  kendte  Skikkelser  frem  og  give  dem  nyt 
Liv.  Fordringen  om,  at  et  Digterværk  r  alle  sine  En- 
keltheder skal  være  Forfatterens  egen  Skabelse,  fandtes 
ikke  dengang;  og  ligesom  man  laante  Udtryk  og  Vers 
fra  andre  Viser,   laante  man  Personer  eller  Optrin  snart 


*)  Se  vor  Nr.  4-5.  Der  findes  dog  forskellige  Slutninger 
paa  Visen;  men  af  dem  er  Ildebranden  bedst  hjemlet 
som  den  oprindelige.  En  Opskrift  lader  hende  støde 
Kniv  i  Hr.  Peders  Bryst,  da  hun  følger  dem  til  Brude- 
kammeret; en  anden  lader  hende  hænge  sig  i  Abild- 
gaarden  og  Hr.  Peder  i  Fortvivlelse  derover  dræbe  sig 
selv. 

fra  ældre  Digte,  snart  fra  Mindet  oni  virkelige  Begiven- 
heder. 

De  tidligste  historiske  IVnsoner  i  Folkeviserne  er  en 
Kække  Stormænd  omkring  Midten  af  det  12te  Aarh. 
Viserne  røber  sædvanlig,  at  de  ikke  er  digtede  af  Sam- 
tiden, men  af  en  beundrende  Efterslægt.  Sorteplov 
fremstilles  som  den  djærve  Herremand,  der  hævner  sin 
Broders  Drab  paa  Kong  Erik  (1137),  medens  en  anden 
Vise  handler  om  hans  sørgelige  Død  for  Forræderliaand. 
RiberUlf,  Kong  Svends  tapre  Bannerforer  i  Graahede- 
slagel  (1157),  redder  i  een  Vise  Dankongens  Banner 
under  Slaget  mod  Svenskekongen;  i  en  anden  er  han 
den  selvraadige  Ridder,  hvis  faste  Borg  i  Ribe  kun  ero- 
bres ved  de  dansende  Ridderes  List. 

Den  mærkeligste  af  disse  Stormandsskikkelser  er 
dog  Stig  Hvide.  1  den  lille  Fortælling  om  hans  Helte- 
død under  Kongebanneret  (vor  Nr.  N)  er  der  vel  ikke 
nogen  ny  eller  overraskende  Komposition;  men  vi  finder 
de  ypperste  Ridderdyder  —  Troskab  mod  sin  Herre  og 
Æresfølelse  overfor  sin  Fæstemø  —  samlede  i  hans 
mandige  Udholdenhed:  „Jeg  vil  ikke,  min  Fæstemø 
skulde  spørge  til  Land,  at  jeg  skulde  kaste  Kongens 
Banner  af  Haand."  Tillige  er  der  Visedigtningens  Glæde 
ved  Liv  og  Farvepragt  (vi  ser  ham  under  Rigsfanen  „gul 
og  blaa  og  rod",  med  „Ærme  rød"  gennemboret  af 
Pile,  og  saaret  i  den  „hvide  Haand ^)  og  dens  Forkær- 
lighed for  simple  og  friske  Naturbilleder:  Pilene  flyver 
„saa  tykt  som  Hø"  gennem  hans  Ærme,  Odden  skærer 
som  brændende  Brand  i  hans  Haand.  —  Som  historisk 
Person  var  Stig  Hvide  en  jydsk  Stormand,  han  var  gift 
med  Hertug  Valdemars  (den  senere  Valdemar  den  Stores) 
Søster,  og  han  fandt  sin  Død  under  Borgerkrigen,  blandt 
Svends  og  Valdemars  Krigere  i  Slaget  ved  Viborg  (1 151). 
Den  Fædrelandskærlighedens  Glans,  som  Visen  kaster 
over  hans  Fald,  skyldes  da  ikke  Samtiden,  men  Valde- 
marstidsalderen,  med  dens  Hengivenhed  for  Konge  og 
Fædreland. 

En  anden,  -  vistnok  endnu  yngre  Vise  fremstiller 
Ridder  Stigs  Giftermaal    med    Kongesøsteren,    som    han 

vinder  ved  Runernes  sælsomme  og  vilkaarlige  Trylle- 
magt (se  nedenfor  S.  74). 

Endnu  friere  i  sit  Forhold  til  Historien  er  vistnok 
Visen  om  Esbern  Snare.  Om  den  raske  Helt  fra 
Borgerkrigen  og  Venderkampene  har  Digteren  maaske 
næppe  vidst  mere  end  Navnet.  Men  en  saadan  ung- 
dommelig Helteskikkelse  er  føjet  ind  i  en  Kærligheds- 
historie, der  i  sin  Kvikhed  passer  til  hans  Navn  (Nr.  20, 
se  ove.nfor  S.  32). 

Man  kommer  paa  en  noget  mere  historisk  Grund 
med  Visen  om  Tove,  Kong  Valdemar  og  Dronning 
Soffi.  Hvad  vi  historisk  ved  om  Tove,  er,"  at  hun 
havde  været  Valdemars  Frille  og  havde  født  ham  Søn- 
nen Kristoffer,  da  de  pohtiske  Forhold  bragte  ham  til 
at  nærme  sig  sin  Modstander  Knud  Magnussøn  og  at 
ægte  hans  skønne  Halvsøster  Sofia.  Kongen  har  rime- 
ligvis da  sendt  Tove  til  hendes  Hjemstavn.  Om  hans 
Hengivenhed  for  hende  vidner  vistnok  hans  Kærlighed 
og  Omhu  for  Sønnen  Kristoffer,  indtil  han  døde  i  sine 
Ynglingeaar.  Om  Toves  senere  Skæbne  vides  intet  sik- 
kert; man  maa  tvivle  om,  at  hun  virkelig  —  som  Visen 
beretter  —  er  bleven  kvalt  i  den  hede  Badstue;  en  saa- 
dan Gerning  af  den  skinsyge  Dronning  vilde  for  stedse 
have  brudt  det  gode  Forhold  mellem  Valdemar  og  hans 
Hustru.  Men  hvor  Historien  tier,  og  hvor  manske  selv 
Samtiden  næppe  har  vidst  saa  nøje  Rede  paa  Tovelilles 
Skæbne,  udfyldes  det  manglende  af  et  Digt  om  de  to 
Medbejlerskers  Forhold. 

Vi  har  to  Toveviser,  eller  rettere  vi  har  den 
samme  Tovevise  i  en  oprindeligere  Skikkelse  (bevaret 
paa  Island:  den,  som  vi  her  kalder  A)  og  i  en  yngre 
Omdannelse  (B;  som  den  senere  blev  sungen  i  Dan- 
mark). Den  ældste  har  grebet  Tidspunktet  lige  ved 
Valdemars  Bryllup  1157;  Tove  er  villig  nok  til  paa  sin 
Herres  Bøn  at  modtage  den  unge,  kronede  Hustru  vel; 
Soffi  er  derimod  skaanselløs  overfor  den  Medbejlerske, 
der  forud  ejer  Valdemars  Kærlighed,  og  hun  griber  den 
første  Lejlighed  til  at  bringe  hende  af  Dage;  hun  skyder 
hende    med    egen    Haand    ind   i    den    glohede  Badstue; 

Sønnen  soger  forgæves  at  komme  sin  Moder  [il  Hjælp.  — 
I  Tove  iiar  Digteren  tegnet  sin  ideale  Kvindesi<ikkelse. 
Hendes  Skønhed  er  (som  oftere  i  den  begyndende 
Visedigtning)  malt  ved  den  yppige  Skildring  af  hendes 
Dragt;  hendes  Elskelighed  ved  Blidheden  imod  hendes 
Husbonds  retmæssige  Ægtefælle,  og  endnu  mere  frem- 
hævet ved  Soffis  ublandede  Had.  Her  er  Digterens 
Hovedtanke:  kun  den  slette  Kvinde  nærer  Skinsyge,  den 
ædle  kan  optage  sin  Husbonds  Elskede  i  sin  Kærlighed. 
Dette  var  en  Yndlingstanke  i  Europas  Lileratur  i  12te 
Aarh.;  den  havde  ogsaa  stærke  Talsmænd  i  Valdemar- 
tidens Danmark,  og  Tovevisens  Digter  er  en  af  dem. 
Men  Digteren  ser  og  indrømmer,  hvor  let  Mennesker 
ligger  under  for  Fristelsen;  og  som  vemodigt  Omkvæd 
lyder  Beklagelsen  over  Kongens  Forsøg  paa  at  elske  to 
Kvinder:  „Med  Raade  (med  velberaad  Hu)  —  Konning 
Valdemar  lover  dem  baade." 

Den  yngre  Tovevise  slaar  som  Digterværk  højere. 
I  Stedet  for  de  simple  Samtaler  og  Rejseberetningen  er 
der  livfulde  Optrin:  Tove,  der  danser  blandt  Dronningens 
Møer,  eller:  hun  gaar  til  Kirke  i  en  Klædning,  hvis 
Silke  „svømmer"  efter  hende  paa  Jorden;  Ordskiftet 
mellem  Kongen  og  hver  enkelt  af  dem  er  helt  for- 
svundet, og  i  dets  Sted  staar  de  to  Kvinder  lige  overfor 
hinanden  fra  Visens  Begyndelse  i  stadig  nye  Situationer. 
Kunsten  i  Visen  er  en  ny  og  større.  Brugte  den  ældre 
Digter  en  Række  Vers  om  Toves  Udseende,  kan  hendes 
Ynde  nu  udtrykkes  rigere  i  een  Linie,  naar  hun  i  Dansen 
lader  Silken  stryge  langs  ad  Jorden  efter  sig,  og  naar 
den  falder  rigt  om  hende  paa  Vejen  til  Kirke;  et  enkelt 
Ord  som  „udslaget  Haar*  maler  stærkere  end  de  mange 
Strofer.  —  Opfattelsen  af  Personerne  er  bleven  en  an- 
den. Tove  er  intet  overmenneskeligt  Ideal;  hun  er  blot 
den  elskovsrige  unge  Kvinde,  hvis  Skønhed  faar  Glans 
af  hendes  Lykke,  og  som  i  sin  trygge  Besiddelse  ikke 
spørger,  om  andre  har  Krav  paa  det  samme.  Dronnin- 
gen har  ikke  den  grænseløse  Skinsyge;  Tove  har  Plads 
blandt  hendes  Møer,  men  Harmen  vaagner  under  hendes 
Jubel,   Kongens   Taknemmelighed   imod    hende   gør    den 

større;  og  Misundelsen  bryder  ud,  da  hun  saa  ser  Tove 
prange  i  al  sin  Skønhed.  Tanken  om  Udstykning  af 
hans  Kærlighed  er  ikke  til  for  nogen  af  dem;  hver  af 
dem  begærer  den  hele,  og  derfor  ender  Forholdet  i 
Had  og  Tilintetgørelse.  Et  menneskeligt  Krav  har  meldt 
sig  paa  at  eje  en  Kærlighed  helt;  men  dette  menneske- 
lige er  tillige  en  Protest  mod  en  almen  Moderetning, 
det  er  en  Venden  tilbage  til  en  simpel  menneskelig  Fø- 
lelse og  til  det  Forhold,  som  allerede  Oldtiden  fremstil- 
lede i  Gudruns  og  Brynhilds  Tvist  om  Sigurds  Elskov. 
I  Tovevisens  Spor  følger  en  lang  Række  Digtninger,  der 
alle  kæmper  mod  den  Tanke,  at  Elskov  kan  nøjes  med 
at  faa  den  halve  Kærlighed  igen  (Ebbe  Skammelsøn, 
Slegfredviserne  o.  fl.). 

Denne  anden  Tovevise  er  kendelig  yngre  end  de 
Begivenheder,  den  omhandler,  vist  i  det  mindste  et  Aar- 
hundrede  yngre.  Den  har  bortkastet  Valdemars  Bryllup 
med  Sofie,  og  den  har  gjort  Knud  (Sofies  ældste  Søn 
og  senere  dansk  Konge)  til  Søn  af  Tove. 

Det  13de  Aarh.s  Viser  ligger  i  det  hele  Begiven- 
hederne nærmere  og  er  digtede  af  Samtiden  eller  den 
nærmest  følgende  Slægt,  nogle  endogsaa  ud  af  Øje- 
blikkets Stemning.  Det  er  da  ikke  de  betydehgste 
Skikkelser  eller  de  —  i  vore  Øjne  —  mærkeligste  Til- 
dragelser, der  har  kaldt  Sangerne  til  Digtning;  men  det 
er  de  pludselig  stærke  Begivenheder,  de  der  gik  som  et 
Gys  —  eller  et  Suk  eller  en  Jubel  —  igennem  Folket. 
Ingen  af  Valdemar  Sejrs  mange  Kampe,  der  udvidede 
Rigets  Grænse,  har  gjort  saadant  Indtryk,  at  de  satte 
sig  Minde  i  Folkevisen,  men  de  lykkelige  Aars  eneste 
Nederlag,  Slaget  ved  Lena  (1208),  er  Æmne  for  en 
Sang,  der  udspringer  fra  Savnet  af  de  faldne  Ædlinger. 
—  Kong  Sverker,  den  næstsidste  af  de  mange  Konger, 
der  i  den  tidlige  Middelalder  stredes  om  Sverigs  Krone, 
sad  en  Tid  lang  i  Fred,  men  da  han  lod  flere  af  den 
forrige  Konges  Sønner  dræbe,  rejste  den  eneste  over- 
levende, Erik  Knudsøn,  sig  imod  ham  og  fik  ham  for- 
dreven;   han  drog   til  Danmark   for  at  søge   Hjælp  hos 

Valdemar  Sejr  og  lios  sin  Svigerfader,  den  sjællandske 
Stormand  Ebbe  Suneson  af  Hvideslæglen.  Med  en  dansk 
Hær  under  Ebbes  Førelse  drog  han  nu  over  Hallands- 
aas  ind  i  Veslergøtland,  hvor  han  d.  31.  Januar  1208 
stødte  sammen  med  Erik  Knudsøns  svenske  Hær.  Del 
blev  et  stort  Nederlag  for  de  danske;  af  de  fire  Sune- 
sønner, der  deltog  i  Slaget,  faldt  Ebbe  og  hans  Broder 
Laurentius;  Sverker  selv  undslap,  han  faldt  1210  under 
et  nyt  Forsog  paa  at  vinde  Sverig.  Svenske  Krøniker 
jubler  over  Sejren;  danske  Krøniker  nøjes  med  at  nævne 
Aaret,  Skuepladsen  og  Nederlaget.  Hvad  Indtryk  det 
store  Mandefald  gjorde  paa  Datidens  danske,  kan  vi 
kende  af  Visens  vemodige  Slutning.  Det  Billede,  som 
Digteren  henkaster  af  de  ventende  Fruer,  som  ser  deres 
Mænds  Heste  komme  ene  hjem.  er  det  bedste  Træk  i 
Visen,  og  det  er  vel  det,  der  har  holdt  den  paa  Folke- 
munde ned  gennem  Tiden.  —  Hvor  meget  denne  Vise 
oprindelig  har  indeholdt,  er  ikke  afgjort;  som  vi  nu  har 
den,  omfatter  den  Indledningsvers  og  en  Skildring  af, 
hvor  haard  Striden  var,  og  hvor  mandelig  de  danske 
værgede  sig.  Et  af  disse  Vers  skildrer  , ungen  Engel- 
bret",  der  hugger  ned  af  de  vestergøtske  Mænd.  Der- 
med menes  den  tyskfødte  Grev  Engelbret,  der  var  gift 
med  Ebbe  Sunesøns  yngste  Datter;  men  at  hans  Navn 
er  bevaret  i  Visen,  skyldes  næppe  saa  meget  hans  Be- 
tydning for  Slaget  som  det  ypperlige  Vers,  hvor  hans 
Hug  blandt  Fjenderne  sammenlignes  med,  naar  Bønderne 
mejer  Korn*).  Naar  en  enkelt  Mand  af  Suneslægten 
prises    saaledes,    har  der    sikker   været   andre   Vers    om 


O  Verset  har  været  saa  yndet  i  Middelalderen,  at  Rim- 
krønikens Forfatter  har  efterlignet  det  i  sin  Skildring 
af  Braavallaslaget : 

Vi  lode  der  lyde  Basuner  og  Horn, 

de  sloge  hverandre,  som  Bønder  slaa  Korn, 

der  gaves  et  Skraal  og  Bulder  ved, 

som  Himmelen  skulde  faldet  ned, 

en  Røg  der  op  i  Himmelen  stod 

af  Støv,  Hede  og  Mandeblod. 

selve  Ebbe  Sunesøn,  Hærens  Fører,  der  faldt  i  Slaget, 
om  hans  Broder  Laurentius  Sunesøn,  der  ogsaa  lod  sil 
Liv,  om  Biskop  Peder  og  de  andre  efterlevende  Sune- 
sønner, og  maaske  endnu  flere  Stormænd.  Disse  be- 
stemte Dellagere  blandt  Samtidens  Herremænd  hører 
øjensynlig  med  for  at  give  Kampskildringen  Indhold. 
De  manglende  Kæmper  har  Visesangerne  ned  i  Tiden 
erstattet  med  Laan  af  Kong  Didriks  Helte;  og  senere 
har  Vedel  og  andre  boglærde  Folk  puttet  historiske 
Navne  ind.  Men  her  giver  vi  Visen  som  det  den  er, 
Ruin  af  en  større  Digtning,  hellere  end  vi  vil  laane  af 
de  nyere  Udfyldninger*). 

Om  Valdemars  Kongegerning,  hans  kortvarige  Ud- 
videlse af  Riget  og  hans  mangeaarige  Arbejde  paa  dets 
indre  Ordning,  taler  Viserne  ikke.  Men  i  Digtningen  staar 
to  Kvindeskikkelser,  Dagmar  og  Bengerd,  som  de  to 
Sider  af  denne  Kongemagts  Forhold  til  Folket:  den 
milde,  fredsæle  og  den  haarde,  fordrende.  Men  ud  af 
Mængden  af  Viser  —  ti  her  har  Sanger  efter  Sanger 
sunget  det  frem  med  sin  Røst  —  stiger  en  Kvindeskik- 
kelse frem,  saa  forunderlig  elskelig,  som  Folket  aldrig 
før  havde  tænkt  sig  den,  og  ingensinde  tiere  var  i  Stand 
til  at  kalde  den  frem. 

Den  Kongedatter^  der  i  1205  førtes  til  Danmark 
som  Valdemar  Sejrs  Brud,  havde  et  ret  prøvet  Ung- 
domsliv bagved  sig;  født  i  Bøhmens  Kongeborg,  havde 
hun  fulgt  sin  forskudte  Moder  til  Meissens  Grevesæde 
og  med  sine  Søstre  deltaget  i  hendes  Kamp  for  sin  Ret 
saa  vel  som  i  hendes  fromme  Gerninger.  I  Danmark 
modtoges  hun  med  Jubel ;  hendes  folkelig  slaviske  Navn, 
Dragomir,  blev  omtydet  til  Dagmaar  (Dagmøen,  den  lys- 
bringende  Mø);  „Margareta  var  hendes  rette  Navn," 
siger  Krønikeskriveren,  „men  Dagmaar  kaldtes  hun  paa 
Grund  af  sin  Dejlighed."     Hendes   Livsbane   blev   kort; 


*)  Tallet  af  de  uddragne  danske  Kæmper  opgives  højst 
forskellig  i  de  forskellige  Opskrifter  (18000,  12000,  48), 
og  man  kan  ikke  vide,  hvilket  Tal  der  har  været  nævnt 
i  den  oprindehge  Form  af  Visen. 

hun  fødte  sin  Husbond  Sønnen  Valdemar,  og  et  Par 
Aar  efter  delte  døde  liun,  niaaske  i  Barselseng,  brudt  af 
midt  i  sit  Livs  Blomstringstid,  og  i  Folkets  endnu  friske 
Kærlighed. 

I  1214,  to  Aar  efter  Dagmars  Død,  holdt  Valdemar 
Bryllup  med  den  portugisiske  Kongedatter  Berengaria. 
Hvad  der  sikrest  vides  om  hende  er.  at  hun  var  smuk. 
Om  hendes  Karakter  taler  kun  Folkeviserne;  men  alle- 
rede fra  den  nærmeste  Efterslægt  har  vi  en  Slags  Vid- 
nesbyrd: ingen  af  hendes  Sønner  opkaldte  sine  Døtre 
eflei-  hende.  Den  Kongeslægt,  hun  tilhørte,  var  handle- 
kraftig, men  splidagtig  og  havesyg.  Hendes  Navn  blev 
paa  Dansk  til  Berngerd  (i  senere  Tid  til  Bengerd),  et 
Navn,  der  i  sig  selv  var  uden  ond  Betydning,  men  lød 
fremmed  og  haardt. 

Vi  har  tre  Viser,  hvor  Dronning  Dagmar  er  Hoved- 
person, og  een  om  Dronning  Berngerd.  Hvor  meget 
hver  af  dem  stemmer  med  Samtidens  Indtryk  og  med 
Samtidens  Sang,  er  vanskeligt  at  sige;  men  om  nogen 
af  dem  er  Udtryk  for  Øjeblikkets  Stemninger,  er  det 
snarest  den  Spotte-  eller  Nidvise,  hvor  Berngerd  gøres 
til  Ophavsmand  for  de  ilde  sete  Skattepaalæg.  Den  er 
bygget  over  et  Optrin,  som  i  Viserne  ikke  saa  sjælden 
gøres  til  Genstand  for  mere  eller  mindre  skæmtende  Be- 
handling: det  er  Morgenen  efter  Bryllupet,  Berngerd 
kræver  sin  „Morgengave"  (Brudegave)  af  Kongen,  og 
hun  kan  ikke  faa  den  stor  nok.  Hun  kræver  store 
Skatter  af  hver  Mand  og  Kvinde  og  hvert  Barn  i  Riget; 
hun  vil  lade  Landene  ,slaa  i  Jern"  o:  hun  vil  lukke 
alle  Landets  Havne  med  Jernkæder  for  at  kræve  Told  af 
alle  indsejlende.  Folket  ser  i  sin  Herre  Kong  Valdemar 
den,  der  med  sund  Sans  kan  modstaa  disse  ublu  Her- 
skerlyster; og  hans  Ord  bliver  det  der  gælder;  li  „Nu 
ligger  Berngerd  under  sorten  Jord,  endnu  har  Bonden 
baade  Okse  og  Ko."  —  En  Sanger,  næppe  Visens  op- 
rindelige Digter,  har  udformet  denne  sidste  Tanke  i  ret 
fantastisk  (og  meget  uhistorisk)  Form:  da  Kongen  skal 
i  Leding,  advarer  den  døde  Dronning  Dagmar  ham  i 
Drømme  om  ikke  at  sætte  Berngerd  til  at  styre  Riget  i 

Mellemtiden;  han  fører  hende  med  i  Ledhig,  og  hun 
falder  for  den  første  Pil,  der  udsendes. 

Samtidig  udformedes  Dagmar  viserne.  —  Aaret 
1205  bragte  to  sjældne  Begivenheder.  Den  ene  var 
Dronning  Dagmars  Komme;  den  anden  var  Bestem- 
melsen om  Biskop  Valdemars  Frigivelse.  Han  sad 
da  paa  14de  Aar  i  Søborg  Fangetaarn  siden  den  Sam- 
mensværgelse, hvor  han  med  en  Kres  af  udenlandske 
Fyrster  til  Hjælpere  søgte  at  sætte  sig  paa  den  danske 
Trone  som  den  tyske  Kejsers  Vasal.  Paven,  den  mæg- 
tige Innocens,  havde  allerede  gjort  stærke  Forestillinger 
for  den  danske  Konge  om  at  slippe  Biskopen  ud  af  den 
verdslige  Magts  Hænder;  Kongen  havde  trukket  Sagen  i 
Langdrag,  men  svarede  nu  samtykkende  sidst  paa  Aaret 
1205;  tidlig  næste  Aar  drog  Biskop  Valdemar  til  Rom 
for  at  forsvare  sig  for  Pavens  Domstol.  I  de  følgende 
Aar  var  han  den  Brand,  der  tændte  de  tyske  Fyrster  til 
Kamp  mod  Valdemar  Sejr  og  fyldte  Nordtyskland  med 
Strid,  indtil  alle  hans  Forsøg  var  knuste  af  den  sejrende 
danske  Konge.  Men  under  disse  Kampe  maatte  Tanken 
gaa  tilbage  og  spørge,  hvem  der  havde  kunnet  bevæge 
Kong  Valdemar  til  at  løsgive  sin  argeste  Fjendq.  Af 
Datidens  Brevskaber  kendes  Pave  Innocens's  kraftige 
Anstrengelser  for  at  unddrage  selv  saa  brødefuld  en 
Kirkefyrste  fra  den  verdslige  Straf;  i  en  Klostermands 
Krønike  læses,  at  det  var  paa  „Ærkebiskop  Andreas'  og 
andres  kærlige  Forestillinger" ;  men  for  Folket  i  det  hele 
har  sikkert  Rigets  nyskomne  Dronning  sfaaet  som  Freds- 
bederen,  og  vel  næppe  med  Urette. 

Folkevisen  er  et  levende  Billede  af  denne  Situation 
og  af  disse  Personer.  Vi  træffer  den  unge  Dronning,  op- 
lært af  sin  Moder  i  Mildhed  mod  alle  nødlidende,  øm 
og  yndefuld,  og  dog  viljestærk  og  snarraadig  til  at  sætte 
sin  Kærlighedsgerning  i  Værk;  Digteren  har  fundet  et 
glimrende  Optrin  at  bygge  sin  Vise  over,  da  hun  sætter 
Kronen  paa  Bordet  og  ikke  vil  være  Danmarks  Dronning, 
hvis  hendes  første  Bøn  ikke  opfyldes.  Klart  og  ypperlig 
tegnes  Visens  Bipersoner:  Biskop  Valdemar  med  sin 
Hævntørst    og    Kongen   med   sit    Statsmandsblik.    -  Hi- 

storisk  nojagtig  er  Visen  ikke:  den  gor  saaledes  den 
fangne  Biskop  til  Dronningens  Morbroder  (i  Virkeliglieden 
var  han  en  Søn  al'  Kongens  Morbroder);  og  den  er 
næppe  fra  den  allernærmeste  Samtid.  Men  den  er 
digterisk  interessant,  fordi  den  har  givet  den  Form,  der 
efterlignes  og  gentages  i  senere  Dronningviser,  —  og 
derigennem  det  Forbillede  af  en  dansk  Dronning,  som 
blev  gældende  for  lange  Tider.  Sit  sidste  livsfriske  Skud 
satte  denne  Digtning  i  Anders  Vedels  Viseudgave,  da  den 
fik  tilføjet  et  Slutningsvers: 

Hun  kom  uden  Tynge,  hun  kom  med  Fred, 
hun  kom  goden  Bonde  til  Lise; 
havde  Danmark  altid  saadanne  Blomster, 
man  skulde  dem  ære  og  prise. 

En  anden  Vise  er  ogsaa  digtet  som  Besyngelse  af 
Dagmars  Bryllup;  i  Feststemning  og  i  Spøg  fortæller 
den,  hvorledes  Junker  Strange  bejler  til  hende  i  sin 
Herres  Navn  og  fører  hende  hjem  som  hans  Brud. 

Sidst  digtedes  den  skønneste  Digtning  af  dem  alle, 
Visen  om  Dagmars  Død.  Med  sit  Omkvæd  ,Udi  Ring- 
sted hviles  Dronning  Dagmar"  synges  den  ikke  af  den 
Slægt,  der  har  set  og  kendt  hende  og  følt  Savnet  af 
hende,  men  af  Efterslægten,  for  hvem  Mindet  er  knyttet 
til  hendes  Grav  i  Ringsted  Klosters  Kirkegulv,  ved  Kong 
Valdemars  Side.  Og  i  Mellemtiden  har  Billedet  af  hende 
udfoldet  sig  friere  og  skønnere:  Sammenhængen  med 
samtidige  Forhold  føles  kun  svagere,  selv  Folkets  Skæbne 
og  Berngerds  Ondskab  træder  mere  i  Baggrunden:  det 
er  om  den  elskeligste  Dronnings  og  den  største  Konges 
Kærlighed,  at  Digteren  vil  fortælle.  Han  maler  fyldig  — 
men  i  Træk,  der  er  sjælden  anskuelige  —  de  enkelte 
Optrin  i  Dagmars  hjælpeløse  Lidelse,  da  hun  er  i  Barns- 
nød, Valdemars  vældige  Higen  efter  sin  døende  Hustru 
og  endelig  den  inderlige  Bon  og  Attraa,  hvormed  han 
kalder  den  allerede  døde  tilbage  til  Livet,  men  kun  kort, 
ti  , Himmeriges  Klokker"  ringer  efter  hende.  —  Digteren 
har  i  Dagmars  sidste  Tale    indflettet  et  Træk,  som  vor 

Tid  let  kan  misforstaa  o:  let  kan  lægge  en  anden  Tanke 
ind  i,  end  Middelalderen  tillagde  det.  Havde  hun  ikke 
snørt  sine  Ærmer  saa  stadselig  og  sat  „Streger*  (Hoved- 
tøj) paa,  da  havde  hun  ikke  behøvet  at  brænde  i  Skærs- 
ilden. Man  maa  ikke  opfatte  dette  som  en  ren  Sjæls 
Bekendelser  af  sin  ganske  ubetydelige  Syndeskyld  (sin 
, Dronning  Dagmars  Synd").  Naar  den  allerede  bort- 
vandrede  Sjæl  vender  tilbage  til  Legemet  fra  den  hin- 
sidige Verden,  er  det  jo  den  rammeste  Alvor;  og  denne 
Scene  maa  opfattes  i  Lighed  med  andre  Optrin  i  Middel- 
alderens Literatur,  hvor  Dronninger  og  andre  fornemme 
aabenbarer,  hvad  de  maa  lide  i  Skærsilden  for  deres 
Overdaadighed.  Pynteligheden  i  Klædedragt  var  ikke 
uskyldig ;  for  den  forsagende  Middelalder  var  det  Verdens- 
lyst  i  sin  argeste  Form;  og  af  Tidens  Aandesyner  herom 
lyser  der  endnu  et  Genskær  over  Valdemars  og  Dag- 
mars Liv.  For  Menneskene  i  det  12te  og  13de  Aarh. 
kan  Himmerigsklokken  ikke  ringe,  uden  at  dér  kommer 
Klang  af  Domsbasuner  med;  men  dette  hører  nu  med 
til  Korstogenes  og  Tiggermunkenes  Aarhundreder.  Det 
mærkelige  i  dansk  Literatur  er  ikke,  at  det  kom, 
men  at  det  kun  blev  en  Bitone  ind  i  den  vemodig 
fromme  Dagmardigtning.  I  Norge  blev  det  alvorstunge 
„Drømmekvæde^'  det  13de  Aarh. s  og  hele  Middelalde- 
rens ypperste  Digtning. 

Danmark  havde  saaledes  faaet  to  historiske  Sang- 
kredse, den  ene  om  Tove,  Valdemar  den  Store  og  Dron- 
ning Soffi,  den  anden  og  yngre,  med  mere  Følelse  for 
Folkets  Tilværelse,  knyttet  til  Valdemar  Sejrs  Dronninger. 
Men  næppe  var  disse  to  Sangkredse  nogenlunde  afslut- 
tede i  Folkets  Digtning,  saa  fremstod  en  ny,  der  i  poetisk 
Rigdom  overstraalede  sine  to  Forgængere.  Den  handler 
om  de  voldsomme  Begivenheder  efter  Erik  Klippings 
Drab,  og  Marsk  Stig  bliver  efterhaanden  dens  Helt. 

Der  haves  seks  Viser  om  Hovedpersonerne  i  den 
store  Ufredstid.  De  opfattes  af  tidligere  Udgivere  (Vedel 
og  S.  Grundtvig)  som  en  Kres  af  Viser,  der  hører  sam- 
men og  fortsætter  hverandre;  de  nyere  Undersøgelser  gaar 

ud  paa,  at  det  er  en  Række  af  oprindelitr  selvstændige 
Fremstillinger  af  enkelte  Begivenheder,  forst  senere  sam- 
mensmeltede til  større  Digtninger.  Vi  har  ialt  fire  korte 
Digte,  der  til  Dels  er  Øjebliksviser,  og  to  større  Sam- 
menarbejdelser*). 

Stødet  til  denne  Digtning  udgik  fra  Kongemordet  i 
128G.  Erik  Klipping  havde  en  stor  Del  af  sin  Kongetid 
levet  i  Fejde  med  sine  selvraadige  Stormænd;  de  havde 
afnødt  ham  Sikkerhedsløfter  om  Adelens  Indflydelse  og 
om  Folkefriheder;  og  han  havde  brudt  dem.  Saa  blev 
han    en    sen    Efteraarsnat  (S.  Cecilie   Nat,    den    22.  No-  ^ 

vember)  myrdet  paa  sit  Leje  i  Landsbyen  Finderup.  '" 
Hvem  Morderne  var,  var  ukendt;  kun  56  Saar  paa 
Liget  vidnede  om  deres  Daad.  Kongens  Kammersvend 
Rane  havde  været  til  Stede  og  efter  eget  og  hans 
Venners  Sigende  , skønt  nøgen  og  vaabenløs  værget  sin 
Herre" ;  men  der  synes  siden  at  være  fort  tilstrækkelige 
Vidnesbyrd  for,  at  han  var  Mordernes  Medvider.  Mis- 
tanken for  selve  Drabet  vendte  sig  mod  de  store  Adels- 
mænd, der  havde  været  Kongens  ivrigste  Modstandere; 
Harmen  var  stærk  imod  dem  hos  mange,  medens  de 
selv  og  alle  deres  Venner  hævdede  deres  Uskyld.  En- 
delig paa  DanehofiJet  ved  Pinse  1287  samlede  Mistanken 
og  Vidnesbyrdene  sig  mod  ni  bestemte  Adelsmænd,  for 
en  stor  Del  af  samme  Slægt;  de  blev  dømt  fredløse. 
Grev  Jakob  af  Halland  og  Rigets  Marsk,  Stig  Anderson, 
var  de  to  betydeligste. 

Ud  af  denne  første  Tids  Angst  og  Uro  og  Hadet 
mod  de  endnu  ikke  opdagede  Kongefjender  digtedes  den 
første  Vise,  , Kongemordet  i  Finderup",  med  det 
gribende  Omkvæd  „Fordi  stander  Landet  i  Vaade".  I  to 
Linjer  fremstiller  Digteren  hele  den  politiske  Situation : 
,Der  er  saa  mange   i   Dannemark,    som  alle  vil    Herrer 


*)  A.  D.  Jørgensen,  Bidrag  til  Nordens  Historie  i  Middel- 
alderen, S.  113—34;  nærmere  udført  i  J.  Martensen, 
,Erik  Glipping  og  Marsk  Stig  i  Middelalderens  Annaler 
og  Viser"  (i  Historisk  Tidsskrift,  4ue  Række.  4de  Bd.); 
jt.  H.  Schiick,  Urgainla  papper.  II. 

være";  det  er  Selvraadighed  og  Kongemagt,  der  staar 
mod  hinanden;  og  i  de  næste  Linjer  er  vi  —  med  den 
for  Digtningen  ejendommelige  Raskhed  —  inde  i  Begiven- 
heden: de  skærer  sig  Graamunkekapper  og  følger  Kongens 
Spor  allevegne.  Selve  Drabet  skildres  kort  og  med  de 
Træk,  som  man  virkelig  kendte:  Kongen  ligger  paa  sit 
Leje  i  Bondens  Lade,  da  den  formummede  Skare  bryder 
ind;  Digteren  kender  Ranes  Forsvar,  men  opfatter  det 
,»*Av^  '^  gQ)^  øvet  paa  Skrømt.  Saa  slutter  ban  med  det  kraft- 
fulde Billede  —  maaske  sandt  og  maaske  opfundet  — 
af  Smaadrengen,  der  kommer  ridende  paa  Kongens  Hest, 
melder  den  tunge  Skæbne  og  paakalder  Dronningen  om 
at  føre  Folk  og  Rige  frels  I  gennem  Ulykken.  —  Lige- 
som Visen  om  Lenaslaget  samler  alt  sit  Indhold  i  det 
sidste  Budskabsoptrin,  rummer  her  Smaadrengens  Ord 
et  helt  Folks  Ansst  og  Haab;  ti  „nu  stander  Landet  i 
Vaade".   - 

De  dømte   flygtede   ud   af  Landet  og  tyede  til  Erik 

/  ^.^.^j-^jU^L  Præstehader  i  Norge;  de  hævdede  fremdeles  deres  Uskyld 

i  Drabet,  og  de  havde  i  Danmark  stadig  paarørende  og 
Tilhængere,  der  stillede  sig  venhg  til  dem.  Hvor  farlige 
de  var  som  Fjender,  mærkede  man  i  Danmark,  da  de 
1289  gjorde  Hærjetog  sammen  med  Nordmændene,  og 
især  næste  Aar  1290,  da  Marsk  Stig  byggede  sig  Borgen 
paa  Hjælm  og  hjemsøgte  Have  og  Kyster  som  Sørøver. 
En  anden  og  en  tredje  Vise  gælder  disse  Forhold. 
Den  ene,  der  er  bevaret  meget  ufuldstændig,  skildrer, 
hvorledes  de  fredløsdømte  samler  sig  modløse  for  at 
rømme  Riget,  da  Marsk  Stig  opfordrer  til  at  bygge  Bor- 
gen paa  Hjælm.  Den  anden.  „Marsk  Stig  dømmes 
fredløs",  tager  hele  Forholdet  op  til  Behandling,  saa- 
ledes  som  det  stod  for  de  fredløses  Venner.  Marsken 
vaagner  om  Morgenen  med  tunge  Drømme,  hans  Hustru 
,  vil  tale  ham  til  Ro,   men   han   er  ængstelig;    Kongen  er 

«^  lønlig   dræbt,    og-  nu   skal    Tinget    holdes,    hvor   Drabs- 

^'  manden  skal  udpeges.     Han  rider   ud   med  sine  Svende 

og  kommer  til  Borgen,  modtages  med  Dronningens  Spot 

over,  at  han  vil  hæve  sig  til  Konge,  og  han  svarer  med 

en  plump  Udtalelse,  der  vel    har  været    Rygte  paa  den 

Tid,  at  det  er  snarere  Drost  Ove,  der  gør  sig  til  Konge 
ved  at  være  Dronningens  Elsker.  Den  unge  Konge,  der 
allerede  i  Forvejen  anser  iMarsken  for  sin  Faders  Bane- 
mand, opirres  yderligere  ved  denne  Haan  og  dømmer 
ham  fredløs;  Marsken  lover  til  Afsked  at  hente  sin  F'øde 
i  Danmark,  og  han  hygger  sig  en  Borg  paa  Hjælm,  som 
den  jævne  Bonde  med  Angst  ser  hæve  sine  Tinder  over 
Øens  Nakke.  —  Saaledes  ser  det  poetisk  ændrede  Billede 
ud  af,  hvad  der  foregik  paa  Danehoffet  i  Nyborg  1287 
samt  Borghygningen  i  1290. 

Endelig  faar  vi  den  fjerde  Vise.  Tiden  er  gaaet. 
Den  politiske  Stilling  i  hin  Tid  er  glemt:  de  andre  fred- 
løses Tilværelse  er  traadt  i  Baggrunden,  og  man  husker 
kun  Kongens  Mord  og  Marsken  som  hans  bilre  Fjende. 
En  Forestilling,  som  allerede  fandtes  i  Samtiden,  om  at 
et  Elskovseventyr  var  Grunden  til  Kongens  Død,  fæstner 
sig  endelig  ved  den  fredløse  Høvding:  Marsk  Stig  har 
øvet  sin  Daad  for  at  hævne  Kongens  Forhold  til  hans 
Hustru.  —  Dette  har  faaet  sin  storartede  Fremstilling  i 
en  ganske  kort  Vise:  , Marsk  Stig  og  hans  Hustru." 
Forhistorien  antydes  kun  (Opskrifterne  af  Visen  bruger 
snart  Udtrykket  .han  lokked".  snart  ,han  voldtog"); 
den  egentlige  Handling  begynder  med,  at  hun  sidder 
ubevægelig  ved  sin  Herres  Hjemkomst:  Marsken  venter, 
at  hun  skal  gaa  ham  i  Møde  i  Gaarden,  men  hun  kom- 
mer ikke:  han  venter  hende  i  Døren,  men  hun  rejser 
sig  ikke;  han  staar  tavs  i  Undren  og  Uhygge.  (Visen 
adskiller  sig  heri  fra  Sangernes  almindelige  Fremstilling, 
hvor  Samtale  fører  til  Handlingens  Spænding;  her 
lægger  Tavsheden  et  saadant  Højtryk.)  Endelig  brydes 
Tavsheden,  da  hun  med  bitter  Fortvivlelse  nævner  sig 
som  , Dronning  i  Danmark"  o:  som  Kongens  Frille,  og 
koldt  og  kort  beder  om  Hævn.  Hendes  Husbond  dra- 
ger —  ganske  i  Visens  Aand  uden  at  svare  —  hen 
at  kræve  Ugerningsmanden  til  Regnskab.  Kongens  ind- 
smigrende Forsoningstilbud  afslaar  han,  og  han  undsiger 
ham  paa  Livet.  —  Saaledes  lyder  Visen,  der  paa  en 
eller  anden  Maade  synes  at  danne  indledningen  til  en 
Vise   om    Finderup-Mordet.     Forholdet  til  den  historiske 

Virkelighed  er  ret  svagt  (saaledes  vistnok  ogsaa  det.  at 
Handlingen  stadig  tænkes  at  foregaa  paa  Sjælland);  mu- 
lig er  dog  Marskens  Undsigelse  Minde  om  hans  Vægring  /j. 
ved  at  hylde  den  unge  Kong  Erik  Aaret  før  Konge- 
mordet. Hovedsagen  har  været  den  rent  digterske  Op- 
lL  gave,  at  fremstille  den   i   sin   Harme   og   Sorg  storladne    r 

Kvindeskikkelse,  Hovedpersonen  i  den  mærkelige  Indled- 
ningsscene  og  stadig  mindet  gennem  Omkvædet:  ,Men 
Fruen  hun  sidder  i  Sjælland,  saa  mangt  der  hun 
sørger." 

Endelig  opstod  Trangen  til  at  samle  alle  disse 
Visers  Indhold  i  en  enkelt  Fremstilling.  Del  ene,  sik- 
kert det  ældste  Forsøg  herpaa  ligner  mange  andre  Viser, 
men  har  udvisket  eller  oversprunget  meget  af,  hvad  der 
er  ejendommeligt  for  Marsk-Stig-Viserne.  Saa  kom  det 
næste  Forsøg,  den  lange  Vise  om  Marsk  Stig,  der 
medtager  alle  de  enkelte  Optrin  fra  de  tidligere  Viser, 
ofte  helt  ordret,  og  knytter  dem  sammen  til  én  Digtning, 
maaske  den  ypperste,  som  vor  Middelalder  har  frem- 
bragt. Dens  ejendommelige  Tilblivelse  —  ved  at  hvert 
Afsnit  er  blevet  behandlet  i  en  lille  Folkevise  for  sig  — 
gør,  at  dens  hele  Fortælling  har  Liv  og  Afveksling  og 
et  Skær  af  det  virkelige  Livs  Mangfoldighed,  som  ingen 
anden  længere  Vise  kender. 

Handlingens  Midtpunkt  fandt  Digteren  i  Marsk  Stigs 
Hævn  for  Hustruens  Lidelse,  saaledes  som  den  var  kom- 
men frem  i  den  yngste  af  Smaa viserne  .Marsk  Stig  og 
hans  Hustru".  Det  er  mærkeligt  at  se,  hvor  let  han 
har  faaet  de  andre  Visers  Optrin  til  at  føje  sig  derefter. 
''■'■*-"^'  skønt  cfe  fra  først  af  slet  ikke  kender  denne  Opfattelse  af 

Kong  Eriks  Drab.  Visen  begynder  med  de  tunge  Drømme, 
der  faar  saa  meget  større  Alvor,  som  deres  Opfyldelse 
bliver  ikke  blot  Marskens  Fredløshed.  men  hele  hans 
huslige  Ulykke.  Overgangen  dannes  saa  ved,  at  Smaa- 
drengen  i  det  samme  kommer  med  Kongens  Budskab 
om  at  drage  i  Leding.  Ganske  fint  er  det  Træk,  at 
Marsken  selv  frygter  sin  Død  paa  Krigstoget,  medens 
Visens  Tilhørere  snart  aner  den  virkelige  Fare  der  truer. 
Optrin  for  Optrin  fremstiller  Digteren  nu,  hvad  den  ældre 

Vise  blot  nævner  i  et  enkelt  Vers.  Kungens  sleske  Lof- 
ter og  lians  paafølgende  Forsøg  paa  at  lokke  Fru  Inge- 
borg stiller  os  begges  Karakter  klart  frem:  Tillinreren 
kender  dem  begge,  da  man  naar  til  den  gamle  Vises 
Indledningsoptrin.  Fruens  tavse  iModtagelse  af  sin  lijem- 
vendende  .Fgtemand.  l'ndsigelsen  paa  Tinge  gengives 
^  udførlig  og  med  stærk  Fremliæven  af  Drabets  Helmæs- 
sighed.  Saa  faar  Digteren  Marskens  Skæbne  knyttet 
sammen  med  Finderupvisen,  idel  Rane  optræder  som 
Fru  Ingeborgs  Søstersøn,  der  lægger  Raad  op  med  hende 
om  Kongens  Drab,  og  lokker  Kongen  til  Finderup.  For- 
inden Mordet  kommer  det  uhyggelige  Varsel,  som  kun 
kendes  i  den  lange  Vise,  men  som  vel  er  o[)taget  fra 
en  ældre  Folkevise.  Kongen  farer  vild  i  Skoven  og  ser 
et  lille  Hus.  og  derinde  træffer  han  en  vidunderlig  skøn 
Jomfru:  han  bliver  indtagen  i  hende  og  bejler,  hun  an- 
■  tyder  til  Svar.  at  liun  er  Elvermø,  han  spørger  ud  om 
sin  Skaebne,  og  hun  giver  spottende  en  Advarsel  om 
haus  nærforestaaende  Død*);  Kongen  fatter  eller  ænser 
ikke  Varslet,  han  griber  med  vildt  Begær  efter  den  skønne 
Mø,  —  og  da  forsvinder  Ellepigen  og  Huset,  han  staar 
ene  i  den  morke  Skov.  Skæbnen  nærmer  sig  ham ; 
Hane  er  i  det  samme  atter  til  Siede  og  fører  ham  til 
Finderup.  Drabet  selv  skildres  efter  den  gamle  Drabs- 
vise,  men  Flanes  Underfundighed  udmales  bredere.  (Ver- 
sene om  Iklædning  af  Munkekulter  er  dog  ikke  med- 
tagne: vore  Folkeviser  skrider  altid  frem  i  Handlingen, 
de  ynder  ikke  at  gaa  tilbage  og  opsamle  de  forudgaaende 
Træk.)  Smaadrengens  Budskab  omtales  forholdsvis  svagt: 
del  maa  træde  i  Baggrund  for  del  hurtig  paafølgende 
( )plrin.  at  Marsk  Slig  rider  til  Skanderborg  og  har  det 
djærve  Ordskifte  med  Dronningen  og  hendes  Søn,  som 
kan  vise  Marsken  i  hans  stolte  Trods;    som    forsonende 


")  „Spørg  du  ad  den  Hden  Krog,  der  dit  Sværd  hænger 
paa."  Hvori  Kongens  Varsel  bestaar,  er  ikke  klart; 
maaske  skal  det  forstaas  billedhgt:  dit  Liv  holdes  ikke 
oppe  af  mere  end  saa  meget  som  den  lille  Bæltekrog, 
hvori  dit  Sværd  hænger. 

Scene  følger  Hjemkomsten,  hvor  Fru  Ingeborg  lover  at 
følge  ham  af  Land.  Men  med  hans  stolte  Selvhævdelse 
i  Borgbygningen  paa  Hjælm  (Slutningsversene  af  den  tid- 
ligere Fredløsvise)  ender  den  hele  Digtning;  og  saaledes 
maatte  den  ende  for  at  fremstille  ham  som  den  „ædelig 
Herre,  hin  unge  Hr,  Marstig." 

Den  lange  Marsk-Stig-Vise,  med  dens  klart  frem- 
trædende Karakterer  i  en  Række  af  interessante  Optrin, 
maa  betragtes  som  en  Art  Toppunkt  i  Visedigtningen; 
ingen  anden  Digtning  —  alene  „Ebbe  Skammelsøn"  und- 
tagen —  har  en  saadan  Storhed  i  Karaktererne  og  sam- 
tidig saadant  Herredømme  over  en  Mængde  af  Enkelt- 
heder. Men  tillige  staar  vi  nær  ved  Visedigtningens 
Forfald.  Selve  dens  overmaade  stærke  ordrette  Benyt- 
telse af  de  ældre  Marsk-Stig- Viser  er  et  Tegn  paa  den 
svindende  Evne  til  at  frembringe  nye  Optrin.  Visens 
Fortælling  paa  over  hundrede  Vers  og  spændende  over 
en  Mængde  Scener  er  ved  at  forlade  Folkevisens  gamle 
Enkelthed  og  gaa  over  til  en  bredere  Fremstilling,  Ro- 
manvisen, saaledes  som  denne  —  mere  følelsesfuld  og 
mere  eftertænkende  —  udvikler  sig  henimod  Middel- 
alderens Slutning,  og  sætter  sin  smukkeste  Blomst  i 
Aksels  og  Valborgs  Kærlighed. 

Et  halvtliundred  Aar  efter  Erik  Klippings  Død  i 
Finderup  skete  atter  et  Drab,  der  fik  endnu  større  Be- 
tydning for  Danmarks  Historie,  og  som  af  Samtiden  blev 
besunget  i  en  Folkevise,  vist  den  berømteste  af  alle: 
Niels  Ebbesøns  Vise. 

Tidlig  paa  Aaret  1340  drog  Grev  Gert  ind  i  Nørre- 
jylland med  en  betydelig  Hær;  den  unge  Junker  Valde- 
mars Optræden  og  en  oprørsk  Bevægelse  blandt  Jyderne 
gjorde  ham  det  aabenbart,  at  han  maatte  handle  kraftig 
for  at  sikre  sit  Herredømme.  Med  en  stor  Del  af 
Hærstyrken  slog  lian  sig  ned  i  Randers:  og  — -  her  blev 
han  dræbt. 

Hvad  der  i  det  enkelte  skete  i  den  mindeværdige 
Nat  1.  April  1340,  var  i  Samtiden  levende  omstridt. 
Holstenerne  vilde  gerne  opfatte  det  som  et  Forræderi  af 

Grevens  svorne  Mænd,  de  danske  som  en  rask  Vaaben- 
daad.  Sandheden  synes  al  være  omtrent  følgende*):  I 
Nattens  Morke  —  Nymaanen  var  gaaet  tidlig  ned  — 
rykkede  de  i  Planen  indviede  Krigere,  47  ialt,  ind  i 
Randers  i  Skare,  som  om  de  var  et  Vagthold ;  de  sam- 
ledes i  en  Borgers  Stenhus  inde  i  Byen,  og  noget  efter 
Midnat,  da  alt  laa  i  dybeste  Søvn,  angreb  de  Grevens 
Herberg,  opbrod  Døren  og  dræbte  efter  en  kort  Kamp 
ham  og  hans  Kammersvende.  Saa  snart  det  var  sket, 
rørte  de  Trommerne;  et  Hus  var  tændt  i  Brand,  og  der 
blev  nu  gjort  Brandallarm  for  at  sprede  Fjendens  Op- 
mærksomhed; under  Forvirringen  slap  den  lille  Skare 
gennem  den  fremstrømmende  Mængde  af  Tyskere  med 
kun  een  Mands  Tab,  bort  over  den  i  Forvejen  løsnede 
Gudenaa-Bro  og  kastede  den  af  efter  sig.  At  Føreren 
for  'det  dristige  Tog  var  Niels  Ebbesøn,  vidste  snart  efter 
alle;  og  han  var  nu  den  selvskrevne  Leder  i  Befrielses- 
kampen mod  Holstenerne,  indtil  han  faldt  i  Slaget  ved 
Skanderborg  endnu  samme  Aar  den  1ste  November. 

I  disse  syv  Maaneder  fra  Aprilnatten  til  November 
ligger  hele  Niels  Ebbesøns  Historie.  Ellers  vides  der 
saare  lidt  om  hans  Forhold.  Tre  Adelsslægter  stredes 
ned  i  Tiden  om  at  tælle  ham  blandt  sine  Medlemmer; 
men  den  rigtige  af  dem  er  „  Strangesønnerne ",  den  an- 
selige Stormandsæt  i  Ty,  der  spiller  en  Rolle  i  første 
Halvdel  af  14.  Aarh.,  og  hvis  Forfædre  besynges  i  Ebbe- 
Skammelsøn- Visen  (vor  Nr.  44).  Dens  mest  fremtræ- 
dende Medlemmer  var  da  det  talrige  Kuld  af  Ebbe 
Strangesøns  Børn,  af  hvilke  Niels  og  to  Brødre  faldt  ved 
Skanderborg  1340.  De  kunde  støtte  sig  til  de  andre 
,  Strangesønner "  og  til  deres  Halvfætre  og  gode  Venner 
Frosterne,  og  de  var  besvogrede  med  Globerne  i  Vend- 
syssel og  med  Ove  Haas,  fjærnere  ude  med  Niels  Bugge, 
Jyllands    rigeste    Herremand.      Visen    nævner   alle   disse 


)  Professor  K.  Erslev  i  Historisk  Tidsskrift.  6te  Række, 
VI.  Bd.  (1898),  der  nærmest  slutter  sig  til  A.  D.  Jørgen- 
sens Opfattelse. 

som  Deltagere  i  Uafhængighedsbevægelsen;  kun  Ove 
Haas  var  paa  Grevens  Parti  og  fandt  sin  Død  i  Ran- 
ders. —  Niels  er  næsten  den  af  Ebbes  Sønner,  man 
veed  mindst  om;  man  kender  ikke  med  Sikkerhed  hans 
Gaard,  der  i  en  Opskrift  af  Visen  kaldes  Noringsris*). 
Ebbesønnernes  Lig  førtes  fra  Skanderborg  til  Vestervig 
Klosterkirke,  hvor  Slægten  havde  sine  Gravsteder. 

Disse  Familieforhold  og  den  Hjælp,  Niels  Ebbesøn 
i  den  afgørende  Stund  har  haft  af  trofaste  Frænder  og 
gode  Landsmænd,  er  ikke  bleven  fremhævet  stærkt  i 
Samtiden.  Hans  Da  ad  blev  fejret  af  alle;  den  udmales 
i  den  Tids  ellers  kortfattede  Krønike :  og  selv  i  tørre 
latinske  Aarbøger  har  den  faaet  sit  Mindedigt,  der  i 
Oversættelse  lyder: 

Alle  danske  Sjæle  lover  den  Dag 
et  Tusind,  tre  Hundred  og  fyrretivo, 
da  Slangen  segned  for  Lovens  Slag, 
da  Niels  Ebbesøn  tog  Grev  Gert  af  Live. 

Men  fyldigst  af  alle  lyder  Visen,  der  er  digtet  paa  Fol- 
kets eget  Maal. 

Folkevisen  om  Niels  Ebbesøu  er  en  Fortælling  om, 
hvad  der  skete,  ikke  nogen  Jubelsang;  og  den  er  saa 
meget  mere  en  Fortælling,  som  den  mangler  Omkvæd 
og  altsaa  ikke  har  egnet  sig  til  Dansevise,  men  blot  er 
sunget  fra  Mand  til  Mand  eller  maaske  af  vandrende 
Sangere  fra  Egn  til  Egn.  Den  er  en  historisk  Fortæl- 
ling, men  den  er  ikke  i  enhver  Henseende  nøjagtig  hi- 
storisk ;  Digteren  har  vidst  meget  —  og  meget,  der  var 
rigtigt,  om  Drabet;  men  for  at  faa  Liv  og  Sammen- 
hæng har  han  maattet  udfylde  ])aa  egen  Haand,  der  hvor 
Historien  tav  stille.  Han  bruger  den  klare,  bestemte 
Form.  der  plejer  at  anvendes  i  Folkeviserne,    følger   sin 


*)  Den  henlagdes  senere  til  en  Borgplads  med  en  gammel 
Eg  i  Noring  Sogn.  mellem  Risgaard  og  Hovgaard,  i  Aar- 
husegnen,  —  maaske  med  Rette. 

Hovfdpeison  fra  Optrin  til  Optrin  indtil  det  afgørende 
Møde,  og  han  lader  de  forskellige  Personers  Standpunkt 
træde  tydelig  frem  i  Samtaler.  Niels  Ebbesøns  Und- 
sigelse og  Drabet  paa  Greven  bliver  de  to  Hovedafsnit 
(maaske  Marsk  Stigs-Visen  liar  været  en  Art  Forbillede 
for  disse  Optrin),  og  den  videre  historiske  Sammenhæng 
antydes  under  den  store  Undsigelsessamtale. 

Det  mærkeligste  i  hele  Visen  er  denne  Samtale;  den 
er  del  klareste  Udtryk  for  Tankerne  hos  den  danske 
Folkeviseadol,  og  den  tegner  et  helt  Samfund  for  os. 
Allerede  et  af  Indledningsversene  har  antydet  det  nu 
stænderdelte  danske  Samfund:  , Riddere  og  Svende" 
overfor  , Bønder  og  Bomænd",  der  dog  alle  trues  og 
kues  af  den  samme  mægtige  Fjendes  Nærhed.  Under 
Samtalen  aabenbares  den  politiske  Stilling:  flere  af  de 
jydske  Herremænd,  der  for  har  va^et  Grevens  haand- 
gangne  Mænd,  har  nu  „undsagf"  ham,  hvad  der  her 
ikke  betyder,  at  de  har  svoret  hans  Død,  men  at  de 
har  sagt  sig  ud  af  Lensforholdet.  Saa  kommer  Sam- 
talen, hvor  Digteren  stiller  overfor  hinanden  den  kloge 
og  mægtige  Greve  og  den  forsigtige,  men  dog  uforfær- 
dede Herremand.  Greven  byder  Niels  Ebbesøn  til  sig 
og  søger  først  ved  almindelig  venlig  Henvendelse  at  faa 
Oplysning  af  ham  om  Adelens  Stemning  (V.  5),  og  han 
faar  det  høflig-velvillige  Svar.  at  det  skal  være  dem  alle 
en  Glæde  at  gøre,  hvad  Grev  Gert  ønsker  (V.  6).  „Du 
er  en  kunstig  Mand  (o:  en  listig  Mand)"  udbryder 
Greven  —  og  tilføjer  smigrende:  „dertil  er  du  from 
(tapper)"  „du    kan   gaa  udenom  med  dit  Svar,    naar 

du  ikke  tør  gaa  lige  paa'".  Og  for  nu  at  tvinge  Niels 
Ebbesøn  ud  af  hans  Tilbageholdenhed,  beder  jian  ham 
at  være  Grevens  Talsmand  hos  de  andre  Adelsmænd 
(V.  8  og  13),  og  han  gør  lejlighedsvis  et  Spørgsmaal 
om  Tallet  paa  hans  Svende,  der  skal  vise,  at  han  har 
gennemskuet  Pudderens  Stilling  som  en  af  Bevægelsens 
Førere  sammen  med  Niels  Bugge  (V.  8  og  10);  Niels 
Ebbesøn,  der  ikke  straks  aner  hvor  Greven  vil  hen, 
søger  først  at  sikre  sig  mod,  at  Greven  tager  hans 
Svende  i  sin  Tjeneste,    men   da   han   fatter  Grevens  An- 

tydning,  erklærer  han  Rygtet  om  deres  Mængde  for 
Løgn.  Greven  tager  da  sin  første  Tanke  op  og  beder 
ham  —  maaske  kun  paa  Skrømt  —  at  være  hans 
Talsmand  hos  Niels  Bugge,  og  klager  over,  at  Bugge, 
Povl  Glob  og  Anders  Frost  er  faldne  fra  ham.  Niels 
Ebbesøn  svarer  med  sin  tidligere  Forsigtighed,  at 
Hr.  Bugges  Sager  ikke  kommer  ham  ved;  men  Anders 
Frost  (der  var  Niels  Ebbesøns  Frænde,  se  ovfr.  S.  57) 
tager  han  i  Forsvar :  Anders  har  tjent  Greven  tro,  saa 
længe  han  var  i  Tjenesten;  og  naar  han  har  opsagt 
den,  er  der  intet  mere  at  fordre,  Grev  Gert  svarer 
uvillig,  at  ingen  maa  forlade  sin  Herre,  saa  længe  han 
vil  beholde  ham;  dette  er  den  tyske  Retssætning,  at 
Vasallens  Tjeneste  tilhører  Lensherren  i  Kraft  af  selve 
hans  Fødsel,  og  at  han  kun  med  sin  Herres  Samtykke 
maa  drage  andensteds  hen.  Men  Niels  Ebbesøn  kender 
kun  dansk  Ret  af  helt  andet  hidhold: 

Det  er  saa  Sæd  i  Dannemark, 
har  været  af  gamle  Dage: 
hvilken  Svend,  som  ikke  vil  tjene, 
han  maa  vel  Orlov  have. 

Det  danske  Herremandsforhold  bunder  jo  i  Hirdmands- 
kresen  og  den  gamle  Vederlagsret,  hvor  Tjenesten  hvert 
Aar  kan  opsiges.  Og  dette  Tjenesteforliold  hævdes  som 
det  danske  Samfunds  Frihed,  hvorfra  kun  Munkevæsenet 
gør  Undtagelse: 

Der  er  ingen  tilsammen  viet 
•  uden  Munken  og  hans  Kappe ; 
Hovmand  rider,  og  Hovmand  bier, 
ihvor  han  tjener  til  Takke. 

(Det  er  denne  fra  Oldtiden  arvede  Uafhængighed,  der 
for  Resten  gjorde  de  danske  Konger  Vanskeligheder  nok, 
ikke  mindst  for  Valdemar  Atterdag  overfor  den  jydske 
Adel,  samtidig  med  Visens  første  Levetid.)  For  Grev 
Gert  er  denne  Unddragelse   fra  hans  Rettigheder  et  Op- 

rør  imod  haus  Magt;  lian  gør  sUalcs  Niels  Ebbesøn  fred- 
løs. I  Ridderens  Afskedstrusel  ligger  Antydning  af  Visens 
sidste  Halvdel. 

Nu  kommer  Forberedelserne  lil  Drabet,  hvor  Dig- 
teren viser  sit  Mesterskab  ved  at  gøre  Heåe  for  all  i  tre 
meget  karakteristiske  Samtaler:  Foi'st  Hjemkomsten  til 
hans  Hustru,  hvis  Ord  stiller  Faren  endnu  stærkere  frem 
og  driver  ham  lil  Daad.  Saa  kommer  Optrinet  med 
Hovmændene,  som  han  giver  frit  Valg  mellem  al  følge 
sig  og  al  lage  Afsked.  Delte  er  Udførelsen  af  den  Lære, 
som  Niels  Ebbesøn  selv  har  forkyndt  for  Grev  Gert, 
Frivilligheden  i  Tjenerens  Forhold  lil  sin  Herre;  og 
denne  Lov  staar  sin  Prøve,  da  ingen  vægrer  sig  ved  al 
vove  Livet  med  ham.  Og  den  samme  Tanke  under- 
streges yderligere  i  det  tredje  Optrin,  hvor  Niels  Ebbesøn 
lige  før  Angrebet  stiller  Valget  frit  paa  ny;  her  ser  vi 
hans  .liden  Smaadreng"  lage  Orlov,  men  kun  for  om 
lidt  al  .tjene  ham  allerbedst"  ved  i  del  farligste  Øjeblik 
at  redde  ham  fra  Fjendens  Overmagt.  Her  fejrer  den 
frivillige  Tjeneste  sin  mest  glimrende  Sejr. 

Man  har  villet  opfatte  denne  Smaadreng  „Svend 
Trøst*  ved  Randers  Bro  som  en  historisk  Person;  men 
saaledes  som  Visen  lyder  paa  Folkemunde,  gør  den  slel 
ikke  Krav  derpaa.  Han  kaldes  i  en  Opskrift  „liden 
Svend  Trøst"  (o:  den  lille,  trofaste  Svend)  og  afvekslende 
dermed  „liden  Smaadreng,  som  førre  Orlov  tog"*);  i  en 
anden  betegnes   han   blot  som    „Niels  Ebbesøns  Søster- 


*)  Navnet  Svend  Trøst  er  ikke  ejendommeligt  for  Niels 
Ebbesøns  Vise,  men  er  vistnok  laant  fra  en  anden  Vise 
(se  nærv.  Udgaves  2.  Saml.):  liden  Danneved  giver  sig 
paa  Vej  trods  Fare  og  Overfald,  i  Tillid  til  sit  gode 
Sværd  og  sine  raske  Svende;  da  de  kommer  i  Skoven, 
overtaldes  de  af  Fjender,  alle  Svendene  „tager  Orlov" 
og  flyr,  kun  fliden  Svend  Trøst"  staar  hos  sin  Herre  og 
hjælper  ham  at  dræbe  dem  alle;  de  rider  saa  hjem,  og 
unge  Danneved  siger  tii  Moderen,  at  Svend  Trøst  skal 
fra  nu  af  være  ham  som  en  Broder  og  have  hans  Søster 
til  Ægte. 

søn"  uden  Navn,  ligesom  man  i  Nilus  og  Hillelilles  Vise 
(vor  Nr.  32)  omtaler  de  to  trofaste  Svende  som  hans 
„Søstersønner".  I  Folkets  Sang  er  han  altsaa  ikke  be- 
tegnet nærmere  end  Visernes  mange  andre  Smaadrenge, 
der  følger  deres  Herre  i  Fare  eller  Død.  Først  da  Vedel 
sammenarbejdede  de  ægte  Tekster  i  sin  Udgave  1591, 
fik  han  baade  Navn  og  Slægtskab;  senere  har  Inge- 
manns Roman  slaaet  hans  Tilværelse  endnu  stærkere 
fast;  og  Historikerne  har  —  hidtil  ganske  forgæves  — 
ledt  efter  ham  i  gamle  Dokumenter.  Vi  bør  dog  udslette 
hans  Navn  og  Byrd  af  den  danske  Historie,  der  herved 
bliver  en  Person  fattigere,  og  vi  bør  i  Stedet  nævne 
Tingen,  som  den  var:  at  en  dansk  Sanger  ikke  kunde 
tænke  sig  den  store  Mandedaad  udført,  uden  at  ogsaa 
en  trofast  Smaadreng,  en  liden  Svend  Trøst,  med  Snilde 
og  Raskhed  hjalp  paa  sit  Sted  i  det  dristige  Foretagende. 
Den  Lid,  som  Niels  Ebbesøns  Sanger  og  hele  Middel- 
alderen sætter  til  den  unge  Smaasvend,  er  maaske  ikke 
mindre  værd  end  det  „historiske"  Navn. 

Saaledes  naar  Sangeren  med  sit  Digt  frem  til  Gre- 
vens Bolig.  Hvad  han  vil  lægge  Vægt  paa,  er  det 
Snilde,  livormed  Daaden  forberedes,  og  at  det  skyldes 
alles  Raad,  ogsaa  de  uansehgstes:  Niels  Ebbesøns  Hu- 
strus om  at  lokke  Forfølgerne  paa  Vildspor  ved  Hestenes 
bagvendte  Sko,  og  Smaadrengens  Omhu  for  at  afbryde 
Broen.  Dertil  slutter  sig  som  det  tredje  Raad  den 
„kunstige"  (listige)  Ridders  eget  Paafund,  at  slippe  frem 
til  Grevens  Bolig  ved  at  udgive  sig  for  Hertug  Henriks 
Sendebud.  (I  Forbigaaende  faar  han  Lejlighed  til  at  vise 
Grevens  ondskabsfulde  Glæde  ved  Budskabet  om  Koldings 
og  Ribes  Indtagelse),  Saa  meget  er  det  Digteren  om 
de  danskes  Klogskab  al  gøre,  at  han  slet  ikke  kender 
eller  omtaler  det  virkelige  Forhold,  at  de  danske  med 
Magt  og  Kamp. trængte  ind  i  Grevens  Sovekammer.  — 
Først  da  Drabet  er  udført,  lader  han  sin  Helt  med  rid- 
derlig Dristighed  røre  Trommerne,  Holstenerne  strømmer 
til,  blandt  dem  hans  egen  Frænde  Ove  Haas,  der  søger 
at  afskære  dem,  men    falder   for  Niels  Ebbesøns  Haand. 

Et  Par  Slutningsvers  fortæller  om  den  fattige  Kone, 

der  giver  Niels  Ebbesøn  af  sine  sidsle  to  l>rod.  og  at 
lian  rider  til  „Norinsris*  (eller,  som  en  anden  Opskrift 
siger,  til  „Norge").  Det  er  muligt,  at  de  er  tilsatte  af 
senere  Sangere;  men  de  er  snarere  ægte.  Denne  fattige 
Kone,  der  modtager  Niels  Ebbesøn  som  Befrier,  passer 
ypperlig  ind  i  den  brogede  Række  af  Skikkelser,  store 
og  smaa,  som  Digteren  har  fremstillet  som  deltagende  i 
Frihedskampen:  de  selvstændige  Herremænd,  den  kloge 
Kidderliustru,  den  snilde  , Svend  Trøst*  og  den  barske 
, sorte  Svend".  Med  en  Kunstnerevne,  der  er  sjælden  i 
Folkeviserne,  har  Digteren  heri  fremkaldt  Følelsen  af 
hele  det  Folk,  der  afkaster  Fremmedaaget. 

Men  der  findes  en  anden  Form  af  Niels  Ebbesøns 
Vise  end  denne  rolige  Vise,  der  forherliger  Klogskab  og 
Sammenhold,  og  som  kun  lader  sin  Fædrelandsfølelse 
tale  ad  Omveje.  Visen  er  i  Samtiden  bleven  omarbejdet 
af  en  Sanger  med  strømmende  frisk  Følelse  og  med 
Begejstring  for  Niels  Ebbesøns  Værk  som  en  Vaaben- 
daad  og  som  en  Dagens  Daad.  Her  taler  Niels  Ebbesøn 
kraftige  Ord  til  Svendene;  her  er  Listen,  der  skal  skaffe 
Adgang  til  Greven,  mislykket,  og  Døren  sprænges  med 
Skjold  og  Spyd ;  Dagen  bryder  frem  i  det  samme.  — 
Den  Strid,  der  stod  om  Heltens  Minde,  har  her  frem- 
bragt for  lyst  eller,  om  man  vil,  for  almindelig  helte- 
mæssigt  et  Billed  af  Grevens  Banemand.  Det  historiske 
Biilede  i  denne  sidste  Vise  har  Eftertiden  derfor  maattet 
rette  paa;  den  folkelige  Kraft  i  Visen  er  lige  ung  og 
lige  ypperlig. 

Fra  henimod  Aar  1400  aftager  de  historiske  Viser 
baade  i  Tal  og  i  poetisk  Værdi.  Den  mere  krønike- 
artede  Tone  findes  i  Visen  om  Margretes  Sejr  over 
Kong  Albrekt,  der  dog  først  er  digtet  en  rum  Tid  efter 
selve  Falkojjingslaget,  og  ligeledes  i  Viser  om  del  15de 
Aarh.s  Krigsbegivenheder.  (  al  denne  aftagende  Digt- 
ning lyder  en  enkelt  frisk  Stemme,  Sangen  om  Kristian 
den  Anden,  kendt  og  sunget  under  det  simple  Navn  af 
„Fuglevisen":  Kongen  er  den  gamle  Ørn,  som  Høgene 
(Adelsmændene)  samler  sig  imod  og  fordriver,  for  uhindret 

at  herske  i  Skoven,  og  hvis  Klagesang  nu  synges  af  de 
fattige  smaa  Fugle  i  Lunden,  der  havde  ventet  sig  hans 
Hjælp.  Stemningen  er  ægte  nok,  udsprungen  af  Folkets 
lavere  Lag  (for  første  Gang  taler  Visesangen  imod 
Adelen) ;  men  den  kunstneriske  Form  er  snarest  laant 
fra  literære  Forbilleder:  overalt  i  Middelalderen  brugte 
man  Dyrefabelen  til  at  udtrykke  de  politiske  Meninger, 
man  vilde  indprente  sin  Samtid;  men  sjælden  gjorde 
man  det  med  saa  enkel  en  Følelse  for  Billedets  Be- 
tydning. 

Blandt  de  historiske  Viser  bør  ogsaa  nævnes  „Dan- 
sen paa  Riberhus"  (Nr.  30),  selv  om  vi  ikke  —  lige- 
som de  tidligere  Udgivere  —  tør  henføre  den  til  en 
ellers  ukendt  hidlagelse  af  Ribe  Slot  i  Borgerkrigen 
efter  Erik  Klippings  Død,  ja  overhovedet  ikke  kan 
passe  den  sammen  med  nogen  historisk  Begivenhed. 
Sin  historiske  Sandhed  har  den  ved  Navnene  paa  en 
Række  Adelsmænd  fra  sidste  Del  af  14de  Aarh.,  der 
er  indflettede  i  de  fantastiske  Begivenheder  og  blandede 
mellem  rent  poetiske  Skikkelser.  Selve  Visens  Indhold 
(om  vi  kan  kalde  det  saaledes),  at  de  dansende  Rid- 
dere overrumpler  Borgen  i  Ribe,  er  laant  fra  en  af 
Valdemartidens  Viser,  handlende  om  Riber-Ulfs  Død; 
og  den  Riber-Ulf,  der  danser  forrest  i  Rækken  —  „han 
var  Kongen  tro  og  huld"  —  er  den  tapre  Bannerfører 
fra  Graahedeslaget,  saaledes  som  en  anden  Vise  har 
opfattet  ham  (se  foran  S.  41).  Hr.  Valravn  (med  sin 
unavngivne  Fæstemø)  og  Iver  Helt  som  Kongens  Led- 
sager er  derimod  laante  fra  en  anden  Vise  (vor  Nr. 
46).  Selve  Visens  Omkvæd,  der  jubler  over  en  Sejr 
for  den  „unge"  Kong  Erik,  lindes  ogsaa  andensteds,  og 
hører  maaske  ogsaa  til  det  poetiske  Laanegods.  De 
andre  er  virkelige  Personer,  sønderjydske  Adelsmænd 
snarest  fra  Dronning  Margretes  Tid,  som  Sangeren 
skæmtende  har  ført  ind  i  de  poetiske  Omgivelser;  og 
det  hele  ender  i  en  spøgefuld  Situation  mellem  en  pyntet 
Ungersvend  og  en  livsglad  Ungmø,  sikkert  velkendte  for 
de  Riddere,  der  første  Gang  traadte  Dansen  til  Visens 
Toner.   —  Visen  er  et  Vidnesbyrd  om,  hvor  let  og  frisk 

der  kunde  digtes  endnu  paa  saa  sent  et  Tidspunkt,  dog 
helst  naar  den  ældre  og  frodigere  Digtning  havde  lagt 
Emnet  til  Rette;  saaledes  vidner  den  tillige  om  Livs- 
kraften i  den  Visesang,  der  var  knyttet  til  Valdemar- 
ernes  Dage. 


Trylleuiser. 

;, Ridderviser"  og  „historiske  Viser"  indeholder  det 
fyldigste  Billede  af  Middelalderens  almindelige  Liv;  men 
mange  af  dens  dybeste  Tanker  om  Tilværelsen  og  af 
dens  ypperste  Digterværker  er  at  finde  blandt  Frem- 
stillingerne af  den  overnaturlige  Verden,  Trylle- 
viserne. 

Disse  Visers  Indhold  er  først  og  fremmest  de  ned- 
arvede Forestillinger  om  overnaturlige  Væsener 
og  overnaturlig  Magt  (Trolddom),  saaledes  som 
de  omformedes  af  et  nylig  kristnet  Folk. 

Man  tager  fejl,  hvis  man  opfatter  disse  Viser  som 
en  nær  Fortsættelse  af  Oldtidens  Digtning.  Heden- 
tidens Kvad  handlede  først  og  fremmest  om  Asernes 
langvarige  Kamp  mod  Jætterne.  Men  da  Asernes  Altre 
var  omstyrtede,  var  Roden  hugget  bort  under  denne 
Digtning.  Kun  et  lystigt  Eventyr  om  Tor,  der  udklædes 
i  Freyas  Dragt  og  bliver  Tursekongens  Brud,  er  fra  et 
af  Eddakvadene  (Thrymskvide)  gaaet  over  i  Folkevise, 
oprindelig  i  Norge  og  senere  udbredt  til  Sverig  og 
Danmark. 

Den  egenlige  Gudetro  var  afskaffet,  og  for  Dan- 
marks Vedkommende  var  den  mærkværdig  stærkt  ud- 
ryddet allerede  i  tidlig  Middelalder.  Men  ved  Siden  af 
de  store  Guder  kendte  Folkets  Fantasi  en  Mængde  andre 
Skikkelser,  der  befolkede  Høje  og  Bakker,  Krat  og  Moser, 
Aaer  og  Sunde.  Disse  Væsner  tænktes  som  de  levende 
Magter,  der  virkede  Naturens  Rørelser;  og  deres  Karakter 
formedes   efter   det    Indtryk,    som    Naturen    gjorde    paa 

Menneskene.  Alle  disse  Væsners  Færd  havde  tidligere 
været  overleveret  i  Smaafortællinger,  Mand  og  Mand 
imellem;  nu  da  de  gamle  Guder  var  svundne,  og  før 
de  kristnes  Gud  blev  virkelig  personlig  tilegnet,  opstod 
den  rige  Digtning  om  Naturvæsner,     , 

Havet  og  Aaen  gjorde  paa  den  Tids  Mennesker 
ikke  saa  meget  det  Indtryk  af  Skønhed  og  evig  spillende 
Bevægelse,  der  er  saa  velkendt  for  den  nyere  Tids  Dig- 
tere. Havet  var  en  grum  Magt,  der  krævede  sine  Ofre; 
det  gemte  i  sig  et  Vilddyr,  hvis  Glæde  det  var  at  sluge 
Mennesker,  en  vældig  Ørn,  hvis  Vingeslag  kunde  vække 
Stormen.  Aaen  var  en  upaalidelig  Ven;  hvor  mange 
havde  ikke  Nøkken  i  Vandet  draget  ned,  naar  de  ufor- 
sigtig nærmede  sig  Bredden,  og  kun  det  blege  og  blod- 
løse Lig  fandtes  siden  igen. 

„Germand  Gladensvend"  (Nr.  6)  er  en  Digtning 
om  Havets  ubønhørlige  Graadighed.  Fra  Fodselen  er 
Barnet,  den  liden  Germand,  lovet  bort  til  Trolden  ude 
paa  Dybet;  hans  Moders  Taarer  forraader  ham  den 
Skæbne,  som  Forældrene,  skønt  uafvidende,  har  bundet 
ham  til.  Men  han  griber  efter  Livets  Lykke  i  Haab  om 
at  naa  den  trods  alle  onde  Varsler;  han  higer  over  mod 
sin  Fæstemø  i  „Engeland",  sætter  sig  i  Fjederham  og 
flyver  saa  højt  under  Sky.  Men  Havtrolden  —  den  lede 
„Gam"  eller  Grib  —  flyver  efter  ham  paa  sine  vældige 
Vinger,  og  den  „mærker"  ham  som  sit  Bytte:  „Saa  hug 
han  ud  hans  højre  Øje,  drak  halvt  hans  Hjærteblod,"  — 
og  saa  tilføjer  Visen:  „End  fløj  han  til  Jomfruens  Bur, 
for  hans  Vilje  den  var  god";  hans  Kærlighed  var  saa 
mægtig,  at  den  drev  ham  frem.  De  følgende  Scener  er 
gribende;  hans  og  Fæstemøens  Kærlighed  —  den  Livs- 
lykke,  der  nu  knækkes  —  træder  levende  frem.  De  andre 
Jomfruer  viger  rædselsslagne  tilbage  for  den  dødsmær- 
kedes Uhygge:  stolt  Sølverlad  gaar  frem,  hun  kærtegner 
og  plejer  for  sidste  og  eneste  Gang  den  elskede  Svend; 
da  han  atter  flyver  bort  ud  i  Troldens  Magt,  flyver  hun 
i  vild  Fortvivlelse  efter  ham:  „Alle  de  F'ugle,  hun  mødte, 
dem    klipped    hun   all    saa  smaa,  foruden  ham  den  lede 

(lam,  liam  kunde  hun  ikke  faa."  Menneskelivet  kan 
udfolde  sig  i  den  ædleste  Kærliglied;  men  der  findes 
Magter  af  Ondskab  og  af  uafvendelig  Skæbne,  som  det 
ikke  kan  undtly. 

Den  samme  graadige  Vandtrold  træfTes  i  Visen  om 
„Harpens  Kraft".  Hr.  Villemands  Mø  græder  for 
Blide-Bro;  der  er  begge  hendes  Søstre  druknede  paa 
deres  Bryllupsdag,  og  nu  gruer  hun  for  samme  Skæbne. 
Hendes  Fæstemand  lader  Broen  bygge  fra  ny  og  meget 
l)red.  tolv  Riddere  fører  hendes  Hest  over  Broen,  da 
mangler  der  uforvarende  et  Søm  i  Hestens  Sko,  den 
snubler  og  kaster  hende  i  Strømmen.  Atter  har  Trolde- 
list bragt  et  Menneske  i  Fluddybets  Magt.  Da  tager  Hr. 
Villemand  sin  Harpe  og  spiller,  i  sin  Kærligheds  Længsel, 
saa  mægtig,  at  alt  brister  for  hans  Toners  Magt,  og 
Havtrolden  tvinges  o|)  fra  Dybet  og  maa  give  sit  Bytte 
lilbage.  —  Visen  minder  om  den  gamle  græske  Myte, 
hvor  Sangeren  Orfeus  ved  Tonernes  Magt  henter  sin 
Hustru  Eurydike  tilbage  fra  Dødsriget;  efter  de  nyere 
Undersøgelser  er  det  vistnok  selve  denne  Myte,  der  er 
naaet  til  Norden  over  Bretagne  og  England,  og  den  har 
undervejs  afstrøget  sin  helleniske  Slutning,  at  Orfeus  dog 
ikke  fører  Hustruen  til  de  levendes  Verden,  ti  da  han 
ængstelig  vender  sig  om  efter  hende,  svinder  hendes 
Skygge  bort  for  ham.  Den  nordiske  Vise  forkynder  fuldt 
ud  j\andsmagtens  og  Kærlighedens  Sejr. 

Simplere,  vi  kan  gærne  sige  plumpere,  gaar  den 
samme  Tanke  igen  i  Visen  om  „Hellig  Oluf  og 
Troldene".  Oprindelig  er  det  en  norsk  Vise,  knyttet 
til  Fjældet  Hornelen  („Hornelummer"  i  dansk  Fordrej- 
ning) paa  Norges  Vestkyst  nord  for  Bergen;  men  den 
har  været  saa  yndet  i  Danmark  og  Sverige,  at  dens  hid- 
hold ofte  findes  malt  i  Kirkernes  Hvælvinger  (deriblandt 
i  Vallensbæk  Kirke  ved  København).  Fortællingen  med 
sine  Trolde,  der  forstenes  paa  Heltekongens  Bud,  eller 
lukkes  inde  i  Fjældet,  er  halvvejs  en  Helgenlegende, 
halvvejs  en  Gentagelse  af  nordiske  Oldsagn,  der  .lader 
Helten  narre  Troldene,    saa   de   overraskes   af   Solen  og 

forstenes.  Dens  Troldeskildring  afviger  fra  de  andre 
danske  Visers  og  maa  skyldes  den   norske    Folkehumor. 

Endnu  større  er  det  nedarvede  Grundlag  for  ,Hav- 
fruens  Spaadom".  Et  Sagn,  som  allerede  kendes  fra 
Oldtiden,  handler  om  et  Havvæsen,  der  gribes  af  Men- 
nesker, Kongen  holder  det  fangen,  for  at  det  skal  røbe, 
hvor  Havets  Skatte  er  gemte,  men  det  svarer  intet,  og 
til  Afsked  spaar  det  Ulykke  over  Kongens  Æt.  Dette 
Folkesagn  er  gjort  til  Æmne  for  Visen,  men  til  Slutning 
har  Digteren  tilføjet  et  nyt  Ordskifte :  Dronningen  græder 
over  de  forudsagte  Ulykker,  men  Havfruen  trøster  ve- 
modig: ,Du  tør  ikke  græde  for  mig,  Himmerigs  Dør 
staar  aaben  for  dig."  Denne  Slutning  er  ubetinget  kri- 
sten (og  noget  af  det  mest  kristne  i  Folkevisernes  Re- 
ligiøsitet) :  Menneskets  Trøst  i  Salighedshaabet,  og  paa 
den  anden  Side  Naturen  med  en  Længsel  efter  Salighed, 
et  Savn  uden  Haab  om  at  naa  den.  Det  er  den  „Natu- 
rens Forlængsel ",  hvorom  Paulus  har  talt,  og  som 
senere  Digtninger  har  dvælet  ved.  Den  virker  en  Om- 
væltning i  Naturopfattelsen;  i  Stedet  for  ældre  Tiders 
Had  og  Frygt  dukker  der  op  en  venjodig  Medfølelse 
med  Skabningen. 

Til  denne  blødere  Stemning  svarer  noget  i  den 
yngste  af  Havfolkeviserne,  Agnetevisen,  digtet  blandt 
den  danske  Almue  efter  Middelalderens  Slutning.  Naar 
den  betegnes  som  dansk  Digtning,  gælder  det  dog  kun 
til  en  vis  Grad;  Ævnen  til  at  forme  Viser  helt  fra  nyt 
var  næppe  til  paa  saa  sen  Tid  og  i  disse  Lag  af  Folket. 
Det  er  en  Overførelse  af  den  tyske  Vise  om  Flodmanden 
og  ,die  schone  Agenete".  Fra  denne  tyske  (oprindelig 
slaviske)  Vise  er  det  meste  af  Handlingen  laant;  men 
Naturopfattelsen  er  helt  ændret,  i  Stedet  for  en  svigefuld 
Bejler,  der  styrter  Agnete  i  Dybet  fra  Broen  (ligesom  i 
vor  „Harpens  Kraft"),  er  han  den  skønne  og  længsels- 
fulde Havmand,  der  kun  bejler  til  hende  ved  sin  egen 
Kærligheds  Magt,  og  hun  følger  ham  frivillig.  Og  dog 
gemmer  Visen  noget  af  den  gamle  Naturrædsel :  derfor 
lader  den  Agnete  vende  hjem    til    Menneskeverdenen  og 

Cludsverdenen,  og  i  skarpe  Ord  bryde  med  sin  Husbond 
i  Havel*). 

I  den  egenlige  Digtningsperiode  er  Naturrædselen 
den  overvejende,  ogsaa  overt'or  Elverfolkenes  Verden. 
Enkelte  lidt  yngre  Viser  ser  paa  den  med  Sympati ;  men 
i  den  berømteste  Digtning  „Elverskud"  er  denne  Elver- 
verden en  uhyggelig  Magt,  som  kan  lokke  og  som  kan 
dræbe  den,  der  enlig  kommer  paa  Elverfolkets  Omraade. 
Visens  Handling  kan  i  sine  Hovedtræk  følges  fra  Land 
til  Land:  den  har  hjemme  i  Bretagne  eller  Nordfrankrig 
og  har  udbredt  sig  over  store  Dele  af  Europa.  Men 
Visens  nordiske  Omformning  faar  sit  eget  Præg  af  Elver- 
dansen og  Elverskuddet  i  den  hjemlige  Folketro;  den  er 
bleven  som  en  ny  Digtning.  Naar  i  Danmarks  skovrige 
Egne  den  hvide  Taage  hæver  sig  fra  Sletten  og  om- 
kreser  Træer  og  Høje,  da  er  det  Elverfolkets  Dans,  i 
Solstraalerne  naar  Regnbygen  nylig  er  falden,  eller  endnu 
hellere  i  Sommernattens  halvlyse  Skumring.  Denne 
Elverpigernes  Leg  kendes  af  alle;  og  for  de  dansende 
Sangere  ude  ved  Aa  om  Nattetid  byder  Elverdansen  sig 
frem  som  det  mest  nærliggende  Æmne;  om  den  grup- 
perer sig  andre  Forestillinger,  om  at  Elvermøerne  vil 
drage  Ungersvenden  med  i  deres  Dans,  og  at  den,  der 
følger,  forvildes  og  bjærgtages  ind  i  Elverhøjen:  derfra 
stammer  Skrækken  for  at  komme  i  deres  Magt.  En 
anden  væsenlig  Del  af  Forestillingen  om  Elverfolk  er 
.Elverskuddet".  Oprindelig  tænkte  man  sig,  at  et  Men- 
neske eller  Dyr.  der  styrtede  dodt  om  eller  fik  en  plud- 
selig Smerte,  var  ramt  af  Elverfolkenes  usynlige  Pil; 
paa  et  lidt  højere  Trin  af  Tænkning,  saaledes  som  i 
den  danske  Middelalder,  var  Elverfolkenes   Slag  mellem 


*)  Nogle  senere  Sangere,  der  havde  levet  sig  ind  i  de  an- 
dre Visers  Forestilling  om  Naturvæsnernes  uafvendelige 
Overmagt,  har  til  Visen  føjet  en  Forklaring  eller  et 
Slutningsvers  om,  at  Havmanden  dog  atter  førte  hende 
tilbage  til  Havdybet.  Dette  har  givet  S.  Grundtvig  (og 
tidligere  Baggesen  i  hans  Omarbejdelse  af  Agnetevisen) 
Anledning  til  at  tildigte  en  ulykkelig  Slutning  til  Visen. 

Skuldrene  det  Tryllemiddel,  der  paaførte  den  slikkende 
og  dødelige  Sygdom.  For  Visens  Sanger  gemmer  denne 
tilsyneladende  lille  Paavirkning  Dødsfaren  for  Mennesket; 
næsten  som  i  Leg  føres  Ridderen  i  sin  Undergang; 
Elverkvindernes  lette  Kæde  omslynger  ham,  indtil  han 
dødstræt  naar  sit  Hjem. 

Ikke  alle  Elverfolksviserne  har  den  mørke  Uhygge. 
Det  samme  Æmne  gaar  lysere  igen  i  den  lille  Vise  om 
Ungersvenden,  der  lagde  sig  at  sove  paa  Elverhøjen  og 
kun  af  Hanegalet  reddedes  fra  at  blive  bjærgtagen  ind 
i  Højen.  Ja  enkelte  Viser  handler  endog  om,  at  den 
bjærgtagne  vindes  igen  for  Menneskeheden.  Men  det  er 
det  sjældnere  og  er  næppe  følt  saa  dybt. 

Den  anden  store  Gruppe  af  Trylleviser  er  de,  der 
handler  om  Omskabelse.  Viserne  er  ikke  de  eneste 
Ejere  af  dette  Æmne:  det  forekommer  endnu  hyppigere 
i  Folkeeventyrene.  Eventyrene,  disse  Sraaafortællinger 
med  spændende  og  farefulde  Begivenheder  og  dog  med 
lykkelig  Udgang,  havde  i  Aarhundreder  ført  deres  Om- 
strejferliv i  Stuer  og  ved  Barnesenge,  i  Herbergsrum  og 
ved  Jægerbaal,  flyttende  sig  fra  Land  til  Land  og  vin- 
dende sig  Borgerret  paa  nye  Steder.  Stærkere  og  stær- 
kere har  de  udvalgt  sig  et  Yndlingsæmne:  en  ond  Stif- 
moder,  der  omskaber  sit  Stedbarn  til  Dyr,  Trold  eller 
lignende;  og  saa  gaar  Eventyret  ud  paa,  hvorledes  Men- 
neskeskikkelsen kan  genvindes  for  den  ulykkelige.  Alt 
imens  Eventyrdiglningen  i  Middelalderen  dyrker  saadanne 
Optrin  stærkere,  trænger  de  ind  i  den  højere  (den  af 
enkelte  Forfattere  skabte)  Literatur.  Frankrigs  fantastiske 
Piidderromaner  fyldes  af  dem;  de  trænger  fra  Britterne 
over  i  Englands  Folkeviser,  og  her  i  Norden  faar  vi 
vores  rige  Del  deraf. 

En  lille  Folkevise  om  , Jomfru  i  Hindeham"  kan 
følges  gennem  Frankrig  og  England  til  Danmark  og 
Sverige;  den  besynger  Omskabeisens  tilfældige  Ulykker: 
Sønnen  skyder  den  vilde  Hind  i  Skoven  —  trods  Mo- 
derens Advarsel,    der   veed    at   del   er   hendes   omskabte 

Datter  —  Visen  slutter  med  en  lille  vemodig  Eftersang; 
til  et  Par  Naturbilleder  af  den  faldende  Dug  og  den 
langtflyvende  Trane  knyttes  der  —  tilsyneladende  uden 
indre  Sammenhæng  —  en  dæmpet  Klage  over,  at  Livs- 
lykken  er  saa  svær  at  naa,  Livets  Ulykke  saa  liaard  at 
undfly;  del  er  som  en  pint  Sjæls  Jammertoner  ud  i  Af- 
tenens Stilhed. 

Men  oftest  løfter  disse  Viser  sig  til  frejdigere  Toner. 
Eventyret  er  jo  Menneskets  Udtalelse  af  sit  uforgænge- 
lige Haab  trods  al  Modgang:  og  netop  Omskabelses- 
eventyrenes  Hovedpunkt,  Frigørelsen  fra  den  stygge 
Dyre-  eller  Troldeham,  der  hyller  sig  om  Menneske- 
væsnet, griber  Viserne  som  deres  Indhold;  Folkeeven- 
tyrets brogede  Række  af  andre  Optrin  kaster  de  over- 
bord som  mei-e  overflødige. 

Vi  finder  her  hele  Rækken  af  Eventyrenes  Forløs- 
ninger. Snart  kysser  Ridderen  den  liden  Orm  i  Græsset, 
snart  brydes  han  med  den  stærke  Bjørn:  stolt  Ingelille 
følger,  skønt  sørgende  og  hændervridende,  den  frygtelige 
Lindorm  til  dens  Bolig,  og  da  hun  lægger  sig  i  dens 
Arm,  er  den  forløst  til  en  Kongesøn.  Men  dejligst  har 
Elskerens  og  Elskovens  befriende  Magt  formet  sig  i 
,. Jomfru  i  Fugleham''. 

Noget  af  det  mærkelige  ved  Visen  er  den  Alvor, 
hvormed  Fortryllelsen  opfattes.  Den  Dyreham,  som  Stif- 
moderen  har  paatryllet  den  unge  Jomfru,  er  ikke  blot 
en  tvungen  Forklædning,  hvoraf  det  menneskelige  Væsen 
stadig  stikker  frem;  det  er  selve  det  vilde  Dyrs  Natur, 
hun  har  maattet  optage  i  sig.  Hun  er  virkelig  en  Hind, 
som  flyr  den  attraaende  Jæger,  hun  veed  intet  af,  at 
han  vil  frelse  hende;  indhentet  af  hans  Hunde  samler 
hun  al  sin  Kraft  og  kan  omskabe  sig  til  en  ny,  mere 
vild  Dyreskikkelse,  til  den  rovgraadige  Falk,  der  sætter 
sig  paa  Træets  Grene.  Intet  Middel  kan  bringe  den  i 
Ridderens  Magt,  før  han  skærer  Kødet  blodigt  af  sit  eget 
Bryst  og  giver  den  det  til  Føde ;  da  flyver  Falken  ned, 
baskende  med  Vingen  og  grisk  efter  Rov;  —  maaske 
vi  tillige  tør  tænke  en  dunkel  Drift  efter  Frelse  af  Dyre- 

hammen:  ti  Menneskeblodet  er  —  i  Eventyrets  Verden 
—  det  Tryllemiddel,  der  giver  den  bundne  Menneske- 
natur fri. 

Ikke  mindre  mærkelig  er  Ungersvenden,  Nilus  Er- 
landsøn som  Visen  kalder  ham.  Med  et  Begær,  som 
han  næppe  selv  forstaar,  higer  han  efter  den  fagre  Hind ; 
jo  længer  han  følger  den,  des  mere  føler  han  sig  bun- 
den; da  den  indhentet  af  Hundene  svinger  sig  i  Luffen 
som  Fugl,  brænder  hans  Attraa  vældigere,  han  kan  ofre 
alt  for  at  naa  den.  For  at  vinde  den  elskede  maa  han 
yde,  hvad  der  er  haardest  at  give;  men  Sejren  vindes 
derved.  Derfor  klinger  under  al  den  anspændende  Møje 
og  Pine  som  en  stadig  Jubeltone  gennem  Omkvædet : 
,Saa  vinder  den  Svend  sin  Jomfru."  —  Her  har  Vise- 
tidens Ideal  af  en  „Jomfrusvend",  af  en  Ungersvend  der 
sætter  alt  ind  paa  at  vinde  den  attraaede  Mø,  faael  sit 
ædleste  Udtryk,  adlet  netop  gennem  Ofringen  af  sig  selv, 
og  dog  ikke  adskilt  fra  den  raske  Kraft,  det  livsfriske 
Begær,  der  gaar  gennem  vor  Middelalder. 

Sammen  med  disse  Viser  om  Omskabelse  maa  vi 
nævne  en  ejendommelig  Trylledigtning,  den  unge  S  vej- 
dal s  Bejlen  til  sin  dvalebundne  Fæstemø,  mærkelig  ved 
sit  Indhold  og  mærkelig  ved  sin  Forhistorie.  To  Kvad 
i  oldnordisk  Sprogform  handler  om  den  unge  Svipdag, 
der  kommer  til  Tryllebjærget  og  vækker  Menglad  af 
hendes  dvaleagtige  og  dumpe  ustillede  Længsel.  De  to 
Kvad  om  Svipdag  optages  sædvanlig  som  et  Tillæg  til 
den  ældre  Edda;  men  i  den  nordiske  Gudekres  hører 
deres  Handling  ikke  hjemme.  Den  foregaar  i  Eventyrets 
Verden:  hun  er  en  slumrende  Tornerose,  som  kun  den 
dristig  indtrængende  Ungersvend  kan  vække  af  Dvale, 
han  er  en  Eventyrets  Helt,  som  den  onde  Stifmoder  har 
forbandet  til  ikke  at  finde  Fred,  før  han  har  fundet  Jom- 
fruen paa  Dvalebjærget,  og  som  hans  afdøde  Moder  ud- 
ruster til  Færden.  Men  denne  Handling  er  i  Oldkvadene 
indklædt  i  en  dunkel  Gaadesamtale,  og  udsmykket  med 
et  Skin  af  Valhals  og  Jotumheims  Myteverden.  Ved  den 
middelalderlige  Folkevise,  Svejdalsvisen,  mærker  man,  at 
det    som    fjæles    i    Sne,    kommer   op   i    Tø.     Hele   den 

mytiske  Iklædnings  morke  Vinterpragt  er  her  forsvunden, 
og  de  simple  Eventyrtræk  staar  tilbage.  Det  er  kun  et 
svagt  Baand,  der  knytter  Folkevisen  til  Valhals  Herlig- 
hed; langt  mere  tjener  Svipdag-  eller  Svejdaldigtningen 
som  Vidne  om,  hvor  tidlig  Middelalderen  begynder  al 
forme  paa  de  Eventyrforestillinger,  der  er  saa  fremtræ- 
dende i  dens  Tankeverden. 

Visen  er  sig  paa  en  anden  Maade  end  Oldkvadene 
bevidst,  at  den  er  en  Digtning  om  Elskov,  om  den  dunkle 
Følelse,  der  tvinger  Menneskets  Vilje,  der  vækker  ustillet 
sløvende  Attraa  og  driver  ind  paa  de  sælsomste  Baner. 
Straks  i  det  første  Optrin  moder  den  os.  Helten  kom- 
mer tilfældig  ind  i  Buret  til  Jomfruen  (han  skal  hente 
den  bortfløjne  Bold),  og  pludselig  betages  hun  af  Elskov 
til  ham  som  en  tyngende  Smerte;  og  hun  lægger  da 
(idet  hun  føler  sin  Kærlighed  ugengældt)  en  tilsvarende 
Forbandelse  paa  ham:  aldrig  at  faa  Ro,  før  han  har 
løst  den  dvalebundne  Jomfru.  —  og  i  det  samme  er 
han  betagen  af  den  voldsomme  pinende  Elskov,  han  er 
„lagt  i  Traa"   for  Jomfruen  i  et  fjærnt  fremmed  Land. 

I  Runernes  Tryllemagt  føles,  endnu  stærkere 
end  ved  Naturvæsnerne,  en  Magt  som  Menneskene 
er  afhængige  af.  Selve  Runetrolddommen  er  arvet 
fra  Oldtiden;  og  den  Maade,  hvorpaa  den  udføres,  svarer 
ganske  til  en  Brug,  der  var  almindelig  i  hedensk  Tid: 
Tryllerunerne  indridses  i  en  Kævle,  et  lille  fladt  Stykke 
af  Træ  el.  lign.,  og  saa  kastes  den  paa  den  Person, 
man  vil  paavirke.  Men  Runerne  er  for  de  kristne  Vise- 
sangere tillige  blevne  noget  andet,  end  de  var  i  Old- 
tiden; Digterne  fremstiller  dem  som  en  bindende  og 
knugende  Magt,  der  ophæver  Menneskets  frie  Vilje,  og 
som  det  gælder  om  —  er  det  end  umuligt  at  bi'yde 
den  —  saa  at  slippe  uden  om  og  at  leve  i  nogenlunde 
Sikkerhed  for.  Det  er  som  Elskovsruner,  som  Kraften 
til  at  vække  en  dragende  ubevidst  Drift,  at  de  særhg 
fremtræder  i  Visesangen.  I  nogle  af  Middelalderens 
seneste  Viser  er  disse  Elskovsruner  kun  et  trivielt  Middel 
til  at  bringe  Ridder  og  Jomfru  sammen.  Men  gaar  vi 
til  de  Viser,  hvor  der  tænkes  og  hvor  der  formes  af  en 

Digterfantasi,  da  er  de  fulde  af  Gru  og  Rædsel  ved  at 
paakalde  de  vilde  Naturkræfter,  som  saa  let  bringer 
Ulykke,  og  hvis  Løb  Mennesket  kun  saa  lidt  er  Herre 
over.     En  af  disse  Digtere  udbryder  til  Slutning : 

Ilde  saa  var  den  Rune  skreven, 
og  ilde  saa  var  hun  skabt, 
at  to  saa  ædelige  Kongebørn 
skulde  blive  saa  ynkelig  fortabt. 

Denne  Rædsel  for  den  blinde  Attraa  ser  maaske  sælsom 
ud  for  vor  Tid:  men  den  passede  i  en  Tid,  hvis  Natur- 
følelse endnu  havde  Præg  af  Tvang  og  Uhygge;  ti  naar 
man  i  Skovens  og  Ellehøjens  Liv  saa  en  lurende  Fare. 
hvor  meget  mere  da  ikke  i  den  Tryllemagt,  der  trivedes 
indenfor  Menneskers  egen  Virken? 

Visen  om  „Ridder  Stigs  Runer"  (DgF.  76)  har 
den  samme  Tro  paa  den  ubøjelige  Magt,  der  ligger  i 
Runetrolddommen.  Men  den  holder  fast  ved,  at  Men- 
nesket med  Kløgt  og  Viljestyrke  kan  gaa  uden  om 
denne  Magt.  Ridder  Stig  kaster  Trylleruner,  og  da  de 
tilfældig  har  ramt  Kongens  Søster  i  Stedet  for  Jomfru 
Kirsten,  saa  er  den  højbaarne  Kvinde  uløselig  bundet  i 
Længsel  efter  Ridderen:  selv  om  han  rider  til  Verdens 
Ende,  skal  hun  dog  finde  ham.  Men  menneskelig  Kløgt 
og  Selvbelierskelse  kan  afvende  Ulykken.  Da  Konge- 
søsteren ved  Nat  sniger  sig  ind  i  hans  Stue  og  kommer 
til  hans  Seng.  ligger  han  stille  ,som  var  han  et  Rarn", 
uden  at  lade  sig  paavirke  af  hendes  Kærtegn,  og  næste 
Morgen  gaar  han  selv  for  Kongen  og  fortæller  ham  om 
hendes  natlige  Resøg.  Kongen  giver  ham  sin  Søster, 
med  Reundring  for  hans  høviske  Færd;  og  Visen  slutter 
med  det  pragtfulde  Rryllup  i  Ridder  Stigs  Gaard,  ud- 
vendig er  den  prydet  med  røden  Guld,  indvendig  hængt 
med  hviden  Sølv,  Rænkene  er  omsatte  med  ædle  Kvin- 
der, og  forrest  i  den  dansende  Kæde  ses  Rrudgommen 
med  Sølvbæger  paa  sin  Haand:  han  drikker  sin  Kæreste 
til,  saa  „Mark  og  Skov  de  blomstre  derved". 

Trolddommen  forekommer  dog  ikke  altid  som  en 

Hovedsag  i  Viserne.  Den  kan  ogsaa  trælles  i  Forbi- 
izaaende.  Saaledes  griber  den  ind  paa  et  enkelt  Punkt 
I  Visen  om  „Hillelilles  Sorg".  Man  troede,  at  visse 
Mennesker  kunde  faa  et  uimodstaaeligt  Kampraseri,  en 
Art  Bersærks-Gang  (for  at  tale  i  Oldtidens  Sprog),  idet 
(le  blev  besatte  af  en  troldagtig  Natur,  men  naar  man 
nævnede  dem  ved  Navn.  vendte  deres  egen  Natur 
lilbage  igen.  og  Vildskaben  standsedes.  Derfor  beder 
flidder  Hillebrand,  der  har  bortført  Hillelille,  og  ind- 
hentes af  de  forfølgende  Frænder,  at  hun  ikke  nævner 
lians  Navn  under  Kampen,  for  at  han  ret  kan  bruge  sin 
trolddomsagtige  Styrke.  Hun  standser  ham  dog,  da 
hendes  yngste  Broder  er  i  Fare:  men  idet  hans  Navn 
nævnes,  er  hans  Styrke  brudt,  og  han  fældes  af  Fjen- 
(ierne.  —  Digteren  har  indflettet  disse  vilde  Scener,  og 
den  endnu  bitrere,  da  hendes  Broder  slæber  den  bort- 
lobne  Søster  hjem,  i  en  stille  vemodig  Fortælling:  Hille- 
ille  sidder  blandt  den  fremmede  Dronnings  andre  Terner, 
Ilendes  Aandsfraværelse  bringer  hendes  Frue  til  at  spørge 
tiende  ud.  og  nu  følger  hendes  Beretning  om  de  blodige 
Scener  og  al  hendes  Kvide,  indtil  hun  til  Straf  for  sin 
letsindige  Kærlighed  sælges  bort  som  Trælkvinde  og  saa- 
ledes kommer  i  Dronningens  Gaard. 

Den  sælsomste  af  alle  Trylleviserne  er  den  om 
.Hævnersværdet".  Den  handler  om  Hævnen  i  sin 
frygtelige  Storhed  og  Sjælens  afsindige  Betagelse  af  den, 
nm  en  ung  Kriger  der  vandrer  al  Verden  omkring  ene 
nptaget  af  at  finde  sin  Faders  Drabsmand  og  fælde  ham. 
Samme  Hævntørst  som  hos  ham  findes  i  hans  Sværd ; 
han  taler  det  til.  da  Kampen  gælder,  som  sin  eneste 
Broder,  og  det  svarer  igen  med  Løftet  om  at  holde  ud; 
s;ia  udbryder  Striden,  han  fælder  Kongens  Mænd  og 
Koligen  —  Drabsmanden  —  selv,  han  fælder  Møer  og 
Kvinder,  og  det  spæde  Barn  i  Vuggen,  der  en  Gang  kan 
vokse  op  til  Hævner.  Da  først  opdager  han,  at  han 
ikke  blot  selv  har  kæmpet,  men  at  Sværdet  har  raset 
mdnu  blodtørstigere;  atter  tiltaler  han  det  og  nævner 
ilel  ved  dets  Navn  (den  standsende  Trolddom  overfor 
\ ildskaben,  ligesom  i  foregaaende  Vise);   da   holder  det 

inde,  ellers  havde  det  dræbt  ham  med  som  den  sidste. 
—  Der  er  i  ^Hævnersværdet"  den  samme  Tanke  som  i 
„Ridder  Stigs  Runer" :  en  løndomsfuld  Kraft  ude  i  Na- 
turen, som  Mennesket  vel  kan  sætte  i  Drift,  men  som 
det  ikke  kan  styre  og  standse,  før  den  i  sin  Vildhed  har 
gjort  Ulykker  for  Menneskeverdenen:  en  Digter  har 
samlet  hele  Oldtidens  Bersærkeraseri  og  lagt  det  ind  i 
Sværdklingen,  for  at  vise  det  som  en  mørk  Naturmagt 
udenfor  Mennesket,  der  paa  visse  Tider  —  og  til  dets 
egen  Ulykke  —  gør  sig  til  Herre. 

„ Hævners værdet"  er  den  eneste  egenlige  Tryllevise, 
hvor  der  er  indført  et  væsenligt  Træk  af  kristen  Op- 
rindelse. Digteren  har  ladet  sig  paavirke  af  et  Optrin, 
som  i  Middelalderen  kunde  ses  ikke  saa  sjælden.  Blandt 
de  store  Skarer  af  bodsvandrende  Pilegrimme  kunde 
man  møde  en  enkelt  med  .Jærnbaand  smedede  om  Hals, 
om  Livet  og  om  Armene;  det  var  da  en  særlig  stor 
Forbryder,  en  Fader-  eller  Brodermorder,  som  havde 
faaet  paalagt  at  vandre  fra  Helgengrav  til  Helgengrav, 
indtil  Jærnbaandene  selv  faldt  af.  ^Hævnersværdefs 
Digter  har  opfattet  den  grænseløse  Blodsudgydelse  som 
en  saadan  uhyre  Misgerning.  Han  lader  sin  Kæmpe  selv 
paalægge  sig  Boden  at  smedes  i  Jærn,  og  han  lader 
Tilgivelsen  komme  —  ikke  paa  nogen  Helgengrav,  ti 
med  den  kirkelige  Dyrkelse  giver  Visedigtningen  sig  kun 
hdt  af,  —  men  ved  Fadersbanemandens  Grav:  Kæmpen 
har  gaaet  i  Bod  al  Verden  om,  og  nu  kan  han  ang- 
rende gaa  over  sin  bitreste  Fjendes  Gravsted. 

Hævnersværds-Visen  staar  ene  ved  sin  religiøse  Slut- 
ning; men  den  udtaler  en  Grundtanke  fra  en  hel  Mængde 
af  Trylleviser:  Tanken  om  en  Verden  af  mægtige  Kræfter 
og  Drifter,  der  vil  gøre  sig  til  Herre  over  Menneskets 
fri  og  ubrudte  Virken.  Ved  denne  fælles  Grundtanke  kan 
Viserne  bane  Vej  for  og  uddybe  Middelalderens  religiøse  Liv. 

Denne  aandelige  Uddybning  medførte  ved  Siden  af 
sine  øvrige  Virkninger  ogsaa  en  digtersk  Vinding.  Under 
Brydningen  mellem  gammelt  og  nyt  skabtes  Trylle- 
viserne  som  den  skønneste  Blomst  af  vor  Folkedigtning. 

KivnijK'riser. 

Navnet  „Kæmpeviser"  brugtes  ved  Middelalderens 
Slutning  om  alle  de  gamle  Folkeviser  fra  den  ridderlige 
Verden,  og  saaledes  er  det  blevet  brugt  helt  ned  til 
vore  Dage.  Men  i  sin  Oprindelse  kan  det  jo  ikke  be- 
tegne Digtninger  om  Samtidens  ridderlige  Liv  (mange  af 
I  lem  har  intet  med  Kamp  eller  Kæmper  at  gørej,  men 
det  maa  tilhøre  Viser  om  de  store,  ikke  sjælden  over- 
menneskelige Skikkelser  fra  Fortiden. 

Indenfor  vore  Kæmpeviser  gør  to  helt  forskellige 
•  irundstemninger  sig  gældende.  Der  er  en  Række  af 
Viser  i  frejdig  ofte  skæmtende  Tone,  der  nærmest  slutter 
sig  til  fremmede,  især  tyske  Digtninger;  og  der  er 
t'u  anden  Række  alvorstunge,  som  slutter  sig  til  den 
nordiske  Oldtids  Heltedigtning. 

Af  den  gamle  tragiske  Olddigtning  fremdrog  man 
-ærlig  Elskovssagnene.  Sivard  henter  stolt  Brynild  ned 
af  Glarbjerget  og  giver  hende  til  sin  Stalbroder,  og  han 
falder  for  hendes  Hævn,  da  hun  faar  Svigen  at  vide. 
Det  er  vor  Folkestammes  største  Sagnskikkelser,  Sigurd 
Faavnesbane  og  Brynhild,  der  gaar  igen  i  den  ret  stor- 
ladne Middelaldersvise  med  en  ypperlig  Melodi.  Hjal- 
mars og  Angantyrs  Kamp  om  Upsalakongens  Datter, 
saaledes  som  den  kendes  i  islandske  Sagaer,  er  bleven 
iimdigtet  til  Kæmpevise  af  en  norsk  Sanger;  ved  Ind- 
vandring i  Danmark  og  ved  Misforstaaelse  her  er  denne 
\'ise  bleven  omskabt  paa  en  mærkelig  Maade:  , Helmer" 
Mg  „Angelfyr"  opfattes  som  Brødre,  der  begge  bejler  til 
Opsalkongens  Datter;  deres  Fader  ,Alf  i  Odderkær"  (en 
Illanding  af  Bersærkefaderen  Arngrim  og  Hjalmars  Fost- 
broder Orvarodd)  hævner  i  vild  Harme  Broderdrabet 
paa  den  overlevende;  han  river  Egen  op  med  Rode  og 
fælder  ham.  Til  disse  voldsomme  Kampoptrin  tegner 
Omkvædet  en  vældig  Naturbaggrund:  ,Nu  driver  Uren 
paa  hviden  Sand  for  Norden";  Stormbygen  (Uren)  drives 
af  Nordenvinden  ind  imod  Landet,  hvor  Stranden  skinner 
lys  mod  den  morke  Uvejrshimmel.    Maaske  ligger  der  i 

dette  Omkvæd  et  Minde  om  Samsøs  Kyst,  der  i  Old- 
sagnet er  Skueplads  for  Kampen  om  den  svenske  Konge- 
datter. —  Af  et  tredje  Oldsagn  findes  der  Genklang  i 
vore  Viser.  Aages  og  Elselilles  Kærlighed  er  i  sin 
Skueplads  middelalderlig  og  kristen;  men  i  Samtalen 
rnellem  den  døde  Fæstemand  og  den  levende  Fæstemø 
genkendes  Strofer  af  Oldkvadet,  hvor  den  døde  Helge 
Hundingsbane  gæster  sin  Fæstemø  Sigrun,  dragen  til 
de  levendes  Verden  af  deres  fælles  Længsel,  og  hvor 
han  klager  at  hver  af  hendes  Taarer  falder  som  Blods- 
draaber  paa  hans  Bryst. 

Men  af  alle  gamle  Sagn  om  Kærlighed  og  om 
Kongeætlingers  Undergang  trængte  kun  et  enkelt  dybt 
ind  i  Middelalderens  Visesang,  Havbors  og  Signilds  El- 
skov. 

Sagnet  om  Hagbard  og  Signe  havde  været  de 
danskes  Yndlingsdigtning  siden  en  fjærn  Oldtid.  Dets 
Oprindelse  gik-  tilbage  til  en  Tid  forud  for  Rolf  Krage 
og  de  andre  berømte  Skjoldungkonger;  som  dets  Skue- 
plads mindedes  Sigersted  paa  Sjælland  (ganske  nær  ved 
det  gamle  Kongesæde  Ringsted)  med  den  Høj,  hvor 
Kong  Sigar  lod  sin  Datters  Elsker  hænge,  med  Tomterne 
efter  Sigars  Kongsgaard  og  Signes  Jomfrubur,  og  med 
Kamppladsen,  hvor  Sigar  og  hele  hans  Hær  bukkede 
under  for  Hagbards  hævnende  Frænder,  der  hærjede  og 
ødte  det  stolte  Kongesæde,  saa  det  aldrig  rejste  sig  siden. 
Et  Oldkvad  har  fremstillet  Hagbards  og  Signes  trodsige 
og  trofaste  Elskov,  der  lod  dem  følges  i  Døden.  Sakse 
har  i  sin  Danmarkshistorie  (7de  Bog)  indflettet  Stykker 
af  dette  Kvad  i  den  længere  Fortælling  om  Sigarslægtens 
Skæbne  og  Undergang.  Ogsaa  Visens  Digter  har  øst  af 
det.  Han  har  forbigaaet  meget  af,  hvad  det  gamle  Sagn 
meldte  om  Kamp  og  List  og  Hævn;  af  Oldtidslivet  har 
han  ikke  beholdt  mere  end  Forestillingen  om  de  kæm- 
pende „Konger"  i  Danmark  og  et  mærkeligt  Minde  om 
Skjoldmøer  (V.  21),  Men  han  optog  fra  Kvadet  alle 
gamle  Træk  af  Signes  og  Hagbards  Elskov,  og  han 
flettede  nye  og  skønne  Træk  deri. 

Visen  indledes  med   Havbors   Drøm:    .Jeg   drømte 


Havbor  og  Signe.  79 

jeg  var  I  Himmerig,  det  var  saa  favr  en  By;  jeg  havde 
stolt  Signelil  i  min  Favn,  vi  fulde  igennem  den  Sky." 
Drømmen  om  Himmerig  —  udlægger  hans  Foster- 
moder —  varsler  Livets  højeste  Lykke;  men  at  han 
styrtede  derfra,  er  Tegn  paa  hans  nære  Død.  Ogsaa 
fra  andre  Viser  kender  vi  .den  varslende  Drøm  (f.  Eks. 
Marsk  Stigs  Vises  Begyndelse);  men  Digteren  har  her 
skabt  et  nyt  Billede,  der  anslaar  de  Toner,  hvori  hans 
Digt  skal  spille,  den  skal  liandle  om  mægtige  Karakterer 
og  om  en  Kærlighed,  som  Døden  ikke  kan  sætte  Skranke 
for.  Drømmen  rummer  mere  end  ellers  i  Viserne:  den 
fører  ind  baade  til  højeste  Lykke  og  til  Undergang;  og 
den  er  intet  blot  Forspil,  den 'sætter  Visens  Handling  i 
Drift:  først  nu  veed  Havbor  rigtig  af  sin  Kærlighed  til 
Signe:  „Er  det  mig  til  Lykke  lagt,  at  jeg  skulde  vinde 
den  Mø,  saa  lidet  vil  jeg  det  vurde,  om  jeg  skulde  for 
hende  dø." 

Saa  klæder  Havbor  sig  i  Kvindeklæder,  som  Sagnet 
melder,  for  at  vinde  Adgang  til  Signe.  Grunden  dertil 
giver  Digteren  sig  lidet  af  med;  hvad  der  interesserer 
ham,  er  alene  Havbors  Skikkelse:  han  glæder  sig,  naar 
han  tumler  Hesten  paa  Vejen,  og  naar  han  med  jom- 
frueUge  Lader  rider  ind  i  Kongsgaarden;  han  kæler  helt 
for  den  Scene,  hvor  Havbor  sidder  i  Signes  Bur  og 
ridser  Billeder  af  Skovens  Dyr,  og  hvor  Signe  inderlig 
optagen  af  den  fremmede  følger  sin  ny  Læremester.  Et 
fint  lille  Træk  er  det.  at  Visedigteren  ikke  blot  har  op- 
taget Oldkvadets  Scener,  hvor  den  forklædte  Bejler  und- 
skylder sit  mandhaftige  Udseende,  men  har  tilføjet  et 
nyt  Ordskifte,  hvor  han  mere  djærvt  end  klogt  giver 
Svar  til  den  mistroende  Tærne.  Oldkvadet  har  lagt 
Hovedvægten  paa  den  natlige  Samtale  mellem  de  el- 
skende; her  gør  Signe  sig  rede  til  at  følge  Havbor  i 
den  Død.  hun  anser  for  uundgaaelig;  Havbors  Tale  paa 
Galgebakken,  da  hans  Kaabe  hænger  i  Galgen  og  Signes 
Bur  staar  i  Luer,  er  en  Jubel  over,  at  Løftet  er  holdt, 
at  deres  Kærlighed  lader  dem  træde  Vejen  til  Dødsriget 
sammen  trods  alle  der  vilde  skille  dem.  Ved  Siden  af 
disse   Taler    i   Oldkvadet  træder  Visen  frem  som  en  ny, 

kraftfuld  Digtning;  iivert  af  de  hurtig  følgende  Optrin 
fører  stærkere  frem  mod  Handlingens  Toppunkt.  Den 
dvæler  ikke  ved  den  natlige  Samtale,  men  fører  Hand- 
lingen rask  fremad  gennem  Tærnens  Svig  og  Havbors 
fortvivlede  Kamp;  Digteren  indfletter  det  middelalderlig- 
romantiske Træk,  at  hun  ogsaa  raader  dem  at  binde 
Havbor  med  Signelilles  Haar,  det  vil  han  aldrig  vove 
at  rykke  over.  Først  nu  da  han  helt  er  viet  til  Døden, 
kommer  den  Samtale,  hvor  hun  lover  at  følge  ham  i 
Døden;  Handlingen  tager  Fart,  den  standses  ikke  af 
noget  Ordskifte  eller  Enetale;  Daaden  maa  tale  for  sig 
selv.  I  Havbors  -lubel  i  Oldkvadet  kommer  det  sammen- 
trængte Udbrud: 

, Tager  nu  ned  min  Kaabe  rød, 
hun  maa  vel  paa  Jorden  ligge; 
havde  jeg  nu  ti  Tusend  Liv, 
jeg  vilde  ikke  et  af  dem  tigge." 

Digteren  tilføjer  en  lidt  forsonende  Slutning:  Kongen  ser 
Baalet,  han  søger  at  redde  de  elskendes  Liv,  og  han 
udbryder  i  en  Klage,  der  indeholder  Digterens  og  hans 
Tilhøreres  Dom:  havde  han  vidst^  at  Kærligheden  var 
saa  stærk,  da  vilde  han  ikke  for  alt  sit  Rige  have  gjort 
denne  Gerning.  Og  som  en  Art  af  Oprejsning  hævnes 
de  to  Kongebørn  paa  den  utro  Tærne,  som  har  røbet 
sin  Herskerinde.  —  Det  er  en  forholdsvis  blidere  Slut- 
ning end  Oldsagnets  blodige  Hævn  over  hele  Sigarslæg- 
ten;  man  nærede  ikke  mere  samme  hiteresse,  som  de 
gamle  Skjalde  havde,  for  Skæbnens  slyngede  Veje  og 
for  Heltens  Død  og  Dødsmod. 

I  Havborsagnet  kan  vi  iagttage  det,  der  i  det  hele 
prægede  Middelalderens  Anvendelse  af  Nordens  Oldsagn. 
Man  optog  en  Række  af  Oldsagn  om  den  store  men 
ulykkebringende  Kærlighed  og  skabte  deraf  flere 
af  de  ypperste  Folkeviser ;  men  Heltenes  Krige  og  Kamp- 
bedrifter og  hele  deres  Sammenhæng  med  en  svunden 
Kultur  —  det  lod  man  ligge. 

Digtningen  udfyldes  her  af  den  anden  Gruppe  Kæmpe- 

viser,  om  d  e  m  i  d  d  e  1  a  I  d  e  r  1  i  g  e  Y  ii  d  1  i  n  g  s  h  e  1 1  e,  Stærk 
Didriks  Kæmper  og  Holger  Dajnske.  Tonen  er  her 
frejdig  og  djærv,  Visens  Udgang  altid  lykkelig;  Kamj> 
imod  Fjender  eller  mod  Trolde  er  det  eneste  ludhold. 
Elskoven  forekommer  kun  i  Forbigaaende. 

Kong  Didrik  er  oprindelig  en  historisk  Person,  Øst- 
goternes  Konge  Theodorik,  der  underlagde  sig  Italien; 
hans  Bolig  i  „Bern"  er  da  Theodoriks  Kongesæde 
Verona.  Tidlig  blev  Sagnene  om  ham  omformede  i 
tyske  Oldkvad.  Siden  efter  Tyskernes  Kristning  blev 
Sagnene  fremstillede  i  en  Række  tyske  Kæmpeviser,  der 
digtedes  og  foredroges  af  vandrende  Sangere  eller  ,  Spille- 
mænd" ;  for  at  kunne  more  deres  blandede  Tilhører- 
kres  i  Borge  eller  paa  Markedspladser  føjede  de  en 
Mængde  nye  Bedrifter  og  nye  Kæmper  ind  i  Didriks- 
sagnkresen  og  gav  den  det  muntrere,  men  ogsaa  plum- 
pere Præg.  Ogsaa  til  Danmark  naaede  disse  ,  saksiske 
Sangere",  som  de  her  kaldtes;  man  møder  dem  paa 
Knud  Lavards  og  Svend  Grades  Tid.  Derfor  laa  det 
nær  —  til  Forbilleder  for  et  ridderligt  Kæmpeliv  —  at 
overføre  disse  tyske  Kæmpekvad.  En  Del  af  dem  synes 
dog  ikke  at  være  gaaede  den  nærmeste  Vej,  men  ad  en 
Omvej.  I  Bergen  udarbejdedes  midt  i  13de  Aarh.  en 
stor  „Didriks  Saga"  efter  de  tyske  Købmænds  Beret- 
ninger; og  igennem  norske  Nydigtninger  er  en  Del  af 
dens  Indhold  naaet  til  Danmark. 

Didriksdigtningens  Hovedbegivenhed,  de  langvarige 
Kampe  og  Udlændighedsaar,  som  den  berømte  Sagn- 
konge maa  udstaa,  før  han  vinder  det  italiske  Rige,  blev 
ikke  optaget  af  de  danske  Visedigtere.  Det  er  de  enkelte 
Kæmper  og  de  enkelte  Bedrifter,  som  har  hele 
Interessen:  den  overgivne  Ungersvend  Vidrik  Verlandsøn, 
den  kloge  Raadengaard  osv.  I  den  mest  yndede  af 
Viserne  udretter  Kong  Didrik  slet  intet,  men  den  frem- 
stiller de  mærkeligste  Kæmper  i  et  morsomt  Sammen- 
spil. 

Med  ,syv  og  syvsindstyve**  Kæmper  (147)  er  Kong 
Didrik  draget  mod  Kong  Isung  og  slaar  Telt  for  Bir- 
tingsborgen.    Oppe  ved  Borgens  Tinder  slaar  Kong  Isung 

og  ser  ud  over  Modstanderne;  hos  ham  staar  den  yp- 
perste Kæmpe  Sivord  Snarensvend  og  viser  ham  hver 
af  Kæmpernes  Skjold,  som  hænger  uden  paa  Teltet. 
Digteren  har  ikke  nægtet  sig  den  Glæde  at  fremstille 
hele  den  yndede  Flok  af  Didrikskæmper  og  minde  om 
hver  enkelts  ejendommelige  Væsen  eller  Daad;  og  vi 
kan  følge  ham  i  dette  korte  Overblik.  Forrest  selve 
Kong  Didriks  Telt,  prydet  med  den  kongelige  Løve. 
Saa  Vidrik  Verlandsøn,  Smedesønnen,  kendt  for  sin  Rask- 
hed og  Ustyrlighed  (,han  vil  slaa  og  ingen  tage  til 
Fange");  og  som  Modsætning  til  ham  den  graanede 
Hildebrand,  Didriks  ældste  Ven  og  prøvede  Raadgiver 
(deraf  Tilnavnet  , Mester"  Hildebrand).  Den  ungdomme- 
lige Humlunger,  Jarlesønnen,  har  faaet  tredje  Plads,  vel 
nærmest  paa  Grund  af  den  Rolle,  han  snart  skal  spille 
i  Visen;  ti  han  er  endnu  et  ungt  Skud  (jfr.  den  grønne 
Lind  i  hans  Skjold)  uden  egne  Redrifter,  kun  hædret  for 
sin  Ryrd.  Saa  kommer  alle  de  andre:  Helled  Haagen 
(o:  Helten  Hogne)  er  den  grumme  Kriger  (med  den 
vilde  „Gam"  eller  Grib  i  sit  Skjold),  der  i  Volsung- 
sagnene  bhver  Sigurds  (Sivord  Snarensvends)  Banemand. 
Og  jævnsides  med  ham  træffes  den  lystige  Folkvar 
Spillemand,  der  ,vil  drikke  og  ikke  sove"  og  som  fører 
Fedlen  (Violinen)  og  dens  Bue  som  Skjoldmærke;  han 
er  en  Figur,  som  de  vandrende  „Spillemænd"  har  lavet 
til  deres  egen  Fornøjelse  og  puttet  ind  som  Lyspunkt  i 
den  mørke  Volsungdigtning.  Til  Ære  for  deres  danske 
Naboer  har  de  saksiske  Sangere  ogsaa  indflettet  en 
„Detlev  Danske";  Elefanten  i  hans  Skjold  skal  naturlig- 
vis betegne  hans  Styrke;  den  er  for  Resten  et  Vidnes- 
byrd om,  hvor  gærne  man  paa  Korstogstiden  pyntede  sig 
med  østerlandske  Forestillinger.  Nogle  af  Kæmperne 
har  valgt  Skjoldmærke  efter  deres  eget  Navn,  fordi  det 
allerede  tilstrækkelig  betegnede  deres  Kamplyst:  Ulf  van 
Jærn  har  „Ulven  i  vilden  Skov",  Brand  Vidfærling  (den 
vidt-farende)  har  den  brændende  Brand,  og  Hvitting  to 
hvide  Pile.  Raadengaard  fører  derimod  i  sit  Skjold 
Billede  af  den  Trold-Ørn,  han  har  bundet  med  sin  Rune- 
kløgt; Munken  Alsing,  der  , følger"  Kæmperne  (o;  løber 

til  Fods  efter  dem),  kendes  derimod  paa  Køllen,  hvor- 
med han  en  Gang  har  knust  de  Rovere,  som  hjemsøgte 
hans  Kloster.  —  Saaledes  ser  hele  Flokken  ud,  et  dig- 
terisk Afbillede  af  Riddertidens  brogede  Krigerskarer, 
der  var  knyttede  sammen  ved  fælles  Kamplyst  og  visse 
Ærens  Love,  der  bandt  dem  alle. 

Hele  Visen  er  et  Rillede  af  den  ridderlige  Side  af 
hin  Tids  Krigsførelse;  (lad  os  tænke  paa  et  saadant 
Felttog  som  del,  hvor  Valdemar  Sejrs  Hær  stod  overfor 
Kejser  Ottos,  og  hvor  to  danske  Kæmpers,  Sven  Starkes 
og  Rroder  Ganlings,  Sejre  i  Dystridtet  kastede  Glans  over 
hele  Folket.)  Her  findes  Scener  som  Udæskningen  til 
Kamp  paa  Pladsen  imellem  de  to  Hære,  Lodkastningen 
om  hvem  der  skal  tage  Kampen  op,  den  unge  Kæmpe 
der  med  Skælven  faar  denne  udsatte  Plads,  men  ikke 
tør  unddrage  sig;  vi  finder  Riddernes  Laan  af  Vaaben, 
med  Pantsættelse,  Giftermaalsoverenskomster  osv.,  og 
selve  Dystridtet,  hvorefter  den  overvundne  bindes  til 
Træet.  Hovedskikkelsen  i  det  hele  er  Sivord  Snaren- 
svend,  denne  Oldtids-Kæmpeskikkelse,  der  under  Navn 
af  Sigurd  Faavnesbane  har  været  den  nordiske  og  tyske 
Folkestammes  store  Ideal,  det  højeste  Maal  af  Mod  og 
af  dadelfri  Selvbeherskelse.  Denne  Førsteplads  har  han 
beholdt;  men  under  de  saksiske  Sangeres  Fremstilling 
er  det  mere  i  Kæmpekraft,  han  er  Forbilledet:  Digtels 
Hovedoptrin  er  det,  hvor  han  —  paa  Skrømt  fangen 
og  bunden  til  Egetræet  —  rykker  Træet  op  med  Rod 
og  selv  kommer  hjem  til  Ry.  Men  han  er  ganske  vist 
ikke  alene  Kraftkarl,  den  „blinde"  Svend  der  næppe  ser 
sig  for,  før  han  slaar  til;  med  ridderligt  Ædelmod  ud- 
giver han  den  overvundne  Ungersvend  for  Sejrherre  i 
I  Kampen.  Har  disse  Kæmper  end  undertiden  mere  af 
Krop  end  af  Aand,  ejer  de  dog  Lystigheden,  især  i  den 
Kæmpedans,  som  Visens  danske  Omdigter  har  føjet  til 
som  Slutning  af  Toget  mod  Rirtingsborg. 

Holger  Danske  er  den  anden  fremtrædende  Skik- 
kelse i  Middelalderens  Kæmpeviser.  Har.  hører  hjemme 
i  det  ridderlige  Frankrigs  Heltedigtning;  men  som  dansk 

6* 

Folkehelt  bliver  han  væsenlig  forskellig  fra  sit  fremmede 
Forbillede. 

Den  ældste  Holgervise  handler  om  Trolden  Bur- 
mand, som  kommer  at  bejle  til  Ungarnkongens  Datter, 
Jomfru  Gloriant;  ingen  tør  møde  ham  i  Kamp;  da  gaar 
Jomfru  Gloriant  i  Fangetaarnet,  hvor  Holger  Danske 
ligger,  og  beder  ham  om  Hjælp,  han  rejser  sig  med 
Møje  og  støtter  paa  Benene,  saa  lover  han  at  stride  for 
hendes  og  hendes  Fæstemand  Kong  Karvels  Skyld,  og 
vover  sig  i  Dyst  med  Burmand,  der  virkehg  falder  for 
hans  Sværd.  Jomfru  Gloriant  rejser  sig,  smal  som  en 
Lilj evaand,  og  løser  ham  Brynje  og  Sværd  fra,  og  saa 
tager  hun  ham  i  sin  Arm  og  kysser  hans  Mund;  nu 
kan  hun  lykkelig  holde  Bryllup  med  Karvel,  sin  Fæste- 
mand. —  Denne  Vise  er  Ridderlighedens  Vise  mere 
end  nogen  anden;  vi  møder  Kampen  mod  Undertrykkere 
og  Befrielsen  af  de  svage  uden  nogen  Tilsætning  af  eget 
Krav  paa  Lykke.  Til  Vandringen  af  dette  Sagnstof  fra 
Frankrig  til  Norden  svarer  en  Udbredelse  af  Fiiddertanken 
i  sin  simpleste  og  ædleste  Form. 

Den  franske  Holgerdigtning  omfatter  langt  mere  end 
dette  Optrin.  Dens  Ogier  le  Danois  er  Deltager  i  Fran- 
kernes nationale  Storværk,  Kampene  under  Kejser  Karl 
imod  de  vantro  i  Spanien,  og  i  lignende  mere  opdigtede 
Hærtog  i  Italien:  han  er  tilhge  den  selvstændige  Lens- 
mand, der  i  lang  Tid  kan  trodse  Herskerens  Magt;  og 
han  er  endelig  —  i  de  yngre  Digte  —  den  eventyrlige 
Korstogsridder^  der  erobrer  og  kristner  fjærne  Riger  i 
Østen.  Alle  disse  Sider  er  ejendommelige  for  det  franske 
Adelsliv.  Men  kun  dette  ene  Optrin,  den  rene, 
beskyttende  Ridderdaad,  vandt  Indgang  i  dansk 
Digtning;  og  det  tilegnedes  her  med  en  Varme,  som 
hævede  det  langt  over  at  være  en  af  Heltetidens  mange 
Oplevelser.  Naar  Herremand  og  Bonde  sang  Omkvædet 
efter  („Holger  Danske  vandt  Sejr  af  Burmand"),  følte 
de  det  som  det  danske  Folks  Stordaad,  følte  Holger 
som  den,  der  hævdede  Danmarks  Ry  blandt  de  frem- 
mede Folk. 

Det  næste  Trin  i  Danmarks   Holgerdigtning  er,   at 

den  lader  sin  Folkehelt  kæmpe  ikke  blot  saa  at  det 
bliver  til  Danernes  Ære,  men  tor  selve  Danmarks  Uaf- 
hængighed. Saaledes  opstod  Visen  , Stærk  Didrikog 
Holger  Danske"  (Nr.  5).  Sin  Begyndelse  tog  den  fra 
en  ældre  Didriksvise,  hvor  Kong  Didrik  i  Bern  spørger, 
om  der  endnu  findes  nogen,  der  kan  gøre  ham  Mod- 
stand; men  denne  Vises  Tankegang  vendes  om:  Didrik 
gøres  ikke  længere  til  Forbilledet  i  Bidderliv,  men  til  et 
Billede  paa  det  tyske  Kejserriges  Magt  og  Overmod,  og 
imod  ham  opstilles  Holger  Danske  som  Udtryk  for  det 
danske  Folks  kraftige  Selvstændighed;  derfor  bor  han 
,udi  Nørrejylland"  og  , lader  sig  med  røde  Guld  krone". 
En  Holger  Danske  paa  Danmarks  Kongetrone  er  ellers 
ukendt;  og  Digteren  handler  i  det  hele  frit  med  de 
gamle  Sagnfigurer;  han  sætter  Jætterne  Sverting  (o:  den 
sorte)  og  Bermer  Rise  i  Didriks  Følge,  for  at  antyde 
Tyskerherskerens  umaadelige  Overmagt;  og  omvendt 
flytter  han  de  mest  yndede  Sagnhelte  ind  i  Holgers  Hær, 
selv  om  de  oprindelig  hører  til  Didrikskæmperne.  Men 
den  Digter,  der  har  tumlet  saa  frit  med  Stoffet,  har  og- 
saa  haft  Ævnen  til  at  gyde  Liv  i  sin  Skildring:  Fjender- 
nes Overmod,  det  trofaste  Sammenhold  mellem  Kongen 
og  hans  gode  Mænd,  og  Kampens  blodige  Voldsomhed. 
Han  har  skabt  —  i  det  episke  Digts  Form  —  Dan- 
marks første  Fædrelandssang;  Laurits  Koks  Danevirke- 
vise  blev  den  anden. 

Holger  Danskes  Plads  som  dansk  Nationalhelt  var 
dermed  slaaet  fast.  Folketroen  viste  ham  Plads  i  Bak- 
ker eller  Huler,  hvorfra  han  skulde  komme  frem  i 
Nødens  Tid  for  at  redde  sit  Land. 

Med  den  mere  mangesidige  franske  Ogier-Di^Xnmg 
blev  man  derimod  kendt  gennem  Kristjern  Pedersens 
,01ger  Danskes  Krønike"  (1534);  Ingemanns  , Holger 
Danske"  er  et  Forsøg  paa  at  sammensmelte  dette 
franske  Sagnstof  med  Holgerskikkelsen  som  dansk 
Folkehelt. 

Som  en  Art  Efterligning  af  Holger  Danske  opstod 
en  fra  først  af  dansk  Sagnfigur,  Svend  Felding.  Ved 
Siden    af  Holger,    den    højbyrdige   og    altid    ædle    Helt, 

staar  denne  jydske  Kæmpe  som  en  Talsmand  for  den 
længe  oversele  Kraft  i  Folkets  brede  Lag;  men  i  ridder- 
lig Kamp  for  den  svage  Kvinde  og  for  Danmarks  Ære 
er  han  ganske  hans  Arvetager. 

, Kæmpe" -Viserne  er  som  Helhed  en  af  de  ældste 
Grupper  af  Folkeviser,  og  de  kom  til  at  øve  en  ikke 
ringe  Indflydelse  paa  de  øvrige  Viser.  Didriksvisernes 
djærve  Tone  kan  findes  igen  i  en  Vise  som  den  om 
Laves  og  Jons  Dystridt  (Nr.  30) ;  endnu  oftere  vil  man 
genfinde  den  hjemlige  Heltedigtnings  elskovs-tragiske 
Grundtone. 


Skæmtevise  og  Lyrik. 

Den  Stil  og  Fortællemaade,  som  var  dannet  af  den 
ridderlige  Visesang,  blev  efterhaanden  udvidet  til  andre 
Æmner.  Ved 'Siden  af  Ridderviser,  der  kunde  være  af 
en  ret  skæmtende  Tone,  opstod  saaledes  de  rene 
Skæmteviser,  djærve  og  overdrevne.  Horer  Ridder- 
visen til  ved  Dansen,  saa  har  Skæmtevisen  sin  særhge 
Forudsætning  i  Drikkelaget.  Den  har  til  Yndlingsæmne 
dels  Gildet  med  dets  Tummel  og  Udskejelser,  dels  Ægte- 
fællernes Samliv  eller  de  unges  Giftermaal.  Dens  Ynd- 
lingspersoner  er  saadanne  som  Bonden  og  hans  Kælling 
eller  Spillemanden,  der  stryger  hjemmefra  med  Fedlen 
paa  Nakken;  nu  og  da  gaar  det  ud  over  Munkens  eller 
Præstens  Kvindelyst,  og  „Bispens  Datter"  som  det  lidet 
blufærdige  Kvindfolk  er  en  staaende  Figur.  Endnu  en 
Skikkelse  er  der,  som  er  Vrængebillede  af  Tidens  Ideal, 
den  høviske  Jomfru,  smal  som  en  „Liljevaand" ;  det  er 
den  vældige  Kvindeskikkelse,  mindende  stærkt  om  Folke- 
digtningens komiske  Opfattelse  af  Jættekvinderne;  en 
saadan  Skikkelse  har  man  i  , Bruden  i  Ribe",  der  gør 
Ulykke  paa  baade  Præst  og  Degn,  og  selv  Kvæget  bliver 
saa  bange  for  hende,  at  det  bisser  hjem  (vor  Nr.  51). 
Som  Eksempel  paa  Giflermaalsviser   findes  en  (Nr.  50), 

der  rimeligvis  liar  sit  Udspring  fra  de  Drillesamtaler, 
som  Ungersvend  og  Jomfru  digtede  til  hinanden  (se 
ovfr.  S.  8) :  , Hvormed  vil  du  fode  mig,  naar  vi  to  kom- 
mer sammen?" 

Skæmteviserne  er  ret  mange  i  Tal,  men  faa  af  dem 
hører  til  de  betydeligere  Digterværker,  selv  om  de  er 
fulde  af  djærve  og  overgivne  Indfald,  og  det  ridderlige 
Folkevisesprog  faar  en  egen  Komik  ved  at  overføres 
paa  disse  grovere  Forhold. 

Skæmtevisedigtningen  er  den  lavere  og  plumpere 
Afændring  af  Visesangen :  men  denne  har  ogsaa  sine 
mere  forfinede  Sideskud.  Et  af  dem  gaar  i  Retning  af 
at  skabe  Elskovsdigte,  hvor  Handlingen  er  mere  under- 
ordnet. Udtalelsen  af  Følelser  det  væsenlige.  Som  Prøve 
meddeles  en  lille  Vise  (Nr.  49),  hvor  Jomfruen  hgnes 
ved  en  Lind  og  hendes  Bejler  ved  en  Smaafugl,  der 
gærne  vil  bygge  sin  Rede  i  den.  Visen  har  den  Mærke- 
lighed, at  de  adelige  Optegnere  er  enige  om  at  henføre 
den  til  bestemte  Personer  af  den  sydsjællandske  Adel 
o.  1330.  Smaafuglen,  der  klager  sin  Nød  for  Linden,  er 
Hr.  Jens  Due  til  Tessebølle  Gaard,  der  var  trolovet  med 
Anne  Nielsdatter,  men  Falken,  der  driver  ham  bort,  er 
den  rige  Bo  Falk  til  Vallø,  hvem  Jomfruen  siden  ægtede. 

Indenfo)-  de  finere  Adelskrese  er  det  ogsaa,  at  Folke- 
visen vokser  ud  til  Rom  an  vise,  lange  fortællende  Digte, 
der  synges  med  samme  Melodi  og  Omkvæd  i  hundrede, 
ja  indtil  to  Hundrede  Vers.  Handlingen  er  undertiden 
henlagt  til  fjærne  Steder  som  Spanien  eller  Myklegaard 
(Konstantinopel),  endnu  hyppigere  dog  til  Norge;  saa- 
ledes  Aksel  Tordsøns  og  Valborg  Immersdatters  ulykke- 
lige Kærlighed.  Indholdet  er  i  nogle  af  dem  en  stadig 
Skiften  af  stærke  og  overraskende  Begivenheder;  mest 
yndet  er  dog  Fortællingen  om  to  elskende,  der  skilles 
ad  ved  Jomfruens  tvungne  Giftermaal  med  en  anden 
mægtigere  Bejler.  Ved  deres  Lovprisning  af  den  tug- 
tige Optræden  og  den  retskafne  Handling  danner  de  en 
bevidst  Modsætning  til  de  ældre  Folkevisers  dristigere  og 
voldsommere  Karakter. 


Indledning. 

Der  kom  en  Tid,  da  Viserne  ikke  mere  ledsagede 
Dansen.  Grunden  var  først  og  fremmest,  at  selve  Dan- 
sen forandrede  sig.  Da  man  i  16de  Aarh.  byggede  de 
prægtige  Herresæder,  dansedes  der  i  Riddersalen  den 
hvirvlende  Polskdans  til  Violiners  og  Fløjters  gennem- 
trængende Toner;  Sang  vilde  her  være  en  Umulighed. 
Visen  trak  sig  ud  af  denne  Larm  og  levede  mere  til- 
bagetrukkent ved  de  daglige  Beskæftigelser.  Ved  denne 
Tid  —  i  Aarene  op  mod  1550  —  begynder  man  ogsaa 
at  skrive  Viserne  i  Bøger.  Datidens  Adelsmænd  og 
især  dens  velbyrdige  Jomfruer  holdt  , Poesibøger",  hvor 
deres  Venner  skrev  Digte  i  og  satte  deres  Navn  under 
til  venlig  Erindring.  Snart  er  det  moraliserende  Digte 
og  elskendes  langtrukne  Klager  over  onde  Tunger  og 
Folkesnak,  som  søger  at  skille  dem;  snart  er  det  ogsaa 
de  gamle  fortællende  Viser.  Men  da  man  begyndte  at 
gøre  Udvalg  af  Poesibøgernes  blandede  Indhold,  opstod 
de  første  rigtige  Visesamlinger.  Fra  omtrent 
1550  er  det  store  Foliohaandskrift  i  Odense  Frøken- 
kloster (Karen  Brahes  Bogsamling),  skrevet  paa  en  øst- 
jydsk  Herregaard  og  indeholdende  over  200  gamle  Viser. 
Snart  efterfulgtes  det  af  mange  andre,  saaledes  „Dron- 
ning Sofias  Visebog",  som  Frederik  II's  Dronning  gav 
til  en  af  sine  Hofdamer;  Anders  Vedels  Visebøger  o.  fl. 
I  de  adelige  Gaardes  Fruerstuer  fandtes  gærne  et  eller 
flere  af  disse  omfattende  Haandskrifter,  og  under  Spin- 
ding og  Syning  paa  de  lange  Vinteraftener  sang  en  af 
•lomfruerne  op  af  Bogen*).  Paa  Visernes  Tekst  havde 
dette  en  ikke  altid  heldig  Indflydelse;  man  søgte  at  hale 


*  Under  en  af  Viserne  staar  etsteds: 

Finis  det  er:  Ende. 

tag  Visen  nu  i  Hænde, 

og  syng  den  lystig  og  klar, 

at  hver  maa  høre  dig  aabenbar. 

hver  enkelt  Saug  saa  lang  som  muligt,  at  den  kunde 
vare  længe.  , Aksel  og  Valborg*  med  sine  200  Vers 
fik  først  større  Udbredelse  efter  1600.  --  Ved  det  17de 
Aarhundredes  Midte  fik  de  gamle  Folkeviser  en  slem 
Medbejler  i  den  indvandrende  Hyrdedigtning  i  antik 
Stil;  og  i  Enevældens  første  Menneskealder  uddøde  de 
samtidig  med  at  mange  gamle  Adelsgaarde  kom  i  nye 
Ejeres  Hænder. 

Vel  saa  hurtig  blev  Digtningen  fortrængt  i  Købstæ- 
derne, der  aldrig  havde  staaet  i  saa  nært  Forhold  til 
Visesangen.  Derimod  holdt  Bondestanden  med  Sejhed 
fast  ved  Forfædrenes  Sange;  næst  efter  de  adelige  Jom- 
fruer skyldes  det  Bondemænd  og  Bondekvinder,  at  Vi- 
serne er  bevarede  til  vore  Dage.  Allerede  langt  tilbage 
i  Middelalderen  havde  Bondestanden  optaget  den  ridder- 
lige Digtning,  idet  Bønderne  ofte  sad  paa  Gildesbænk 
med  Egnens  Herremænd,  eller  idet  Ridderborgens  Svende 
satte  Bo  som  Bønder.  Her  levede  Viserne  videre  uden 
den  Forfinelse  og  Forlængelse,  som  de  undergik  hos  det 
16de  Aarh.s  Adel,  men  tværtimod  kortere  og  undertiden 
lidt  grovere.  I  Tidens  Løb  kom  ogsaa  Tilgang  fra  andre 
Sider.  Rigeligst  var  da  Indvandringen  af  de  tyske  mere 
almueagtige  Folkeviser ;  enkelte  af  disse  blev  frit  op- 
fattede og  omarbejdede  (Agnetevisen),  de  tleste  blev 
ordret  oversatte.  Tillige  var  der  mange  nylavede  Viser 
(Beretninger  om  Mord,  moraliserende  Digte,  Kærligheds- 
klager  og  Klager  over  Bondens  fortrykte  Tilstand),  der 
blev  digtede  af  Bogtrykkere  eller  halvstuderte  Personer 
og  udbredte  som  Skillingsviser  paa  Markeder  eller  ved 
Gadesalg.  Trods  disse  Indblandinger  holdt  de  gamle 
Folkeviser  sig  i  alle  Egne  af  Landet  langt  ind  i  det 
19de  Aarh.,  i  de  jydske  Hedeegne  endogsaa  i  en  rent 
overraskende  Fylde;  til  det  fælles  Strikkearbejde  i  , Binde- 
stuerne" hørte  der  et  Forraad  af  Viser  og  Eventyr,  som 
skulde  holde  ud  til  mangfoldige  Arbejdsaftener.  Først 
de  sidste  Menneskealdres  stærkere  Samfærdsel,  større 
Skoledannelse  og  Avislæsning  har  gijort  Ende  paa  dette 
Forhold.  Siden  Aarhundredets  Begyndelse,  men  især 
dog  siden  den  nationale  Vækkelse  i  1840'erne,  og  indtil 

de  sidste  Aar  er  en  stor  Mængde  af  disse  Viser  blevne 
opskrevne;  og  hvad  vi  kender  til  Visernes  Melodier, 
skylder  vi  næsten  udelukkende  Bøndernes  Sang  i  dette 
Aarhundrede. 

Tallet  af  de  bevarede  danske  Viser  fra  Middel- 
alderen er  omtrent  500;  hertil  kommer  o.  50,  som  er 
forfattede  eller  oversatte  i  16de  eller  17de  Aarh.;  men 
dertil  maa  endnu  føjes  mindst  100  rene  Skæmteviser, 
som  for  en  meget  stor  Del  tilhører  Middelalderen. 

Danmarks  Folkeviser  er  udgivne  tidligere  og  fyl- 
digere end  noget  andet  Lands.  Historikeren  Anders 
Sørensen  Vedel  udgav  1591  Et  Hundrede  udvaalde 
danske  Viser,  væsenlig  „Kæmpe "-Viser  og  historiske 
Viser;  af  Fortsættelsen  udkom  kun  Tragica  eller  El- 
skoffs-Viser  (1657,  altsaa  længe  efter  Vedels  Død). 
Hundredvisebogen  blev  ofte  optrykt,  og  i  1695  forøgede 
Sprogmanden  Peder  Syv  den  til  200  udvalde  danske 
Viser.  Under  den  genvaagnende  Interesse  for  folkelig 
Digtning  udkom  i  1811  —  1813  ,  Danske  Viser  fra  Middel- 
alderen" (ved  Abrahamson,  Nyerup  og  Rahbek)  i  5 
Bind;  men  dette  Aarhundredes  banebrydende  Arbejde 
blev  Svend  Grundtvigs  Danmarks  gamle  Folkeviser, 
bestemt  til  at  omfatte  alle  Viser  i  alle  paa  Folke- 
munde overleverede  Former,  med  historisk  Indledning 
til  hver  enkelt  Vise.  Paa  Grundlag  af  dette  Værk  er 
der  udgivet  til  Almenlæsning  to  Samlinger  af  S.  Grundt- 
vig samt  det  her  fremkommende  Udvalg  (foreløbig 
første   og  anden  Samling), 


Blandt   Hjælpemidler    til    at    lære    Folkeviserne    at 
kende  maa  særlig  nævnes: 

Letlæselige  Udgaver:  Svend  Grundtvig,  Danske 
Kæmpeviser  og  Folkesange  (1867  „  Folkelæsning "); 
samme,  Danmarks  Folkeviser  i  Udvalg  (1882);  A. 
Olrik,  Folkevisetiden  i  Digt  og  Krønike  (under  For- 
beredelse). 

Videnskabelige  Udgaver:  Svend  Grundtvig.  Dan- 
marks gamle  Folkeviser,  1.— 5.  Bd.  (1851—90);  Fort- 
sættelse heraf  („Danske  Ridderviser")  ved  Axel  Olrik 
(6.-8.  Bd.,  1898  og  senere);  Evald  Tang  Kristen- 
sen, Jyske  Folkeminder,  1.— 2.  og  10.  — 11.  Samling 
(1871 — 91);  samme,  Hundrede  danske  Skæmteviser 
(1903). 

Melodier:  Thomas  Laub,  Danske  Folkeviser  med 
gamle  Melodier,  1.-2.  Hæfte  (1899—1904);  Berg- 
green, Danske  Folkesange  og  Melodier  (3.  Udgave 
1869).  —  [Th.  Laub,  Vore  Folkemelodiers  Oprindelse, 
i  Dania,  2.  Bd. ;  samme.  Vore  Folkemelodier  og  deres 
Fornyelse,  i  Danske  Studier  1904;  Thuren,  Færøernes 
Kvaddigtning,  Sang  og  Dans  (1901);  samme.  Folke- 
sangen paa  Færøerne  (1908).] 

Visedigtningen,  Stil,  Fremstilling:  W.  P.  Ker,  Om 
de  danske  Folkeviser,  i  Danske  Studier  1907;  Joh  s. 
Steenstrup,  Vore  Folkeviser  (1891);  Rosenberg, 
Nordboernes  Aandshv,  2.  Bd.  (1880),  S.'  397—532;  A. 
Olrik,  Nordisk  Aandsliv  (1907).  —  [E.  v.  d.  Recke, 
Nogle  Folkeviseredaktioner  (1906);  jf.  Danske  Studier 
1906,  S.  40  og  175;  1907,  S.  79;  J.  Bing,  Folkeviser- 
nes Versform,  i  Nordisk  Tidskrift  1902;  R.  Steffen, 
Enstrofig  nordisk  Folklyrik  (1898)  i  ,Sv.  Landsmålen" ; 
A.  Olrik,  Folkeminder,  i  Salmonsens  Konversations- 
leksikon,  6.  Bd.  (1891).] 

Kultur:  K.  Erslev  i  Danmarks  Riges  Historie,  2. 
Bd.,  S.  223-242. 

Historiske  Viser:  A.  D.  Jørgensen,  Bidrag  til 
Nordens  Historie  i  Middelalderen  (1871);  samme.  Sam- 
lede Afliandlinger,  1.  Bd.  (1898).  -  [H.  Schiick,  Våra 
aldsta  historiska  Folkvisor,  i  (svensk)  Historisk  Tidskrift, 
1891;  samme.  Ur  gamla  Papper,  2.  Bd.  (Marsk  Stigs 
visorna).     Jf.  ovenfor  S.  51  og  57.] 

Overlevei'ing  og  Historie:  E.  T.  Kristensen,  Jyske 
Folkeminder,  1.  og  11.  Bd.  (Forord  og  Efterskrift).  — 
[Steffen,    Poesi-    och    Autografalbam,    i    Nordisk   Tid- 

skrift  1894;  S.  Grundtvig,  Prøve  af  Danmarks  gamle 
Folkeviser  (2.  Oplag  1847);  Carl  S.  Petersen,  Fra 
Folkevisestriden,  i  Danske  Studier  1905;  Moltke  Moe, 
Det  nationale  Gennembrud  (1908),  i  „Norges  Mænd  i 
det  19de  Aarh."] 


Sluttelig  skal  her  gøres  opmærksom  paa,  1)  at  Vej- 
ledning til  Opfattelsen  af  de  enkelte  Viser  som  Helhed 
findes  i  foranstaaende  Indledning,  2)  at  sjældnere  eller 
vanskeligere  Udtryk  er  forklarede  i  Noterne  efter  hver 
Vise,  og  3)  at  en  stor  Del  Ord  og  Ordformer,  der  er 
gængse  i  Folkeviserne,  men  nu  er  forældede,  findes 
forklarede  i  en  „Ordsamling*  (S.  264—267). 


DANSKE  FOLKEVISER. 


Kæmpe-  og-  Tpylleviser. 


1.    Havbor  og  Signelil. 

1.    Havbor  Konning  og  Sivord  Konning 
de  ypped  dem  en  Kiv: 
alt  om  hin  stalten  Signelil, 
hun  var  saa  væn  en  Viv. 

I  vinder  ret  aldrig  saa  væn  en. 


Havbor  Konning  drømte  en  Drøm 
om  Natten,  som  han  laa; 
vaagned  han  saa  mødig, 
han  sa2;de  sin  Moder  derfraa. 


3.    „Mig  tykte,  jeg  var  i  Himmerig, 
der  var  saa  favr  en  By: 
jeg  havde  stalt  Signelil  udi  min  Arm, 
vi  fulde  igennem  den  Sky." 


,Du  drømte,  du  var  i  Himmerig, 
det  buder,  du  skal  vinde  den  Mø; 
men  det  du  faldt  igennem  den  Sky, 
det  buder.  du  skal  for  hende  dø." 

5.  „Er  det  mig  til  Glæde  givet, 
at  jeg  maa  vinde  den  Mø, 
saa  lidet  vil  jeg  det  vurde, 

at  jeg  skal  for  hende  dø."   — 

6.  Havbor  lader  sig  vokse  Haar 
og  Jomfruklæder  skære; 

saa  red  han  til  Dannemark, 
som  monde  han  Jomfru  være. 

7.  Midt  udi  den  Borgegaard 
der  aksler  han  sit  Skind; 
saa  gaar  han  i  Bure 

for  stalten  Signild  ind. 

8.  ,Hil  sidde  I,  stalten  Signelil, 
med  Møer  og  gode  Kvinde! 
Havbor  har  mig  til  eder  sendt, 
om  1  vil  mig  Sløjder  kende." 

9.  „Alle  de  Sløjder,  der  jeg  kan, 
dem  lærer  jeg  eder  saa  gærne; 
I  skal  æde  med  mig  af  Fad 
og  sove  hos  min  Tærne." 

10.  „Jeg  har  ædet  med  Kongebørn 
og  sovet  i  deres  Arm; 

skal  jeg  sove  hos  Tærnen  i  Nat, 
da  dør  jeg  af  den  Harm." 

11.  „Hør  I  det,  min  skønne  Jomfru: 
I  bær  der  ikke  for  Kvide! 

I  skal  æde  med  mig  af  Fad 
og  sove  hos  min  Side."   — 

12.  Han  tog  ud  en  liden  Kniv, 
han  skar.  som  han  vel  kunde; 
han  skrev  baade  Hjort  og  Hind, 
som  de  i  Skoven  runde. 

13.  Han  skrev  baade  ITjort  og  Hind, 
som  de  i  Skoven  lunde; 

efter  syed  stalt  Signelil 
det  bedste,  der  hun  kunde. 

14.  Alle  sade  de  stolte  Jomfruer 
og  syed,  hver  som  de  kunde, 
foruden  Havbor  Kongens  Søn 
han  legte  med  Naal  i  Munde, 

15.  Det  da  mælte  den  Tjenestemø, 
hun  havde  saa  ond  en  Tunge: 

„Jeg  saa  aldrig  nogen  skønne  Jomfru, 
der  mindre  Sløjder  kunde. 

16.  Hun  syr  aldrig  saa  liden  en  Søm, 
hun  har  jo  Naal  i  Munde; 

hun  faar  aldrig  saa  stor  en  Skaal, 
hun  drikker  den  jo  ud  til  Bunde. 

17.  Aldrig  saa  jeg  nogen  skønne  Jomfru, 
havde  to  Hænder  som  Staal ; 

og  aldrig  saa  jeg  saa  djærve  Øjne 
under  nogen  skøn  Jomfrus  Braa." 

18.  „Sid  og  ti,  du  arge  Tærne, 
og  skøt  du  intet  om  mig! 

enten  jeg  vender  mine  Øjne  ud  eller  ind, 
jeg  vender  dem  aldrig  til  dig."   — 

19.  Det  lidde  fast  ad  Aften, 
de  skulde  at  sove  gange; 
op  stod  stalten  Signelil, 
hun  fulgte  Havbor  til  Senge. 

20.  Hun  lagde  Haand  paa  Havbors  Bryst, 
den  skinner  af  Guld  saa  rød: 

,Hvi  er  ikke  Brysten  vokset  paa  eder 
alt  som  paa  anden  Mø?" 

7 

21.  „Det  er  saa  Sæd  paa  min  Faders  Land, 
at  Jomfruer  rider  til  Tinge: 

fordi  er  ikke  Bryslen  vokset  paa  mig 
ud  af  de  Brynjeringe.  — 

22.  I  siger  mig,  stalten  Signelil, 
me'n  vi  er  ene  to : 

er  der  nogen  i  Verden  til, 
der  eders  Hu  leger  paa?" 

23.  ,Der  er  slet  ingen  i  Verden  til, 
der  min  Hu  lecrer  paa: 

foruden  ham  Havbor  Kongens  Søn, 
og  ham  kan  jeg  ikke  faa." 

24.  ,Er  det  Havbor  Kongens  Søn, 
I  har  i  Hj ærtet  kær, 

da  vender  eder  hid.  Allerkæreste  min, 
han  sover  eder  alt  saa  nær." 

25.  ,Er  I  nu  Havbor  Kongens  Søn, 
hvi  vilde  I  mig  saa  skænde? 

hvi  red  I  ikke  i  min  Faders  Gaard 
med  Høg  paa  højre  Hænde?" 

26.  „Hvor  skulde  jeg  ride  i  eders  Faders  Gaard 
med  Høg  paa  højre  Hænde! 

eders  Fader  han  er  vorden  mig  vred, 
han  truer  at  lade  mig  hænge?" 

27.  „I  tier  kvær,  Havbor  Kongens  Søn! 
I  siger  ikke  saa! 

vaagen  ligger  min  Tærne, 
og  lyer  hun  derpaa." 

28.  „Ligger  eders  Tærne  vaagen 
og  lyer  deroppaa, 

—  da  ligger  under  mit  Hovedgærd 
mit  Sværd  og  Brynje  blaa. 

29.  Her  ligger  under  mil  Hovedgærd 
min  Brynje  og  gode  Sværd; 

og  vaare  her  hundrede  raske  Hovmænd, 
jeg  ræddes  ikke  den  Færd." 

30.  Sammen  laa  de  Kongebørn, 
de  mente,  de  var  ene  to; 
ude  da  stod  den  Tærne, 

og  lydde  hun  derpaa. 

31.  Ude  da  stod  den  Tærne, 
og  lydde  hun  derpaa; 

saa  stjal  hun  bort  hans  gode  Sværd 
og  saa  hans  Brynje  blaa. 

32.  Stjal  hun  bort  hans  gode  Sværd 
og  saa  hans  Brynje  blaa; 

saa  gik  hun  til  det  samme  Loft, 
som  Sivord  Konning  i  laa. 

33.  , Sover  I?  vaager,  min  ædehg  Herre! 
I  sover  nu  altfor  længe! 

nu  er  han  Havbor  Kongens  Søn 
med  eders  Datter  i  Senge." 

34.  „Stat  og  ti,  du  arge  Tærne, 
og  lyv  du  ikke  paa  hende! 

i  Morgen,  førend  Sol  nedgaar, 
da  skal  jeg  lade  dig  brænde." 

35.  ,Hør  I,  Sivord  Konning, 

I  maa  mine  Ord  vel  tro: 
her  er  Havbors  gode  Sværd, 
dertil  hans  Brynje  blaa." 

36.  Op  sprang  Sivord  Konning, 
han  raaber  over  al  sin  Gaard: 
,Vel  op,  ahe  mine  Mænd! 

I  drager  eders  Brynjer  paa! 

37.  Vel  op,  alle  mine  Mænd! 
I  klæder  eder  uden  Fals! 
her  er  Havbor  Kongens  Søn, 
han  er  fuld  haard  en  Hals." 

38.  Stødte  de  paa  Døren 

haade  med  Glavind  og  Spjud: 
,Du  stat  op.  Havbor  Kongens  Søn, 
du  gak  i  Gaarden  ud!" 

39.  Op  sprang  Havbor  Kongens  Søn, 
han  ledte  under  Hovedgærd; 
borte  da  var  hans  Brynje 

og  saa  hans  gode  Sværd. 

40.  ,Nu  er  borte  min  Brynje 
og  saa  mit  gode  Sværd; 

saa  Mænd  ved,  stalten  Signild, 
her  bHver  fuld  ond  en  Færd!" 

41.  Tak  have  Havbor  Kongens  Søn, 
han  værged  sig  som  en  Mand: 
han  værged  sig  alt  saa  længe, 
som  Fjælen  i  Sengen  vand. 

42.  Somme  han  monde  med  Hænder  slaa 
og  somme  med  Fødder  støde; 
tredive  af  de  Kongens  Mænd 

for  Signelils  Bur  laa  døde. 

43.  Toge  de  Havbor  Kongens  Søn, 
de  lagde  ham  Fjædrene  paa; 
alle  da  stunke  de  sønder, 
som  de  havde  været  af  Straa. 

44.  Skam  da  faa  den  Tærne, 
hun  gav  ud  det  Raad: 

,1  faar  ikke  Havbor  bunden  i  Dag 
uden  med  stalt  Signilds  Haar. 

45.  Tager  et  Haar  af  Signilds  Hoved, 
I  binder  om  Havbors  Hænder: 
for  da  brister  hans  Hjærte, 

end  lian  slider  det  sønder." 

46.  De  tog  el  Haar  af  Signilds  Hoved, 
de  bandt  om  Havbors  Hænder; 

han  havde  hende  i  sit  Hjærte  saa  kær, 
han  vilde  ej  slaa  det  sønder.  — 

47.  „Hør  I  det,  stallen  Signelille, 
I  lader  Godvilje  kende: 

første  I  ser  mig  hænge  i  Gren, 
I  lader  eders  Bure  brænde!" 

48.  „Er  her  nogen  i  min  Faders  Gaard, 
som  voldet  har  i  eders  Død, 

da  skal  jeg  det  hævne  i  Dag 
paa  deres  Fæstemøer." 

49.  Mælte  det  Havbor  Kongens  Søn, 
første  han  den  Galge  saa: 

,1  hænger  først  op  min  Kaabe, 
I  lader  mig  se  derpaa! 

50.  Hænger  først  op  min  Kaabe! 
hun  er  af  Skarlagen  rød; 

alle  de  Fruer,  der  hende  mon  se, 
de  ynkes  vel  over  min  Død." 

51.  Stalt  Signild  stander  i  Bure, 
hun  ser  den  Kaabe  hænge; 
lagde  hun  Ild  i  Bure  sin, 
sig  selver  inde  at  brænde. 

52.  Det  var  stalten  Signild, 
stak  Ild  paa  Tag  og  Bør: 
saa  brændte  hun  sig  inde 
med  alle  sine  Møer. 

53.  Længe  stod  Havbor  Kongens  Søn, 
sagde,  han  vilde  Verden  skue, 

til  han  saa  stalt  Signelils  Bur 
at  stande  i  lysen  Lue. 

54.  „Tager  nu  ned  min  Kaabe  rød! 
hun  maa  vel  paa  Jorden  ligge: 
havde  jeg  nu  ti  Tusind  Liv, 
jeg  vilde  ikke  et  af  dem  tigge." 

55.  Mælte  det  Sivord  Konning, 
han  holdt  ikke  langt  derfra: 

, Hveden  er  dette  brændende  Baal, 
den  store  Røg  driver  af?" 

56.  Det  da  svared  den  liden  Smaadreng, 
saa  saare  hans  Øjne  monde  rinde: 
,Det  er  stalte  Signelille, 

hun  lader  Godvilje  kende." 

57.  „Somme  I  løber  til  Bure, 

I  lader  ikke  Signelil  brænde! 
og  somme  løber  til  Galgen, 
I  lader  ikke  Havbor  hænge!" 

58.  Der  de  komme  til  Bure, 
da  var  Signelil  brændt; 

og  der  de  komme  til  Galgen, 
da  var  Havbor  hængt. 

59.  „Havde  jeg  det  førre  vidst, 
at  Kærlighed  var  saa  stærk, 

jeg  vilde  ikke  gjort  den  Gerning  i  Dag 
for  al  Dannemark." 

60.  Havbor  var  hængt  og  Signelille  brændt; 
det  var  saa  ynkeligt  et  Mord : 

saa  toge  de  den  Tærne, 
satte  hende  levende  i  Jord. 

Indl.  S.  78;  Danmarks  ^1.  Folkev.  1  Bd.  Nr,  20.  — 
V.  2  iJerfraa,  deilVa;  her:  derom.  —  V.  8  Kvinde  (o: 
Kvinder),  her  brugt  om  gifle  Koner;  gode,  i  delte  Ords 
Grundbetydning:  som  der  intet  er  at  udsætte  paa.  — 
Slojd,  Haandarbejde.  —  F.  .9  der  jeg  kan ;  i  gammel 
Dansk  bruges  ofle  der,  hvor  vi  nu  bruge  som;  eller  Hen- 
visningsordet  udelades  helt  (f.  Ek.s.  i  V.  17).  —  V.  12  de 
runde.  Fortids  Flertal  af  at  rende  =  at  løbe.  —  V.  14 
hver  syede  saa  godt  hun  kunde.  —  V.  15  gammeldags 
Ordstilling  med  Udsagnsordet  sidst  i  Bisætningen  (nu:  der 
mindre  kunde  SI.).  —  V.  20  Brysten,  gi.  Flt.  Intetkøn. — 
V.  21  ride  til  Tinge,  ride  til  Møde  (her  brugt  om  kri- 
gersk  Sammenkomst).  Verset  indeholder  et  Minde  om,  at 
Oldtidens  Kvinder  undertiden  dellog  i  Kamplivet  som  Skjold- 
møer. —  V.  26  vorden  mig  vred,  dette  Udtryk  bruges 
i  Viserne  sædv.  naar  nogen  har  øvet  Manddrab  og  har 
maattet  flygte  derfor.  I  Oldsagnet  tør  Hagbard  ikke  komme 
til  Sigars  Gaard  fordi  han  har  dræbt  hans  Sønner.  —  V.  29 
vaare,  var  (Fortids  Betingemaade).  —  Færd,  vovelig 
Stilling.  —  V.  32  hvori  Kong  S.  laa  („som"  styres  af  det 
efterfølgende  „i").  —  V.  35  maa,  kan.  —  F.  40  saa 
Mænd  ved,  gammeldags  Ed  (ukendt  Betydning).  —  V.41 
saa  længe  Fjælen  vand (t),  han  værgede  sig  Sengefjælen 
som  Kølle,  saa  længe  den  holdt  ud  (indtil  den  blev  slidt  i 
Stykker).  —  V.  43  Fjædrene  stunke  sønder,  Jærn- 
baandene  sprang  itu.  —  F.  47  Bure  =  Bur.  —  V.  48 
volde  i,  være  Skyld  i.  —  F.  5i  selver;  Endelsen  -er 
ved  Tillægsordene  er  gammeldags  (opr.  kun  i  Nævneform 
Hankøn:  senere  bruges  den  ganske  i  Flæng).  —  F.  54 
tigge,  modtage  som  Gave  (oldn.  ^iggja).  —  F.  56  s  talte, 
hin  stalte  (stolte).  —  lader  Godvilje  kende,  viser  sin 
Elskov. 


2.    Alf  i  Odderskær. 

1.    Alf  lian  bor  i  Odderskær, 
haade  rig  og  bold  med  alle; 
.saa  væne  da  haver  han  Sønner  to, 
de  lader  dem  Kæmper  kalde. 
Men  nu  driver  Uren  paa  hviden  Sand  for  norden. 

2.  Alf  han  bor  i  Odderskær, 
han  haver  de  Sønner  snelle; 
og  de  vil  Kongens  Datter  bede 
alt  udaf  Opsals  Vælde. 

Men  nu  driver  Uren  paa  hviden  Sand  for  norden. 

3.  Det  var  ungen  Helmer  Kamp, 
han  beder  lægge  Sadel  paa  Heste: 
,Jeg  rider  mig  til  Opsal  i  Dag, 
Kongens  Datter  at  fæste." 

4.  Det  var  ungen  Angelfyr, 
beder  sadle  sig  Heste: 

,Alt  skal  jeg  ride  til  Opsal  i  Dag, 
det  Jorden  skal  under  mig  briste." 

5.  Midt  udi  den  Borggaard 
der  aksler  de  deres  Skind; 
og  saa  gaar  de  i  Højenloft 
for  Opsal-Kongen  ind. 

6.  hid  kom  ungen  Helmer  Kamp, 
og  stedtes  han  for  Bord: 
„Konge,  du  give  mig  Datter  din, 
og  vid  mig  Andsvar  god." 

7.  Ind  kom  ungen  Angelfyr, 
han  fører  sit  Sværd  i  Hånd : 

,  Konge,  du  giv  mig  Datter  din  I 
og  røm  selver  af  din"  Land!" 

8.  Længe  stod  Kongen  af  Opsal, 
og  tænkte  han  derpaa: 

hvad  han  skulde  de  Heilede  to 
for  et  Andsvar  faa. 

9.  Det  var  Opsal-Kongen, 
han  svared  et  Ord  dertil: 

,Jeg  giver  ikke  min  Datter  anden  Mand, 
end  hun  selv  have  vil." 

10.  , Haver  Tak.  kæve  Fader  min, 
for  I  satte  Kaaret  til  mig! 

1  giver  mig   ungen  Helmer  Kamp, 
han  bliver  vel  Mand  for  sig. 

11.  Jeg  vil  ikke  have  ham  Angelfyr, 
for  han  er  halvt  en  Trold; 

saa  er  hans  Fader,  og  saa  er  Moder, 
og  saa  er  Slægten  al." 

12.  Det  svared  ungen  Angelfyr, 
og  saa  tog  han  oppaa: 

,Da  gaa  vi  os  i  Gaarden  ud 
og  fægte  om  Jomfruen  baade." 

13.  Det  var  Opsal-Kongen, 
han  svared  et  Ord  dertil: 

„Sværden"  er  hvasse,  og  Drengene  er  raske, 
I  maa  vel  prøve  det  Spil."   — 

14.  Alf  han  stander  i  Odderskær, 
han  lyer  alt  over  de  Felde; 

da  maatle  han  høre  saa  langt  af  Led 
hans  Sønner  deres  Sværde  gjælle. 

15.  Det  var  Alf  i  Odderskær, 
han  sprang  til  Ganger  rød; 

end  kom  han  til  Kongens  Gaard, 
før  Drengene  ginge  til  Død. 

16.  ,Hør  du,  ungen  Helmer  Kamp, 
og  kære  Sønne  min: 

hvi  da  sidder  dit  gode  Sværd 
saa  ilde  i  Haanden  din?" 

17.  ,Jeg  har  otte  Ulivssaar, 

de  er  baade  dybe  og  onde; 
havde  jeg  ikke  uden  eet  af  dem, 
jeg  kunde  ikke  leve  en  Stunde." 

18.  Det  var  Alf  i  Odderskær, 
vred  op  en  Eg  med  Rod; 
han  slog  til  unge  Angelfyr, 
det  han  faldt  død  paa  Jord. 

19.  „Lig  nu,  ungen  Angelfyr, 

og  Blodet  rinder  dig  til  Døde: 
saa  ve  var  mig  i  Hjærte  mit. 
der  jeg  saa  Helmer  bløde. 

20.  Lig  nu  der,  ungen  Angelfyr, 
og  Blodet  rinder  dig  med  alle: 
saa  ve  var  mig  i  Hjærte  mit, 
der  jeg  saa  Helmer  falde." 

Men  nu  driver  Uren  paa  hviden  Sand  for  norden, 

Indledn.  S.  77;  DgF.  1  Bd.  Nr.  19.  —  for  norden,  paa 
Nordsiden,  paa  Nordkysten.  —  Ur,  Uvejrsbyge.  —  V.  2 
Opsals  Vælde  (oldnord.  ^Uppsala-veldi"),  hele  det  svenske 
Rige.  —    F.  6  han  stedtes,  han  stillede  sig.  traadte  frem. 

—  vide  Andsvar,  give  Svar.  —  V.  7,  med  draget  Sværd 
(som  Trusel  mod  Kongen).  —  tog  paa,  udtrykte  sig  stærkt. 

—  dine  Land,  gi.  Flertal  Intetkøn.  —  giv;  mærk  Byde- 
maaden  i  Angelfyrs,  Ønskemaaden  i  Helmers  Tale.  —  V.  14, 
da  kunde  han  paa  lang  Afstand  høre  sine  Sønners 
Sværd  klinge.  —  V.  15  ginge  til  Død,  døde.  —  V.  16, 
Faderen  er  kommen  til  under  Kampens  Slutning,  da  Helmer 
ikke  længer  kan  føre  Sværdet  med  Kraft. 


3.    Aage  og  Else. 

1.    Der^sidder  tre  Møer  i  Bure, 

de  to  slynger  Guld; 
den  tredje  hun  græder  sin  Fæstemand 

under  sorten  Muld. 
For  hun  har  trolovet  den  Ridder. 

2.  Det  var  Ridder  Hr.  Aage, 

lian  red  under  0; 
fæsted  han  Jomfru  Elselille, 
saa  væn  en  Mø. 

3.  Fæsted  han  Jomfru  Elselille 

med  meget  (Juld; 
Maanedsdagen  derefter 
laa  han  i  Muld. 

4.  Saa  saare  græd  Jomfru  Elselille, 

sine  Hænder  slog; 

det  hørte  Ridder  Hr.  Aage 

under  sorten  Jord. 

5.  Op  stod  Ridder  Hr.  Aage, 

tager  Kisten  paa  Bag; 
saa  lakked  han  til  sin  Fæstemøs  Bur 
med  megen  Umag. 

6.  Han  klapped  paa  Døren  med  Kiste, 

han  havde  ej  Skind: 
„Du  staar  op,  stalten  Elselille, 
luk  din  Fæstemand  ind." 

7.  Det  mælte  liden  Elselille 

med  Taare  paa  Kind: 
,Kan  I  Jesu  Navn  nævne, 
saa  kommer  I  ind." 

• 

8.  „Du  stat  op,  liden  Elselille, 

luk  op  din  Dør! 
jeg  kan  saa  vel  Jesu  Navn  nævne, 
som  jeg  kunde  før." 

9.  Op  stod  stalten  Elselille 

med  Taare  paa  Kind; 
saa  lukker  hun.  den  døde  Mand 
i  Buret  ind, 

10.  Saa  tog  hun  den  Guldkam, 

hun  kæmte  hans  Haar; 
for  hvert  et  Haar  hun  redte, 
da  fældte  hun  Taar. 

11.  „Hør  du,  Ridder  Hr.  Aage, 

Allerkæreste  min: 
hvordan  er  der  under  sorten  Jord 
i  Graven  din?" 

12.  „Saadan  er  der  i  den  sorte  Jord, 

i  Graven  hos  mig, 
som  i  det  frydehg  Himmerig; 
ti  glæd  du  dig." 

13.  „Hør  du,  Ridder  Hr.  Aage, 

Allerkæreste  min: 
maa  jeg  dig  følge  i  sorten  Jord 
i  Graven  din?" 

14.  ,Saadan  er  der  i  sorten  Jord, 

i  Graven  hos  mig, 

som  i  det  sorteste  Helvede; 

gør  Kors  for  dig! 

15.  For  hver  en  Gang  du  græder, 

din  Hu  gøres  mod, 
da  staar  min  Kiste  forinden  fuld 
med  levret  Blod. 

16.  For  oven  ved  mit  Hoved 

slaar  Græsset  grønt; 
for  neden  ved  mine  Fødder 
med  Slanger  omhængt. 

17.  For  hver  en  Gang  du  kvæder, 

din  Hu  er  glad, 
da  er  min  Grav  for  inden  omhængt 
med  Rosensblad. 

18.  Nu  galer  Hanen  den  sorte 

[i  mørken  Vraa]; 
nu  lukkes  op  alle  de  Porte, 
[og  bort  jeg  maa]. 

19.  Nu  galer  Hanen  den  hvide 

[i  højen  Hal]; 
til  Jorden  stunder  alle  de  Lige, 
[og  bort  jeg  skal]. 

20.  Nu  galer  Hanen  den  røde, 

[i  heden  Sted]; 
til  Jorden  maa  alle  de  døde, 
nu  maa  jeg  med.*" 

21.  Op  stod  Ridder  Hr.  Aage, 

tog  Kisten  paa  Bag; 
saa  lakked  han  til  Kirkegaard 
med  megen  Umag. 

22.  Det  gjorde  stalten  Elselille, 

hendes  Hu  var  mod: 
saa  fulgte  hun  sin  Fæstemand 
gennem  mørken  Skov. 

23.  Der  hun  kom  igennem  Skoven 

paa  Kirkegaard, 
da  falmed  Ridder  Hr.  Aage 
sit  favre  gule  Haar. 

24.  ,Du  se  dig  op  til  Himmelen 

til  Stjerner  smaa: 
saa  ser  du  dig  saa  gladelig, 
hvor  Natten  gaar." 

25.  Saa  hun  op  til  Himmelen 

til  Stjerner  smaa : 
i  Jorden  slap  den  døde  Mand, 
hun  ham  ej  saa. 

26.    Hjem  gik  Jomfru  Elselille 
saa  sørgefuld; 
Maanedsdag  derefter 
laa  hun  i  Muld. 
For  hun  har  trolovet  den  Ridder. 

Indledn.  S.  78;  DgF.  II  Bd.  Nr.  90.  —  V.  1  den  tredje 
græder  (=  begræder)  sin  Fæstemand,  som  er  under 
sorten  Muld.  Verset  er  en  lyrisk  Skildring  af  en  sørgende 
Fæstemø ;  først  med  V.  2  begynder  den  egenlige  Handling.  — 
V.  6  Han  bankede  paa  Døren  med  Kanten  af  Kisten ;  han 
kunde  ikke,  som  man  ellers  plejede,  banke  med  sit  Sværd- 
fæste og  lægge  en  Flig  af  Kappen  imellem.  —  V.  15  din 
Hu  gøres  mod,  din  Hu  bliver  sørgmodig.  —  V.  ^9  d  e 
Lige  (=  Lig),  for  Rimets  Skyld.  —  V.  20  heden,  hedensk, 
uindviet,  vanhellig.  (De  indklamrede  Linjer  i  V.  18—20  er 
tilsatte  af  Svend  Grundtvig.)  —  V.  23  Hr.  Aage  sit  Haar, 
Hr.  Aages  Haar.  —  V.  25  Hvis  hun  havde  set  paa  Død- 
ningen, mens  han  steg  ned  i  Graven,  havde  hun  —  efter 
Folketroen  —  maattet  følge  med;  det  tr  dette,  Ridder  Aage 
har  hindret  ved  sin  Opfordring  i  V.  24. 


A.    De  vare  syv  og  syvsindstyve. 

1.  De  vare  vel  syv  og  syvsindstyve, 
der  de  droge  ud  fra  Hald; 

og  der  de  komme  til  Brattingsborg, 
der  sloge  de  Silketjald. 
Det  donner  under  raske  Hovmænd,  der  de  udride. 

2.  Kong  Isung  stander  paa  højen  Værn, 
og  ser  han  ud  saa  vide: 

„Hvi  monne  de  Kæmper  have  deres  Liv  saa  fal, 
at  dennem  lyster  her  at  stride? 

3.  Hør  du.  Sivord  Snarensvend, 

du  har  været  saa  vidt  om  Land: 
hveden  er  disse  gyldene  Skjolde? 
monne  du  ej  de  Kæmper  kende?" 

4.  „Der  skinner  i  den  første  Skjold 
Løven  alt  saa  bjærl; 

Kronen  af  det  rode  Guld 

den  er  Konniug  Didriks  Mærke. 

5.  Der  skinner  i  den  anden  Skjold 
en  Hammer  og  en  Tang; 

den  fører  Vidrik  Verlandsøn, 

beder  slaa  og  ingen  tage  til  Fange. 

6.  Der  skinner  i  den  tredje  Skjold 
en  gylden  Orm  i  Lænke; 

den  fører  Mester  Hildebrand, 
sine  Raad  han  kan  vel  tænke. 

7.  Der  skinner  i  den  fjerde  Skjold 
Linden  alt  saa  grøn; 

den  fører  han  ungen  Humlunger, 
er  Hornbog  Jarlens  Søn. 

8.  Der  skinner  i  den  femte  Skjold 
en  Ulv  i  vilden  Mark; 

den  fører  han  ungen  Ulv  fan  Jærn, 
han  er  en  Kæmpe  stærk. 

9.  Der  skinner  i  den  sjette  Skjold 
en  Garn  saa  rød  som  Guld; 
den  fører  Helled  Haagen, 

han  kæmper  vel  til  fulde. 

10.  Der  skinner  i  den  syvende  Skjold 
en  Fedel  og  en  Bove; 

den  fører  han  Falkvor  Spillemand, 
vil  drikke  og  ikke  sove. 

11.  Der  skinner  i  den  ottende  Skjold 
en  Fiil  og  saa  en  Mand; 

den  fører  han  Tetlev  Danske, 
sit  Sværd  vel  røre  kan. 

12.  Der  skinner  i  den  niende  Skjold, 
der  skinner  Ørnen  hin  brune; 

den  fører  hin  unge  Hr.  Raadengaard, 
han  kan  saa  vel  de  Rune. 

13.  Der  skinner  i  den  tiende  Skjold 
to  Pile,  og  de  ere  hvide; 

dem  fører  han  Hvitting  Herfredsøn, 
for  han  vil  altid  stride. 

14.  Der  skinner  i  den  ellevte  Skjold, 
der  skinner  en  brændende  Brand; 
den  forer  Hr.  Brand  Vidfærdling 
gennem  alle  Herrers  Land. 

15.  Der  skinner  i  den  tolvte  Skjold, 
der  skiimer  i  en  Kølle; 

den  fører  han  Munk  Broder  Alsing, 
de  Kæmper  lyster  hannem  at  følge." 

16.  ,Hør  du,  Sivord  Snarensvend, 
du  est  en  rask  Hovmand: 

du  skal  stride  mod  en  af  Didriks  Mænd 
for  mig  og  al  min  Land!* 

17.  Det  var  Sivord  Snarensvend, 
han  under  Tjælden  tren: 
,Er  her  nogen  Kæmpe  god, 
som  Dysten  vil  med  mig  rende? 

18.  Hvilken  af  eders  Dannesvende 
som  Hesten  kan  ride  allerbedst, 
med  ham  da  vil  jeg  ride  i  Dag 
om  begge  vores  gode  Heste." 

19.  De  Kæmper  kasted  Tærning  paa  Tavelbord, 
de  Tærninge  runde  saa  vide; 

Lodden  faldt  ungen  Humlunger  til, 
han  skulde  mod  Sivord  stride. 

20.  Det  var  ungen  lluiu lunger, 
han  gaar  for  Vidrik  al  stande: 

,Vilt  du  laane  mig  Skemming  i  Dag, 
da  vil  jeg  sætte  dig  Pant." 

21.  .„Sivord  er  en  starblind  Svend, 
han  ser  ikke  sit  Spån-  til  Ende; 
fanger  han  Skemming  Skade  i  Dag, 

du  boder  det  ikke  med  alle  dine  Frænder." 

22.  „Jeg  har  mig  en  Søster, 
en  Spejl  over  alle  Kvinde; 

faar  han  Skemming  Skade  i  Dag, 
jeg  bøder  det  vel  med  hende." 

23.  „Du  faar  ikke  af  Skemming  i  Dag, 
uden  du  sætter  mig  visse  Pant: 
otte  Borge  i  Birtingsland 

og  din  yngste  Søster  til  Hånd." 

24.  „Otte  Borge  i  Birtingsland 
dem  sætter  jeg  dig  til  Fæste, 
dertil  min  yngste  Søster, 
hun  bliver  dig  Pantet  bedst." 

25.  Humlunger  satte  sig  paa  Skemmings  Bag, 
saa  gladelig  monde  han  ride; 
Skemming  tykte  det  underligt  at  være, 

at  hannem  stod  Spore  i  Side. 

26.  Der  skinte  Guld  paa  Humlungers  Skjold, 
som  Sol  om  Midsommers  Tide: 
„Herre  Gud  naade  mig  fattig  Svend, 
skal  jeg  saa  holde  og  bide!" 

27.  Den  første  Red,  de  sammen  rede, 
de  Heilede  vaare  baade  stærke; 
sønder  gik  begge  deres  Skjolderemme, 
deres  Skjolde  dreve  langt  i  Marke. 

28.  „Mig  tykkes,  du  est  en  favr  Ungersvend, 
din  Hest  kant  du  vel  ride; 

tag  du  nu  din  Skjold  igen, 
et  Stød  vil  jeg  dig  bide." 

29.  Den  anden  Red,  de  sammen  rede, 
da  var  det  Sivords  Hovværk : 

han  stak  ungen  Humlunger, 
at  han  drev  langt  i  Mark. 

30.  „Nu  har  jeg  dig  til  Marken  stungen, 
og  vunden  har  jeg  din  Hest, 

du  sig  mig  nu,  favren  Ungersvend, 
hveden  du  kommen  est.** 

31.  ,  Hornbog  hedder  min  Fader, 
er  Jarl  paa  Birtings  Land; 

selv  hedder  jeg  ungen  Humlunger, 
hvor  jeg  rider  i  Marken  fram." 

32.  „Vel  kender  jeg  din  Fader, 
han  er  min  fuldgode  Ven; 
tag  du  nu  din  Hest  igen, 
du  est  min  kær  Søstersøn. 

33.  Tag  du  nu  min  Skjolderem, 
du  bind  mig  til  den  Eg! 

og  rid  du  saa  til  Tjælden  igen, 

du  sig,  du  har  vundet  den  Leg."    — 

34.  Humlunger  under  Tjælden  tren, 
han  kaste  sit  Sværd  paa  Bord: 

,Nu  har  jeg  bunden  den  gamle  Karl, 
der  tåled  de  storo  Ord." 

35.  „Hør  du,  ungen  Humlunger, 
du  far  alt  med  Tant! 

det  var  alt  med  Vilje  gjort, 
om  du  Sivord  bandt." 

3G.    Og  det  var  Vidrik  Verlandsøn, 
beder  sadle  (langer  graa: 
,Jeg  vil  mig  i  Marken  ud 
og  se.  hvor  Sivord  niaa." 

37.  Sivord  stander  i  Lunden, 
og  ser  han  Vidrik  ride; 

han  vred  Egen  op  med  Rod, 
han  turde  ikke  bunden  bide. 

38.  Han  vred  Egen  op  med  Rod, 

han  turde  hannem  ikke  bunden  bide: 
„Kommer  her  Vidrik  Verlandsøn, 
han  hugger  mig  Rev  fra  Side." 

39.  Dronningen  staar  i  Højeloft, 
og  ser  hun  ud  mod  Sky: 

,  Hisset  ser  jeg  Sivord  Snarensvend, 
han  forer  os  Sommer  i  By." 

40.  Dronningen  staar  i  Højeloft, 
og  ser  hun  ud  med  Somme: 
„Sivord  har  i  Lunden  været 
og  rykt  op  slig  en  Blomme." 

41.  Der  gaar  Dans  paa  Brattingsborg, 
der  danser  de  stærke  Helte; 

der  danser  Sivord,  den  starblinde  Svend, 
med  Egen  under  sit  Belte. 
Det  donner  under  raske  Hovmænd,  der  de  udride. 


Se  Indl.  S.  81—84;  DgF.  1  Bd.  Nr.  7.  —  7.  i  syv- 
sindstyve =:  140  —  V.  2  Værn,  Taarn  eller  Udbyg- 
ning paa  Muren.  —  have  sit  Liv  fal,  sætte  sit  Liv  let- 
sindig i  Vove  (egenlig:  holde  det  til  fals).  —  F.  ^Orm, 
Slange.  —  V.  5  fan  (o:  af,  højlysk  von)  er  med  Kæmpens 
Navn  laant  tra  nedertysk.  —  V.  10  Fedel  og  Bove,  Violin 
og  Violinbue.  —  V.  ^i  Fil,  Elefant  (sign.  Filsben,  Elfenben). 
—  V.  16  al  min  Land,  alle  mine  Lande  (gammel  Flertals- 

form).  —  F.  2j?  starblind,  lidende  af  Stær  (Øjensygdom), 
svagsynet;  mau  synes  at  tænke  sig  den  særlig  stærke  Kæm- 
pes Voldsomhed  ledsaget  af  Mangel  paa  Evne  til  at  se  sig 
for.  —  V-  22  Spejl,  Forbillede,  fuldkommen  Kvinde,  ra- 
gende op  over  alle  andre.  —  Y.23  ikke  af  Sk  em  mi  ng 
=  intet  af  Sk.,  slet  ikke  Sk.  —  til  Hånd,  i  min  Raadig- 
hed,  saaledes  at  jeg  har  Lov  til  at  ægte  hende.  —  F.  24 
til  Fæste,  til  Sikkerhed.  -  V.  26  holde  og  bide, 
holde  og  vente ;  her  klagende :  holde  og  udsætte  mig  for  den 
visse  Skade.  —  V.  28  bie  et  Stød,  vente  en  Stund.  — 
V.  36  hvorledes  Sivord  har  det.  —    V.  38  Rev ,  Ribben. 


5.    Holger  Danske  og  stærk  Didrik. 

1.  Stærk  Didrik  han  bor  i  Berneland 
alt  med  sine  atten  Brøder; 

og  hver  af  dem  har  Sønner  tolv, 
vel  store  Kæmper  og  vrede. 
Men  Striden  den  stander  for  norden  under  Jylland. 

2.  Søstre  saa  har  han  femten, 
og  hver  har  Sønner  tolv; 
den  yngste  hun  har  tretten, 
de  holder  deres  Liv  saa  fal. 


3.  Saa  ginge  de  frem  for  Bern  at  staa, 
saa  mange  Kæmpekroppe; 

det  vil  jeg  for  Sanden  sige, 
de  syntes  over  Bøgetoppe. 

4.  „Nu  har  vi  stridt  al  Verden  igennem 
og  vundet  saa  mange  Land; 

vi  har  hørt  om  Kong  Holger  Dansk, 
han  bor  i  Danemark. 

5.    Vi  har  horl  om  Kong  Holger  Dansk, 
han  bor  i  Nørrejylland : 
han  lader  sig  krone  med  røde  Guld, 
vil  aldrig  være  vor  Mand." 

G.    Sverting  fik  op  en  stor  Staalstang, 
saa  begyndte  han  at  true: 
,Vel  hundred  af  Holger  Danskes  Mænd 
dem  agter  jeg  ikke  ved  en  Flue." 

7.  ,Hør  du  Sverting,  du  sorte  Dreng, 
du  vurde  dem  ej  saa  ringe; 

vi  har  hørt  af  Kong  Holgers  Mænd: 
ere  raske  unge  Drenge." 

8.  Det  svared  hojen  Bermer-Ris, 
han  mælte  et  Ord  alQne: 

„I  Morgen  vi!  vi  til  Danmark, 

om  Kong  Holger  tør  bie  os  hjemme." 

9.  De  drog  ud  af  Berne-Land 
med  atten  Tusende  Heste; 

og  de  drog  dem  til  Danmark, 
Kong  Holger  vilde  de  gæste. 

10.  Stærk  Didrik  sendte  Kong  Holger  Bud, 
og  lod  hannem  saa  tilbyde: 

hvad  heller  han  vilde  hannem  Skatten  give 
eller  i  Marken  med  ham  stride. 

11.  Det  svared  Vidrik  Verlandsøn, 
han  var  ved  saa  frit  et  Mod: 

, Kommer  de  til  os  i  Danmark  ind, 
de  kommer  her  aldrig  ud." 

12.  De  drog  tilsammen  med  fuld  Magt 
alt  paa  den  sorte  Hede; 

det  blev  saa  ynkelig  en  Sammengang 
^     af  stærke  Kæmper  og  vrede. 

13.  De  sloges  i  Dage,  de  sloges  i  tre, 
der  styrted  saa  mangen  Mand; 

Kong  Holgers  Mænd  blev  alle  ved  Magt, 
der  faldt  mange  af  Berne-Land. 

14.  Det  var  højen  Bermer-Ris, 
han  blev  saa  mod  i  Sinde: 

„Nu  lever  ikke  uden  hundred  af  vore  Mænd, 
hvor  skulde  vi  Holger  Dansk  overvinde!" 

15.  Det  da  var  stærk  Didrik, 
han  saa  sig  op  i  Sky: 

,Det  er  Tid,  vi  drager  til  Bern  igen, 
her  har  vi  ingen  Ly." 

16.  Stærk  Didrik  tog  til  baade  sine  Ben, 
han  løber  over  Bjerg  og  Dale; 
Sverting  han  tog  den  samme  Vej, 
hvor  fast  han  før  monde  prale. 

17.  Det  mælte  liden  Ulver  Jærn, 
han  holdt  under  grønnen  Lide: 
,Fuld  lidet  tør  de  rose  deraf, 
de  var  udi  Danmark  at  stride." 

18.  Den  Tid  de  drog  af  Berneland, 
de  var  atten  Tusende  Mænd; 
der  kom  ingen  tilbage  igen 
uden  halvtredjesindstyve  og  fem. 

19.  Blodet  det  rinder  i  striden  Strøm 
baade  over  Bjærg  og  Høj, 

og  Røgen  stander  i  Himmelen  op, 
at  Solen  bhver  blodig  og  rød. 
Men  Striden  stander  norden  under  Jylland. 

Indl.  S.  84-85;  DgF.  I  Bd.  Nr.  17.  -  V.  2  holde  fal, 
holde  til  Fals,  sætte  paa  Spil.  —  V.3  de  syntes,  de  saas 
—  V.  4   mange   Land;   i   gi.  Dansk  mangler  Intelkønsord 

sædvanlig  Endelse  i  Flertal.  —  V.  5  være  vor  Mand,  være 
vor  Lensmand.  —  y.G  agter  ikke  ved  en  Flue,  agter 
ikke  lige  med  en  Flue,  ikke  saa  meget  som  en  Flue.  —  V.  7 
du  sorte  Dreng,  Sverting  ttenkes  som  en  sort  Trold  (Nav- 
net Sverting  er  afledt  af  svart,  sort).  —  vurde,  vur- 
dere, agte.  —  V.  7  o:  vi  har  hørt  om  Kong  Holgers  Mænd, 
at  de  ere  raske  unge  Drenge  (Karle).  —  F.iS  Røgen, 
Dampen  (af  Blodet).  —  Høj  rimer  daarlig  paa  rød;  men 
Rimet  har  været  bedre  med  den  ældre  Udtale  Høg. 


6.     Germand  Gladensvend. 

1.  Vor  Konge  og  vor  unge  Dronning, 
de  sejled  dem  over  Hav; 

der  blev  deres  Skib  paa  Vandet  holdt, 
de  kunde  ikke  Børen  faa. 
Saa  fløj  han  over  den  Rin. 

2.  „Er  her  noget  under  Vandet, 
som  Skibet  liolde  maa. 

jeg  giver  dig  baade  Guld  og  Sølv, 
du  lader  mig  Børen  faa!" 

3.  ,Du  har  ikke  Guld  eller  Sølv, 
som  dertil  hjælpe  maa; 

det  er  alt  under  din  Linde, 
der  jeg  monne  efter  traa." 

4.  ,Jeg  har  ikke  under  min  Linde 
foruden  de  Nøgler  smaa; 
kommer  jeg  levende  til  Lande, 
jeg  lader  mig  andre  slaa." 

5.  Saa  tog  hun  de  Nøgler  smaa, 
hun  kaste  dem  ud  i  Strand; 
de  fik  Bør  hin  blide, 

de  sejled  saa  glade  til  Land. 

6.  Drouningen  ganger  paa  hviden  Sand, 
og  hun  fik  fuldstor  Harm: 

der  fandt  hun,  det  lidet  Barn 
var  kveg  i  hendes  Barm. 

7.  Det  var  ikke  derefter 
foruden  Maaneder  fem : 
Dronning  hun  ganger  i  Hojeloft, 
hun  fødte  saa  væn  en  Søn. 

8.  Født  blev  han  om  Aften, 

og  kristned  de  ham  om  Nat; 

de  kaldte  ham  Germand  Gladensvend, 

de  dulgte  ham,  meden  de  maatt". 

9.  Saa  vel  han  vokste,  saa  vel  han  treves, 
sin  Hest  kunde  han  vel  ride; 

hver  Sinde  han  til  sin  Moder  saa, 
saa  saare  da  monde  hun  kvide. 

10.  „I  vider  mig  det,  kær  Moder  min, 
og  hvad  jeg  vil  eder  be': 

hvi  græder  I  saa  jammerlig, 
hver  Sinde  I  mig  se?" 

11.  „Hør  du,  Germand  Gladensvend, 
jeg  maa  vel  for  dig  kvide : 

du  varst  dig  saa  liden, 

der  du  varst  Trolden  given." 

12.  , Hører  I  det,  kær  Moder  min. 
I  lader  bortfare  eders  Vaande; 
hvad  Lykke  Gud  mig  give  vil, 
det  formeen  mig  ingen  Mande." 

13.  Det  var  om  en  Torsdag  Morgen 
saa  aarle  om  den  Høst; 

aaben  da  stod  den  Fruerstu-Dør. 
der  kom  saa  led  en  Høst. 

14.  Ind  da  kom  den  lede  (iam, 
han  sattes  den  Frue  saa  nær: 
„Mindes  eder  det,  Allerkæreste  min, 
hvad  I  har  givet  migV 

15.  Hun  svor  om  Gud,  hun  svor  om  Mænd 
og  alt,  hun  sværge  maatte, 

hun  vidste  sig  hverken  Datter  eller  Søn,  » 
der  hun  i  Verden  aatte. 

16-    Bort  da  fløj  den  lede  Gam, 
han  gav  saa  fælt  et  Skrig: 
.Hvor  jeg  finder  Germand  Gladensvend, 
da  er  han  given  mig." 

17.  Der  han  var  fulde  femten  Aar, 
da  lyste  ham  en  Jomfru  at  love, 
Kongens  Dalter  af  Engeland, 
den  aller-vænest  Jomfrove. 

18.  Saa  saare  da  monde  han  længes 
bort  til  sin  Fæstemø: 

,Min  kær  Moder,  I  laaner  mig  jer  Fjederham, 
meden  jeg  flyver  under  Ø.*" 

19.  „De  Vinger  de  ere  saa  brede, 
de  bær  dig  saa  højt  ved  Sky; 
lever  jeg  mig  til  Sommer, 
jeg  lader  mig  gøre  en  ny." 

20.  Han  satte  sig  i  den  Fjederham, 
han  fløj  alt  saa  trøst ; 

der  han  kom  midt  paa  Sunde, 
der  hørte  han  Gamme-Røst. 

21.  „Velkommen,  Germand  Gladensvend, 
saa  vel  da  kender  jeg  dig : 

du  varst  dig  saa  liden, 
der  du  varst  given  mig." 

22.  ,Du  lad  mig  flyve,  du  lad  mig  fare 
bort  til  min  Fæstemø! 

første  jeg  kommer  tilbage  igen, 
vi  findes  vel  under  0." 

23.  „Da  skal  jeg  dig  mærke, 
alt  før  du  flyver  fra  mig: 

■   hvor  du  kommer  blandt  Riddere  og  Svende, 
kende  saa  vil  jeg  dig!" 

24.  Saa  hug  han  ud  hans  højre  Øje, 
drak  halvt  hans  Hjerteblod; 

end  fløj  han  til  Jomfruens  Bur, 
for  hans  Vilje  den  var  god. 

25.  Han  satte  sig  paa  Jomfruens  Burebrand, 
saa  blodig  og  saa  bleg; 

alle  de  Jomfruer,  i  Buret  var, 
de  tabte  baade  Skæmt  og  Leg. 

26.  Alle  da  sad  de  stalte  Jomfruer, 
gav  det  saa  lidet  i  Gem. 
foruden  stalten  Sølverlad, 

hun  kaste  baade  Saks  og  Søm. 

27.  Hun  tog  ud  en  Sølverkam, 
hun  kæmte  hans  favre  Haar; 
hver  en  Lok  hun  redte, 

hun  fældte  saa  mangen  Taar. 

28.  Hver  en  Lok  hun  redte, 
hun  fældte  saa  modig  Taar; 
alt  banded  hun  hans  Moder, 

hans  Lykke  havde  gjort  saa  haard. 

29.  „Hør  1  det.  Jomfru  Sølverlad, 
I  bander  ikke  Moder  min: 
hun  kunde  det  intet  i  volde, 
saa  krank  var  Lykken  min," 

30.  Han  satte  sig  i  sin  Fjederham, 
han  Høj  saa  højt  ved  Sky; 
hun  satte  sig  i  en  anden. 

hun  lod  fast  efter  ham  kny. 

31.  Hun  satte  sig  i  sin  Fjederham, 
hun  fløj  saa  højt  ved  Sky; 
alle  de  Fugle,  hun  mødte, 
dem  klipped  hun  sønder  i  tu. 

32.  Alle  de  Fugle,  hun  mødte, 
dem  klipped  hun  alt  saa  smaa, 
foruden  ham  den  lede  Garn, 
ham  kunde  hun  ikke  faa. 

33.  Det  var  Jomfru  Sølverlad, 
hun  fløj  ud  med  den  Strand; 

hun  fandt  ikke  af  Germand  Gladensvend 
uden  hans  højre  Haand. 
Saa  fløj  han  over  den  Rin. 


Indl.  S.  66;  DgF.  II  Bd.  Nr.  33.  —  Omkv.  Rin,  Hav; 
se  Indl.  S.  14.  —  V.  3  Linde,  Bælte.  —  F.  4  slaa, 
smede.  —  V.  8  nieden(s)  de  maatte,  saa  længe  de 
kunde.  —  V.  10  I  vider,  h  v  ad  j  eg  beder,  I  opfylder 
min  Bøn.  —  V.  14  sattes,  satte  sig.  —  V.  15  hun  svor 
ved  Gud  og  ved  de  hellige  Mænd.  og  ved  alt  det,  som  hun 
kunde  sværge  ved.  —  F.  20  S  u  n  d  ,  Hav.  —  F.  25  t  a  b  t  e , 
mistede.  —  Skæmt  og  Leg,  Munterhed.  —  V.  26  gav  i 
Gem,  agtede  paa.  —  F.  29  hun  kunde  det  intet  i 
volde,  hun  var  ikke  Skyld  i  det,  —  F  50  k  n  y ,  trænge 
paa,  bevæge  sig  med  Kraft.  —   F  32  faa,  fange,  naa. 

7.    Elverskud. 

1.  Hr.  Oluf  rider  saa  vide, 
alt  til  sit  Bryllup  at  byde. 

Men  Dansen  den  gaar  saa  let  gennem  Lunden. 

2.  Hr.  Oluf  rider  med  Bjerge, 
der  dansed  Elver  og  Dverge. 

3.  Der  dansed  fire,  der  dansed  fem, 
Elverkongens  Datter  rækker  Haanden  frem. 

4.  Elverkongens  Datter  rækker  Haanden  fra  sig: 
„Og  lyster  Hr.  Oluf  træde  Dansen  med  mig?" 

5.  „Jeg  ikke  tør,  jeg  ikke  maa! 

i  Morgen  skal  mit  Bryllup  staa.'" 

6.  „Og  hør  du,  Hr.  Oluf,  træd  i  Dansen  med  mig! 
to  Bukkeskinds  Støvler  saa  giver  jeg  dig. 

7.  To  Bukkeskinds  Støvler,  sidder  vel  om  Ben, 
forgyldene  Sporer  derom  spændt. 

8.  Hør  du,  Hr.  Oluf,  træd  i  Dansen  med  mig ! 
en  Silkeskjorte  giver  jeg  dig. 

9.  En  Silkeskjorte  saa  hvid  og  fin, 

den  blegte  min  Moder  ved  Maaneskin." 

10.  ,Jeg  ikke  tør,  jeg  ikke  maa, 

i  Morgen  skal  mit  Bryllup  staa." 

11.  „Hør  du,  Hr.  Oluf,  træd  i  Dansen  med  mig! 
et  Hoved  af  Guld  saa  giver  jeg  dig." 

12.  „Et  Hoved  af  Guld  kan  jeg  vel  faa, 
men  danse  med  dig  jeg  ikke  maa." 

13.  ,0g  vil  du  ikke  danse  med  mig, 
Sot  og  Sygdom  skal  følge  dig!" 

14.  Hun  slog  ham  for  hans  Hærdeblad, 
det  gjalded  under  hans  Hjærterod. 

15.  Hun  løfte  Hr.  Oluf  paa  Ganger  rød: 
„Du  rid  nu  hjem  til  din  Fæstemø!"   — 

16.  Der  han  kom  til  Borgeled, 

der  staar  hans  Moder  og  hviler  sig  ved. 

17.  „Hør  du,  Hr.  Oluf,  kær  Sønne  min: 
hvi  bær  du  saa  bleg  en  Kind?" 

18.  „Jeg  maa  vel  være  om  Kinden  bleg, 
for  jeg  har  været  i  Elvekvinders  Leg." 

19.  „Hør  du,  Hr.  Oluf,  kær  Sønne  min: 
hvad  skal  jeg  svare  unge  Brud  din?" 

20.  „Du  sige,  jeg  er  i  Lunde, 
at  prøve  Hest  og  Hunde." 

21.  Aarle  om  Morgen,  det  var  Dag, 

da  kom  den  Brud  med  Brudeskar'. 

22.  De  skænkte  Mjød,  og  de  skænkte  Vin: 
„Hvor  er  her  Oluf,  kære  Brudgom  min?" 

23.  „Hr.  Oluf  er  i  Lunde, 

at  prøve  Hest  og  Hunde." 

24.  „Har  han  kærer"  sin  Hest  og  Hund, 
end  han  har  sin  unge  Brud?" 

25.  Hun  ledte  i  Lofte,  hun  ledte  i  Vraa, 
hun  fandt  Hr.  Oluf  paa  Bolster  blaa. 

26.  Hun  tog  op  det  Skarlagen  rød, 
da  laa  Hr.  Oluf  og  var  død. 

27.  Hun  minded  ham  for  sin  røde  Mund, 
saa  døde  hun  i  den  samme  Stund. 

28.  Aarle  om  Morgen,  før  det  var  Dag, 
da  var  tre  Lig  i  Hr.  Olufs  Gaard. 

29.  Den  ene  Hr.  Oluf,  den  anden  hans  Mø, 
den  tredje  hans  Moder,  af  Sorgen  var  død. 

Men  Dansen  den  gaar  saa  let  gennem  Lunden. 

Indl.  S.  69;  DgF.  II  og  IV  Bd.  Nr.  47.  —  V.  2  med 
Bjerge,  langs  med  el.  forbi  Højen.  —  V.  b  maa,  her  og 
i  det  følgende  stadig  =  kan.  —  F.  7  to  Bukkeskinds  Støv- 
ler, [som]  sidder  vel  om  Ben;  del  henvisende  Stedord  ude- 
lades ofte  i  Viserne.  —  V.  11  Hoved  af  Guld,  større  rund 
Genstand  (vistnok  Bold)  af  Guld. 


8.    Harpens  Kraft. 

1.  Villemand  og  lians  væne  Brud 
—  Strengen  er  af  Guld   — 

de  legte  Guldtav]  i  hendes  Bur. 
Saa  liflig  legte  han  for  sin  Jomfru. 

2.  For  hver  en  Gang  Guldtav]  paa  Borde  rendte, 
saa  mange  Taarer  den  Jomfru  fældte. 

3.  ,Hvad  heller  græder  I  for  Guld  saa  rød? 
heller  græder  1,  for  I  er  bleven  min  Mø? 

4.  Hvad  heller  græder  I,  for  jeg  er  ikke  rig? 
heller  I  tykkes,  jeg  kan  ikke  være  eders  Lige?" 

5.  „Jeg  græder  ikke  for  (!uld  saa  rod, 

det  er  og  med  min  Vilje,  jeg  er  bleven  jer  Mø. 

6.  Jeg  græder  ikke,  for  at  I  er  jo  rig, 
fuldvel  da  maa  I  være  min  Lige. 

7.  Jeg  græder  langt  mere  for  Blide, 
som  jeg  skal  over  ride. 

8.  Der  sank  neder  mine  Søstre  to, 
den  Tid  de  lod  deres  Bryllup  bo." 

9.  „I  skal  ikke  græde  for  Blide, 
mine  Svende  skal  med  eder  ride. 

10.  Mine  Svende  skal  med  eder  ride: 
hundrede  ved  hver  eders  Side. 

11.  Det  skal  jeg  eder  til  Ære  gøre: 

tolv  Riddere  skal  eders  Ganger  føre." 

12.  Han  lod  lægge  under  hendes  Ganger  de  røde  Guldsko, 
og  saa  rider  hun  til  Blide-Bro. 

13.  Da  hun  kom  der  midt  paa  Bro, 

da  skrejned  hendes  Ganger  i  røde  Guldsko. 

14.  Hendes  Ganger  den  skred  paa  femten  Søm, 
neder  sank  den  Jomfru  for  striden  Strøm. 

15.  Alle  toge  Riddere  efter  Sadelbue, 

men  ingen  kunde  hjælpe  den  skønne  Jomfrue. 

16.  Jomfru  rakte  op  sin  hvide  Hånd: 

,Min  ædelig  Herre,  hjælp  mig  til  Land!* 

17.  „Hjælpe  dig  Gud  og  den  hellig  Aand, 
som  jeg  dig  ikke  hjælpe  kan!" 

18.  Villemand  taler  til  liden  Smaadreng: 
„Du  hente  mig  ind  Guldharpeu  min!" 

19.  Villemand  tog  Harpen  i  Hænde, 
han  gaar  for  Strømmen  at  stande. 

20.  Han  legte  alt  saa  liste: 

der  rørtes  ikke  Fugl  paa  Kviste. 

21.  Han  slog  Harpen  saa  saare, 
det  hørtes  over  alle  de  Gaarde. 

22.  Barken  sprak  udaf  Egetræ, 

og  Hornet  af  det  bøvende  Fæ. 

23.  Barken  sprak  af  Birke, 

og  Knappen  af  Marri-Kirke. 

24.  Saa  slog  han  Harpen  af  Harme: 
hans  Brud  ud  af  Troldens  Arme. 

25.  Han  slog  Harpen  til  Bunde: 

den  Trold  maatte  op  fra  Grunde. 

26.  Op  kom  den  Trold  fra  Grunde 
med  Villeraands  Mø  i  Munde. 

27.  Ikke  hans  Brud  alene 

men  og  baade  hendes  Søstre  saa  væne. 

28.  , Villemand.  Villemand,  tag  din  Mø! 

du  lad  mig  selv  volde  mit  Vand  under  0." 

29.  „Gerne  da  tager  jeg  min  Mø, 

men  aldrig  skal  du  volde  dit  Vand  under  0. 

30.  Han  slog  over  hende  Skarlagen  smaa, 
saa  løfte  han  hende  paa  Ganger  graa. 

31.    Villemand  red  sig  under  0, 
—  Strengen  er  af  (luld  — 
saa  drak  han  Bryllup  med  sin  Mø. 
Saa  liflig  legte  han  t\)r  sin  Jomfru. 

Indl.  S.  67;  DgF.  Il  Bd.  Nr.  40.  —  F.  7  Blide  er 
Aaens  Navn  (deraf  Blide-Bro  i  V.  13).  —  V.  13  skrejned, 
skred  ud,  snublede.  —  V.  14  femten  Søm,  altsaa  mang- 
lede der  et  Søm  i  en  af  de  fire  Guldsko.  —  for,  her:  i  — 
V.  15  vistnok:  alle  Ridderne  irreb  efter  hendes  Sadelbue, 
men  uden  at  faa  Tag  i  den.  —  V.  17  som,  da.  —  V.  20 
saa  liste,  saa  listig,  paa  saa  snild  en  Maade.  —  V.  21  s  did. 
saare,  saa  vældig.  —  V.  22  det  bøvende  Fæ,  det  brø- 
lende Kvæg;  bøve,  sige  ^bøø".  —  V.  23  Knappen  paa 
Kirkespiret.  —  V.  25  til  Bunde,  saaledes  at  det  virkede 
ned  paa  Bunden  af  Vandet.  —  V.  29  volde,  herske  over 
(„have  Vold  over");  du  lad  mig  i  Fred  raade  over  min  Sø 
eller  Aa. 


9.    Hellig  Oluf  og   Troldene. 

1.  Det  var  Sankt  Oluf  Konning  saa  bold, 
han  raader  for  Norges  Lande; 

han  agter  sig  ind  for  Hornelummer 
de  Trolde  til  megen  Yaande. 
Der  skinner  Sol  som  Guld  hint  røde  udi  Trondhjem. 

2.  Sankt  Oluf  lader  en  Snekke  bygge, 
han  skød  den  ud  for  Strand: 

„Vi  vil  sejle  til  Hornelummer 
og  se,  hvor  Lykken  gaar  fram." 

3.  Det  da  svared  den  Styremand, 
han  stod  paa  Bunken  hin  brede: 

„Til  Hornelummer  var  aldrig  god  Havn 
der  er  de  Trolde  saa  lede. 

9 

4.  Are  hedder  den  største  Trold, 
som  der  har  boet  saa  længe; 
han  tager  i  det  Bjerg  til  sig 
baade  Skibe  og  raske  Drenge. 

5.  Han  har  Øjne  som  brændende  Baal, 
med  Munden  mon  han  skingre; 
Negle  bar  han  som  Bukkehorn, 
staar  en  Alen  ud  for  hans  Fingre. 

6.  Skæg  har  han  som  en  Hesteman, 
slaar  neder  til  hans  Knæ; 
Stjærten  har  han  lang  og  lodden, 
hans  Klør  er  slemme  at  se." 

7.  Det  mælte  Sankt  Oluf  Konning, 
han  sprang  udi  den  Stavn: 

„Kast  paa  Oksen  baade  Reb  og  Tov 
i  Vorherres  Navn." 

8.  Saa  fast  han  knyste,  saa  fast  han  puste, 
han  monde  mod  Bølgen  skride; 

saa  sejled  de  ind  for  Hornelummer 
de  Trolde  til  megen  Kvide. 

9.  Jætten  han  stalker  ud  med  de  Bjerge 
og  med  de  Klipper  blaa; 

der  saa  han  Sankt  Oluf  Konning 
og  Oksen  under  ham  gaa. 

10.  ,Hvo  har  gjort  sig  saa  overdjærv, 
for  Hornelummer  at  styre? 

hør  du  det,  med  dit  røde  Skæg, 
du  skalt  det  gælde  fuld  dyre. 

11.  Aldrig  kom  her  den  Snekke  for  Land 
enten  nu  eller  nogensinde, 

jeg  kunde  jo  med  min  eneste  Haand 
drage  den  i  Bjerget  ind." 

12.  ,Hor  det,  Are,  du  gamle  Trold, 
du  lad  dig  ikke  forlange: 

kast  paa  Oksen  Bast  og  Baand, 
og  se,  hvor  det  vil  gange!" 

13.  Han  tog  Oksen  om  Horn  og  Stavn, 
han  agted  at  gøre  hannem  Ve; 
straks  sank  han  i  Klippen  ned 

saa  dybt  over  begge  sine  Knæ. 

14.  „Her  staar  jeg  i  Sten  nedsunken, 
her  maa  jeg  nu  fortøve; 
Ryggespænd  og  Haandedræt 

det  vil  jeg  med  dig  prøve!" 

15.  ,Du  tie  nu  kvær,  du  fule  Gast, 
du  blive  forvendt  til  Sten! 

stat  du  der  til  Dommedag, 

og  gør  ingen  krislen  Mand  Meen!" 

16.  Ud  kom  løbendes  den  gamle  Kælling 
saa  saare  monde  hun  fige: 

hun  raabte  saa  højt,  hun  saa  saa  bredt, 
Sankt  Oluf  bad  hun  bort  vige. 

17.  Hun  raabte  saa  højt,  hun  saa  saa  vidt, 
hun  strakte  sin  Hals  saa  lange; 
Sankt  Oluf  svared  et  Ord  i  Mag: 

han  bad  hende  stille  stande. 

18.  Det  da  undred  de  andre  smaa  Trolde, 
som  sade  i  Bjerget  igen: 

,Vor  Moder  talte  ikkun  et  Ord! 
hvad  gik  der  hende  til  Meen'? 

19.  Mon  han  ikke  der  Rødskæg  være, 
som  os  har  længe  hødt? 

Men  kommer  vi  ud  med  vore  Jærnstænger, 
han  bliver  lidet  af  os  bødt." 

9* 

20.  Svared  det  Konning  Sankt  Oluf, 
han  gjorde  deraf  god  Gammen: 
,Sten  ved  Sten  og  Væg  ved  Væg 
de  blive  nu  vel  tilsammen!" 

21.  Det  skede  der  udi  Hornelummer, 
det  skede  ret  aldrig  førre: 
Bjerget  det  blev  med  Vægge  lukt, 
man  fandt  der  ingen  Døre. 

22.  Mælte  det  den  mindste  Trold, 
og  han  tog  til  at  buldre: 

,Vi  har  før  et  større  Fjeld 
løftet  paa  vore  Skuldre." 

23.  Saa  satte  de  Stjærten  for  hinandens  Hoved, 
de  vilde  paa  Bjerget  trykke; 

Halsen  ginge  dem  ned  for  Bryst, 
deres  Ryg  ginge  alle  i  Stykke. 

24.  Tak  have  Herre  Sankt  Oluf  Konning, 
han  gjorde  det  vel  til  Raade: 

nu  sejler  hver  Mand  for  Hornelummer, 
og  times  der  ingen  Vaade. 
Der  skinner  Sol  som  Guld  hint   røde  udi  Trondhjem. 


Indl.  S.  67;  DgF.  II  Bd.  Nr.  51.  —  F.  5  Bunke,  den 
sammenstuvede  Ladning  i  Skibet,  traadte  i  Stedet  for  rigtigt 
Dæk.  —  V.  6  slaa  ned,  hænge  bølgende  ned.  —  V.  7 
Oksen,  Olaf  den  Helliges  Skib  hed  „Bisonoksen".  —  han, 
Oksen.  —  F.  Sknysse  ell.  knyste,  kny,  give  svag  Lyd. 
—  V.  9  stalke,  gaa  med  lange  Skridt.  —  V.  10  fuld 
dyre,  meget  dyrt.  —  V.  11  med  min  eneste  Haand, 
blot  med  een  Haand.  —  V.  12  forlange  (egl.  gøre  lang- 
varig), sinke,  opholde.  Kong  Oluf  opfordrer  Trolden  til  at 
prøve,  om  han  kan  trække  Skibet  ind  i  sin  Hule.  —  V.  14 
Ryggespænd,  Brydning ;  Haandedræt,  Styrkeprøve  ved 
at  drage  hinanden  i  Hænderne.  —  V.  15  ful,  hæslig  og  ond; 
Gast,  Trold  (egl.  Aand,  Spøgelse).  —  V.  16  fige,  være 
ivrig.   —   V.  18  de   smaa  Trolde,  som  sade  igen  (sad  til- 


9.    HelHg  Oluf  og  Troldene.  133 

bage),  da  Moderen  var  gaaet  ud,  undre  sig  over,  hvad  Meen 
(Skade),  der  er  hændt  liende.  —  V.  19  Mon  ikke  den  Rød- 
skæg være  her,  som  længe  har  hodt  (truet)  os?  —  V.  19  han 
bliver  lidet  bødt,  han  bliver  lidet  gavnet  o:  han  skal 
faa  stor  Skade.  —    V.  24  vel  til  Raade,  gavnligt. 


iO.    Havfruens  Spaadom. 

1.  Kongen  han  lader  en  Havfrue  gribe, 

—  den  Havfru  danser  paa  Til.je  — 
og  den  lader  han  i  Taarnet  knibe. 

—  for  hun  skulde  fremme  hans  Vilje. 

2.  Dronning  kalder  paa  Svende  to: 

—  den  Havfru  danser  paa  Tilje  — 

„I  beder  den  Havfru  ind  for  mig  gaa!* 

—  for  hun  skulde  fremme  hendes  Vilje. 

3.  Ind  kom  den  Havfru,  stedtes  for  Bord: 

—  den  Havfru  danser  paa  Tilje  — 

„Hvad   vil  I  mig.  Dronning,  hvi  sendte  I  mig  Ord? 

—  jeg  fremmer  ikke  eders  Vilje." 

4.  Dronning  hun  klapper  paa  Hynde  blaa: 
„Vil  du,  Havfru,  her  hvile  paa?" 

5.  „Hvi  vil  du  saa  forraade  mit  Liv! 
der  ligger  under  de  hvasse  Kniv." 

6.  „Vedst  du  det,  da  vedst  du  mer: 
du  sige  mig  af  min  Skæbne  fler." 

7.  „Du  est  med  de  Sønner  tre, 
dit  unge  Liv  lader  du  for  de. 

8.  Den  ene  skal  Konning  i  Danmark  være, 
den  anden  skal  Kronen  af  røde  Guld  bære. 

9.    Den  tredje  skal  blive  saa  vis  en  Mand, 
dit  unge  Liv  lader  du  for  ham." 

10.  Hun  klædte  den  Havfru  i  Skarlagen  rød, 

—  den  Havfru  danser  paa  Tilje  — 

Hun  fulgte  hende  til  Strande  med  alle  hendes  Møer. 

—  nu  havde  hun  fremmet  hendes  Vilje. 

11.  Den  Havfru  satte  sig  paa  Bølgen  blaa, 

—  den  Havfru  danser  paa  Tilje  — 
Dronning  hun  fældte  saa  modige  Taar. 

—  for  hun»  havde  fremmet  hendes  Vilje. 

12.  ,Du  tørst  ikke  græde  for  mig: 

—  den  Havfru  danser  paa  Tilje  — 
Himmerigs  Dør  staar  aaben  for  dig. 

—  nu  har  jeg  fremmet  din  Vilje." 

Indl.  S.  68;  DgF.  II  Bd.  Nr.  42.  —  F.  7  knibe ,  siaa  i 
Lænker.  —  V.  5  deiunder  ligger.  —  V.  6  sig  mig  mere  ved- 
rørende min  Skæbne.  —  V.  12  du  tørst,  du  behøver.  Alt- 
saa  er  Tankegangen:  du  har  ikke  Grund  ti!  at  græde  for 
min  Skyld  o:  paa  Grund  af  det,  som  jeg  har  sagt  dig;  ti 
du  har  en  Trøst,  som  jeg  ikke  har:  en  Gang  at  skulle  op- 
naa  Salighed. 


11.    Agnete  og  Havmanden. 

1.  Agnete  hun  ganger  paa  Højelands  Bro, 
da  kom  der  en  Havmand  fra  Bunden  op, 

—  haa  haa  haa  - 
da  kom  der  en  Havmand  fra  Bunden  op. 

2.  ,0g  hør  du,  Agnete,  hvad  jeg  vil  sige  dig: 
og  vil  du  være  Allerkæresten  min?" 

3.  aOg  ja,  saa  Mænd,  det  vil  jeg  saa, 
naar  du  vil  føre  mig  til  Havsens  Bund." 

4.  Han  stopped  hendes  Øre,  han  stopped  liendes  Mund, 
saa  førte  han  liende  til  Havsens  Bund. 

5.  Der  var  de  tilsammen  i  otte  Aar, 

syv  Sønner  hun  ved  den  Havmand  faar. 

6.  Agnete  hun  sad  ved  Vuggen  og  sang, 

da  hørte  hun  Engelands  Klokker  de  klang. 

7.  Agnete  hun  ganger  for  den  Havmand  at  staa: 
„Og  maa  jeg  mig  udi  Kirken  gaa?* 

8.  „Ja,  vel  maa  du  i  Kirken  gaa, 

naar  du  vil  komme  igen  til  Børnene  smaa. 

9.  Men  naar  du  kommer  paa  Kirkegaard, 

da  maa  du  ikke  nedslaa  dit  favre  gule  Haar.  * 

10.  Og  naar  du  kommer  paa  Kirkegulv, 

da  maa  du  ikke  gaa  til  din  Moder  i  Stol. 

11.  Naar  Præsten  nævner  den  høje, 
du  maa  dig  ikke  dybt  nedbøje." 

12.  Han  stopped  hendes  Øre,  han  stopped  hendes  Mund, 
saa  førte  han  hende  til  den  engelandske  Grund. 

13.  Da  hun  kom   paa  Kirkegaard, 

da  slog  hun  ned  sit  favre  gule  Haar. 

14.  Den  Tid  hun  kom  paa  Kirkegulv, 
saa  gik  hun  til  sin  kær  Moder  i  Stol. 

15.  Da  Præsten  nævnte  den  høje, 
hun  monde  sig  dybt  nedbøje. 

16.  ,0g  hør  du,  Agnete,  hvad  jeg  vil  sige  dig: 
hvor  har  du  været  i  otte  Aar  fra  mig?" 

17.  „I  Havet  har  jeg  været  i  otte  Aar, 

syv  Sønner  har  jeg  der  med  Havmanden  faaet." 

18.  „Og  hør  du,  Agnete,  kær  Datter  min: 
hvad  gav  han  dig  for  Æren  din?" 

19.  „Han  gav  mig  det  røde  Guldbaand, 

der  findes  ikke  bedre  om  Dronningens  Haand. 

20.  Han  gav  mig  et  Par  guldspændte  Sko, 

der  findes  ikke  bedre  paa  Dronningens  Fod. 

21.  Og  han  gav  mig  en  Harpe  af  Guld, 

at  jeg  skulde  spille  paa,  naar  jeg  var  sorrigfuld." 

22.  Den  Havmand  han  gjorde  en  Vej  saa  bred 
fra  Stranden  og  til  Kirkegaardens  Sten. 

23.  Den  Havmand  han  ind  ad  Kirkedøren  tren, 
alle  de  smaa  Billeder  de  vendte  sig  omkring. 

24.  Hans  Haar  var  som  det  pureste  Guld, 
hans  Øjne  de  var  saa  sorrigfuld. 

25.  „Og  hør  du,  Agnete,  hvad  jeg  vil  sige  dig: 
og  dine  smaa  Børn  de  længes  efter  dig." 

26.  ,Lad  længes,  lad  længes,  saa  saare  som  de  vil, 
slet  aldrig  kommer  jeg  mere  dertil." 

27.  „Tænk  paa  de  store,  og  tænk  paa  de  smaa, 
og  tænk  paa  den  lille,  som  i  Vuggen  laa." 

28.  „Ret  aldrig  tænker  jeg  paa  de  store  eller  smaa, 
langt  mindre  paa  den  lille,  der  i  Vuggen  laa, 

—  haa  haa  haa  — 
langt  mindre  paa  den  lille,  der  i  Vuggen  laa. 

Indl.  S.  68;  DgF.  II  Bd.  Nr.  38.  —  F.  i  Højelands 
Bro,  et  vilkaarlig  lavet  Stednavn  (egl.  en  Misforstaael^^e  af 
Højeloftsbro  i  de  ældre  Folkeviser).  —  V.  22  gjorde  en 
Vej  saa  bred,  Havmandens  tunge  Skikkelse  frembragte 
en  bred  Sti,  hvor  han  havde  gaaet. 


12.    Jomfru  i  Hindeham. 

1.  Moder  lærte  hun  Sønnen  sin: 

—  i  Skove  — 

,Du  skyde  ikke  den  liden  Hindi 

—  som  Guldet  bær  under  Bove. 

2.  Du  skyde  Hjort  og  du  skyde  Raa, 

—  i  Skove  — 

den  liden  Hind  den  lade  du  gaa!" 

—  som  Guldet  bær  under  Bove. 

3.  Hr.  Peder  ganger  i  Rosenslund, 

der  spiller  en  Hind  alt  for  hans  Hund. 

4.  Den  liden  Hind  spiller  for  hans  Fod, 
han  glemte,  at  han  den  gange  lod. 

5.  Han  spændte  Buen  for  sit  Knæ, 

saa  skød  han  den  Hind  alt  til  et  Træ. 

G.    Hr.  Peder  drog  af  sine  Handsker  smaa, 
selver  vilde  han  Hinden  flaa. 

7.  Han  flaaed  i  hendes  Nakke, 
han  fandt  sin  Søsters  Lokker. 

8.  Han  flaaed  i  hendes  Bringe, 
han  fandt  sin  Søsters  Guldringe. 

9.  Han  flaaed  i  hendes  Side, 
fandt  hendes  Hænder  hvide. 

10.  Hr.  Peder  kaste  sin  Kniv  mod  Jord: 

,Nu  har  jeg  sandet  min  Moders  Ord!"   — 

11.  Der  falder  Rim  alt  ud  med  Aaa, 

sæl  er  den  Svend,  god  Lykke  kan  faa. 

12.  Tranen  flyver  saa  højt  i  Sky, 

sæl  er  den  Svend,  Ulykke  kan  fly. 

Indl.  S.  70;  DgF.  II  Bd.  Nr.  58.  —  V.  4  spille,  bevæge 
sig  livlig,  springe  frem  og  tilbage.  —  at  han  lod  den 
gange,  at  han  skulde  lade  den  gaa  i  Fred.  —  V.  5  Buen 
(o:  Laasbuen,  Armbrøsten)  var  trang  al  spænde;  den  maatte 
sætles  mod  Jorden  (foran  Knæet)  og  holdes  med  Foden, 
medens  man  med  Hænderne  trak  i  Strengen.  Han  skød 
Hinden,  mens  den  stod  op  ad  et  Træ  (derved  blev  Sigtet 
tydeligere).  —   V.  12  sæl,  lykkelig. 


13.    Jomfru  i  Fugleham. 

Jeg  ved  vel,  hvor  den  Skov  hun  stander, 
hun  staar  for  uden  ved  Fjord; 
der  gror  inde  de  fejresle  Træer, 
som  nogen  maa  se  paa  Jord. 

Der  gror  inde  de  fejreste  Træer, 
som  man  kalder  Siljer  og  Linde; 
der  spiller  inde  de  ædelige  Dyr, 
som  man  kalder  Hjorte  og  Hinde. 

Der  spiller  inde  Hjorte  og  Hinde 
og  alle  Dyr  i  Skove; 
der  spiller  den  favre  liden  Hind, 
som  Guldet  bær  under  Bove. 

1.  Det  var  Nilus  Erlandsøn, 
han  rider  de  Dyr  al  bede; 
der  saa  han  den  liden  Hind, 
han  monde  hende  efter  lede. 

Saa  vinder  den  Svend  sin  Jomfru. 

2.  Efter  gik  Nilus  Erlandsøn, 
saa  saare  da  mon  han  lange; 
der  var  han  i  Dage  tre, 

han  kunde  ikke  Hinden  fange. 

3.  Han  satte  Snarer  paa  hver  den  Sti. 
som  Hinden  var  van  at  gange; 
Hinden  hun  var  saa  vår  om  sig, 
han  kunde  hende  ikke  fange. 

4.  Hr.  Nilus  ganger  i  Lunden, 
han  kunde  hende  ikke  faa; 

saa  slog  han  løs  de  Rakker  fem, 
at  de  skulde  Hinden  naa. 

5.  De  Hunde  traade  den  Hind  saa  nær, 
at  Hinden  maatte  ej   lienfly; 

saa  skabte  hun  sig  til  saa  liden  en  Fugl, 
hun  fløj  saa  højt  ved  Sky. 

6.  Hun  blev  til  en  liden  Falk, 
satte  sig  paa  Lindegren; 

Hr.  Nilus  stander  der  neden  fore, 
det  tykte  hannem  være  stor  Meen. 

7.  Han  tog  Øksen  i  sin  Haand, 
han  vilde  det  Træ  nedfælde; 

der  kom  den  Mand,  som  Skoven  aatte, 
han  skød  sit  Skaft  imellem. 

8.  ,  Hugger  du  neder  min  fædrene  Skov, 
og  gør  du  mig  den  Vælde, 

jeg  lover  dig,  Nilus  Erlandsøn: 
saa  dyre  skal  du  det  gælde." 

9.    „Du  lad  mig  hugge  det  enlige  Træ, 
du  gøre  mig  ingen  Møde! 
fanger  jeg  ikke  den  liden  Fugl, 
den  Sorg  tvinger  mig  til  Døde." 

10.  „Hør  du,  favren  Ungersvend, 
og  vil  du  lyde  mit  Raad: 

du  faar  ikke  af  liden  Fugl, 
uden  hun  fanger  tamme  Braad." 

11.  Han  skar  Braaden  af  sit  Bryst, 
hængte  den  paa  Lindekviste; 

hun  flagred  med  Vinge,  hun  lod  vel  om., 
fuld  ond  var  Braaden  at  miste. 

12.  Ned  fløj  favre  liden  Fugl, 
hun  tog  af  den  blodige  Braad; 

saa  blev  hun  til  den  skønnest'  Jomfru, 
der  maatte  paa  Jorden  gaa. 

13.  Jomfruen  under  Linden  stod 
i  Silkesærk  saa  rød; 
Ridderen  tog  hende  i  sin  Arm, 
hun  klaged  for  hannem  sin  Nød. 

14.  „Jeg  sad  over  min  Faders  Bord, 
jeg  legte  med  Roser  og  Liljer; 

der  kom  min  Stifmoder  gangendes  ind: 
det  var  ikke  med  hendes  Vilje. 

15.  Hun  skob  mig  til  saa  liden  en  Hind, 
bad  mig  i  Skoven  at  løbe, 

og  mine  syv  Møer  til  Ulve  graa, 
hun  bad,,  de  skulde  mig  gribe." 

16.  Jomfruen  under  Linden  stod, 
slog  ud  sit  favre  Haar; 

hendes  syv  Møer  kom  gangende  did, 
som  før  var  Ulve  saa  graa.   — 

17.  „Haver  I  Tak,  Nilus  Erlandsøn, 
1  liar  mig  løst  af  Harm ! 

I  skal  aldrig  Søvnen  sove 
uden  i  min  hvide  Arm. 

18.  Haver  1  Tak,  Niius  Erlandsøn, 
I  har  mig  løst  af  Kvide! 

I  skal  aldrig  Søvnen  sove 

uden  ved  min  hvide  Side." 

Saa  vinder  den  Svend  sin  Jomfru. 

Indl.  S.  71 ,  DgF.  II  Bd.  Nr.  56.  —  Indledningsver- 
sene:  for  uden  ved  Fjord,  yderst  ved  Fjorden.  — 
Silje,  Piletræ  (især  Skovpil,  modsat  den  simple  Graapil 
eller  Buskpil).  —  V.  2  lange,  længes.  —  V.  5  traad,  gi. 
Fortid  af  træde.  —  V.  7  Skovens  Ejer  stak  sit  Spydskaft 
imellem;  i  Middelalderen  havde  Folk,  der  færdedes  ude, 
sædvanlig  deres  Spyd  med  sig.  —  V.  8  gør  du  mig  den 
Vælde,  hvis  du  udfører  den  Voldshandling  imod  mig.  — 
gælde,  undgælde,  bøde.  —  T.  9  enlig,  enkelt.  —  V.  10 
lyde,  adlyde,  efterfølge.  —  Du  faar  intet  af  (a:  du  faar 
slet  ikke)  Fuglen,  uden  hun  faar  Kød  af  noget  tamt  Dyr 
eller  Væsen.  —  V.  11  Braad,  Kødstykke,  Steg.  —  hun  lod 
vel  om,  hun  viste  sig  glad  derved.  —  V.  15  sk 6b,  Fortid 
af  at  skabe  (ligesom:  fare,  for). 


IA.    Ungen  Svejdal. 

1.  Det  var  ungen  Svejdal, 
han  skulde  Bolden  lege; 
Bolden  drev  i  Jomfruens  Skød, 
det  gjorde  hendes  Kinder  blege. 

Du  lad  dine  Ord  vel! 

2.  Bolden  drev  i  Jomfruens  Bur, 
og  Svenden  efter  gik; 
førend  han  ud  af  Buret  kom, 
stor  Sorg  hun  i  Hjertet  fik. 

3.  ^Du  tørst  ikke  kaste 
Bolden  efter  mig: 

der  sidder  en  Mø  i  fremmed  Land, 
hun  lider  fast  efter  dig. 

4.  Du  skal  aldrig  Søvnen  sove 
og  aldrig  Roen  faa, 

før  du  faar  løst  den  skønne  Jomfru, 
som  længe  har  ligget  i  Traa." 

5.  Det  var  ungen  Svejdal, 
svøber  han  sig  i  Skind ; 
saa  gaar  han  i  Stuen 
for  raske  Hovmænd  ind. 

6.  „Hil  sidde  I,  alle  mine  Hovmænd! 
I  drikker  Mjød  af  Skaal, 
medens  jeg  gaar  til  Bjærget 

at  høre  min  Moders  Maal." 

7.  Det  var  ungen  Svejdal, 
han  tager  til  at  kalde; 

der  revned  Mur  og  Marmelsten 
og  Bjærget  tager  til  at  falde. 

8.  „Hvem  er  det,  der  kalder? 
hvi  vækker  I  mig  saa  mod? 
maa  jeg  ikke  med  Freden  ligge 
opunder  den  sorte  Jord?" 

9.  ,Det  er  unge  Svejdal, 
eneste  Sønnen  din; 

han  vil  gerne  have  gode  Raad 
af  kære  Moder  sin. 

10.    Min  Søster  og  min  Stemoder 
har  lagt  mit  Hjærte  i  Traa 
alt  for  saa  skøn  en  Jomfru, 
jeg  aldrig  med  Øjne  saa." 

11.  ,.Teg  skal  give  dig  Fole, 
t'uldvel  skal  han  bære  dig  fram; 
han  løber  over  den  salte  Fjord 
som  over  det  grønne  Land. 

12.  Jeg  skal  give  dig  Sværdet, 
er  hærdet  i  Drageblod; 

ihvor  du  rider  gennem  mørke  Skov, 
da  brænder  det  som  et  Baal." 

13.  Det  var  ungen  Svejdal, 

han  tog  sin  Hest  med  Spore; 
saa  red  han  over  det  brede  Hav 
og  gennem  de  mørke  Skove. 

14.  Det  var  ungen  Svejdal, 

han  rider  sig  ud  med  Strand; 
der  fik  han  se  den  Hyrde, 
som  driver  det  Fæ  i  Vand. 

15.  „Hor  du,  gode  Hyrde, 
og  Sanding  sige  du  mig: 
hvem  da  ejer  det  meget  Fæ, 
som  du  driver  her  for  dig?" 

16.  „Her  er  en  Jomfru  paa  dette  Land, 
hun  ligger  i  lang  Attraa: 

alt  for  en  Svend,  hedder  Svejdal, 
hun  aldrig  med  Øjne  saa." 

17.  „Og  vedst  du,  hvor  den  Jomfru  er, 
du  dølge 'det  ikke  for  mig! 

bliver  jeg  Konge  paa  dette  Land, 
til  Ridder  saa  slaar  jeg  dig." 

18.  „Foroven  under  den  grønne  Lind 
der  stander  min  Jomfrus  Gaard; 
Husene  er  af  graa  Marmelsten, 
og  Dørene  lagte  med  Staal. 

19.  Husene  er  af  graa  Marmelsten, 
og  Dørene  lagte  med  Staal; 
det  er  vel  atten  Vintre  siden, 
den  Jomfru  Solen  saa. 

20.  Der  staar  en  Bjørn  for  min  Jomfrus  Bur, 
dertil  en  Løve  saa  gram; 

men  er  du  den  rette  Svejdal, 
saa  frit  maa  du  gaa  fram." 

21.  Bort  red  ungen  Svejdal, 
han  ind  ad  Porten  saa; 
alle  de  Laase,  der  hængte, 
de  ginge  da  selver  fraa. 

22.  Løven  og  den  vilde  Bjørn 
de  fulde  den  Herre  til  Fod; 
Linden  med  sine  forgyldene  Blade 
hun  bugued  neder  til  Jord. 

23.  Linden  bugned  neder  til  Jord 
med  sine  forgyldene  Blade; 
op  da  stod  den  stolte  Jomfru, 
som  længe  havde  ligget  i  Dvale. 

24.  Op  da  vaagned  den  stolte  Jomfru, 
hun  hørte  de  Sporer  klinge: 
„Lovet  være  Gud  i  Himmerig, 
jeg  maatte  blive  løst  af  Tvange!" 

25.  Ind  kom  ungen  Svejdal, 
han  var  baade  favr  og  ung; 
det  var  den  stolte  Jomfru, 

hun  favned  saa  vel  hans  Komm'. 

26.  „Velkommen  ungen  Svejdal, 
ædehg  Herre  min! 

lovet  være  Gud  i  Himmerig, 
os  baade  har  løst  af  Pine!" 

Indl.  S.  7^;  DgF.  II  Bd.  Nr.  70.  —  Omkvædet  (,Du  lad 
dine  Ord  vel,"  o:  du  brug  din  Tale  med  Snilde)  staar  kun 
i  løsere  Forhold  til  Visens  Handling,  og  hører  rimeligvis  fra 
forst  af  hjemme  i  en  anden  Digtning.  -  V.  5  d  u  tørst 
ikke,  du  behover  ikke,  du  har  ikke  Grund  til.  —  hun 
lider,  hun  længes.  —  F.  4  1iggeiTraa,  ligge  i  dvale- 
bindende  Længsel.  —  V.  6  hører  min  Moders  Maal, 
hører  min  Moders  Tale,  spørger  min  Moder  om  Raad; 
Bjærget,  Gravhøjen.  —  V.  8  saa  mod,  saa  træt;  Død- 
ningen i  Graven  opfattes  som  mat  og  mødig.  —  V.  10  min 
Søster  og  min  Stem  oder,  Stemoderen  og  hendes  Dat- 
ter (den  i  V.  2  nævnte  Jomfru)  have  taget  Hævn  for  hendes 
ugengældte  Kærlighed  til  ham  ved  at  paatrylle  ham  denne 
Længsel. 


15.    Hillelilles  Sorg. 

1.  I  Bure  sidder  hun  Hille, 

—  min  Sorg  ved  ingen  uden  Gud  — 
hun  syr  sin  Søm  saa  vilde. 
Og  den  lever  aldrig  til,  jeg  maa  forklage  min  Sorg. 

2.  Det  syed  hun  med  Silke, 

som  hun  med  Guld  skulde  virke. 

3.  Og  det  syed  hun  med  Guide, 
som  hun  med  Silke  skulde. 

4.  Der  gik  Bud  for  Dronningen  ind: 
,Saa  ilde  syr  Hillelil  Sømmen  sin." 

5.  Dronningen  svøber  sig  Hoved  i  Skind, 
saa  gaar  hun  i  Loft  for  Hillelil  ind. 

6.  „Hør  du  det,  Hillelille: 

hvi  syr  du  dine  Sømme  saa  vilde? 

7.  Ligesaa  syr  du  dine  Sømme 

som  den,  sin  Glæde  monne  glemme." 

8.  „Min  naadige  Frue,  sidder  hos  mig: 
al  min  Sorrig  jeg  siger  for  dig. 

10 

9.    Min  Fader  havde  en  Kongevold, 

min  Moder  hun  var  en  Dronning  bold. 

10.  Min  Fader  lod  mig  saa  herlig  sømme: 
tolv  Riddere  skulde  mig  vogte  og  gemme. 

11.  Siden  lod  jeg  mig  lokke: 

en  Ridder  ud  af  den  Flokke. 

12.  Han  hed  Hertug  Hildebrand, 
Kongens  Søn  af  Engeland. 

13.  Saa  lagde  vi  Guld  paa  Gangere  to, 
den  tredje  red  han  og  jeg  selver  paa. 

14.  Saa  kom  vi  om  Kvælde, 
der  som  vi  lyste  at  dvæle. 

15.  Om  Natten  kom  der  Slag  paa  Dør, 
mine  syv  Brødre  var  der  for. 

16.  Hildebrand  klapped  mig  ved  hviden  Kind: 
„Nævner  ikke  mit  Navn,  Allerkæreste  min! 

17.  I-naar  du  ser  mig  bløde, 

du  nævn  mig  ikke  til  Døde." 

18.  Hildebrand  ud  ad  Døren  løb, 

sit  gode  Sværd  han  for  sig  skød. 

19.  Han  hug  i  den  første  Flok 
mine  syv  Brødre  med  gule  Lok. 

20.  Han  hug  i  den  anden  Skare 
mine  elleve  Svogre  og  min  Fader. 

21.  , Stiller  eder,  stiller  eder,  Hildebrand! 
1  stiller  eder  i  Vorherres  Navn! 

22.  I  lade  min  yngste  Broder  leve, 

han  kan  min  Moder  de  Tidender  fore!" 

23.  Næppe  var  de  Ord  udtalt: 

med  atten  Saar  lian  til  Jorden  faldt. 

24.  Min  Broder  tog  mig  ved  hviden  Haand, 
saa  bandt  han  mig  med  sit  Sadelbaand. 

25.  Han  tog  mig  i  gule  Lok, 

han  bandt  mig  ved  sin  Sadelknap. 

26.  Aldrig  var  der  saa  dyb  en  Dam, 
min  Broders  Hest  jo  over  svam. 

27.  Aldrig  var  der  saa  liden  en  Rod, 
den  stod  jo  i  Blodet  af  min  Fod. 

28.  Der  han  kom  til  Borgeled, 

min  sorrigfuld  Moder  hun  stod  derved. 

29.  Min  Broder  vilde  mig  kvæle, 
min  Moder  vilde  mig  sælge. 

30.  De  solgte  mig  for  en  Klokke, 
den  hænger  i  Marri  Kirke. 

31.  Den  første  Lyd,  der  Klokken  fik, 
min  Moders  Hjærte  sønder  gik." 

32.  Før  hun  fik  udsagt  sin  Angst  og  Harm, 
da  sad  hun  død  i  Dronningens  Arm. 

33.  Før  hun  fik  udsagt  sin  Sorrig  og  Kvide, 
da  laa  hun  død  ved  Dronningens  Side. 

Indl.  S.  75;  DgF.  II  Bd.  Nr.  83.  --  F.  5  med  Guide, 
med  Guld  (gi.  Hensynsform).  —  F.  9  Kongevold,  Konge- 
vælde,   Kongerige.   —   F.  iO  s  ø  m  m  e ,   ære.  —    V.  11  sidste 

10* 

Sætning  er  ufuldstændig:  [det  var]  en  Ridder  af  Flokken 
[der  lokkede  mig].  —  F.  i5  var  d  e  r  for ,  var  der  uden- 
for. —  V.  16  ,Du  nævn  ikke  mit  Navn".  Kæmper,  der 
havde  en  særlig  Bersærksslyrke,  mistede  den,  naar  de  blev 
tiltalte  med  Navn  (se  Indl.  S.  75).  —  V.  17  til  Døde,  saa- 
ledes  at  det  bliver  min  Død.  —  Y.Si  stiller,  standser. 
—  V.  29  Broderen  vilde  „kvæle"  hende  (o:  pine, 
pine  ihjel);  Moderen,  der  allerede  i  forrige  Vers  er  betegnet 
som  den  mildere,  faar  del  ændret  til,  at  de  sælge  hende 
som  Trælkvinde.  —  Tidlig  i  Middelalderen  var  det  Ret,  at 
Faderen  kunde  straffe  den  Datter,  som  indlod  sig  i  et  Kær- 
lighedsforhold uden  hans  Vilje,  ved  at  sælge  hende  som  Træl- 
kvinde. Denne  Skik  forsvandt  i  12te  Aarh.  under  den  kristne 
Kirkes  stigende  Indflydelse;  og  paa  Visediglerens  Tid  har 
den  næppe  været  kendt  uden  som  Fortidsminde. 


16.    Hævner  sværdet. 

1.  Hr.  Peder  kom  til  Borgeled, 
Dannerkongen  han  stod  derved. 

Velan,  vel  over  at  ride! 

2.  ^Velkommen,  Hr.  Peder,  Selle  min, 

har  du  ikke  endnu  hævnet  Faders  Død  din?" 

3.  ^Jeg  har  været  saa  sønderlig, 
alt  som  den  Sol  hun  nejer  sig. 

4.  Jeg  har  og  været  saa  vesterlig, 
alt  som  den  Sol  hun  hviler  sig. 

5.  Jeg  har  og  været  saa  norderlig, 
alt  som  den  Frost  han  fryser  sig. 

6.  Nu  er  jeg  her  saa  øslerlig, 

alt  som  den  Dag  han  lyser  sig. 

7.  Ret  aldrig  kunde  jeg  finde  den  Mand, 
min  Faders  Bane  mig  vise  kan." 

8.  „Hvad  da  vil  du  give  den  Mand, 
din  Faders  Bane  dig  vise  kan?" 

9.  „Jeg  vil  give  ham  Guld  og  Sølv, 
Pendinge,  mens  han  have  vil. 

10.  Jeg  vil  give  ham  mere: 
Snækken  med  alt  sit  Rede." 

11.  Det  mælte  Kongen  under  Skind: 
,Her  finder  du  nu  Fadersbane  din. 

1:2.    Herre  Gud  han  hjælpe  nu  mig, 

saa  sandt  jeg  vog  din  Fader  fra  dig." 

13.  Hr.  Peder  han  slog  sig  for  sit  Bryst: 
„Du  lig  kvær,  Hjærte,  du  være  vel  tyst! 

14.  Du  lig  kvær,  Hjærte.  vær  ikke  for  braa, 
alt  skal  jeg  hævne  det,  snarest  jeg  maa." 

15.  Hr.  Peder  gaar  i  Gaarde, 
med  sit  gode  Sværd  at  raade. 

16.  „Hør  du  nu.  Sværd  hint  gode, 
kant  du  nu  vel  røre  i  Blode? 

17.  Brune  Brand,  vilt  du  hjælpe  mig? 

jeg  har  ikke  Broder  i  Live  uden  dig." 

18.  „Hvorledes  kan  jeg  nu  hjælpe  dig? 
mit  gode  Hjalte  er  sønder  i  mig." 

19.  Hr.  Peder  han  gaar  til  Smedje, 
han  lader  sit  Sværd  der  smede: 

20.  Tolv  Pund  Jærn  og  ti  Pund  Staal 
det  lod  han  paa  Tangen  slaa. 

21.  „Brune  Brand,  vilt  du  hjælpe  mig? 
jeg  har  ikke  Broder   i  Live  uden  dig." 

22.  ,Vær  du  kun  i  din  Hu  saa  haard, 
som  jeg  skal  være  i  Odden  snar. 

23.  Bliv  du  kun  i  din  Hu  saa  trøst, 
som  jeg  vil  være  i  Hjaltet  fast." 

24.  Hr.  Peder  gaar  til  Helle, 
hvor  Kæmperne  drukke  snelle. 

25.  Hr.  Peder  han  vilde  sit  Sværd  der  prøve, 
otte  Kæmper  slog  han  til  Døde. 

26.  Hr.  Peder  han  hug  baade  ude  og  inde, 

han  spared  hverken  Møer  eller  gode  Kvinde. 

27.  Hr.  Peder  hug  op  med  de  Tinder, 

han  spared  ikke  Kongen  og  hans  Sønner. 

28.  Det  mælte  det  Barn,  i  Vuggen  laa: 
„Fuld  ilde  hævner  du  Faders  Død  saa. 

29.  Fuld  ilde  har  du  hævnet  Faders  Død  din, 
Gud  give  mig  een  Gang  at  hævne  min!" 

30.  „Alt  har  jeg  hævnet  Faders  Død  min, 
men  aldrig  skal  du  hævne  din." 

31.  Saa  tog  han  det  Barn  med  Vilje, 
han  hug  det  sønder  i  Midje. 

32.  „Stil  dig  nu,  hin  brune  Brand, 
du  stil  dig  i  Vorherres  Navn!" 

33.  Det  mælte  Sværdet,  baade  træt  og  mod: 
,Nu  lyste  mig  efter  dit  eget  Blod. 

34.  Havde  du  ikke  nævnet  mig, 

ret  nu  skulde  jeg  iiave  vejet  dig." 

35.  Saa  gik  Hr.  Peder  til  Smedje, 
lod  slaa  sig  Jærn  i  Midje. 

36.  Han  lod  slaa  sig  Jærn  om  Haand  og  Fod, 
for  han  vilde  gaa  af  Landet  ud. 

37.  Hr.  Peder  gaar  over  Kongens  Grav, 
alle  da  sprang  ham  Jærnene  af. 

Indl.  S.  75;  UgF.  I  Bd.  Nr.  25.  —  Omkvædet  (en  Op- 
fordring til  muntert  Ridt)  har  sikkert  hjemme  i  en  anden 
Vise  end  denne.  —  V.  2  Selle,  Kammerat. —  V.  5  Solen 
nejer  sig  i  Syd.  o:  den  begynder  at  gaa  nedad.  —  V.  10 
Snække  med  sit  Rede,  Skib  med  sit  Udstyr  af  Tove, 
Anker  og  Ugn.  —  V.  13  lig  k  v  æ  r ,  lig  rolig.  —  V.  14 
braa,  hidsig.  —  F.  i7  br  un  e  Br  a  n  d  ,  blanke  Sværd,  se 
Indl.  S.  14.  —  F.  24  til  Helle,  til  Hallen.  —  V.  27  ved 
Tinderne,  Borgmurens  takkede  Overkant,  var  der  sæd- 
vanhg  indrettet  Opholdssted  for  Svendene. 


Historiske  Viser. 


17.    Valdemar  og  Tove.    (1151). 

A. 

1.  Valdemar  sejler  sig  under  0, 

—  med  Raade  — 
fæste  liden  Soffi,  saa  væn  en  Mø. 
Konning  Valdemar  lover  dem  baade. 

2.  ,0g  hør  du  nu  det,  Tove  min: 
hvor  vel  under  du  Softilin?" 

3.  ,Jeg  under  saa  liden  Soffi 
som  Sønne  min  Kristoffer. 

4.  Jeg  giver  hende  Ganger  graa, 
Dronningenavn  skal  hun  og  faa."  — 

5.  „Og  hør  du  det  nu,  Soffilin: 
hvor  vel  under  du  Tove  min?" 

6.  „Saa  vel  under  jeg  Tove 
som  vilden  Ulv  i  Skove. 

7.  Jeg  giver  hende  Gaarde  tre; 
brænde  hun  op  med  alle  de!" 

8.  Soffi  taler  til  liden  Smaadreng: 
„Du  hente  Tovelille  tor  mig  ind!" 

9.  Saa  var  Tove  til  Færden  fus, 

hun  klædte  sig  om  Nat  ved  Kerteljus. 

10.  Hun  klædte  sig  i  Kjortel  blaa, 

med  hver  en  Søm  det  røde  Guld  laa. 

11.  Hun  drog  i  en  Silkesærk, 

var  elleve  Moer  deres  Haandeværk. 

12.  Aksler  hun  sig  i  Skarlagenskind, 
saa  gik  hun  for  Dronningen  ind. 

13.  „Hvad  heller  vil  du  med  Valdemar  tale, 
eller  du  vil  med  mig  i  Badstue  fare?" 

14.  »Langt  heller  vil  jeg  med  Valdemar  tale, 
end  jeg  vil  med  dig  i  Badstue  fare." 

15.  Soffi  hun  var  i  Hænder  stind: 
hun  skød  Tove  i  Badstuen  ind. 

16.  Hun  lod  hede  Ovnen  saa, 

ikke  kunde  Tovelille  Aande  faa. 

17.  „Kristoffer,  Sønne  min,  hjælp  du  mig! 
Soffi  hun  vil  kvæle  mig!" 

18.  „Hvor  skulde  jeg  kunne  hjælpe  dig! 

tolv  Mænd  i  Brynje  holder  paa  mig!"   — 

19.  Mælte  det  Valdemar  i  Mandeskare: 

„Hvi  mon  ikke  Tove  til  Aftensang  fare?" 

20.  Svared  det  Soffi,  rød  som  Blod: 
„Din  Tove  er  Vorden  badstuemod." 

21.  »Vist  skal  jeg,  Soffi,  lønne  dig: 

du  skal  aldrig  komme  i  Seng  med  mig! 

22.  Bedre  var  Tove  med  een  Ko, 

end  du  er,  Soffi,  med  dine  femten  Bo. 

23.  Bedre  var  Tove  i  sin  Silkesærk, 

end  du  er,  Soffi,  med  dit  gyldne  Værk. 

24.  Bedre  er  liden  Tove,  naar  hun  er  død, 
end  du  er,  Soffi,  med  dit  Guld  saa  rød." 

25.  Leden  var  lang,  og  Vejen  var  trang, 
selv  gik  Valdemar  under  Baarestang. 

Indl.  S.  42;  Danm.  gi.  Folkeviser  III  Bd.  Nr.  121.  — 
V.l  fæste  (gi.  Fortid),  fæstede.  —  V.  2  Soffi-lin,  liden 
Softi.  Endelsen  lin  indvandrede  fra  Tyskland  paa  de  ældste 
Folkevisers  Tid,  men  blev  senere  fortrængt  af  det  danske 
lille.  Soffi,  Sofie;  de  kirkelige  Helgennavne  blev  i  gam- 
mel Dansk  udtalte  med  Tonen  paa  første  Stavelse:  Softi  for 
Sofie,  Kirsten  for  Kristine  —  Hvor  vel  under  du,  hvor 
kær  har  du.  —  F.  9  gyldne  Værk,  Guldarbejder  (ube- 
stemt Betegnelse  for  alle  Slags  Guldsmykker  o.  desl.).  — 
V.  11  som  var  elleve  Møers  Haandarbejde.  —  F.  20  bad- 
stue-mod, træt  af  Badet. 


18.    Valdemar  og  Tove. 

B. 

1.  Der  gaar  Dans  i  Kong  Valdemars  Gaard, 
der  danser  Dronning  med  Jomfruer  smaa. 

Med  Raade;  Konning  Valdemar  han  lover  dem  baade. 

2.  Der  danser  Dronning  med  Jomfruer  smaa, 
der  danser  Tove  med  udslaget  Haar. 

3.  ,Hor  du  Tove,  Lege  min  : 

du  tag  op  Silke  for  Foden  din!" 

4.  „Fuld  ilde  maalte  jeg  Kongen  love, 
maatte  jeg  ikke  Silke  paa  Jorden  drage.* 

5.  „Du  sig  mig,  Tove,  Lege  min: 
og  hvor  fik  Kongen  Viljen  din?" 

6.  „Fordi  fik  Kongen  Vilje  min, 

for  hans  Magt  var  større  end  min. 

7.  Jeg  var  mig  saa  liden  en  Maar, 
der  jeg  stod  i  min  Faders  Gaard. 

8.  Jeg  stod  ude  baade  liden  og  væn, 
Dannerkongen  kom  ridende  med  alle  sine  Mænd. 

9.  Han  sendte  efter  mig  de  Riddere  ni, 
og  ikke  saa  vilde  jeg  følge  di. 

10.  Saa  kom  han  selve  Kongen  med  alle  sine  Mænd, 
saa  maatte  jeg  Tovelille  følge  dem." 

11.  ,Du  sige  mig,  Tove,  Lege  min: 
hvad  var  da  Morgengave  din?" 

12.  „Han  gav  mig  saa  godt  et  Guldskrin, 
sligt  et  kom  aldrig  i  Danmark  ind. 

13.  Han  gav  mig  de  Guldringe  ni, 
Sverigs  Dronning  aatte  di. 

14.  Han  klædte  mig  i  Silke  og  Skarlagen  rød, 
saa  var  I  ej,  Soffi,  med  alle  eders  Møer." 

15.  Det  svared  Dronning  Soffi  udaf  ret  Harm: 
„Det  var  og  nok  for  et  Bondebarn! 

16.  Vil  Herre  Gud,  det  jeg  maa  leve, 
da  skal  han  dig  halv  mindre  give!" 

17.  Dronning  svøber  sig  Hoved  i  Skind, 

saa  gaar  hun  i  Loft  for  Kong  Valdemar  ind. 

18.  „Hør  du,  Valdemar,  hvad  jeg  siger  dig: 
hvi  har  du  Tovelille  kærer'  end  mig?" 

19.  „Fordi  har  jeg  Tovelille  saa  kær: 

for  hun  har  to  Sønner,  de  tjener  mig  saa  nær. 

20.  Første  jeg  rider  gennem  Flensborg  By, 
Kristoffer  fører  mit  Banner  i  Sky. 

21.  Første  jeg  rider  gennem  Holsterland, 
Knud-lille  fører  mit  Banner  i  Hånd." 

22.  Det  stod  saa  i  Vintre  to, 

ikke  kunde  Dronning  stalt  Tovelil  faa. 

23.  Det  var  en  hellig  Juledag, 

Tovelil  vilde  til  Kirken  fare. 

24.  Tovelil  ganger  ad  Gaden  fram, 

baade  Silke  og  røde  Guld  efter  hende  svam. 

25.  Dronning  ud  ad  Vinduet  saa, 

hun  saa  stalt  Tovelil  paa  Gaden  gaa. 

26.  Dronningen  taler  til  Jomfruer  to: 

,1  beder  stalt  Tovelil  ind  for  mig  gaa!" 

27.  Tove  slog  over  sig  Skarlagenskind, 

saa  gaar  hun  i  Loft  for  Dronningen  ind. 

28.  Ind  kom  Tovelil  og  stedtes  for  Bord: 

„Hvad  vil  I  mig,  Dronning,  hvi  sendte  I  mig  Ord?' 

29.  ,Hør  du,  .''talt  Tovelil,  hvad  jeg  siger  dig: 
du  skal  i  Afleu  gaa  i  Badstue  med  mig?" 

30.  ,Ikke  er  jeg  saa  badstue-leed, 

jeg  ganger  jo  gerne  i  Badet  med." 

31.  Dronning  taler  til  Svende  tre: 
,1  gøre  mig  den  Badstue  hed! 

32.  I  gøre  den  Badstue  hed  som  Glød: 
Toveiille  skal  derinde  dø." 

33.  Tovelille  ind  i  Badstuen  tren, 
Dronning  lukker  selv  Døren  igen. 

34.  „Her  er  ikke  Vand,  her  er  ikke  Lud! 
for  al  Guds  Ære,  I  lader  mig  ud!" 

35.  Kristoffer  red  ad  det  Stræde, 

han  hørte  sin  Moder  i  Badstuen  græde. 

36.  Han  studte  paa  Døren  med  sit  Ben, 
alle  de  Nagler  stod  hannem  igen. 

37.  Han  stødte  paa  Døren  med  sin  Fod, 
han  tog  sin  Moder  af  Badstuen  ud. 

38.  Han  bar  hende  i  Urtegaard: 

alt  var  hun  død,  før  Hanen  gol. 
Med  Raade;  Konning  Valdemar  han  lover  dem  baade. 


V.  3  Lege,  Legesøster,  Veninde.  —  V.  15  Bonde- 
barn o:  Datter  af  Landets  Indbyggere;  ikke  modsat  adelig, 
men  modsat  fyrstelig  Fødsel.  —  V.  30  badstue-leed, 
ulysten  til  at  gaa  i  Bad.  —  V.  34  Det  varme  Dampbad  i 
et  stærkt  ophedet  Rum  (der  nu  sædvanlig  nævnes  som 
„finsk"  eller  „russisk"  Bad)  var  gammel  nordisk  Skik.  Til 
Badet  børte  Vand  til  Overskylning  og  til  at  slaa  paa 
Ovnen   for  at  fremkalde  Dampen,  og  Lud  til  Vask  og  til  at 

farve  Haaret  lyst   med.   —   V.  36  Han  sparkede  paa  Døren, 
saa  at  Naglerne  sprang  løs  og  faldt  ud  imod  ham. 


19.    Ridder  Stigs  Død.    (lio/i.) 

1.  Kongen  taler  til  Ridder  Stig: 

„Og  du  skalt  føre  mit  Banner  i  Strid." 
Men  Ridder  Stig  han  maa  sig  ej ! 

2.  ,Jeg  er  saa  liden  en  ufrist  Mand, 

jeg  kan  ikke  føre  eders  Banner  af  Land." 

3.  ,Alt  saa  liden,  som  du  est, 

du  skalt  føre  mit  Banner  som  bedst." 

4.  „Skal  jeg  føre  eders  Banner  i  Strid, 
I  lade  mig  Fane  skære  af  ny ! 

5.  Lader  skære  mig  Fane  baade  gul  og  blaa  og  rød! 
der  skal  saa  mange  under  hende  dø." 

6.  De  red  gennem  fremmed  Land, 

aldrig  kom  Banner  af  Ridder  Stigs  Hånd. 

7.  Der  fløj  Pile  saa  tykt  som  Hø 
igennem  Ridder  Stigs  Ærme  rød. 

8.  Der  fløj  Pile  som  brændendes  Brand 
igennem  Ridder  Stigs  hvide  Hånd. 

9.  Kongen  taler  til  Ridder  Stig: 

,Du  kast  mit  Banner  og  red  dit  Liv!" 

10.    ,Jeg  vil  ikke,  min  Fæstemø  skulde  spørge  til  By, 
at  jeg  skulde  fra  Kongens  Banner  fly. 

1 1 .  Jeg  vil  ikke,  min  Fæslemo  skulde  spørge  til  Land, 
at  jeg  skulde  kaste  Kongens  Banner  af  Hånd!" 

12.  Dannerkonning  han  raaber  udaf  stor  Nød: 
, Ridder  Stig  ligger  under  Banner  død!" 

13.  Saa  herlig  da  vandt  Dannerkonning  den  Strid, 
men  Ridder  Stig  miste  sit  unge  Liv. 

14.  Kongen  slog  op  med  hviden  Hånd: 

,De  danske  Mænd  har  vundet  det  Land! 

15.  Saa  gladelig  vilde  jeg  nu  til  Danmark  fare, 
havde  jeg  nu  Ridder  Stig  i  denne  Skare." 

16.  Kongen  han  kom  fra  Leding  hjem, 
hans  Søster  gaar  hannem  ud  igen. 

17.  „Vær  velkommen,  min  Broder,  fra  Leding  hjem! 
hvor  har  dig  lidt  med  dine  velbyrdige  Mænd?" 

18.  „Saa  vel  da  er  mig  ganget  i  Hånd, 
men  slagen  da  er  din  Fæstemand." 

19.  Jomfruen  slog  hendes  Hænder  tilsammel, 

det  alle  Guldringe  de  sprunge  over  Skammel. 

20.  „Min  kære  Søster,  du  lad  ikke  saa! 
hin  rige  Hr.  Karl  skal  jeg  dig  faa." 

21.  Det  mælte  den  Jomfru,  hun  svared  for  sig: 
„Ret  aldrig  fanger  han  Vold  over  mig. 

22.  Vel  maa  du  kalde  ham  Karl  hin  rige, 
aldrig  vorder  han  Ridder  Stigs  Lige," 

Se  Indledningen  S.  41 ;  Danmarks  gi.  Folkeviser,  III  Bd. 
Nr.  117.  —  V.  5  gul  og  blaa  og  rød.  Det  danske  Konge- 
banner  var  fra  Valdemarernes   Tid  de  tre  blaa  Løver  paa 

gylden  Grund  og  omgivne  af  røde  Aakandeblade  (Danne- 
brogs Brug  som  Rigsfane  trængte  først  stærkere  igennem 
under  Valdemar  Atterdag  og  i  den  følgende  Tid).  —  V.  20 
du  lad  ikke  saa,  du  te  dig  ikke  saaledes.  —  Omkvædet: 
„han  maa  sig  ej"  =::  han  gaar  til  Grunde,  kommer  i  Ulykke. 


20.    Esbern  Snare. 

1.  Hr.  Iver  og  Hr.  Esbern  Snare, 

—  Skoven  staar  herlig  og  grøn  — 
de  drukke  Mjød  i  Medelfare. 
Den  Sommer  og  den  Eng  saa  vel  kunne  sammen. 

2.  „Hør  du,  Hr.  Iver,  kær  Stalbroder  min: 
du  give  mig  hin  liden  Kirstin." 

3.  „Hvad  vil  du  med  liden  Kirstin  gøre? 
hun  kan  ikke  sine  egne  Ærmer  snøre. 

4.  Hun  kan  hverken  skære  eller  sy, 
al  sin  Søm  sender  hun  ud  i  By." 

5.  Hr.  Esbern  drager  til  Ribe, 
det  Skarlagen  ny  at  købe. 

6.  Han  købte  Skarlagen  og  Sindal  af  ny, 
bad  liden  Kirstin  at  skære  og  sy. 

7.  Hun  satte  sig  paa  Sømmestol, 
hun  sømte  det  mod  den  klare  Sol. 

8.  Hun  lagde  det  paa  Tilje, 

hun  skar  det  i  Roser  og  Lilje. 

9.  Hun  skar  paa  hans  Hærde: 

to  Riddere  med  dragne  Sværde. 


20.    Esbeni  Snare.  UH 

10.  Hun  skar  i  hans  Sidesoni: 
Snækkeii  ud  i'or  striden  Strom. 

11.  Hun  skar  i  lians  Ærinekrans: 
femten  Jomfruer  i  en  Dans. 

i'2.    Hun  skar  paa  hans  Bryste, 
hvor  Ridderen  Jomfruen  kyste. 

13.  „Nu  er  de  Klæder  haadc;  syet  og  skaaren. 
Gud  give,  de  vare  vel  hjembaaren!" 

14.  Det  da  svarte  den  liden  Smaadreng: 
„Jeg  forer  Hr.  Esbern  de  Klæder  lijeni." 

15.  Det  første  Hr.  Esbern  de  Klæder  saa: 
,Krist  signe  Jomfruens  Fingre  smaa. 

16.  Krist  signe  Jomfruens  Fingre  smaa 
for  hver  den  Som.  hun  lagde  derpaa! 

17.  Det  skal  hun  have  til  Skrædderløn: 
Ribe  og  saa  alt  Riberlen. 

18.  Det  skal  hun  liave  i  Skræddergave: 
mig  selver,  alt  om  hun  vil  mig  have." 

19.  „Hav  Tak,  skøn  Ridder,  for  eders  Gave! 
—  Skoven  staar  herlig  og  grøn  — 

det  er  eder  selv,  den  Jomfru  vil  have." 
Den  Sommer  og  den  Eng  saa  vel  kunne  sammen. 

Indledn.  .S.  4i>  og  3:2:  DgF.  III  Bd.  Nr.  131.  —  V.  1 
Medelfar  (nu  Middelfart)  var  almindeligt  Færgesled.  — 
V.  2  S  talbroder.  Kammerat,  —  T'.  4  Søm,  Sytøj.  . — 
V.  5  Ribe  nævnes  otte  som  rig  paa  Handelsvarer. 


il 

21.    Slaget  ved  Lena.    (1208). 

1.  Det  var  ungen  Sveiker, 
ganger  for  Kongen  at  stande: 
, Herre,  I  laane  mig  af  eders  Mænd, 
min  Faders  Død  at  hævne." 

Ud    føre    de    Riddere    deres   Skjolde;    der   græder   saa 

mangen. 

2.  ,Jeg  vil  laane  dig  af  mine  Mænd, 
baade  Sællandsfar  og  Jyde; 
det  er  de  bedste  Slagsmænd, 
de  kan  baade  spænde  og  skyde." 

3.  Det  var  om  en  hellig  Søndag 
(Messen  var  god  at  hore) : 
Sverker  drager  til  Øresund, 
han  lader  sit  Folk  overføre. 

4.  Sverker  stander  i  Fremmerstavn, 
og  ser  han  ud  i  Sund: 
„Gud  lader  os  Sejr  vinde 
eller  synke  neder  til  Bund!"   — 

5.  Tilsammen  rede  de  ædelige  Herrer, 
det  var  saa  ynkelig  en  Leg; 
det  var  saa  ondt  i  Strid  at  stande, 
hvor  Sønnen  Faderen  sveg. 

6.  Frem  red  unge  Engelbret 
med  sit  forgyldene  Horn; 
han  vog  udaf  de  Vestergyllands  Mænd, 
som  Bønder  de  mejer  Korn. 

7.  De  danske  vunde  saa  stor  en  Pris, 
de  strede  i  stærkest  Nød;  J 
det  var  saa  stort  et  Mandemord,  ^' 
saa  mangen  Mand  blev  der  død. 

8.  Der  de  droge  af  Danmark, 
de  var  vel  Tusinde  Mænd; 
der  kom  ikke  tilbage  af  dem 
uden  tre  og  trosser  fem. 

9.  Imellem  Bjærg  og  Dale 

der  gæller  baade  Ugle  og  Ørn; 
det  græder  saa  mangen  Enke 
og  halv  flere  faderløse  Børn. 

10.    De  Fruer  stander  i  Hojeloft, 

de  venter  deres  Herrers  Komme: 
Hestene  de  kom  blodige  hjem, 
og  Sadlerne  de  var  tomme. 
Ud   føre    de   Riddere    deres    Skjolde;    det    græder    saa 

mangen. 

Indl.  S.  44;  DgF.  III  Bd.  Nr.  136.  —  Omkvæd:  det 
græder  saa  mangen,  det  faar  saa  mange  til  Graad.  — 
V.  6  Vestergy  Iland ,  Vestergøtland.  —  V-  8  trøsser 
fem,  tre  Gange  fem;  man  havde  endnu  i  Middelalderen  en 
Forkærlighed  for  at  bruge  Femtalsystemet  i  Stedet  for  Tital- 
systemet (at  tælle  efter  een  Haands  Fingre  i  Stedet  for  efter 
begge  Hænders  Fingre).  —  F.  .9  gælle,  skrige.  —  det 
græder,  det  bringer  til  Graad  (oldn.  græta;  ikke  oldn. 
grata,  at  græde). 


22.    Dronning  Dagmars  Bryllup.    (1205). 

1.  Det  var  Bejerlands  Dronning, 
hun  tager  sin  Datter  at  lære: 
„I-naar  du  kommer  i  Danmark  ind, 
dig  vides  baade  Hæder  og  Ære. 

De  sejlte  af  ædeligste  Bejerland. 

2.  I-naar  du  kommer  i  Danmark  ind, 
dig  vides  baade  Hæder  og  Ære, 

du  lad  ikke  Skatten  af  Bonden  skrive, 
saa  har  han  dig  saa  kære. 

11* 


164  Historiske  Viser. 

3.  Den  første  Bøn,  du  beder  din  Herre, 
den  bede  du  ham  saa  blide: 

han  lade  ud  Biskop  Valdemar, 
allerkæreste  Morbroder  din." 

4.  Saa  snart  da  blev  den  Silke 
over  Jorden  bredt; 

det  var  Frøken  Dagmar, 
hun  blev  til  Stranden  ledt. 

5.  Saa  vandt  de  op  deres  Silkesejl 
saa  højt  i  forgyldene  Raa; 

saa  sejled  de  til  Danmark 
i  mindre  end  Maaneder  to. 

6.  Kaste  de  deres  Anker 
alt  paa  den  hvide  Sand; 
tog  de  Frøken  Dagmar, 

de  løfte  hende  først  i  Land. 

7.  Toge  de  Froken  Dagmar 

og  løfte  hende  først  paa  Land; 

Kongen  udaf  Danmark 

han  rækker  hende  hviden  Haand. 

8.  Snarlig  da  blev  den  Silke 
over  Jorden  bredt; 

det  var  Frøken  Dagmar, 
hun  blev  paa  Slottet  ledt. 

9.  Aarle  om  den  Morgen, 
længe  før  det  var  Dag, 
det  var  Frøken  Dagmar, 

hun  krævde  hendes  Morgengav'. 

10.    ,Den  første  Bøn,  jeg  eder  beder, 
den  beder  jeg  eder  saa  blide: 
1  lade  ud  Biskop  Valdemar, 
allerkæreste  Morbroder  min! 


22.    Dronninj::  Dapmars  Bryllup.  IfiS 

1 1 .  Don  anden  Bon,  jeg  eder  beder, 
den  beder  jeg  eder  saa  gærne : 

I  giver  alle  I^lov|)eiidiiige  til 
og  alle  Fanger  af  Jærne!" 

12.  ,1  tier  kvær,  Dronning  Dagmar, 
I  siger  ikke  saa! 

kommer  han  Biskop  Valdemar  ud, 
han  gør  eder  til  Enke  i  Aar." 

13.  Hun  tog  Guldkronen  af  sit  Hoved, 
saite  den  for  Kongen  paa  Bord: 
„Hvad  skal  jeg  i  Danmark  gøre? 
mig  maa  ikke  vides  et  Ord!" 

14.  „I  henter  mig  ind  Hr.  Strange 
og  saa  hin  unge  Hr.  Knud; 

de  skal  drage  til  Attingborg 
og  løse  de  Fanger  ud." 

15.  Der  han  kom  af  Taarnet  ud, 
da  kunde  han  ikke  gange: 
„Her  har  jeg  siddet  i  alten  Aar, 
de  har  mig  været  saa  lange." 

16.  Hun  tog  en  Guldkam  af  sit  Skrin, 
hun  kæmte  hans  gule  Haar; 

for  hver  en  Lok,  hun  redte, 
da  fældte  hun  modige  Taar. 

17.  „Hør  1,  Dronning  Dagmar: 
1  græder  ikke  for  mig! 
jeg  skal  det  fuldvel  hævne, 
alt  om  jeg  lever  kveg." 

18.  „1  tier  kvær,  Bisko[)  Valdemar! 
siger  ikke  slige  Ord  flere! 
kommer  1  tiere  i  Attingborgs  Taarn, 
jeg  faar  eder  aldrig  ud  mere." 

Indl.  S.  48;  DgF.  III  Nr.  133.  —  V.  1  Bejerland. 
Bøhmen.  —  V.  2  skrive  Skat,  udskrive  Skat.  —  V.  11 
Igive  alle  Plovpendinge  til,  I  eftergive  alle  Plov- 
skatter.  —  y.  ^5  vides  et  Ord,  opfyldes  et  lille  Ønske. 
—  V.  14  Attingborg;  muligvis  et  andel  Navn  paa  Sø- 
borg i  Nordsjælland,  hvor  Biskop  Valdemar  sad  fangen.  — 
V.  17  kveg,  levende  (=::  kvik);  om  jeg  lever  kveg, 
om  jeg  bliver  i  Live. 


23.    Dronning  Dagmars  Død.    (1212). 

1.  Dronning  Dagmar  ligger  udi  Ribe  syg, 
til  Ringsted  lader  hun  sig  vente; 

alle  de  Fruer,  i  Danmark  er, 
dem  lader  hun  til  sig  hente. 
Udi  Ringsted  hviles  Dronning  Dagmar. 

2.  ,1  henter  mig  fire,  I  henter  mig  fem, 
I  henter  mig  af  de  vise! 

I  henter  mig  liden  Kirsten, 
Hr.  Karls  Søster  af  Rise!" 

3.  Liden  Kirsten  ind  ad  Døren  tren 
med  Tugt  og  megen  Somme; 
Dronning  Dagmar  sidder  hende  op  igen, 
hun  favned  saa  vel  hendes  Komme. 

4.  „Kan  du  læse  og  kan  du  skrive, 
og  kan  du  løse  min  Pine, 

da  skal  du  slide  rød  Skarlagen 
og  ride  Graaganger'  mine." 

5.  „Kunde  jeg  læse  og  kunde  jeg  skrive, 
jeg  gjorde  det  alt  saa  gærne; 

det  vil  jeg  for  Sanden  sige: 

eders  Pine  er  haarder'  end  Jærne." 

6.  Saa  tog  Imn  Sankt  Mari  Bog, 
hun  læste,  alt  det  hun  kunde; 

hun  kunde  ikke  Lyset  paa  Kronen  se: 
saa  saate  hendes  Øjne  de  runde. 

7.  De  ledte  hende  ud.  de  ledte  hende  ind, 
det  blev  jo  længer  og  værre: 
„Imedens  det  kan  ej  bedre  vorde, 

I  sender  Bud  efter  min  Herre!" 

8.  Det  da  var  den  liden  Smaadreng, 
han  lod  ikke  længe  lide; 

han  rykte  Sadel  af  Bjelken  ned, 
lagde  den  paa  Ørs  hin  hvide. 

9.  Kongen  han  stander  paa  Højeloftsbro, 
og  ser  han  ud  saa  vide : 

„Og  hisset  ser  jeg  en  liden  Smaadreng, 
saa  sørgelig  mon  han  kvide. 

10.  Hisset  ser  jeg  en  liden  Smaadreng, 
saa  sorgelig  mon  han  traa; 

det  raade  Gud  Fader  i  Himmerig, 
alt  hvor  Dagmar  hun  maa!" 

11.  hid  kom  Uden  Smaadreng, 
og  stedtes  han  for  Bord: 

„Vil  I  noget  med  Dronningen  tale, 
I  vide  hende  snarlig  Ord!" 

12.  Dankongen  slog  det  Tavlbord  sammen, 
at  alle  de  Tærninge  sjunge: 
„Forbyde  det  Gud  i  Himmerig, 

at  Dagmar  skulde  dø  saa  unge!" 

13.  Der  han  red  af  Skanderborg, 
da  fulgte  liam  hundred  Svende; 

der  lian  kom  til  Ribe, 
da  var  han  Mand  alene*). 

14.  Der  var  Ynk  i  Fruerstue, 
der  alle  de  Fruer  græde; 

Dronning  Dagmar  døde  i  liden  Kirstens  Arm, 
der  Kongen  red  op  ad  Stræde. 

15.  Kongen  ind  ad  Døren  tren, 
han  saa  den  Ligbaare  stande: 

, Herre  Gud  Fader  i  Himmerig 
da  bedre  mig  denne  Vaande! 

16.  Jeg  beder  eder,  Fruer  og  Møer, 
og  saa  I  gode  Terner: 

I  beder  en  Bøn  alt  for  mig ! 
.    jeg  taler  med  Dagmar  saa  gærne." 

17.  Dronning  Dagmar  rejser  sig  af  Baaren  op, 
hendes  Øjne  var  blodige  røde: 

,0  ve,  o  ve,  min  ædelig  Herre! 
hvi  gjorde  I  mig  den  Mode'? 

18.  Den  første  Bøn,  der  jeg  eder  beder, 
den  vider  I  mig  saa  gærne : 

alle  fredløse  Mænd  dem  giver  I  Fred 
og  lader  alle  Fanger  af  Jærne. 


*)  I  sin  Udgave  har  Anders  Vedel  ændret  dette  til  to  Vers: 

Der  Kongen  drog  af  Si<anderborg, 
da  fulgte  ham  hundrede  Svende; 
og  dai'  han  kom  til  Gredsted  Bro, 
fulgte  ham  ikkun  Dagmars  Dreng. 

Der  han  red  over  Randbøl  Hede, 
da  fulgte  liam  femten  Svende; 
der  han  kom  over  Ribe  Bro, 
da  var  den  Herre  alene. 

19.  Den  anden  Bøn,  jeg  eder  beder, 
den  er  eder  selv  til  Somme: 

I  lover  ikke  Bengerd  efter  mig! 
hun  er  saa  besk  en  Blomme. 

20.  Den  tredje  Bon,  jeg  eder  beder, 
den  vider  I  mig  saa  gærne: 
lader  I  Knud,  min  yngste  Søn, 
Konning  i  Danmark  være!  — 

21.  Jeg  torde  ikke  ved  i  Pinen  brænde 
baade  Dag  og  Nat, 

havde  jeg  ikke  mine  Ærmer  om  Søndagen  snørt 
og  ikke  Strege  paa  sat. 

22.  Nu  er  det  Tid,  jeg  farer  herfra, 
jeg  maa  ikke  længer  lide: 

nu  ganger  Himmerigs  Klokker  for  mig. 
Guds  Engle  efter  mig  bide." 
Udi  Ringsted  hviles  Dronning  Dagmar. 

Indl.  S.  49;  DgF.  III  Bd.  Nr.  13.5.  —  V.  1  Ringsted 
Klosterkirke  indeholdt  Kongeslægtens  Grave,  efter  at  Knud 
Lavard  var  bleven  skrinlagt  her.  —  V.  3  Dagmar  rejser  sig 
i  siddende  Stilling  for  at  tage  imod  hende.  —  1".  6  Sankt 
Mari  Bog,  en  Bog  med  Legender  om  .Jomfru  Maria.  Man 
synes  at  have  opfattet  den  gudelige  Læsning,  som  om  den 
ogsaa  var  et  Middel  til  at  fordrive  Smerterne  („at  løse  af 
Pine").  —  r.  7  j  o  længer  og  v  æ r  r  e ,  jo  længer  des  værre. 

—  V.  10  hvor  Dagmar  maa,  hvorledes  Dagmar  har  det. 

—  F.  Jf5  o:  hjælp  dog,  Gud  Fader,  paa  denne  Nød.  —-  V.20 
Valdemar  Sejrs  Søn  Knud  blev  ikke  Konge  af  Danmark, 
men  kun  Hertug  af  Bleking.  Visens  Digter  har  tænkt  sig,  at 
han  var  Søn  af  Dagmar,  og  at  han  er  bleven  udelukket  fra 
Tronen  af  Berngerds  Sønner;  men  dette  er  ikke  historisk 
rigligt;  han  blev  forbigaaet,  fordi  han  var  uægte  Søn.  Visen 
er  formodenlig  digtet  længere  Tid  efter  Dagmars  Død. 

2A.    Dronning  Bengerd.    (12i^). 

1.  Aarle  om  Morgen  længe  før  Dag 
Morgengave  hun  krævde  sig. 

Ve  da  vorde  hende  Bengerd. 

2.  ,Give  I  mig  nu  Samsø 

og  en  Guldkrone  af  hver  Mø!" 

3.  Kongen  svared  han  Bengerd  saa: 
, Noget  andet  I  bede  maa. 

4.  Der  er  saa  mangen  fattig  Mø, 
hun  kan  det  ikke  for  sin  Død.^ 

5.  „Kære  Herre,  I  lade  det  saa  være: 

I  lade  ikke  Fruer  Skarlagen  bære!" 

6.  „Kan  hun  det  naa  at  købe  sig, 
fuldvel  skal  hun  det  slide  for  mig." 

7.  „Min  kære  Herre,  lader  det  saa  blive: 
lader  aldrig  Bondesøn  god  Hest  ride!' 

8.  „Kan  han  den  naa  at  holde  for  sig, 
vel  skal  han  ride  den  for  mig." 

9.  „Kære  Herre,  I  lade  det  saa  gaa: 
I  lade  vore  Lande  i  Jærne  slaa!" 

10.  „Hvor  skulde  jeg  det  Jærn  faa, 
jeg  skulde  vore  Lande  i  slaa!" 

11.  „Vi  vil  fare  os  til  Blbe  i  Aar, 

vi  ville  vel  Smede  til  Lande  faa. 

12.  Hvad  tør  Bonden  vel  mere  ved 
end  vændret  Dør  og  Flagreled? 


24.    Dronning  Bengerd.  171 

13.  Hvad  skal  Bonden  med  mere  Bo 
end  to  Øksne  og  on  Ko? 

14.  Hvilken  Bondekone  der  Søn  faar  sig, 
en  Øre  Guld  saa  give  hun  mig! 

15.  En  Øre  af  Guld  for  hver  en  Søn, 
en  Ørtug  for  hver  Datter  skøn!" 

16.  Den  første  Søvn,  der  Kongen  fik, 
Dronning  Dagmar  til  hannem  gik. 

17.  ,Naar  du  skal  i  Leding  fare. 
Bengerd  maa  ikke  hjemme  være! 

18.  Bleve  Bengerd  hjemme  i  Aar, 

da  kvidte  det  Barn,  i  Vuggen  laa." 

19.  „Stat  op,  Dronning  Bengerd,  og  klæd  du  dig! 
du  skal  drage  af  Land  med  mig!" 

20.  Den  første  Pil,  i  Leding  blev  skudt, 
den  blev  i  Bengerds  Hjærte  brudt, 

21.  Nu  ligger  Bengerd  i  sorten  Jord, 
end  har  Bonden  baade  Okse  og  Ko. 

22.  Nu  ligger  Bengerd  under  sorten  Muld, 
end  har  hver  Mø  sit  røde  Guld, 

Ve  da  vorde  hende  Bengerd. 

Indl.  S.  47;  DgF.  III  Bd.  Nr.  139.  —  V.  9  lade  Lan- 
dene slaa  i  Jærn,  spærre  alle  Adgange  (alle  IndsejUnger 
til  Havnene)  med  Jærnkæder,  for  at  kunne  opkræve  Told. 
—  Y.  10  Hvor  skulde  jeg  faa  saa  meget  Jærn,  som  jeg  be- 
høver til  at  indhegne  Landene  med?  —  V.  12  Y  ændr  el 
Dør,  Dør  flettet  af  Grene  (Vaand  =  Gren);  kendes  endnu 
i  Jyllands  fattigere  Egne.  —  Flagreled,  maaske:  de  gam- 
meldags Led  uden  Hængsel,  blot  fæstede  med  en  Snor,  saa 
at  de  rokker  eller  flagrer  i  Blæsten.  —  V.  13  Bo,  Ejendom. 

—    V.  14   Øre  (gi.  Vægtmaal),    omtrent   to    Lod,  --   V.  15 

Ørtug,    Vs   af  en  Øre,  altsaa  ^/s  Lod.  —    V.  18  hlev e  er 

belingel  Form:  hvis  Bengerd  ble?  hjemme,  da  vilde  Barnet 
i  Vuggen  lide. 


25.    Kongemordet  i  Finderup.    (1286). 

1.  Der  er  saa  mange  i  Danemark, 
som  alle  vil  Herrer  være; 

de  rede  dem  til  Ribe 
og  lode  dem  Klæder  skære. 
Fordi  stander  Landet  i  Vaade. 

2.  Alle  lod  de  dem  Klæder  skære 
udi  Graamunkes  Lige; 

saa  rede  de  dem  op  ad  Land, 
deres  rette  Herre  at  svige. 

3.  De  vogte  ham  tit,  de  vogte  ham  ofte, 
de  vogte  ham  alle  Tide; 

de  vogte  ham  og  den  liden  Stund, 
han  skulde  til  Finderup  ride. 

4.  De  red  i  den  Bondes  Gaard 
med  skarpe  Spær  i  Hænde; 

alle  havde  de  graa  Kolhætter  paa, 
at  ingen  Mand  dem  kendte. 

5.  De  rede  dern  i  Laden  ind, 
som  Vokslys  stode  og  brunde; 
de  ledte  op  den  unge  Konge, 
saa  usen  de  ham  funde. 

6.  „Hør  du.  Ranild  Jonsøn: 
og  vil  du  værge  mit  Liv, 
jeg  giver  dig  min  Søster 

og  halve  mit  Rige  i  min  Tid." 

7.  Det  var  Ranild  Jonson, 
lian  hug  i  Bord  og  Balk; 
det  vil  jeg  for  Sanden  sige: 

han  værged  sin  Herre  som  en  Skalk. 

8.  De  stak  huiinem  ind  ad  Hærde 
og  ud  ad  venstre  Side : 

,Nu  har  vi  den  ( lerning  gjort, 
al  Danemark  bær  for  Kvide." 

9.  Det  var  liden  Smaadreng, 
han  lod  ikke  længe  lide: 

han  strøg  Sadel  af  Ganger  graa, 
han  lagde  den  paa  Ørs  hint  hvide. 

10.  Han  strøg  Sadel  af  Ganger  graa, 
lagde  den  paa  Ørs  hint  hvide; 
end  red  han  til  Skanderborg, 
før  Solen  gik  til  Hvile. 

11.  Dronningen  sidder  i  Hojeloft, 
og  ser  hun  ud  saa  vide: 

„Nu  ser  jeg  den  liden  Smaadreng, 
saa  hastelig  mon  han  ride. 

12.  Han  rider  nu  sin  Herres  Hest, 
jeg  ræddes  for  Sorg  og  Kvide; 
raade  Gud  Fader  i  Himmerig, 
hvor  min  kære  Herre  mon  lide!" 

13.  „Eders  Herre  han  er  slagen  ihjel. 
Gud  hans  Sjæl  vel  naade! 
Kongen  ligger  i  Finderup  vejen, 
og  alt  Landet  stander  i  Vaade! 

14.  Vogter  I  vel  eders  Rigel 
og  vogter  1  vel  eders  Bo! 
vogter  I  vel  eders  unge  Søn, 

al  Danmark  skal  styre  og  raade!" 


174  Historiske  Viser. 

15.    „Det  skal  du  have  for  Tidende, 
dog  de  er  ikke  gode: 
Føde  cg  Klæder  i  Kongens  Gaard, 
imeden  vi  lever  baade." 
Fordi  stander  Landet  i  Vaade. 


Indl.  S.  51 ;  DgF.  III  Bd.  Nr.  145  F.  G.  —  F.  i  Fordi, 
derfor.  —  V.  2  i  G  r  a  a  m  u  n  k  e  s  Lige,  i  Graamunkes 
Skikkelse;  saaledes  at  de  saa  ud  som  Graamunke.  —  V.4 
Kolhætter,  kullede  Hælter,  tætsluttende  Munkekutter.  — 
V.  5  usen  (Biord),  paa  ulykkelig  Maade,  i  ulykkelig  Tid 
(jfr.  Tillægsordet  ussel,  usæl,  ulykkelig).  —  V.7  i  Bord 
og  B  a  1  k ,  i  Fjæl  og  Skillevæg.  —  V.  8  Nu  har  vi  gjort 
den  Gerning,  som  hele  Danmark  har  Kvide  (Smerte)  for.  — 
V.  10  Han  naaede  til  Skanderborg,  endnu  før  Solen  gik  til 
Hvile.  —  y.ii  eders  Bo,  eders  Hjem.  —  F.  14  som  skal 
styre  og  raade  hele  Danmark. 


26.    Marsk  Stig  dømmes  fredløs.    (1287). 

\.    Marstig  vaagner  om  Midjenat, 
og  taler  han  til  sin  kære : 
,Mig  har  drømt  saa  underlig, 
Krist  raade,   hvad  det  mon  sæde. 

Min  ædelig  Herre  hin  unge  Hr.  Marstig. 

2.  Mig  drømte  om  mine  Rakker  smaa, 
var  vorden  til  vilde  Svin, 

og  de  var  udi  min  Urtegaard 
og  kaste  vore  Urter  omkring. 

3.  Mig  drømte  om  mit  store  Skib, 
var  bleven  til  liden  smaa  Baad, 
og  Ankeret  var  paa  Lande  skudt, 
der  var  ikke  Styre  derpaa. 

4.  Mig  drømte,  det  jeg  og  mine  Hovmænd 
vi  red  over  en  Bro, 

min  Ganger  kaste  mig  under  sig, 
han  lob  til  vilden  Stod." 

5.  ,1  ligger  neder,  min  ædelig  Herre, 
I  giver  det  ikke  i  (iem; 

del  volder:  Bonder  og  Bomænd 
de  fører  eder  Skatten  hjem." 

6.  ,1  Morgen  skal  Hoffet  holdes 
for  sønden  ved  den  Aa; 
volder  det  Krist  i  Himmerig, 
hvem  Kongens  Dod  gælder  paa." 

7.  Marstig  og  hans  gode  Hovmænd 
klædte  dem  i  Brynjeringe; 

saa  red  de  frem  for  Skanderborg, 
de  lod  deres  Ganger  springe. 

8.  Dronningen  stander  i  Højeloft, 
og  ser  hun  ud  derpaa: 

„Hist  kommer  ridende  Hr.  Marstig, 
og  Kongen  for  sønden  Aa." 

9.  „Tier  I  kvær,  min  naadige  Frue, 
I  spotter  mig  ikke  for  Herre! 
han  hedder  Drost  Hr.  Ove, 

der  Kongens  Navn  skulde  bære. 

10.  Hør  I  det,  min  naadige  Frue, 
I  spotter  mig  ikke  for  Haad! 
han  hedder  Drost  Hr.  Ove, 
der  sidst  i  eders  Arm  laa." 

11.  Det  da  svared  det  Kongens  Barn, 
han  stod  i  Skarlagen  rød : 

„Alt  er  det  fuld  ond  en  Bod  , 

at  have  for  Faders  Død!"  ^^^^^'^..^æ;.^ 

12.  Det  da  svaied  det  Kongens  Barn, 
]ian  mælte  et  Ord  med  Ære: 
„Marstig,  du  skalt  af  Landet  rømme, 
om  jeg  skal  Kronen  bære  I" 

13.  ,Skal  jeg  af  Landet  rømme  i  Aar 
og  ligge  i  Skygge  og  Skjul, 

da  skal  jeg  min  Føde  af  Danmark  hente 
baade  Vinter,  Sommer  og  Jul. 

14.  Og  skal  jeg  nu  af  Landet  rømme 
og  ligge  paa  Vandet  hint  kolde, 

da  skal  jeg  saa  mange  til  Enker  gøre 
og  mest  iblandt  Fruer  saa  bolde." 

15.  Marslig  han  lader  virke  et  Hus, 
det  skinner  over  Mur  og  Tinde; 
der  er  ingen  i  Danmark  fød, 
der  kan  ham  det  Hus  afvinde. 

16.  Bonden  gaar  ad  Marken  ud, 
og  skulde  han  saa  sit  Korn: 
„Hjælp  nu.  Gud  Fader  i  Himmerig, 
har  Hjelm  nu  faaet  Horn!" 

Min  ædelig  Herre  hin  unge  Hr.  Marstig. 


y.  iMarstig.  I  Middelalderens  Udtale  smellede  , Marsk 
Stig"  sammen  til  eet  Ord,  der  sædvanlig  udtalles  med  Tonen 
paa  første  Stavelse.  —  hvad  det  mon  sæde,  hvad  det 
kan  betyde  (sæde  betyder  egl.  at  passe  med,  passe  til).  — 
V.  3  Ankeret  var  kastet  paa  Land,  manglede  altsaa  paa 
Skibet ;  og  der  manglede  Styre  (Ror).  —  Y.4  vilden  Stod; 
„Stod"  af  Heste  (en  Hingst  med  nogle  Hopper)  slap  man 
ofte  løs  i  Skoven,  for  at  Dyrene  selv  kunde  tinde  Føde; 
Hestene  levede  i  en  halvvild  Tilstand,  indtil  de  atter  ind- 
fangedes og  afrettedes.  —  Y.  o  Marskens  Hustru  opfatter 
Drømmene  om  de  ringe  Dyr  og  Ting  (Svin,  Smaabaade)  som 
Varsel  om,  at  der  vil  komme  Folk  af  ringe  Stand,  altsaa 
Fæstebønder,  der  skulde  betale  Landgilde;  Drømme  antoges 
gerne  al  varsle,  hvilke  Gæster  man  fik.  —  Bo  mænd,  Folk 

med  Hus  og  Landbrug;  altsaa  en  endnu  videre  Belegnelse 
end  „Bonder"  (Gaardmænd).  —  det  volder,  Aarsagen  til 
Drømmen  er,  .>:  Drømmen  betyder.  ~  V.  6  Ho  f  fe  t ,  Dane- 
hofVet,  det  aarlige  Mode  af  Kongen  og  Stormændene,  hvor 
bl.  a.  Sager  om  Majestætsforbrydelse  skulde  paadømmes.  — 
volder  det  Krist,  Gud  maa  raade  for  (o :  ingen  kan  vide). 
—  hvem  Kongens  Dod  gælder  paa,  hvem  Drabet  paa 
Kongen  tillægges.  —  sønden  ved  den  Aa,  paa  den  søndre 
Side  af  Aaen  (jfr.  dog  Noten  til  V.  8).  —  I'.  5  Kongen 
for  sønden  Aa;  som  det  ses  af  næste  Vers  (I  spotter 
mig  ikke  for  Herre  ,>:  som  om  jeg  var  Herre),  er  dette 
en  haanlig  Betegnelse  for  Marsk  Stig,  fordi  han  optræder 
som  Herre  i  Landet.  Udirykket  „for  sønden  A  a"  er  dog 
dunkelt;  det  bruges  i  Viserne  sædvanlig  om  Landet  syd  for 
Kongeaaen,  altsaa  Sønderjylland;  men  dette  Hertugdømme 
kan  ikke  tænkes  som  Marskens  Om  raade.  —  V.  9—10  Det 
er  snarere  Drost  Ove,  der  sætter  sig  i  Kongens  Sted,  —  for 
han  er  Dronningens  Elsker.  —  For  Haad,  med  Haan,  med 
Spot.  —  V.  13  Skygge,  Dunkelhed,  Ukendthed.  —  Y.  15 
Hus,  Borgtaarn;  Taarnet  rager  op  over  Borgens  Ringmur 
og  dennes  Tinder. 


27.    Marsk  Stig  og  hans  Hustru. 

1.  Det  var  unge  Hr.  Marslig, 
han  skulde  i  Leding  fare; 
hjemme  blev  Konning  Erik, 
voldtog  hans  Hjertenskære. 

Men   Fruen   hun   sidder  i  Sælland,  saa  mangt  der  hun 

sørger. 

2.  Det  var  Herre  Marstig, 
han  kom  af  Leding  hjem ; 
ikke  vilde  hans  kære  Hustru 
gaa  hannem  ud  igen. 

3.  Del  var  Herre  iVIarstig, 
han  ind  ad  Døren  tren; 

ikke  da  vilde  hans  kære  Hustru 
stande  liam  op  isen. 

1'2 

4.  Længe  stod  Hr.  Marstig, 
og  tænkte  han  ved  sig: 

,Hvi  mon  ikke  min  kære  Hustru 
stande  op  imod  mig?" 

5.  .Den  Tid  I  af  Landet  for. 
da  var  jeg  en  Ridders  Frue; 
nu  er  jeg  Dronning  i  Danmark, 
det  maa  jeg  saa  lidet  love. 

6.  I  skal  aldrig  Søvnen  sove 
paa  min  hvide  Arm, 

før  I  faar  vejet  Konning  Erik, 
som  mig  har  gjort  den  Harm." 

7.  Det  var  Herre  Marstig, 
han  svared  ikke  et  Ord; 
saa  red  han  til  Landsting, 
Konning  Erik  imod. 

8.  Det  var  Herre  Marstig, 
han  ganger  ad  Tinge  fram; 

ham  hilste  baade  Riddere  og  Svende, 
saa  mangen  ærlig  Mand. 

9.  Op  stod  Konning  Hr.  Erik 
og  tog  ham  i  sin  Haand: 
,Vær  velkommen,  Hr.  Marstig, 
hjem  til  Rige  og  Land!" 

10.    Det  svared  Herre  Marstig, 
han  var  i  Sinde  vred: 
„Ilde  har  jeg  stedt  min  megen  Møde, 
der  jeg  af  Landet  red. 

IL    Jeg  red  mig  af  Landet  ud, 
jeg  vandt  baade  Revel  og  Ri; 
hjemme  sad  I,   Konning  Erik, 
voldtog  min  væne  Vivi" 

12.  ,Hor  du,  Herre  Marstig, 
du  vredes  ikke  ved  mig! 
olte  Borge  udi  Sælland 
dem  vil  jeg  unde  dig.' 

13.  ,Otte  Borge  udi  Sælland 
kommer  mig  ikke  Sorg  af  Hue; 
saa  Mænd  ved,  Dannerkonying, 
langt  kærer'  har  jeg  min  Frue! 

14.  Hør  I,  Dannerkonning, 

I  mærker  iuldvel  mit  Ord: 
jeg  bliver  eder  aldrig  tro  eller  liuld, 
imeden  jeg  lever  paa  Jord." 
Men    P'ruen   hun   sidder  i  Sælland,  saa  mangt  der  hun 

sørger. 

Indl.  S.  53;  DgF.  III  Bd.  Nr.  145  H.  I.  —  V.  10 
stedt  min  megen  Møde,  anvendt  min  store  Umage.  — 
V^  11  Revel  og  Ri,  Revel  og  Riga  (el  saadant  Tog  til 
Estland  under  Erik  Klipping  skyldes  vist  kun  Visedigterens 
Fejltagelse). 


28.    Marsk  Stig. 

(Den  lange  Vise). 

1.  Marstig  han  vaagner  om  Midjenat, 
og  taler  lian  til  sin  kære: 

„Mig  har  drømt  saa  underhg, 
Gud  raade,  hvad  det  skal  sæde! 
Min  ædelig  Herre  hin  unge  Hr.  Marstig. 

2.  Mig  drømte  om  mit  store  Skib, 
var  vorden  til  liden  Baad, 

og  alle  de  Aarer  for  Borde  laa, 
der  var  ikke  Styre  paa. 

12* 

3.  Mig  tykte,  det  jeg  og  mine  Mænd 
var  ridende  over  en  Bro, 

min  Ganger  han  slog  mig  under  sig, 
han  løb  til  vilden  Stod." 

4.  „Hør  I  det,  min  ædelig  Herre: 
I  give  det  intet  i  Gem! 

del  volder:  Bønder  og  Bomænd 
vil  føre  eder  Skatten  hjem." 

5.  Ind  kom  Marstigs  liden  Smaadreng, 
og  stedtes  han  for  Bord: 

,Her  kommer  Kong  Eriks  liden  Smaadreng 
ridende  i  vor  Gaard." 

6.  Op  stod  unge  Hr.  Marstig, 
han  klædte  sig  for  sin  Seng; 
saa  gik  han  i  Gaarden  ud, 
at  tale  med  Kongens  Dreng. 

7.  „Hør  I  det,  unge  Hr.  Marstig, 
og  hvad  jeg  siger  dig: 

I  skal  ride  til  Kongens  Gaard, 
og  følge  skal  I  mig." 

8.  „Hør  du  det,  liden  Smaadreng, 
og  hvad  jeg  siger  dig: 

vedst  du  noget  af  Kongens  Raad, 
da  dølg  det  ikke  for  mig!" 

9.  „Jeg  ved  ikke  af  Kongens  Raad, 
før  I  faar  det  at  høre: 
foruden  I  skal  i  Leding  i  Aar 
og  Kongens  Banner  at  føre." 

10.    Det  var  unge  Hr.  Marstig, 

han  svøber  sig  Hoved  i  Skind; 

saa  gaar  han  i  Højeloft 

for  skønne  Fru  Ingeborg  ind. 

11.  Hr.  Marstig  liaii  itid  ad  Doren  tren. 
han  var  i  Huen  .saa  gram : 

„Saa  Mænd  ved,  skonne  Fru  Ingeborg, 
nu  vil  min  Drom  gaa  fram. 

12.  Det  jeg  drømte,  min  gode  Hest 
han  løb  til  vilden  Stod, 

det  volder:  jeg  bliver  vejen  i  Strid, 
min  Hest  bliver  slagen  mig  fraa." 

13.  ,Tier  I  kvær,  min  ædelig  Herre, 
og  siger  1  ikke  saa! 

den  rige  Krist  i  Himmerig 
eder  fuldvel  vogte  maa." 

14.  Det  var  unge  Hr.  Marstig, 
han  rider  i  Kongens  Gaard; 
ude  stod  Dannerkongen, 
han  var  vel  svøbt  i  Maar. 

15.  ,Hør  du,  unge  Hr.  Marstig, 
hvad  jeg  siger  dig: 

du  skal  udi  Leding  i  Aar 
og  føre  mit  Banner  for  mig." 

16.  „Skal  jeg  fare  af  Lande  i  Aar 
og  vove  mit  unge  Liv, 

da  vogter  I  mig  min  Hustru, 
hun  er  saa  væn  en  Viv." 

17.  Det  svared  unge  Kong  Erik, 
han  smiler  under  Skind: 

, Hende  skal  ikke  mere  ad  Skade  blive, 
end  hun  var  Søster  min. 

18.  Saa  vel  skal  jeg  hende  vogte, 
saa  vel  skal  jeg  hende  gemme; 
hende  skal  ikke  mere  ad  Skade  blive, 
end  1  vare  selv  hjemme." 

19.  Det  var  unge  Hr.  Marstig, 
han  skulde  af  Landet  ride; 
igen  sad  skønne  Fru  Ingeborg, 
hun  monde  baade  sørge  og  kvide. 

20.  Det  var  unge  Kong  Erik, 

han  beder  lægge  Sadel  paa  Heste: 
,Vi  vil  ride  os  op  ad  Land, 
saa  høvisk  en  Frue  at  gæste.* 

2L    Det  var  unge  Kong  Erik, 

han  svøber  sig  Hoved  i  Skind; 

saa  gaar  han  i  Højeloft 

for  skønne  Fru  Ingeborg  ind. 

22.  „Her  sidder  I,  skønne  Fru  Ingeborg: 
og  vil  I  være  mig  huld, 

da  syr  I  mig  en  Skjorte, 
singler  den  med  røden  Guld." 

23.  , Skulde  jeg  sy  eder  en  Skjorte 
og  single  med  røden  Guld, 
saa  Mænd  ved,  Dannerkonning, 
da  var  jeg  Hr.  Marstig  uhuld !" 

24.  „Hør  I,  skønne  Fru  Ingeborg, 
og  vil  I  have  mig  kær, 

alle  de  Dage,  jeg  leve  maa, 
jeg  vil  eder  elske  og  ære." 

25.  „Hr.  Marstig  han  gav  mig  Guldringe 
og  Kæden  om  min  Hals, 

saa  Mænd  ved,  Dannerkonning, 
jeg  bliver  ham  aldrig  falsk! 

26.  Det  loved  I  Hr.  Marstig, 
der  han  af  Lande  for: 

I  skulde  mig  vogte  og  gemme, 
som  jeg  eders  Søster  vaar." 

27.  De  tændte  op  de  Vokselys, 

de  stede  paa  Bord  og  brændte; 

saa  saare  græd  skønne  Fru  Ingeborg, 

de  fulgte  hende  med  Kongen  til  Senge. 

28.  Det  var  skønne  Fru  Ingeborg 
hendes  allerstørste  Kvide: 

han  red  til  hende  baade  aarle  og  silde, 
han  lagde  hende  hos  sin  Side.  — 

29.  Det  var  unge  Hr.  Marstig, 
han  kom  fra  Leding  hjem ; 
saa  stærke  var  de  Tidend', 
der  ham  ginge  igen. 

30.  Hjem  kom  unge  Hr.  Marstig, 
red  i  sin  egen  Gaard; 

ikke  vilde  skønne  Fru  Ingeborg 
gaa  ham  ud  imod. 

31.  Det  var  unge  Hr.  Marstig, 
han  ind  ad  Døren  tren; 

ikke  vilde  skønne  Fru  Ingeborg 
staa  ham  op  igen. 

32.  Længe  stod  Herre  Marstig, 
og  tænkte  han  ved  sig: 

,Hvi  monne  skønne  Fru  Ingeborg 
ikke  ville  staa  op  mod  mig?" 

33.  ,Den  Tid  I  ud  af  Lande  for, 
da  var  jeg  en  Ridders  Frue; 
nu  er  jeg  Dronning  i  Danmark, 
det  monne  saa  lidet  due. 

34.  Den  Tid  I  ud  af  Landet  for, 
da  var  jeg  en  Ridders  Viv; 

nu  er  jeg  Dronning  i  Danmark, 
det  angrer  mig  al  min  Tid, 

35.  Nu  skal  jeg  aldrig  Søvnen  sove 
hos  eders  hvide  Side, 

førend  I  faar  vejet  Kong  Erik, 
som  mig  har  gjort  den  Kvide. 

36.  Nu  vil  jeg  aldrig  Søvnen  sove 
udi  eders  hvide  Arm, 
førend  I  faar  vejet  Kong  Erik, 
som  mig  har  gjort  den  Harm." 

37.  Hr.  Marstig  klæder  sig  og  sine  Mænd 
baade  i  Brynje  og  Jern; 

saa  rider  han  til  Landsting 
og  undsiger  Kongen  der. 

38.  Det  var  unge  Hr.  Marstig, 
han  gaar  for  Kongen  fram; 

der  hilser  ham  alt  Rigens  Raad, 
saa  mangen  ærlig  Mand. 

39.  Hr.  Marstig  staar  paa  breden  Ting 
og  han  begyndte  at  kære: 

,Min  Hustru  er  med  Volde  tagen, 
derfor  er  jeg  kommen  here. 

40.  Jeg  var  mig  af  Landet  ud 
og  voved  for  Riget  mit  Liv; 
hjemme  sad  I,  Kong  Erik, 
voldtog  min  væne  Viv." 

4L    Det  svared  unge  Kong  Erik. 
han  smiler  under  Skind: 
„Hendes  Ja  og  hendes  Vilje 
den  var  saa  god  som  min." 

42.    Det  svared  Hr.  Marstig, 
han  var  ikke  meget  glad : 
,Det  er  nu  et  gammelt  Ord: 
^^^  ^.^  Spotlen  og  Skaden  vil  følges  ad. 

48.    I  har  voldtaget  min  væne  Hustru 
og  gjort  mig  det  til  Møde; 
I  skal  det  vide,  Kong  Erik: 
I  skal  for  hende  dø!" 

44.  Hr.  Marstig  gik  af  Tinge, 
og  han  tog  til  sin  Hat: 

„I  lader  eder  mindes,  alt  Rigens  Raad, 
det  har  jeg  Kongen  undsagt." 

45.  „Hør  du,  unge  Hr.  Marstig: 
du  lader  bortfare  slig  Ord; 
jeg  giver  dig  Borg  og  Fæste 
og  dertil  grønnen  Jord." 

46.  ,Jeg  skotter  ikke  om  eders  Borge, 
de  kommer  ikke  i  min  Hu: 

jeg  vilde,  den  Gerning  var  aldrig  gjort 
alt  mod  min  skønne  Fru'." 

47.  „Marstig  du  rider  ikke  saa  stærkt, 
jeg  kan  mig  jo  for  dig  vare ; 

vil  du  ikke  være  min  Ven, 
da  maa  du  vel  lade  det  fare." 

48.  ,Ikke  rider  jeg  saa  stærkt, 
ikke  heller  er  jeg  saa  streng; 

man  finder  dog  tit  en  Mynde,  *     ^f^^o^^'kc^ 

der  løber  ind  Hjort  og  Hind.  .X^U 

49.  Drages  det  vel  til  Minde, 
at  jeg  har  eder  undsagt; 

det.  kommer  saa  tit,  at  liden  Tue  '  '  -   '"^^" 

hun  vælter  fuldstort  et  Las."   —  •  '    -r--'. -. 

50.  Fru  Ingeborg  har  en  Søstersøn, 
Rane  er  hans  Navn ; 

han  tjente  unge  Kong  Erik, 
det  var  ikke  for  hans  Gavn. 

51.  Fru  Ingeborg  og  unge  Rane 
de  gaar  dem  i  Raad, 

alt  hvor  de  skulde  Kong  Erik 
hans  unge  Liv  forraade. 

52.  Det  var  liden  Rane, 

han  staar  for  Kongens  Bord ; 

han  sagde  Kongen  af  Hjorte  og  Hinde, 

som  spilled  udi  den  Skov. 

53.  „Jeg  ved  mig  baade  Hjorte  og  Hinde, 
de  spiller  udi  den  Lund; 

tykkes  eder  saa,  min  ædelig  Herre, 
did  vil  vi  ride  en  Stund." 

54.  Det  var  unge  Kong  Erik, 
beder  sadle  Ganger  graa: 
,Vi  vil  ride  til  Landsting 

og  se,  hvor  Landet  mon  staa. 

55.  I  rider  nu  frem,  mine  gode  Mænd, 
I  reder  mig  Herberg  der : 

jeg  vil  ride  med  Rane, 

om  hans  Ord  de  Sanding  er." 

56.  Han  bad  alle  sine  gode  Mænd 
til  Viborg  om  Herberg  ride; 
det  kom  saa  lidet  udi  hans  Hu, 
at  Rane  vilde  ham  svige. 

.  57.    De  hidsed  efter  Hjort  og  Hind 

.,^fji4.  o^  ^g  ligesaa  efter  Raa; 

de  holdt  det  saa  længe, 

at  Dagen  den  monde  forgaa. 

58.    Det  mælte  unge  Kong  Erik, 
han  var  i  Huen  saa  ve: 
„Hjælp  nu,  Gud-Fader  i  Himmerig! 
jeg  er  udaf  min  Led.'' 

59.  Saa  saa  lian  sig  saa  lidet  omkring 
udi  de  tykke  Ris; 

der  blev  han  var  et  lidet  Hus, 
der  brændte  baade  Ild  og  Lys. 

60.  Han  gik  sig  i  Huset  ind. 
han  var  i  Huen  saa  ve; 

der  stod  inde  saa  skon  en  Jomfru, 
som  nogen  Mand  vilde  se. 

61.  Han  tog  hende  listelig  i  sin  Arm, 
han  talte  til  hende  saa  brat : 
„Hør  I  det,  min  skønne  Jomfru, 

I  sover  hos  mig  i  Nat." 

62.  Det  da  svared  den  skønne  Jomfru, 
saa  hjertelig  hun  lo: 

,Svar  du  først,  Kong  Erik, 

den  Gerning,  du  har  sidst  gjort!" 

63.  ,Min  skønne  Jomfru,  ved  I  det  saa, 
da  ved  I  ogsaa  mere : 

I  siger  mig  det,  min  skønne  Jomfru, 
hvor  længe  mit  Liv  skal  vare." 

64.  Det  da  svared  den  skønne  Jomfru, 
saa  hjertelig  der  hun  lo : 

,  Spørg  du  ad  den  liden  Krog, 
der  dit  Sværd  hænger  paa." 

65.  Det  var  unge  Kong  Erik, 
han  efter  den  Jomfru  tog; 

hun  blev  borte  imellem  hans  Hænder, 
han  hende  aldrig  mere  saa. 

66.  Den  Stund  den  Jomfru  hos  ham  var, 
da  havde  han  Ild  og  Lys; 

saa  snart  som  hun  var  kommen  ham  fraa, 
han  stod  i  tykken  Ris. 

67.  Det  var  unge  Rane, 
saa  tog  han  oppaa: 

„Herre,  vi  rider  af  denne  Skov, 
meden  Maanen  skinner  saa  klar! 

68.  Der  ligger  en  By  her  lidet  fraa 
for  uden  den  grønne  Lund; 
tykkes  eder  saa,  min  ædelig  Herre, 
did  vil  vi  ride  en  Stund. 

69.  Did  vil  vi  ride  saa  længe, 
at  Maanen  han  skin; 

saa  Mænd  ved,  unge  Kong  Erik, 
os  sker  der  ingen  Men!" 

70.  Saa  red  de  til  Finderup, 
der  bad  de  om  Hus; 
det  var  i-saa  sildig, 

slukt  var  baade  Ild  og  Ljus. 

71.  Saa  stalded  de  ind  i  Finderup  Lade, 
og  ingen  Mand  dem  kendte; 

det  var  end  aldrig  i  hans  Agt, 
ham  skulde  saa  gaa  i  Hænde. 

72.  Det  mælte  unge  Kong  Erik, 
og  saa  tog  Ijan  oppaa: 
„Rane,  du  lukker  den  Ladedør, 
som  jeg  monne  dig  tiltro! 

73.  Luk  du  vel  den  Ladedør, 
som  jeg  monne  dig  tiltro : 

du  tænke  paa  unge  Hr'.  Marstig 
Og  mindes  paa  hans  Ord!" 

74.  ,  Marstig,  min  Frænde,  er  snar  i  Sind 
og  underlig  i  sine  Ord; 

saa  Mænd,  min  ædelig  Herre, 
I  tør  det  ikke  tro! 

75.  Viben  vil  værge  om  hvert  el  Sled, 
som  udi  Marken  mon  staa; 

kunde  hun  end  værge  det  mindste  Sted, 
som  hun  skal  bygge  paa!" 

76.  Det  var  ikke  andre  Sværd  eller  Spyd, 
som  monde  for  Døren  staa: 

det  vil  jeg  for  Sandingen  sige, 
ban  satte  derfor  to  Straa. 

77.  De  var  ikke  brader' 

og  brader'  i  Laden  lagt, 

saa  kom  skønne  Fru  Ingeborgs  Bud 

udi  den  Bondegaard. 

78.  Saa  stødte  de  paa  Døren 
med  Glavind  og  med  Spjud: 
„Du  stat  op,  unge  Kong  Erik, 
du  gak  hid  til  os  ud!" 

79.  Det  svared  unge  Rane, 
saa  tog  han  oppaa: 

,Ikke  er  unge  Kong  Erik  herinde, 
I  tør  det  ikke  tro!" 

80.  Han  kaste  over  hannem  Hø, 
han  kaste  over  ham  Straa; 
det  vil  jeg  for  Sandingen  sige, 
han  viste  dem,   hvor  han  laa. 

81.  Han  hug  over  Bjælke, 
og  han  hug  over  Balk; 

saa  fast  hug  han  for  Kong  Erik: 
han  værged  ham  som  en  Skalk.   — 

82.  „Hvem  vil  ride  til  Viborg 
og  følge  Kongens  Lig? 
hvem  vil  ride  til  Skanderborg, 
sige  Dronningen  Tidende  slig?" 

83.  Ingen  vil  ride  til  Viborg 
og  følge  Kongens  Lig; 

en  Dreng  sendte  de  til  Skanderborg, 
sige  Dronning  Tidende  slig. 

84.  Ind  saa  kom  den  liden  Smaadreng, 
og  stedtes  han  for  Bord; 

han  var  snild  i  Tale  sin, 
han  kunde  vel  føje  sine  Ord. 

85.  „Hil  sidder  I,  Dannerdronning, 
er  klæd  i  Skarlagen  rød! 
vejen  er  unge  Kong  Erik, 

i  Finderup  ligger  han  død." 

86.  „Det  skal  du  have  for  Tidende, 
enddog  de  er  ikke  gode : 

01  og  Mad  udi  min  Gaard, 
den  Stund  vi  lever  baade." 

87.  „De  stak  ham  ind  ved  højre  Arm 
og  ud  ved  venstre  Side; 

—  I  vogter  saa  vel  det  lidet  Barn, 
al  Danmark  bær  for  Kvide! 

88.  De  stak  ham  ind  ved  venstre  Aksel 
og  ud  ad  højre  Arm  ; 

—  I  vogter  vel  det  lidet  Barn, 
al  Danmark  bær  for  Harm!" 

89.  Marstig  vog  Kongen  i  Finderup, 
han  agter  det  i-saa  ringe; 

Saa  red  han  til  Skanderborg, 
han  lader  sin  Ganger  springe. 

90.  Det  var  danske  Dronning, 
hun  ud  ad  Vinduet  saa: 

„Hisset  ser  jeg  den  selvgjorte  Konge 
ridendes  i  vor  Gaard." 

91.  ,Jeg  er  ikke  selvgjort  Konge, 
fordi  du  siger  saa; 

men  det  var  Drosl  Hr.  Lovmand, 
sidst  i  dine  Arme  laa. 

92.  Saa  lidt  agter  du  Kong  Eriks  Død, 
saa  lidt  agter  du  den  Kvide: 
meden  du  har  Drost  Lovmand, 

og  du  ser  ham  i  Live." 

93.  Det  mælte  Hertug  Kristoffer, 
han  stod  i  Skarlagen  rod : 
„Alt  er  det  fuld  ond  en  Bod 
for  min  kære  Faders  Død!" 

94.  Det  mælte  Hertug  Kristoffer, 
han  talte  et  Ord  med  Ære: 

„Alt  skal  du  ud  af  Landet  rømme, 
om  jeg  skal  Kronen  bære!" 

95.  „Skal  jeg  ud  af  Landet  rømme 
og  ligge  paa  Vandet  hint  kolde, 
saa  mangen  Enke  da  skal  jeg  gøre 
og  mest  af  Fruer  hin'  bolde. 

96.  Skal  jeg  ud  af  Danmark  rømme 
fra  Hustru  og  Børn  saa  smaa, 

alt  skal  jeg  min  Føde  i  Danmark  hente 
baade  Vinter  og  Sommer  og  Vaar." 

97.  Saa  red  han  fra  Skanderborg, 
han  lod  sin  Ganger  springe ; 
han  red  sig  til  Møllerup, 

hin  skønne  Fru  Ingeborg  at  finde. 

98.  Det  var  unge  Hr.  Marstig, 
red  i  sin  egen  Gaard; 

op  stod  skønne  Fru  Ingeborg, 
hun  gik  hannem  imod. 

99.    Det  mælte  unge  Hr.  Marstig, 
han  tog  hende  i  sin  Arm: 
„Nu  har  jeg  vejet  Kong  Erik, 
som  dig  har  gjort  den  Harm. 

100.  Hvad  heller  vil  du  være  en  fattig  Kvinde 
og  følge  en  fredløs  Mand, 

heller  du  vil  være  en  Slegfred 
og  bære  det  Hadings-Navn?" 

101.  „Langt  heller  vil  jeg  være  en  Dannekvinde 
og  følge  en  fredløs  Mand, 

end  jeg  vil  være  en  Slegfred 
og  bære  det  Hadings-Navn." 

102.  Marstig  han  drog  sig  til  Hjælm 
og  saa  tog  han  det  ind; 

det  vil  jeg  for  Sandingen  sige: 
derfor  blegned  mangen  Kind. 

103.  Saa  lod  de  gøre  det  Hus  paa  Hjælm, 
saa  lod  de  det  gøre  saa  fast; 

de  skøtte  hverken  om  Bosse  eller  Pil 
ikke  heller  om  Blidekast. 

104.  Bonden  gaar  ad  Marken, 
og  der  saar  han  sit  Korn: 
„Hjælp  os,  Gud  Fader  i  Himmerig, 
har  Hjælm  nu  faaet  Horn!" 

105.  Marstig  han  lader  opbygge  Hjælm, 
han  sætter  der  Mur  og  Tinde; 
Kongen  drog  derfor  med  al  sin  Magt, 
kunde  ham  det  ikke  afvinde. 

Min  ædelig  Herre,  hin  unge  Hr.  Marstig. 

Indl.  S.  54—56 ;  DgF.  Nr.  145  A-  De  fleste  Oplysninger 
om  Udtryk  i  denne  Vise  maa  søges  under  de  kortere  Viser 
(Nr.    25— ;:i7),    som   Digteren   i   høj   Grad    har    benyttet   ved 

dens  Affattelse.  —  V.  11  gaa  fram,  gaa  i  Opfyldelse.  — 
r.  17  ad  Skade,  til  Skade.  —  V.  19  han  skulde  af 
Landet  ride,  han  maatte  ride  af  Landet  (jfr.  V.  1  i  for- 
rige Vise).  —  V.  22  En  udsyet  Skjorte  var  Fæstemøens  Gave 
til  Præstemanden  (jfr.  Nr.  20  E^bern  Snare) ;  Kongens  Bøn 
til  Fru  Ingeborg  er  altsaa  el  Sporgsmaal,  om  hun  vil  være 
hans  Kæreste.  —  single,  bræmme,  l>aldyre. —  \^  25  u huld, 
uden  Hengivenhed,  troløs. —  F.  25  Fru  Ingeborg  hendes, 
Fru  Ingeborgs.  —  V.  29  ginge  igen,  mødte  ham,  (igen, 
imodl.  —  V.  31  slaa  ham  op  igen,  staa  op  imod  ham 
(ham  er  Hensynsbetegnelse).  —  Y.  34  det  angrer  mig, 
det  nager  og  harmer  n.ig.  —  T.  62  svar  du  først  den 
Gerning,  gør  forst  Hede  for  den  Gerning.  —  V.  64  Muligvis 
er  Meningen:  dit  Liv  vil  ikke  vare  længere,  end  Sværdkrogen 
i  dit  Bælte  holder.  —  V.  71  ham  skulde  saa  gaa  i 
Hænde,  at  saadan  en  Skæbne  skulde  komme  til  ham.  — 
F.  74  I  tør  det  ikke  tro,  I  behøver  ikke  at  bryde  eder 
derom.  —  T.  77  bradere,  hurtigere  (jfr.  brat,  hurtig). — 
de  var  lagt,  de  havde  lagt  dem.  —  V.  97  Herregaarden 
Møllerup  i  Feldballe  Sogn  ved  Æbeltoft  var  —  ifølge 
Overleveringen  —  Marsk  Stigs  Bopæl.  —  V.  103  Bøsser 
(o:  Kanoner)  nævnes  tidligst  under  Valdemar  Atterdag,  og 
kunde  nok  være  kendte  paa  den  Tid,  da  Visen  digtedes 
(derimod  sikkert  ikke,  dengang  Hjælm  blev  belejret  af  Erik 
Menved);  de  ældre  Kastemaskiner  (Blider)  var  dog  stadig 
de  almindeligste  Belejringsredskaber.  —  de  skøtter  ikke 
om,  de  regner  ikke  for  noget. 


W.     Mels  Ebbesøn.    fl3W). 

1.  Greven  drog  i  Danmark  ind, 
og  did  lod  han  sig  raade ; 

det  var  ham  for  langen  spaaet, 
han  skulde  sit  Liv  der  lade. 

2.  Ikke  vil  han  det  lade  fordi, 
end  vil  han  det  friste; 

Riddere  og  Svende,  Bønder  og  Bomænd, 
dem  havde  han  agtet  at  gæste. 

3.  Greven  sendte  Niels  Ebbesøn  Bud, 
han  bad  ham  til  sig  komme: 

han  sagde  ham  Fred  og  Felighed  til 
nu  ad  den  samme  Stunde. 

4.  Greven  mødte  Niels  Ebbesøn 
norden  ved  den  Strand : 

,Vær  velkommen,  Niels  Ebbesøn, 
hvor  gaar  dig  til  Haand? 

5.  Vel  maa  du,  Niels  Ebbesøn, 
kære  Sinde  min ! 

hvor  staar  Huen  i  Nørrejylland, 
og  hvor  lider  Frænderne  din?" 

6.  „Nok  har  jeg  i  Nørrejylland 
baade  Frænder  og  Maage; 
de  skal  eder  til  Vilje  være, 
ihvort  I  dem  vil  have." 

7.  , Niels  Ebbesøn.  du  est  en  kunstig  Mand, 
og  dertil  est  du  from; 

hvor  du  ikke  kan  over  komme, 
der  rider  du  lang  Vej  om. 

8.  Hør  du  det,  Niels  Ebbesøn, 
vil  du  mit  Ærind  bortride? 

hvor  mange  Svende  har  du  med  dig, 
der  du  maa  vel  paa  Ude?" 

9.  »End  har  jeg  fyrretyve  Karle, 
saadanne  som  de  nu  ere; 
enten  de  ere  Iler  eller  færre, 
jeg  har  dem  alle  fuld  kære." 

10.    „Har  du  fyrretyve  Karle,  dig  tjen", 
det  er  dig  vel  til  Maade; 
igaar  holdt  du  i  Hr.  Bugges  Gaard 
med  hundrede  Mænd  i  Plade." 

11.  Niels  Ebbesøn  tien  en  Fod  fra  ham, 
han  svaied  og  ej  længer  tav: 

,Er  her  nogen,  Ridder  eller  Svende, 
mig  haver  den  Løgn  paa  sagt? 

12.  Er  her  nogen,  enten  Ridder  eller  Svende, 
som  mig  det  tilsige  vil, 

jeg  skal  aldrig  gaa  Fod  fra  ham, 
før  jeg  har  svaret  dertil." 

13.  „Hør  du  det,  Niels  Ebbesøn, 
vi  vil  der  ikke  om  tale; 

du  rid  til  Hr.  Bugge 

om  han  vil  mit  Venskab  have. 

14.  Hr.  Bugge  han  har  mig  undsagt 
og  saa  hin  unge  Povl  Glob ; 

Hr.  Anders  Frost  er  og  en  af  dem, 
er  fremmest  i  det  Raad,. 

15.  End  flere  har  jeg  til  Vilje  været, 
de  ville  mig  nu  forsmaa; 

I  hde  fast  paa  Hr.  Bugges  Raad, 
I  ser,  hvor  det  vil  gaa!" 

16.  ,Hr.  Bugge  ved  jeg  intet  af, 
hvad  han  agter  at  gøre; 

Anders  Frost  har  været  eder  Tjener  saa  tro, 
aldrig  skal  I  andet  spøre. 

17.  Anders  Frost  har  været  eder  Tjener  tro, 
aldrig  skal  1  andet  spøre; 

vilde  han  Orlov  af  eder  tage, 
hvi  maatte  han  det  ikke  gøre? 

18.  Det  er  saa  Sæd  i  Dannemark, 
har  været  af  gamle  Dage: 
ihvilken  Svend  som  ikke  vil  tjene, 
han  maa  vel  Orlov  have." 

13* 

19.  Det  da  svared  ham  Grev  Hr.  Gert, 
hannem  lysted  det  ikke  at  høre: 
„Ingen  maa  fra  sin  Herre  fly, 
meden  han  lyster  hannem  at  føre." 

20.  „Der  er  ingen  tilsammen  viet 
uden  Munken  og  hans  Kappe; 
Hovmand  rider  og  Hovmand  kommer, 
ihvor  han  tjener  til  Takke." 

21.  „Niels  Ebbesøn,  du  taler  mig  fast  imod, 
du  snakker  altfor  længe ; 

du  skal  enten  Danmark  rømme, 
eller  jeg  skal  lade  dig  hænge!" 

22.  „Skal  jeg  ud  af  Danmark  rømme 
fra  Hustru  og  Børn  saa  smaa, 
usen  skal  I  sige  deraf, 

at  I  mig  nogen  Tid  saa." 

23.  „Rid  du  bort,  Niels  Ebbesøn, 
jeg  vil  dig  intet  høre! 

eller  jeg  bryder  mit  Lejde  over  dig, 
som  jeg  tør  fuldvel  gøre." 

24.  „Aldrig  ser  I  mig  saa  ræd, 
jeg  torde  jo  fuldtvel  skælve ; 
Grev  Gert,  I  ser  vel  dertil 

og  mandelig  vogter  eder  selve!" 

25.  „Niels  Ebbesøn,  du  taler  mig  haardt  imod. 
og  saa  liar  du  gjort  tiere: 

i  Dag  skal  du  for  mig  felig  være, 
til  Solen  ganger  til  Hvile." 

26.  Niels  Ebbesøn  slog  op  med  hviden  Haand, 
han  kasted  sin  Ganger  omkring: 
„Farvel,  Grev  Gert,  og  alle  dine  Mænd 

du  agte  mig  snart  igen!" 


4---- 

27.  Niels  Ebbeson  red  ad  Vejen  frem, 
han  hug  sin  Hest  med  Spore; 

efter  holdt  Greven  med  alle  sine  Mænd, 
ingen  efter  ham  lorde. 

28.  Det  var  Niels  Ebbesøn, 
kom  i  sin  egen  Gaard; 
del  var  hans  kære  Hustru, 
hun  ganger  hannem  imod. 

29.  „Hør  du  det,  kær  Hustru  min, 
hvad  Raad  kan  du  mig  kende? 

jeg  skal  nu  enten  af  Landet  rømme, 
eller  Greven  vil  lade  mig  hænge." 

30.  „Hvad  for  Kaad  skal  jeg  eder  kende? 
jeg  er  en  fattig  Kvinde; 

de  værste  Raad  de  ere  nu  bedst, 
om  vi  kan  dem  paa  linde. 

31.  De  værste  Raad  de  ere  nu  bedst, 
om  vi  kan  dem  paa  finde: 
enten  Greven  ihjel  at  slaa 

eller  at  brænde  ham  inde. 

32.  I  lader  eders  Heste  til  Smedje  gaa, 
og  lader  I  dem  beslaa: 

alle  Hagerne  vende  frem ; 
det  giver  jeg  eder  for  Raad. 

33.  Alle  Hagerne  vende  frem, 
paa  Sporet  de  jer  ikke  kende; 

1  lader  det  ingen  Mand  spørge, 
det  lærte  eder  en  Kvinde." 

34.  Det  var  Niels  Ebhesøn, 
han  taler  til  Svende  sin': 
„Hvilke  ville  nu  følge? 
og  hvilke  ville  nu  fly  ? 

35.  Hvilke  ville  mig  følge, 

de  række  mig  Haand  paa  ny; 
hvem  som  Orlov  have  vil, 
han  sige  mig  det  ret  nu!" 

36.  Op  da  stode  de  Dannesvende, 
de  svared  deres  Herre  saa  fri: 
„Vi  vil  nu  med  eder  ride 

og  vove  vort  unge  Liv!" 

37.  Saa  red  de  i  Fruerlund, 
der  bandt  de  deres  Heste; 
saa  gik  de  ad  Byen  ind. 
Grev  Gert  saa  ville  de  gæste. 

38.  Det  var  Niels  Ebbesøn, 
han  kom  til  Randers  Bro: 

, Hvilken  som  ikke  vil  være  mig  huld, 
han  tage  sig  Orlov  nu!" 

39.  Frem  da  gik  han  liden  Svend  Trøst, 
han  troede  ham  allerbedst : 
„Herre,  I  giver  mig  Orlov 

og  dertil  Sadel  og  Hesl!*^ 

40.  Saa  gav  han  ham  Orlov 
og  dertil  Sadel  og  Hest; 
den  samme  Dag  før  Aften 
han  tjente  sin  Herre  bedst. 

41.  Det  var  Niels  Ebbesøn, 

han  klapped  paa  Døren  med  Skind: 
„I  staar  op,  Hr.  Greve  Gert, 
og  lader  mig  nu  ind! 

42.  Staar  I  op,  Hr.  Greve  Gert, 
og  lader  mig  nu  ind! 

jeg  er  Hertug  Henriks  Sendebud, 
han  har  mig  til  eder  sendt ! 

l'i.    Hm-  I,  Herre  Greve  Gert. 
I  dvæler  ikke  la^nge; 
Kolding  er  besloldel 
og  Ribe  det  er  brændt." 

44.  .Er  det  Sanden,  du  siger  for  mig, 
da  er  det  Tidende  gode: 

Hest  og  Klæder  udi  min  Gaard, 
den  Stund  vi  leve  baade." 

45.  De  lukte  op  den  Greves  Dør, 
det  Bud  skulde  indgaa; 

da  var  det  Niels  Ebbesøn, 
han  skulde  til  Sengen  gaa. 

46.  ,Hør  Du,  Niels  Ebbesøn, 
vi  vil  os  bedre  forlige: 

vi  sender  Bud  efter  Hertug  Henrik 
og  Hr.  Klavs  Krummedige." 

47.  „Ikke  sagde  I  saa  igaar 
ude  ved  den  Strand; 

jeg  skulde  da  enten  hænge 
eller  rømme  af  Land." 

48.  Svared  det  den  sorte  Svend: 
,1  lader  ej  længer  lide! 
lægger  nu  neder  den  lange  Tale 
og  lader  Sværdene  bide!" 

49.  Saa  toge  de  Greve  Gert 
i  hans  gule  Lok; 

saa  hugge  de  ham  Hovedet  fra 
over  hans  Sengestok. 

50.  Den  Tid  Greven  han  var  død, 
da  sloge  de  paa  deres  Tromme; 
det  var  Niels  Ebbeson, 

han  monde  af  Byen  ^ange. 

51.  Det  var  Niels  Ebbesøn, 
han  vilde  af  Byen  fly; 

der  mødte  hannem  Hr.  Ove  Haas, 
han  vilde  ham  det  forbyde. 

52.  ,Hør  du  det,  Hr.  Ove  Haas, 
lad  mig  min  Vej  bortfare; 

du  vedst  fuldvel,  du  est  min  Maag, 
du  maa  mig  intet  skade." 

53.  „Alt  er  det  Sanden,  jeg  har  din  Frænke 
og  jeg  din  Maag  skal  være; 

du  har  nu  slaget  min  Herre  ihjel, 
jeg  maa  det  ikke  gøre." 

54.  Niels  Ebbesøn  brugte  sit  gode  Sværd, 
han  vilde  ham  ikke  vige; 

Hr.  Ove  Haas  med  tyske  fler 
de  maatte  der  lade  deres  Liv. 

55.  Det  var  Niels  Ebbesøn, 
han  kom  til  Randers  Bro; 
der  stod  liden  Smaadreng, 
der  førre  Orlov  tog, 

56.  Niels  Ebbesøn  over  Broen  løb, 
de  fulgte  ham  i-saa  fast; 

det  var  liden  Smaadreng, 
han  Broen  efter  ham  kaste. 

57.  Niels  Ebbesøn  han  tren  til  sin  Hest, 
til  Noringsris  monde  han  ride; 

det  vil  jeg  for  Sanden  sige : 

han  havde  baade  Angst  og   Kvide. 

58.  Saa  gæsted  han  en  Kærling, 
hun  havde  ikke  uden  to  Leve; 
den  ene  gav  hun  Niels  Ebbesøn, 
for  han  vog  den  kullede  Greve. 

V.  1  at  raade  sig  did,  at  begive  sig  did  (med  fuld 
Vilje  og  Forsæt).  —  for  langen,  for  længe  siden. 

V.  2  ikke  vil  han  det  opgive  „fordi"  (o:  af  den  Grund 
=:  paa  Grund  af  Spaadommen). 

V.  3  Felighed,  Lejde;  et  plattysk  Ord,  der  i  14de 
Aarh.  trænger  ind  i  Dansk.  —  ad  samme  Stunde,  i  (el. 
fra)  samme  Øjeblik. 

V.  4  norden  ved,  nordpaa  ved ;  ved  den  nordlige 
Strand.  —  hvor  gaar  dig  til  Ha  and,  hvad  hænder  dig, 
hvorledes  gaar  del  dig. 

V.  5  du  inaa  vel,  du  lever  vel.  —  Sinde,  Ledsager, 
Tjenestemand. 

V.  6  Maag,  besvogret.  —  ih  vort,  hvorhen  I  vil  have 
dem  til  at  drage. 

V.  7  Greven  siger  (lialvt  artig,  halvt  ærgerlig  over 
Nielses  høflige  Svar):  „Du  er  en  kunstig  (listig)  Mand, 
der  kan  gaa  uden  cm,  hvor  du  ikke  vil  sige  den  rene  Sand- 
hed; du  er  dog  ogsaa  from  (tapper)." 

V.  12  tilsige  mig  det,  sige  mig  det  paa. 

V.  13  der  ikke  om,  ikke  derom. 

V.  14  undsagt,  her  næppe  i  Betydningen  „lovet 
Døden",  men  blot  „sagt  sig  fri  for  Lensforholdet",  ti  dette 
omtales  i  de  næste  Vers. 

V.  16  Niels  Ebbesøn  erklærer  ikke  at  vide  noget  om 
Hr.  Bugges  Planer,  men  tager  Anders  Frost  bestemt  i  For- 
svar (denne  var  hans  Slægtning). 

V.  19  at  føre  ham,  have  ham  med  sig  som  Tjener. 

V.20  til  Takke,  til  (sin)  Tilfredshed. 

V.  22  u  s  e  n  ,  ulykkelig  (se  foran  S.  81). 

V.  24  saa  ræd  at  jeg  ikke  turde  skælve,  et 
skæmtende  Udtryk,  der  brugtes  som  Ordsprog. 

V.  25  felig,  sikret  ved  Lejde;  jfr.  Felighed  i  V.  3. 

V.  26  du  vente  mig  snart  igen. 

V.  33  at  en  Kvinde  lærte  eder  det. 

V.  43  bestolde,  storme,  belejre. 

V.  53  Ganske  vist  er  det  Sandhed,  at  jeg  har  din 
Frænke  (kvindelige  Slægtning)  til  Hustru,  og  at  jeg  som 
Følge  deraf  er  din  Maag  (din  Svoger,  din  besvogrede);  men 
da  du  har  dræbt  min  Herre,  kan  jeg  ikke  gøre  det  (nemlig 
at  lade  være  at  skade  dig). 

F.  55  Lev,  Brød. 

Den  omarbejdede  Slutning  paa  Niels  Ebbesøns 
Vise  ( Dag-Rednktionen) . 

34.  ^l  æder  og  drikker  mine  Dannesvende, 
I  gører  eder  fuld  glad: 

først  denne  Nat  forgangen  er, 
da  fanger  vi  Dagen  istad. 

35.  Dagen  kommer,  naar  Solen  skin, 
saa  faar  vi  Tidende  ny; 

saa  vil  jeg  paa  mine  Svende  se, 
hvilken  fra  sin  Herre  vil  fly." 

36.  Op  da  stod  de  Dannesvende, 
de  svared  deres  Herre  saa  fri : 
,Vi  vil  med  eder  ride 

og  vove  baade  Gods  og  Liv." 

37.  Saa  red  de  til  Fruerlund, 

og  der  bandt  de  deres  Heste, 
saa  gik  de  dem  i  Randers  ind. 
Grev  Gert  ham  vilde  de  gæste. 

38.  Det  var  Niels  Ebbesøn, 
han  kom  til  Randers  Bro: 
„Hvilken  mig  ikke  tjene  vil, 
han  tage  sig  Orlov  nu." 

39.  Op  da  stod  de  gode  Hovmænd, 
de  toge  da  Tjeneste  paa  ny, 
uden  Niels  Ebbesøns  Søstersøn,  < 
han  vilde  da  fra  ham  fly. 

40.  Det  var  Niels  Ebbesøn, 

han  klapper  paa  Døren  med  Skind: 
,1  staar  nu  op,  Greve  (lert, 
1  lader  mig  til  eder  ind! 

11.    I  slaar  nu  op.  (Iieve  (lert, 
I  lader  mig  til  eder  ind! 
jeg  er  Hertug  Henriks  Bud, 
lian  har  mig  til  eder  sendt." 

42.  ,Est  du  Hertug  Henriks  Bud, 
da  lad  dig  ikke  forlange: 

mød  mig  i  Morgen  i  Brødrekirko 
mellem  Messe  og  Ottesange." 

43.  ,Hør  I  det,  Greve  Gert: 
I  dvæler  ikke  for  længe! 
Kolding  det  er  bestoldet 
og  Ribe  del  er  brændt." 

44.  Greven  han  ud  af  Vinduet  saa, 
han  saa  de  blanke  Spjude: 
,Usen  jeg  ind  til  Danmark  kom, 
Niels  Ebbeson  holder  herude!" 

45.  De  stødte  paa  Døren  med  Glavind  og  Spjud, 
de  Nagler  ginge  alle  i  Stykker: 

„Est  du  herinde,  Grev  Gert, 
vi  vil  dig  en  Skaal  tildrikke !" 

46.  ,Sæt  dig  neder  paa  min  Seng, 
vi  vil  os  bedre  forlige, 

vi  sende  Bud  efter  Hertug  Henrik 
og  Hr.  Klavs  Krummedige!" 

47.  ,Ikke  har  jeg  Slot  eller  Fæste, 
at  gemme  saa  rig  en  Fange ; 

I  sparer  nu  ikke  de  skarpe  Sværd, 
I  lader  dem  have  deres  Gang!" 

48.  Gaasen  kæger  og  Faarel  bræger 
og  Hanen  galer  paa  Hjalde; 
Greven  blev  ved  Dagen  vejet, 
og  ikke  om  Natten  med  alle. 

49.    Gud  naade  din  Sjæl,  Niels  Ebbesøn, 
mens  du  i  Live  vaar! 
saa  mangen  Tysk  i  Dannemark 
den  samme  Vej  skal  gaa. 

V.  34  islad,  paa  Stedet,  straks.  —  V.  42  du  lad  dig 
ikke  forlange,  lad  dig  ikke  opholde.  —  Brødrekirke, 
Graabrødrenes  Klosterkirke  i  Randers.  —  V.  44  usen, 
i  en  ulykkelig  Stund.  —  V.  48  U  j  al  d,  Høstænge  over  Stalden. 


30.    Dansen  paa  Riberhiis. 

1.  Der  gaar  Dans  paa  Riber  Gade, 

—  Slottet  det  er  vundet  — 

der  danser  Riddere  baade  fro  og  glade. 

—  for  Erik  Kongen  hin  unge;  med  den  vare  de. 

2.  Der  gaar  Dans  paa  Riber  Bro, 

der  danser  Riddere  med  udskaarne  Sko. 

3.  Først  da  dansed  han  Riber-Ulv, 
han  var  Kongen  tro  og  huld. 

4.  Saa  da  dansed  han  Tage  Mus, 
og  Høvedsmand  paa  Riberhus. 

5.  Saa  dansed  Hr.  Saltensee, 
efter  hans  rige  Svogre  tre. 

6.  Saa  da  dansed  de  Limbæk, 

og  de  var  Kongen  altfor  stærk. 

7.  Og  saa  da  dansed  han  Børge  Grøn, 
og  efter  saa  mangen  Ridder  skøn. 

8.  Saa  dansed  han  Hennik  Kande, 

efter  hans  Frue,  hun  hedder  Fru  Anne. 

!».    Og  saa  dansed  han  Iver  Hank. 

eiter  hans  Fiue.  Fru  liengaid  Blank. 

10.  Saa  da  dansed  In'n  rige  Valravn 
med  hans  Frue,  haver  ingen  Navn. 

11.  Saa  da  dansed  lian  Iver  Helt, 
han  fulgte  Kongen  over  Belt. 

12.  Længe  stod  Rane  Lange, 

før  han  vilde  i  Dansen  gange. 

13.  „Var  det  ikke  for  mit  favre  Haar, 
da  skulde  jeg  i  Dansen  gaa." 

14.  Rane  han  i  Dansen  sprang, 
begyndte  Vise  og  for  dem  sang. 

15.  Han  bar  op  en  Vise  og  kvad, 
alle  de  Riddere  efter  ham  traad. 

l(j.    Op  stod  Jomfru  Spændelsko, 
hun  gav  Rane  Lange  sin  Tro. 

17.  Var  hendes  Haar  i  Silke  flæt' ; 

hun  traad  den  Dans  for  alle  saa  let. 

18.  De  dansed  dem  paa  Slottet  ind 

—  Slottet  det  er  vundet  — 

med  dragne  Sværd  under  Skarlagenskind. 

—  for  Erik  Kongen  hin  unge,  med  den  saa  var  de. 

19.  Aldrig  saa  jeg  en  Ridderdans 

—  Slottet  det  er  vundet  — 
vinde  saa  Slottet  med  Rosenkrans. 

—  for  Erik  K(»ngen  liin  unge;  med  den  saa  var  de. 

Indledt!.  S.  64;  DgF.  III  Bd.  Nr.  147.  —  Omkv.  med 
den  o:  med  ham  (Kong  Erik)  var  de.  —  V.  4  og  efter, 
og  næst  efter  ham  dansede  Høvedsmanden  paa  R.  —  V.  16 
bære  op,  begynde  —  V.  17  o:  hendes  Haar  var  flettet  i 
Silke.  Ordene  er  omstillede  for  at  Verset  kan  faa  en  kraftigere 
Begyndelse,  nu  da  hun  træder  ud  i  Dansen.  —  hun  dansed 
for  alle  o:  foran  alle,  hun  dansede  forrest  i  Rækken  (sam- 
men med  Rane,  der  var  Forsanger).  —  V.  19  man  holdt 
ofte  en  Krans  af  Roser  i  Haanden  under  Dansen. 


31.    Ørnevisen,    (i 523). 

1.  Alle  smaa  Fugle,  i  Skoven  er, 
de  giver  paa  Høgen  stor  Klage: 

han  river  af  dem  baade  Fjer  og  Dun, 
han  vil  dem  af  Skoven  jage. 
Men  Ørnen  han  bygger  i  Fjældet  ud. 

2.  Saa  fløj  de  sammen  i  Egetop, 
de  lagde  deres  Raad  paa  ny, 
hvorledes  de  kunde  en  Fuglekonning  faa, 
dem  kunde  fra  Høgen  fri. 

3.  Frem  da  traad  den  søllige  Krage, 
hun  var  saa  sorrigfuld: 

„Kejser  vi  os  den  gamle  Ørn! 
jeg  haaber,  han  vorder  os  huld." 

4.  Det  svarte  alle  de  andre  smaa  Fugle, 
de  svarte  ja  dertil: 

„Nu  er  Ørnen  Fuglekonning, 
saa  længe  som  Gud  han  vil." 

5.  Dertil  saa  svarte  den  stolte  Høg: 
,Vi  steder  del  ingenlunde; 

og  skal  den  Ørn  være  Fuglekonning, 
han  lægger  os  øde  i  Grunde." 

6.  All  da  spurgte  den  gamle  Hni. 
han  blev  saa  vred  udi  Hu; 
saa  slog  han  den  stolte  Høg 
alt  med  sin  skarpe  Klo. 

7.  Derved  da  glædtes  de  andre  smaa  Fugle 
og  synger  hver  med  sin  Stemme; 

i  Lunden  var  Fryd  og  Fuglesang, 
alt  der  som  Ørnen  var  hjemme. 

8.  Sammen  da  sanktes  den  Høgehær, 
de  skjuler  baade  Skov  og  Kær: 
„Vi  vil  os  til  Lunden 

og  gøre  den  Ørn  el  Blær." 

9.  Det  da  horte  den  simple  Due, 
den  floj  til  Ørnen  og  sade: 
„Nu  da  kommer  den  Høgehær, 
de  agter  at  gøre  dig  Skade." 

10.    Det  da  svarte  den  gamle  Ørn, 
og  baade  hans  Øjne  de  runde: 
„Saa  mange  Mus  de  bider  en  Kat, 
ti  maa  jeg  rømme  af  Lunde." 

H.    Bort  da  fløj  den  gamle  Ørn 
alt  med  sine  Unger  smaa ; 
de  andre  smaa  Fugle  de  bleve  da  vilde, 
de  vidste  dem  ingen  Raad. 

12.  Nu  sidder  Høgen  i  Egetop 
og  breder  ud  med  sin  Vinge; 

de  andre  smaa  Fugle,  i  Skoven  er, 
den  monne  saa  jammerlig  tvinge. 

13.  Nu  sidder  Kragen  paa  bare  Kvist, 
Og  svælter  hun  over  sin  Klo; 
Uglen  skjuler  sig  i  Elleris, 

jeg  venler,  hun  har  Uro. 

14.  Viben  hun  løber  i  Ageren 
alt  med  sin  høje  Top; 

Høgen  han  liommer  her  flyvende  frem, 
han  tager  og  æder  hende  op. 

15.  Nu  sidder  alle  de  andre  smaa  Fugle 
og  tier  saa  kvær  som  Sten : 

de  har  nu  mist  deres  dejlige  Sang; 
naar  Gud  vil,  saa  synger  de  den  igen. 

16.  Nu  er  der  Sorg  udi  Lunde, 
som  før  var  Fuglesang; 

de  fattig'  smaa  Fugle  dem  ynkes  mig, 
for  Tiden  gøres  dem  saa  lang. 

17.  Hunden  ligger  under  Bordet  og  sover, 
og  Ræven  i  Gaasesti; 

naar  Herre  Gud  vil,  da  vaagner  han  op, 
sine  fattige  Gæs  at  fri. 

18.  Katten  hun  ligger  i  Gaarden  syg. 
og  hver  Mand  vil  hende  hade: 

og  Musen  raader  selv  i  fattig  Kones  Pose, 
den  gør  hende  fuldstor  Skade. 

19.  Gud  han  da  hjælpe  den  fattige  Ørn, 
som  flyver  over  vilden  Hede ! 

han  ved  sig  hverken  Ly  eller  Læ, 
hvor  han  tør  bygge  sin  Rede. 
Men  Ørnen  han  bygger  i  Fjældet  ud. 

Indl.  S.  63;  DgF.  III  Bd.  Nr.  173.  —  V.  5  steder, 
tilsteder.  —  V.  7  der  som,  her  snarest  med  Tidsbetydning: 
imedens.  —  V.  S  Blær,  Ufred  (egl.  Storm).  —  V.  9  sade, 
sagde  (jfr.  daglig  Udtale  „sae"). 


Riddepvisep. 


5i>.    Niliis  og  HUlelille. 

1.    Det  var  bolde  Hr.  Nilus, 

han  red  sig  under  0; 

fæsted  han  stalten  Hillelil, 

hun  var  saa  væn  en  Mø. 
De  legle  en  Leg,  og  Legen  den  var  alt  udaf  Vrede. 


2.    Diukke  de  deres  Bryllup, 
vel  udi  Dage  fem; 
den  sjette  Dag  ad  Kvælde 
da  førte  han  Bruden  hjem. 


3.    De  lod  sadle  Heste 
og  rede  hendes  Karm; 
der  de  komme  paa  Heden, 
der  blæser  saa  stærk  en  Storm. 


„Det  blæser  og  det  regner, 
og  Vejret  det  gøres  kaldt; 
siger  mig,  stalte  Hillehl: 
hvor  skal  vi  slaa  vor  Tjald'::' 

14 

5.  Rider  vi  os  til  Hedingsholm, 
det  er  saa  langt  af  Led; 
rider  vi  os  til  Frederlund. 
eders  Morbroder  er  mig  vred." 

6.  „Rider  vi  os  til  Frederlund, 
og  ligger  vi  der  i  Nat  I 

er  min  Morbroder  hjemme, 
jeg  gør  eder  fuldgod  Sat." 

7.  Det  var  bolde  Hr.  Nilus, 

han  kom  der  ridende  i  Gaard; 
ude  staar  Herre  Peder, 
han  var  vel  svøbt  i  Maar. 

8.  flHe;r  staar  I,  Herre  Peder, 
og  kære  Morbroder  min: 

I  laaner  Hr.  Njlus-Hus  i  Nat 
med  alle  sine  Mænd." 

9.  „Gud  naade  dig,  stalten  Hillelil, 
■      sa^a  lidet  godt  du  kan! 

alt  havde  jeg  dig  agtet 
en  halve  rigere  Mand." 

10.  „Det  I  havde  mig  agtet 
en  halve  rigere  Mand, 
aldrig  giver  I  mig  den, 

jeg  under  saa  vel  som  ham." 

11.  „Jeg  vil  laane  ham  Hus  i  Nat, 
ham  og  alle  sin' ; 

saa  vel  veed  bolde  Hr.  Nilus, 
at  han  vog  Broder  min." 

12.  Saa  fulgte  de  stalten  Hillelil 
i  Højeloft  at  sove; 

saa  fulgte  de  bolde  Hr.  Nilus 
udi  den  Borgestove. 

13.  Skænkte  de  bolde  Hr.  Nilus 
baade  Mjod  og  klaren  Vin; 
ude  gik  Herre  Peder, 
væbiied  sig  og  alle  sin'. 

14.  Ind  kom  Herre  Peder, 

han  kaste  sit  Sværd  paa  Bord: 
,  Mindes  du  det,  Hr.  Nilus, 
at  du  vejed  min  Bro'r?" 

lo.    ,Det  veed  jeg  saa  gørlig, 
som  det  vaare  sket  igaar; 
jeg  vil  eder  for  Broder  staa 
de  Dage,  jeg  leve  maa." 

16.  „Du  skalt  dig  i  Freden  fare 
med  alle  dine  Mænd, 
foruden  dine  Søstersønner  to 
de  skal  her  blive  igen." 

17.  Op  da  stod  de  Heilede  to, 

de  gjorded  dem  med  deres  Sværd: 
„Min  Herre,  I  giver  os  Orlov, 
selv  vil  vi  raade  vor  Færd." 

18.  Alt  stod  Herre  Nilus 
og  saa  han  derpaa, 

til  hans  Søstersønner  to 
døde  paa  Jorden  laa. 

19.  „Det  loved  jeg  paa  den  hellige  Grav, 
som  Vorherre  taalte  Død: 

jeg  skulde  aldrig  mit  Sværd  om  Søndag  drage, 
uden  mig  trængte  stor  Nød." 

20.  Op  stod  Herre  Nilus, 

og  han  sit  Sværd  uddrog; 
det  vil  jeg  for  Sanden  sige, 
saa  mandelig  han  hug, 

14' 

21.  Det  var  Herre  Xilus, 

og  han  hug  alt  saa  fast, 

saa  længe  til  hans  gode  Sværd 

det  sønder  i  Hjaltet  brast. 

22.  Han  værged  sig  med  Hynder 
og  med  de  Bolstre  blaa; 
uden  for  den  Stuedør 

der  fik  han  sit  Banesaar. 

23.  Det  mælte  bolde  Hr.  Nilus 
baade  med  Sorg  og  Kvide: 

„I  kommer  nu,  stalten  Hillelil, 
det  er  nu  Tid  at  ride." 

24.  Det  var  Herre  Nilus, 
satte  sig  til  sin  Hest; 

saa  red  han  til  Hedingsholm, 
alt  som  han  kunde  bedst. 

25.  Det  var  bolde  Hr,  Nilus, 

han  kom  der  ridende  i  Gaard; 
ude  stod  hans  kære  Søster, 
hun  var  vel  svøbt  i  Maar. 

26.  , Velkommen,  min  kære  Broder, 
og  hvi  rider  du  saa  ene? 

hvor  er  mine  Sønner  to, 

som  dig  skulde  følge  og  tjene?" 

27.  „Jeg  red  mig  til  Frederlund 
alt  med  stalt  Hillelils  Raad; 
der  blev  dine  Sønner  to, 
selv  fik  jeg  Banesaar, 

28.  Og  hør  du,  min  kær  Søster, 
du  lad  nu  rede  mig  Seng; 

og  vær  stalten  Hillelil  i  Moders  Sted, 
hun  er  en  Frue  saa  væn." 

29.  ,Hvor  da  skulde  jeg  være 
stalt  Hillelille  god? 

for  hende  miste  jeg  mine  Sønner  to, 
og  min  Broder  i  sit  eget  Blod." 

30.  Det  var  stor  Ynk  i  Ilojeloft 
og  halve  mere  Harm: 

det  var  bolde  Hr.  Nilus, 
han  dode  i  sin  Søsters  Arm. 

31.  Død  blev  Herre  Nilus, 

det  var  saa  stor  en  Kvide; 
stalt  Hillelil  lagde  sig  i  hans  Arm, 
hun  svalt  alt  hos  hans  Side. 
De  legte  en  Leg,  og  Legen  var  alt  udaf  Vrede. 

Indl.  S.  29— .30.  —  V.  3  rede  hendes  Karm,  gøre 
hendes  Vogn  rede.  —  F.  4  kaldt,  koldt.  —  F.  6"  jeg  gør 
eder  fuldgod  Sat,  jeg  .stifter  en  fuldstændig  Fred  imel- 
lem eder:  (oldn.  salt,  Fred).  —  V.  12  Borgesto ve.  Borge- 
stue. —  y.  X5  gørlig,  nøje,  klart  —  vaare  =^  var  (be- 
tinget Fortidsform).  —  V.  .3Jf  svælte  (Fortid  svalt),  dø  af 
Sult  eller  Sorg. 


33.    Liden  Engel. 

1.  Det  var  liden  Engel, 

han  var  baade  favr  og  bold ; 
han  for  sig  vel  op  ad  Land, 
han  tog  en  Frue  med  Vold. 
Mon  ingen  Dag  vil  oplyse? 

2.  Hun  hed  liden  Malfred, 

det  Navn  bar  hun  med  Pris; 
den  første  Nat,  de  sammen  sov, 
det  var  i  tykken  Ris.  — 

3.  Det  var  liden  Engel, 

han  vaagner  om  Midjenat; 
udaf  sine  stærke  Drømme 
siger  han  saa  overbrat. 

4.  „Mig  drømte  om  de  Ulve 
og  om  de  Ulve  graa, 

de  havde  mit  Hjerte  i  sin  Mund, 
saa  vaagen  som  jeg  laa." 

5.  ,Det  er  intet  Under, 
at  eder  drømmer  saa: 

I  har  taget  mig  bort  med  Vold, 
spurgte  ikke  mine  Frænder  til  Raad. 

6.  Ind  kom  liden  Smaadreng, 
og  stedtes  han  for  Bord; 
han  var  snild  i  Tunge, 

han  kunde  vel  føje  sine  Ord. 

7.  ,Hør  I.  liden  Engel, 
og  vil  I  ikke  fly? 

her  kommer  Gøde  Lovmand 
fire  Veje  til  By." 

8.  „Jeg  ræddes  ikke  for  fire, 
jeg  ræddes  ikke  for  fem : 
ikke  for  Gøde  Lovmand 

og  ikke  for  tredive  Mænd." 

9.  „De  er  flere  end  fire, 
og  de  er  flere  end  fem; 
det  er  Gøde  Lovmand 

med  hundred  væbnede  Mænd." 

10.    Det  var  liden  Engel, 
tog  Malfred  i  sin  Arm : 
„Du  kende  mig  nogen  gode  Raad 
udi  Vorherres  Navn!" 

11.    , Tager  1  eders  Svende, 
som  I  har  givet  Brød : 
saa  søger  vi  Mari-Kirke, 
meden  os  trænger  Nød! 

Ii2.    Tager  I  nu  eders  Svende, 
som  redet  har  eders  Heste: 
saa  søger  I  Mari-Kirke, 
som  I  kan  allerbedst!" 

13.  De  laa  derfor  i  Dage 
og  vel  i  Dage  fem; 
alt  var  Gøde  Lovmand 
fremmest  for  alle  dem. 

14.  Mælte  det  Malfreds  Moder, 
hun  var  hende  ikke  liuld: 
„I  brænder  af  Mari-Kirke 

og  bygger  hende  op  for  Guld. 

15.  Tager  vi  baade  Guld  og  Sølv: 
og  lader  i  Skaalen  løbe: 

er  nu  Mari-Kirke  fal, 

i  Dag  vil  vi  hende  købe." 

16.  Saa  skøde  de  Ild  paa  Mari-Kirke, 
og  Luen  legte  fast  ind; 

det  var  liden  Malfred, 
hun  blegner  under  Skind. 

17.  Der  var  saa  hedt  paa  Kirkegaard, 
alt  som  den  Ild  mon  brænde; 

der  var  langt  hedere  i  Kirken  inde, 
der  Blyet  tog  til  at  rinde. 

18.  Mælte  det  liden  Engel, 
han  var  i  Hjerte  saa  mod: 
„Stinge  vi  vores  Heste  ihjel, 
vi  svaler  os  i  deres  Blod." 

19.  Mælte  det  liden  Smaadreng. 
han  havde  de  Heste  kær: 
^Stinge  vi  liden  Malfred  ilijel, 
den  Død  er  hun  vel  værd." 

20.  Det  var  liden  Engel, 

tog  Malfred  i  Armen  sin: 
,Den  Død  est  du  ikke  værd, 
Allerkæreste  min!" 

21.  Saa  satte  de  hende  paa  Skjolde, 
de  løfted  under  hende  med  Spjud; 
saa  løfted  de  hende  saa  sørgende 
ad  Kirkevinduet  ud. 

22.  Det  var  liden  Malfred, 

hun  ganger  om  Kirkegaard; 
svedne  saa  var  hendes  Klæder, 
brændt  saa  var  hendes  Haar. 

23.  Mælte  det  liden  Malfred, 
hun  kom  i  grønnen  Eng: 
,1  Dag  brænder  Mari-Kirke 
og  en  saa  rask  en  Svend." 

24.  Det  var  ikke  længer  derefter 
end  i  den  samme  Høst: 
gaar  hun  sig  i  Bure, 

hun  fødte  en  Søn  saa  trøst. 

25.  Han  var  født  om  Aften, 

de  kristned  hannem  om  Nat; 

de  kaldte  ham  liden  Engel, 

de  dulgte  ham,  meden  de  maatl". 

26.  Fostred  hun  ham  i  Vintre, 
og  fostred  hun  ham  i  syv: 

„Din  Morbroder  slog  din  Fader  ihjel 
det  siger  jeg  dig  nu!" 

27.  Fostred  hun  ham  i  Vintre, 
og  fostred  liun  liani  i  ni: 

,Din  Morhroder  .slog  din  Fader  ihjel, 
det  mindes  jeg  aUcn  Tid." 

28.  Det  var  liden  Engel, 

lian  kaldte  sine  Frænder  i  Raad: 
,Jeg  vil  ride  mig  op  ad  Land 
ug  hævne  min  Faders  Død." 

29.  Det  var  Gøde  Lovmand, 

han  sidder  over  breden  Bord; 
ind  kom  liden  Smaadreng, 
han  kunde  vel  føje  sine  Ord. 

30.  ,Hor  I,  Gode  Lovmand, 
og  vil  I  ikke  fly? 

her  kommer  liden  Engel 
fire  Veje  til  By. 

31.  Her  kommer  liden  Engel 
ad  fire  Veje  til  By; 

han  er  sig  i  Hu  saa  vred, 
han  fører  sine  Glavend  i  Sky." 

32.  „Jeg  har  været  saa  vide 
baade  til  Ting  og  Stævne : 
aldrig  kom  jeg  paa  det  Sted, 
jeg  hørte  liden  Engel  nævne." 

33.  Del  var  Gøde  Lovmand, 
klapped  ham  ved  hviden  Kind: 
,Vedst  du  nogen  gode  Raad, 
kære  Smaadreng  min?" 

34.  „Vidste  jeg  nogen  gode  Raad, 
jeg  sagde  eder  dem  helst: 
søger  vi  vor  Stenstue, 
imeden  vi  trænger  mest. 

35.  De  Vægge  de  er  af  Marmelsten, 
de  Døre  de  er  af  Bly; 

det  skal  gaa  fuld  underlig  til, 
om  de  tager  os  deri." 

36.  Sætte  de  den  Stenstue 
vel  fire  Veje  omkring; 
selv  var  liden  Engel 
forrest  i  den  Ring. 

37.  Det  var  Gøde  Lovmand, 
han  ud  ad  Vinduet  saa: 
,Hvem  er  her  for  uden, 
meden  I  brasker  saa?" 

38.  Svared  det  liden  Engel 
under  sit  Skarlagenskind : 
,Det  er  jeg,  liden  Engel, 
kære  Søstersøn  din." 

39.  Svared  det  Gøde  Lovmand 
udaf  saa  megen  Harm  : 
,Det  tørst  du  lidet  af  rose, 
du  est  et  Slegfred-Barn. " 

40.  ,Er  jeg  mig  et  Slegfred-Barn, 
da  er  jeg  af  de  bedste: 

nok  har  jeg  baade  Sølv  og  Guld 
og  Riddere  og  høje  Heste. 

41.  Er  jeg  end  et  Slegfred-Barn, 
det  har  du  meget  i  voldet; 

nok  saa  har  jeg  Skove  saa  grønne 
og  dertil  Borge  saa  bolde." 

42.  Det  var  liden  Engel, 

han  var  en  Helt  saa  god: 
han  satte  Ild  paa  Stenstuen, 
at  Luen  i  Skyen  stod. 

43.    Ikke  vilde  liden  Enjiel 
ride  af  den  (iaard. 
før  han  saa,  den  Stenstue 
var  brændt  til  Aske  graa. 

•14.    Det  var  liden  Engel, 

slog  oj)  med  hviden  Haand, 
der  han  saa  sin  IVIorbroder 
at  Hgge  i  lysen  Brand. 

45.  Det  var  liden  Engel, 
red  i  sin  Moders  Gaard; 
ude  stod  hans  kær  Moder, 
hun  var  vel  svøbt  i  Maar. 

46.  „Hil  stander  I,  min  kær  Moder, 
I  er  vel  svøbt  i  Skind; 

nu  har  jeg  været  mig  op  ad  Land 
og  hævnet  Fader  min." 

47.  Det  var  Fru  Malfred, 

hun  græd  og  Hænder  slog : 

,Før  da  havde  jeg  eeu  daglig  Sorg, 

nu  haver  jeg  to." 

48.  Svared  det  liden  Engel, 

han  kasted  sin  Hest  omkring: 
„Det  vil  jeg  for  Sanden  sige, 
underligt  er  Kvindesind." 

49.  (Nu  ligger  Gøde  Lovmand 
han  ligger  under  Jorden  død: 
liden  Engel  tjener  i  Kongens  Gaard 
for  Gods  og  Guld  saa  rød). 

Mon  ingen  Dag  vil  oplyse? 

V.  1  vel  op  ad  Land,  langt  op  i  Landet.  —  togen 
Frue  med  Vold,  bortførte  en  adelig  Jomfru  med  Magt 
(jfr.  V.  5  og  Indl.  S.  38).   —   V.  3  Da  dette  Vers  foregaar   i 

Hjemmet,  maa  der  være  hengaaet  nogen  Tid  mellem  delte 
og  det  forrige  Vers.  —  V-  4  det  forekom  mig  (i  Drømme), 
at  jeg  laa  vaagen  og  at  Ulvene  sled  mit  Hjerte.  —  V.  15 
lad  os  hælde  Guld  og  Sølv  sammen  i  Skaalen,  saa  meget,  at 
vi  kunne  „købe"  Mariekirken  o:  betale  dens  Genopførelse, 
naar  vi  nu  afbrænder  den.  —  V.  30  fire  Veje,  fra  fire 
Sider,  fra  alle  fire  Verdenshjørner;  liden  Engel  har  delt  sin 
Flok  af  Frænder  og  Venner  saaledes,  at  de  afskærer  Gøde 
fra  at  flygte  bort.  —  V.  36  De  omringede  Stenstuen  fra  alle 
fire  Sider.  —  V.  37  for  uden,  udenfor.  —  V.  41  det  har 
du  meget  i  voldet,  det  er  du  for  en  stor  Del  Skyld  i. 


54.    Døtre  hæune  Fader. 

1.  Søster  spurgte  hun  anden: 

—  for  den,  der  mig  har  lovet  — 
,Vil  du  dig  ikke  mande?" 
Hun  bor  under  Skoven  i-saa  grønnen. 

2.  „Jeg  vil  mig  ikke  mande  under  0, 
før  jeg  har  hævnet  vor  Faders  Død." 

3.  „Hvor  skulde  vi  det  hævne! 

vi  har  hverken  Sværd  eller  Brynje." 

4.  ,Her  bor  saa  rige  Bønder  i  By. 

de  laaner  os  Sværd  og  Brynje  ny." 

5.  De  Jomfruer  binder  dem  Sværd  ved  Side, 
og  saa  lyster  dem  ud  at  ride. 

6.  Der  de  kom  i  Rosenslund, 

der  mødte  dem  Hr.  Erland  i  samme  Stund. 

7.  ,Hvad  heller  er  I  to  nygifte  Mænd, 
eller  I  rider  at  gilje  end." 

8.  „Ikke  da  er  vi  gifte  Mænd. 
men  vi  rider  os  at  gilje  end." 

9.    „Da  viser  jeg  eder  op  under  0 
til  lo  saa  rige  faderløse  Møer." 

10.  „Meden  de  ere  saa  rige, 

hvi  lod  du  dem  ikke  bede?" 

11.  „Jeg  det  ikke  torde, 

for  jeg  har  vejet  deres  Broder. 

12.  Og  jeg  har  vejet  deres  Fader, 

Og  jeg  har  sovet  hos  deres  Moder." 

13.  ,0g  haver  du  slaget  vor  Fader, 
da  lyver  du  paa  vor  Moder." 

14.  Saa  kvindelig  de  Sværd  uddrog, 
saa  mandelig  de  til  hannem  hug. 

15.  De  vog  Hr.  Erland  i-saa  smaa, 
som  de  Løv,  i  Lunden  laa. 

16.  Saa  saare  græd  de  skønne  Jomfru', 
der  de  skulde  til  Skrifte  gaa. 

17.  De  gav  ikke  andet  for  Hr.  Erlands  Død 
end  tre  Fredage  til  Vand  og  Brød. 

Omkv.  hører  fra  først  af  ikke  denne  Vise  til,  men  man 
har  laant  et  almindeligt  Elskovs-Omkvæd  andensteds  fra, 
fordi  Visen  handlede  om  unge  Piger.  —  V.  1  Den  ene 
Søster  hun  spurgte  den  anden:  vil  du  ikke  gifte  dig  hjemme- 
fra? (at  mande  sig  =  tage  sig  en  Mand).  —  V.  2  under  0, 
bort.  —  V.  10  lod  dem  bede,  bad  dem,  bejlede  til  dem.  — 
V.  16  De  gav  ikke  andet  (til  Kirken),  fik  ikke  paalagt 
anden  Kirkebod  end  at  faste  tre  Fredage. 

Vi  vare  saa  mange  Søskende  smaa, 

—  under  Lide  — 
saa  aarlig  faldt  os  Faderen  fraa. 
Der  Dagen  han  dages,   og  Duggen  den  driver   saa  vide. 

1.  Om  en  Søndag  ad  Aften  skured  de  deres  Spjud, 

—  under  Lide  — 
om  en  Mandag  ad  Morgen  rede  de  saa  vrede  ud, 
Der  Dagen  han  dages,  og  Duggen  den  driver  saa  vide. 

2.  Der  de  komme  for  norden  Skov, 

der  gik  Hr.  Torben  og  holdt  sin  Plov. 

3.  „Her  gaar  du,  Hr.  Torben,  favr  og  fin, 
jeg  vil  nu  have  Bod  for  Frænde  min." 

4.  ,Jeg  vil  give  eder  Hus  og  Gaard, 
dertil  min  Datter,  saa  væn  en  Maar." 

5.  „Vi  er  ikke  kommen  for  Hus  eller  Jord, 
men  vi  er  kommen  for  dit  Hjerteblod." 

6.  Saa  hugge  de  Hr.  Torben  saa  smaa 
alt  som  Løv,  udi  Lunden  laa. 

7.  Saa  rede  de  til  Hr.  Torbens  Gaard, 
ude  stod  hans  Datter,  den  væne  Maar. 

8.  Ude  stod  hans  Datter,  saa  smal  som  en  Vaand, 
med  et  Guldkar  paa  hver  sin  Haand. 

9.  Hun  skænked  deri  med  Lyst  og  Spil, 
hun  drak  først  sin  Faders  Banemand  til. 

10.  „Havde  jeg  vidst,  du  havde  været  saa  god, 
aldrig  skulde  jeg  set  din  Fa'rs  Hjerteblod." 

11.  „Og  har  I  slaget  min  Fader  til  Død, 
da  har  I  gjort  mig  saa  stor  en  Nød." 

12.  „Har  jeg  nu  ikke  gjort  vel  mod  dig, 

da  skal  du  herefter  have  saa  godt  som  jeg." 

13.  Han  salte  hende  paa  Ganger  graa, 
saa  slog  han  over  hende  Kaaben  blaa. 

14.  Saa  red  han  over  de  sorte  Heder, 

—  under  Lide  — 
aldrig  saa  hun  sin  Fader  niere. 
Der  Dagen  han  dages,  og  Duggen  den  driver  saa  vide. 

Indl.  S.  28.  —  Indledningsverset  antyder  kun  Visens 
Indhold  (den  faderløse  Datters  Skæbne);  den  egenlige  For- 
tælling begynder  med  V.  1  (Forberedelserne  til  Drabet).  — 
V.  2  for  norden  Skov,  norden  for  Skoven.  —  V.  9 
med  Lyst  og  Spil,  med  Glæde  og  Spøg. 


36.    Jon  rommer  (if  IjiikL 

1.  Liden  Kirsten  er  saa  væn  en  Mø, 

—  du  rømme  af  Land,  Hr.  Jon!  — 
hende  beder  saa  rige  Bejle  under  0. 
I  fremmed  Land  og  der  fødes  mangen  stalt  Ædeiins 

2.  Hende  beder  Hr.  Peder  af  Engelsholm 
og  saa  hans  raske  Brødre  tolv. 

3.  Hende  bad  Hr.  Jon  hin  rige, 
han  maatte  vel  være  hendes  Lige. 

4.  Hr.  Jon  han  lader  sit  Bryllup  rede, 
Dankongen  lader  han  dertil  bede. 

5.  Han  bad  Hr.  Peder  af  Engelsholm 
og  saa  hans  raske  Brødre  tolv. 

6.  Liden  Kirsten  spurgte  hun;  Fostermoder  sin: 
„Og  maa  jeg  gaa  mig  i  Salen  ind?" 

7.  „Alt  om  du  vil  i  Salen  gaa, 

da  tag  ikke  alt  dit  røde  Guld  paa. 

8.  Du  har  Øjne,  som  man  tænder  op  Ljus, 

du  lad  dem  ikke  glimme  over  alt  det  Hus." 

9.  Liden  Kirsten  hun  gaar  til  Ørke. 
hun  klæder  sig  saa  virke. 

10.  Hun  drog  i  en  Silkesærk, 

var  nu  Jomfruer  deres  Haandeværk. 

11.  Hun  drog  i  en  Mantel  blaa, 

i  hver  en  Søm  det  røde  Guld  laa. 

12.  Hun  drog  Guld  alt  over  Guld, 

alle  hendes  Fingre  dem  satte  hun  fuld. 

13.  Hun  gjorded  sig  med  Silkesnor, 
røde  Guldkrone  over  udslaget  Haar. 

14.  Hun  tog  to  Sølvkar  paa  sin  Haand, 
saa  gik  hun  i  Salen  ind. 

15.  Liden  Kirsten  ind  ad  Døren  tren. 

Hr.  Peder  han  stander  hende  op  igen. 

16.  Hr.  Peder  han  rækker  en  Skaale  fra  sig: 
„Vil  I,  liden  Kirsten,  drikke  med  mig?" 

17.  „Ikke  saa  vil  jeg  drikke  med  dig, 
foruden  Hr.  Jon  han  beder  mig.*" 

18.  ,  Fæstemand  har  I  favr  og  ung, 

min  Fader  fødte  op  en  halv  fejrre  Hund. 

19.  Fæstemand  har  du  alt  saa  rig, 

min  Fader  fødte  op  en  halv  fejrre  Tig." 

20.  Liden  Kirsten  hun  vrider  sine  Hænder  saa  saare, 
hun  fældte  i-saa  modige  Taare. 

21.  TTr.  Jon  han  bukker  over  breden  Bord: 
,Hvem  liar  gjort  eder,  liden  Kirsten,  imod?** 

22.  ,Hr.  Peder  siger:  jeg  har  Fæstemand  ung, 
lians  Fader  fødte  op  en  halv  fejrre  Hund." 

23.  Hr.  Jon  sprang  over  breden  Bord. 
den  brune  Mjød  paa  Gulvet  stod. 

24.  Hr.  Jon  og  han  sit  Sværd  uddrog, 
Hr.  Peder  han  al  i  Stykker  hug. 

25.  Hr.  Jon  han  binder  sit  Sværd  ved  Side: 
Vil  I,  liden  Kirsten,  nu  med  mig  ride?" 

26.  Saa  væn  da  havde  han  Fole  og  spag, 
—  du  rømme  af  Land,  Hr.  Jon !  — 
han  satte  den  Jomfru  ved  sin  Bag. 

I  fremmed  Land  og  der  fødes  mangen  stalt  Ædeling. 

Omkv.  der  fødes  saa  mangen  Ædeling,  der  finder 
saa  mangen  Adelsmand  sit  Underhold  (naar  han  er  fredløs 
i  Hjemmet).  —  T".  i  Bejle,  Bejlere  (oldnord.  bi(5ill,  afledt 
af  at  jbede");  bede  hende,  bejle  til  hende.  —  V.  3  han 
maatte  vel  være  hendes  Lige,  (Forældrene  og  hun 
selv  fandt,  at)  han  godt  kunde  være  et  passende  Giftermaal. 

—  V.6  Fostermoderen  (den  Kvinde,  der  havde  opdraget 
Pigebarnet)  blev  ofte  boende  paa  Herregaarden  og  havde  en 
vis  Grad  af  moderlig  Myndighed  over  den  unge  Jomfru.  — 
I'.  9  saa  virke,  saa  omhyggelig.  —  T.  ii  to  Søl vkar, 
til  Jomfruens  høviske  Fremtræden  hørte  det,  at  hun  traadle 
ind  med  et  Sølvbæger  i  hver  Haand  for  at  kunne  drikke  de 
fremmede  til  (jfr.  vor  Nr.  34  „Torbens  Datter"),  —  V.  18 
halv  fejrre,    dobbelt  saa  smuk  (egl.  „Halvdelen  fagrere"). 

—  r.  19  Tig,  Tævehund.  —  V.  24  ai  i  Stykker  hug, 
hug  ham  helt  i  Stykker,  hug  ham  tværs  over  (al  egl.  sam- 
stillel  til  Hr.  Peder:  bele  Hr.  Feder).  —  F.  2/5  væn  og 
spag  Fole,  smuk  og  klog  Hest. 

S7.    Lave  og  Jon. 

Jeg  lieder  eder,  alle  mine  Mænd, 

I  være  vel  bon! 
1  binder  op  Hjelmen  af  røden  Guld 

og  følger  Hr.  Jon ! 

1.  Hr.  Peder  han  kom  fra  Tinge  hjem, 

—  I  være  vel  bon !   — 
liden  Kirsten  ganger  ham  ud  igen, 

at  spørge  om  Jon. 
I  binder  op  Hjelmen  af  røden  Guld  og  følger  Hr.  Jon! 

2.  „Velkommen  Hr,  Peder,  kær  Fader  min: 

—  I  være  vel  bon!  — 

og  hvad  var  Tidende  i  Dag  paa  Ting?" 
alt  om  Hr.  Jon. 

3.  „Det  var  Tidende  allermest: 

—  I  være  vel  bon  — 

hin  unge  Hr.  Lave  har  dig  fæst," 
og  ikke  Hr.  Jon. 

4.  „Har  den  unge  Hr.  Lave  mig  fæst, 

—  1  være  vel  bon  — 

da  skal  det  blive  ham  Sorgen  mest," 
om  lever  Hr.  Jon! 

5.  Hr.  Lave  lader  sit  Bryllup  bo, 

—  I  være  vel  bon  — 

Hr.  Jon  han  lader  sin  Ganger  sko. 
„Jeg  vil  med,"  sagde  Jon. 

6.  Hr.  Jon  han  red  i  den  Bryllupsgaard, 

—  I  være  vel  bon  — 
højen  Hest  og  Brynje  paa. 

„Jeg  kommer",  sagde  Jon. 

7.  Sildig  om  Aftenen,  liim  faldt  paa. 

—  I  være  vel  bon   — 
Bruden  hun  skulde  til  Senge  gaa. 

,Jeg  vil  med,"  sagde  Jon. 

8.  Ledte  de  Bruden  til  Brudehus, 

—  I  være  vel  bon  — 
Hr.  Jon  han  bar  selv  de  Blus. 

,Jeg  først,"  sagde  Jon. 

9.  Hr.  Jon  han  lukte  den  Brudehus-Dør  brat: 

—  I  være  vel  bon   — 

,1  siger  Hr.  Lave  saa  mange  Godnat!" 
alt  fra  Hr.  Jon. 

10.  Brat  kom  Bud  for  Hr.  Lave  ind: 

—  I  være  vel  bon   — 

„Hr.  Jon  han  sover  hos  unge  Brud  din!" 
Det  gør  Hr.  Jon. 

1 1 .  Aarle  om  Morgen,  det  var  Dag, 

~   I  være  vel  bon   — 
Hr.  Lave  gaar  for  Kongen  al  klag". 
,Jeg  vil  med,"  sagde  Jon. 

12.  „Min  ædelig  Herre,  vil  I  mig  høre? 

—  I  være  vel  bon  — 

jeg  har  en  Sag  for  eder  at  føre." 
,0m  mig,"  sagde  Jon. 

13.  „Jeg  havde  mig  en  unge  Brud  fæst, 

—  I  være  vel  bon  — 

en  anden  Ridder  har  sovet  hende  næst." 
„Det  var  mig,"   sagde  Jon. 

14.  „Meden  I  har  baade  den  Jomfru  saa  kær, 

—  1  være  vel  bon  — 

da  skal  I  bryde  om  hende  et  Spær." 
„Da  vinder  jeg,"   sagde  Jon. 

15* 

15.  Den  første  Dyst,  de  sammen  red, 

—  I  være  vel  bon  — 

Hr.  Laves  Hest  den  gik  i  Knæ. 
„Stat  op,"  sagde  Jon. 

16.  Den  anden  Dyst,  de  sammen  red, 

—  1  være  vel  bon  — 
Hr.  Laves  Hals  den  gik  i  tre. 

,Lig  der,"  sagde  Jon. 

17.  Den  Jomfru  hun  slog  sine  Hænder  sammen: 

—  I  være  vel  bon  — 

„Jeg  saa  ret  aldrig  en  fejrre  Gammen." 
Nu  vandt  Hr.  Jon. 
I  binder  op  Hjelmen  af  røden  Guld  og  følger  Hr.  Jon! 

Indl.  S.  30.  —  I   være  vel   bon,    vær  vel  rustede.  — 
V.  5  lade  sit  Bryllup  bo,   lade  gøre  rede  til  sit  Bryllup. 


38.    Møens  Morgendrømme. 

1.  Riseli  gaar  i  Bure, 

—  over  de  valske  Mile  — 
hun  vækker  op  Jomfruer  prude. 
Der  de  Vender  træde  til  de  Borge. 

2.  Hun  vækker  op  Jomfruer  med  Ære  og  Pris, 
stalt  Vesselil  vækker  hun  med  skarpen  Ris. 

3.  ,Vil  du  saa  længe   om  Morgenen  sove, 
saa  vil  dig  slet  ingen  ung  Ridder  trolove." 

4.  ,Ja,  jeg  har  saa  godt  af  min  Morgendrøm, 
som  andre  Jomfruer  af  deres  Silkesøm. 

5.  Mig  tykte.  jeg  var  saa  lidel  en  And, 
jeg  flod  ind  for  Vendelkongens  Land. 

6.  Mig  tykte,  mine  Vinger  var  brede, 
de  skjulte  baade  Mark  og  Hede. 

7.  Jeg  satte  mig  paa  Linderod, 
Grenene  bugned  mig  neder  for  Fod." 

8.  ,Hør  du  det,  kær  Søsterdatter  min, 
du  giv  mig  Morgendronmien  din. 

9.  Vil  du  give  mig  din  Morgendrøm, 

da  giver  jeg  dig  min  lange  Sommersøm. * 

10.  , Behold  du  selv  din  Sommersøm, 
langt  kærere  har  jeg  min  Morgendrøm. " 

11.  Næppe  de  Ord  vel  talet  vaar, 
Vendelkongen  kom  ridende  i  Gaard. 

12.  Vendelkongen  kom  ridende  i  Gaard, 
Riseli  gaar  ham  ud  imod. 

13.  , Velkommen,  Vendelkonge,  Herre  min, 
hvad  heller  vil  I  have  Mjød  eller  VinV" 

14.  ,Jeg  vil  hverken  have  Mjød  eller  Vin, 
men  jeg  vil  se  Vesselil,  Søsterdatter  din." 

15.  „Vesselil  er  ikke  Aar  uden  fem, 

liun  kom  ikke  fra  sin  Fostermoder  i  dem." 

IG.    ,.leg  var  tilfreds,  hun  var  ikke  har  uden  tre, 
i  Aften  vil  jeg  hende  med  Øjne  se." 

17.    ,Mine  andre  Møer  de  syr  med  Guld, 
men  hun  bliver  aldrig  af  Søvnen  fuld." 

18.  De  fulgte  den  Herre  i  Stuen  ind, 
selv  gik  hun  for  Søsterdatter  sin. 

19.  Hun  slog  hende  ved  Øre,  hun  drog  i  Haar: 
„Skam  faa  du,  Vesselil,  for  Lykke  du  faar. 

20.  Hør  du,  Vesselil,  klæd  dig  brat, 
du  skal  ind  for  Kongen  i  Nat." 

21.  Vesselil  ind  ad  Døren  tren, 

da  var  det  ret,  som  Solen  sken. 

22.  ,Ret  aldrig  saa  jeg  saa  voksen  en  Maar, 
der  var  ikke  uden  i  sit  femte  Aar." 

23.  Han  klapped  hende  ved  hviden  Kind, 
han  kaldte  hende  Allerkæreste  sin, 

24.  ,Nu  vil  jeg  stede  mit  Minde  dertil, 
du  sover  saa  længe,  alt  som  du  vil." 

25.  De  slog  over  Vesselil  Silke  smaa, 
saa  løfte  de  hende  paa  Ganger  graa. 

26.  De  satte  Guldkrone  over  udslaget  Haar, 
saa  red  hun  med  den  Herre  af  Gaard. 

Indl.  S.  32.  —  Omkvæd:  Venderne  ere  paa  Vejen 
til  Borgen  ad  milelange  Veje  (valske,  :>:  franske,  Mile  var 
et  i  Middelalderen  brugt  Længdemaal).  —  V.  9  min 
Sommersøra,  saa  meget  som  jeg  har  syet  en  Sommer 
igennem.  —  V.  24  stede  mit  Minde,  give  mit  Samtykke. 
—  V.  24  saa  længe  alt  som  du  vil  -  lige  saa  længe  som 
du  vil. 

3ii     T(vrniiigspillet. 

1.  ,Hor  du,  goden  Ungersvend, 
leg  Tavlebord  med  mig!"" 
,Jeg  liaver  ej  det  rode  Guld 
at  sætte  op  mod  dig." 

Fordi  de  legte  og  de  spillede  Guldtærning. 

2.  ,Sæt  du  op  din  gode  Hat, 
og  fast  om  den  er  graa ; 

jeg  sætter  mod  min  Perlesnor, 
tag  dem,  om  du  kanst  faa." 

3.  Den  først  Guldtærning, 
som  over  Tavl  bord  randt, 
den  Ungersvend  han  tabte, 
saa  glad  den  Jomfru  vandt. 

i.    ,Hør  du,  goden  Ungersvend, 
leg  Tavlebord  med  mig!" 
,Jeg  haver  intet  røde  Guld 
at  sætte  op  mod  dig." 

5.  ,Saa  sæt  du  op  din  Kjortel, 
og  fast  om  den  er  graa; 

jeg  sætter  mod  min  Kron'  af  Guld, 
tag  den,  om  du  kanst  faa." 

6.  Den  anden  Guldtærning. 
som  over  Tavlbord  randt, 
den  Ungersvend  han  tabte, 
saa  glad  den  Jomfru  vandt. 

7.  ,Hør  du,  goden  Ungersvend, 
leg  Tavlebord  med  mig!" 
,Jeg  haver  intet  rode  Guld 
at  sætte  op  mod  dig.' 

8.  ,Sæt  du  op  dine  Hoser 
og  saa  dertil  din"  Sko; 
jeg  sætter  mod  min  Ære 
og  saa  dertil  min  Tro." 

9.  Den  tredje  Guldtærning, 
som  over  Tavlbord  randt, 
den  Jomfru  hun  slet  tabte, 
men  Ungersvend  han  vandt. 

10.  „Hør  du,  liden  Gangerpilt, 
skynd  du  dig  brat  fra  mig! 
mine  sølvbundne  Knive 
dem  vil  jeg  give  dig." 

11.  „Dine  sølvbundne  Knive 
dem  faar  jeg,  naar  jeg  kan; 
men  jeg  vil  ha'  den  Jomfru, 
jeg  med  Guldtærning  vandt." 

12.  „Hør  du,  liden  Gangerpilt, 
skynd  du  dig  brat  fra  mig! 
syv  silkesyede  Skjorter 
dem  vil  jeg  give  dig." 

13.  ,Dine  silkesyede  Skjorter 

dem  faar  jeg,  naar  jeg  kan : 
men  jeg  vil  ha'  den  Jomfru, 
jeg  meti  Guldtærning  vandt." 

14.  ,Hør  du,  liden  Gangerpilt, 
skynd  du  dig  brat  fra  mig! 
hvid  Hest  og  Sadel 

dem  vil  jeg  give  dig." 

15.    ,Hvid  Hest  og  Sadel 

dem  faar  jeg,  naar  jeg  kan; 
men  jeg  vil  lia'  den  Jomfru, 
jeg  med  Guldtærning  vandt." 

16.  „Hor  du,  liden  (iangerpilt, 
skynd  du  dig  brat  fra  mig! 
mit  Slot  og  mit  Fæste 

det  vil  jeg  give  dig." 

17.  ,Dit  Slot  og  dit  Fæste 

det  faar  jeg,  naar  jeg  kan ; 
men  jeg  vil  ha"  den  Jomfru, 
jeg  med  (luldtærning  vandt." 

18.  Jomfruen  stander  i  Bure, 
og  børster  hun  sit  Haar: 

, Herre  (!ud  bedre  mig  fattige  Mø 
for  Giftermaal,  jeg  faar!" 

19.  Ungersvend  gaar  i  Gaarden, 
han  leger  med  sit  Sværd: 
,0g  du  faar  bedre  (Jiftermaal, 
end  du  er  nogen  Tid  værd. 

20.  Og  jeg  er  ingen  Gangerpilt 
dog  du  det  siger  saa; 

jeg  er  den  bedste  Kongesøn, 
i  Verden  leve  maa." 

:21.    ,Er  du  den  bedste  Kongesøn, 

i  Verden  leve  maa, 

da  skal  du  ha'  min  Ære 

og  saa  dertil  min  Tro." 
For  de  legte  og  de  spillede  (Juldtærning. 


10.    Jomfru  paa   Tinge. 

1.    Liden  var  stalt  Inge, 
—  i  grønnen  Skov  — 
ene  rider  hun  til  Tinge. 

Til  Jomfruens  Bur  at  ride. 

2.  Kongen  taler  til  Riddere  sine: 
„Jeg  ser  en  Jomfru  til  Tinge  ride." 

3.  Det  svared  den  liden  Smaadreng: 

,Hun  er  ude  ridende  at  skue  eders  Mænd. 

4.  Men  enten  er  hendes  Kjortel  for  sid, 
heller  hendes  Kaabe  den  er  for  vid." 

5.  Og  alt  da  holdt  den  Jomfru  saa  mod, 
hun  lydde  paa  den  Smaadrengs  Ord. 

6.  „Og  havde  jeg  intet  haft  at  kære, 
da  maatte  jeg  heller  hjemme  været. 

7.  Og  havde  jeg  ikke  mit  Ærend  vidst, 
da  skulde  jeg  vel  have  hjemme  sid'l. 

8.  Men  ikke  da  er  min  Kjortel  for  sid, 
min  Kaabe  er  vel  til  Maade  vid. 

9.  Og  hør  I,  Dannerkongen,  vil  I  mig  høre? 
jeg  har  en  Sag  for  eder  at  føre. 

10.  Jeg  var  mig  et  Barn  saa  smaa, 
saa  tidlig  faldt  mig  Moder  fraa. 

1 1 .  Min  Fader  satte  mig  liden  paa  sit  Knæ, 
han  skifted  med  mig  baade  (iuld  og  Fæ. 

12.  Han  leved  ikke  med  mig  Aar  uden  to, 
saa  raadte  jeg  ene  for  al  den  Bo. 

13.  Igen  saa  lever  mine  Morbrødre  tre, 
alt  mit  Gods  forøder  de. 

14.  De  skær  min  Ager,  de  slaar  min  Eng, 
de  lokker  fra  mig  baade  Pige  og  Dreng. 

15.    De  tager  fra  mig  [laade  Okse  og  Ko, 
de  lokker  mine  Svende  fra  mit  Bord. 

U).    Men  forend  det  skulde  saa  længer  blive, 
da  vil  jeg  eder  mit  Fæderne  give." 

17.  ,1  haver  Tak,  Jomfru,  for  eders  (!ave: 
hvilken  af  mine  Riddere  da  vil  I  liave?" 

18.  „Havde  jeg  Kaar  og  maatte  jeg  tage, 
Hr.  (_)ve  Stisøn  saa  vilde  jeg  have." 

19.  „Stat  o|),  Hr.  Ove,  og  svar  for  dig! 
her  er  en  Jomfru,  vil  have  dig." 

-20.    Op  stod  Hr.  Ove  og  svared  for  sig: 
,Skøn  Jomfru,  I  faar  intet  af  mig! 

21.  Langt  bedre  kan  jeg  mine  Ærmer  snøre, 
end  jeg  kan  den  Bomand  være. 

22.  Langt  bedre  kan  jeg  med  Høg  og  Hund, 
end  jeg  kan  drive  den  Plov  i  grønne  Lund." 

23.  ,Da  sidder  i  Karm  og  ager  med  mig: 
saa  god  en  Bondesæd  lærer  jeg  dig. 

24.  Tager  Plov  i  Haand,  lader  pløje  vel  dybt, 
tager  Korn  i  Haand,  saar  maadelig  tykt. 

25.  Og  lader  saa  Harven  efter  gaa: 

saa  maa  I  vel  Jomfruens  Fæderne  naa. 

26.  I  være  ikke  Niding  over  eders  Bord; 
saa  faar  I  vel  en  Dannemands  Ord." 

27.  Det  var  stor  Lyst  at  høre  den  Ro: 
Hr.  Ove  gav  den  Jomfru  sin  Tro. 

28.  Hun  red  til  Tinge,  hun  var  saa  ene, 

Kongen  fulgte  hende  hjem  med  alle  sine  Svende. 

29.  Der  var  Glæde  og  halv  større  Gammen: 

Hr.  Ove  og  stalt  Ingelil  blev  givne  tilsammen. 


Indl.  S.  21,  ^Ji'— 23,  32,  38.  —  V.  16  da  vil  jeg  give 
eder  mit  Fæderne  (mit  Fædrenegods),  nemhg  saaledes  at 
det  haves  som  et  Len  af  Kongen;  denne  skal  da  indsætte 
en  Lensmand,  der  kan  gøre  Tjeneste  af  Godset,  og  der  — 
som  det  ses  af  det  følgende  —  er  pligtig  til  at  ægte  Ejer- 
inden.  —  V.  23  Bondesæd,  Bondeskik.  Øvelse  i  Bonde- 
arbejde.  ^-  V.  26  I  skal  ikke  være  N  i  d  i  n  g  over  eders 
Bord  (o:  Gnier  med  eders  Mad);  saa  faar  I  nok  Ord  for  at 
være  en  Dannemand. 


^1.    Svar  som  Tiltale. 

1.  Saa  mange  sade  de  Riddere 
over  Dronningens  Bord; 

de  toge  dennem  at  tale 
saa  mangt  et  Gammens-Ord. 
Under  den  Lind  og  der  skal  I  mig  bie. 

2.  De  talte  ikke  om  Kirke, 

og  de  talte  ikke  om  Kloster: 
de  talte  mer  om  de  Fruer, 
som  Døtre  havde  i  Foster. 

3.  „Jeg  vil  have  en  Jomfru, 
der  baade  kan  skære  og  sy; 
jeg  vil  ikke  have  den. 

der  ganger  for  længe  i  By. 

i.    Jeg  vil  liave  den  .lomfVii, 
som  vel  kan  brede  sil  Bord; 
jeg  vi!  ikke  have  den, 
for  djærvelig  er  1  Ord." 

5.    Alle  da  sad  de  Jomfruer, 
de  talte  aldrig  et  Ord, 
foruden  den  liden  Jomfru, 
som  stod  for  Dronningens  Bord. 

C).    ,Vaare  jeg  mig  saa  voksen, 
jeg  skulde  en  Ridder  love, 
—  bjælp  mig  Gud  i  Himmerig: 
jeg  vilde  dig  aldrig  have. 

7.  Jeg  sidder  mig  i  Højeloft, 
jeg  kan  baade  skære  og  sy; 

du  sidder  dig  paa  din  høje  Hest, 
du  rider  saa  længe  i  By. 

8.  Jeg  sidder  mig  i  Højeloft, 
jeg  kan  vel  brede  mit  Bord; 
da  stander  du  paa  Tinge, 
du  kanst  ej  tale  et  Ord. 

9.  Jeg  sidder  mig  i  Højeloft, 

jeg  kan  vel  brede  mine  Bænke; 

du  sidder  dig  hos  Herrer  og  Fyrster, 

dine  Ord  kanst  du  ikke  tænke." 

10.  Op  stod  Herre  Peder, 

hans  Ord  laa  hannem  saa  rede : 

„Nu  har  jeg  fundet  den  samme  Jomfru, 

jeg  længe  monde  efter  lede." 

11.  Det  var  favrt  i  Fruerstue 
og  stor  Lyst  at  se  derpaa: 
Dronningen  gav  sin  Jomfru  bort, 
hin  unge  Hr.  Peder  hende  tog. 

Indledning  S.  '.VI.  —  i".  2  S  o  in  D  o  t  r  e  h  a  v  d  e  i  F  o  s  t  e  r 
o:  som  iiavde  egne  Døtre  eller  unge  Piger  at  opfostre  og 
oplære. 

V.  4  brede  sit  Bord,  lægge  Dug  paa  Bordet,  dække 
Bord. 

V.  6  V  a  a  r  e  jeg,  hvis  jeg  var  [v  a  a  r  e  er  Fortids  Be- 
tingemaade]  saa  voksen,  at  jeg  skulde  elske  en  Riddei',  da 
vilde  jeg  (saa  sandt  hjælpe  mig  Gud!)  aldrig  have  dig. 

V.  9  brede  mine  Bænke,  lægge  Hynder  paa  mine 
Bænke. 


i2.    Den  saarede  Jomfru. 

1.  Der  gaar  Dans  paa  Volde, 

—  træder  vel  op,  I  Ædelinge!   — 
der  danser  Riddere  bolde. 

Man  skal  ære  de  Jomfruer  udi  Dansen. 

2.  Der  danser  Riddere  i  Skarlagen  rød, 

—  træder  vel  op,  I  Ædelinge!  — 

saa  gør  og  liden  Kirsten,  den  væne  Mø. 
Man  skal  ære  de  Jomfruer  udi  Dansen. 

3.  Der  danser  de  Riddere  saa  blide, 
uskadte  Sværd  ved  Side. 

4.  Ud  da  skred  den  brune  Drand, 
skar  Jomfruen  i  sin  hvide  Hånd. 

5.  Hun  skar  sig  i  sine  Fingre  fem, 
ret  aldrig  gør  hun  Guld  med  dem. 

6.  Hun  skar  sig  i  sine  Fingre  ti, 

ret  aldrig  kan  hun  mere  enten  skære  eller  sy. 

7.  Alt  saa  blodig  som  hun  vaar, 

saa  gaar  hun  ind  for  Kongens  Bord. 

8.  ,Sig  mis;,  liden  Kirsien,   Datter  min: 

livi  rinder  dig  Blod  under  Skarlagenskind V 

9.  ,Jeg  var  mig  gangen   i  Bure, 
at  rede  Seng  for  min  Broder. 

10.  Hvad  jeg  fandt  paa  Vægge? 
min  Broders  Sværd  der  hængte. 

11.  Saa  drog  jeg  ud  den  biune  Brand, 
jeg  skar  mig  i  min  hvide  Hånd. 

12.  Jeg  skar  mig  i  mine  Fingre  ti, 

ret  aldrig  mere  gør  jeg  Guld  med  di." 

13.  ,Hvem  skal  nu  det  røde  Guld  gøre? 
og  hvem  da  skal  dine  Ærmer  snøre. " 

14.  ,Min  Søster  skal  det  røde  (iuld  gøre, 
min  Moder  hun  skal  mine  Ærmer  snøre." 

15.  Den  Ridder  han  stander  under  Akselbord, 
han  lyder  da  paa  den  Jomfrus  Ord. 

16.  Han  klapper  hende  ved  hviden  Kind: 
,Vil  I  nu  blive  Allerkæreste  min? 

17.  Min  Søster  skal  eders  røde  Guld  gøre, 
mine  Jomfruer  skal  eders  Ærmer  snøre. 

18.  Mine  Jomfruer  skal  eders  Ærmer  snøre, 
selv  vil  jeg  eders  Ganger  føre." 

19.  Det  mælte  Kongen  i  Skarlagen  rød: 
„Hvi  vil  du  love  saa  lydt  en  Mo?" 

20.  ,Selv  skar  jeg  i  hendes  hvide  Hånd, 
derfor  jeg  vel  den  Jomfru  and." 

21.    Frem  gaar  den  Ridder,   gav  hende  Tro  med  Fland, 
—  træder  vel  op,  I  Ædelinge!   — 
saa  førte  han  den  Jomfru  af  Land. 
Man  skal  ære  de  Jomfruer  i  Dansen. 


Indledning  S.  33.  —  V.  3  uskedte  Sværd,  dragne 
Sværd. 

V.  4  den  brune  Brand,  den  blanke  Klinge.  Dette 
Udtryk  er  arvet  fra  Oldtidens  Digtersprog. 

V.  5  aldrig  gør  hun  Guld,  aldrig  virker  hun  Guld, 
gør  Haandarbejder  af  Guldtraad. 

V.  7  Alt  saa  blodig,  lige  saa  blodig.  —  v a a r ,  var. 

V.  10  Hvad  jeg  fandt  paa  Vægge V  Et  saadant  Ud- 
tryk, hvor  Fortælleren  afbryder  sin  Beretning  ved  at  gøre 
sig  selv  og  Tilhørerne  Spørgsmaal,  er  meget  sjældent  i 
danske  Viser  (men  almindeligt  i  tyske);  de  daarhge  Rim 
kunne  maaske  tyde  paa,  at  Strofen  er  forvansket. 

V.  lo  under  Akselbord.  klædt  i  et  prægtig  udsyet 
Skulderbaand  (Aksel,  Skulder;  Bord,  Bort,  Bræmme). 

V.  19  saa  lydt  en  Mø,  en  Mø,  der  har  faaet  saadan 
Lyde;  i  Middelalderen  betragtedes  legemlig  Ufuldkommenhed 
som  endnu  større  Ulykke  end  nu. 

F.  20  j  6  g  a  n  d  ,  jeg  under,  jeg  elsker. 


A3.    Hr.  Peders  Harpe. 

1.    Hr.  Peder  giljed  hin  liden  Kirstin: 
„Og  vil  I  være  Allerkæreste  min?" 
Jomfruer  og  Møer,  hvi  vækker  I  os  af  Søvne? 


2.  „Gerne  vilde  jeg  trolove  dig, 
vidste  jeg,  du  vilde  ikke  svige  mig.' 

3.  ,  Svige  hannem  Krist  hin  rige, 
hin  anden  agter  at  svige! 


43.    Hr.  Peders  Harpe.  24-1 

4.  Svige  hannem  Krist  over  Gjællebro, 
hin  anden  agter  at  svige  i  Tro!" 

5.  Den  første  Nat,  de  sammen  laa, 
Hr.  Peder  monne  fra  hende  gaa. 

6.  Hun  ledte  ude,  og  hun  ledte  inde, 
ikke  kunde  hun  Hr.  Peder  finde. 

7.  Hun  ledte  for  hans  Senge, 

der  saa  hun  hans  Harpe  hænge. 

8.  , Vidste  jeg,  Hr.  Peder,  du  var  mig  huld, 
jeg  skulde  lade  din  Harpe  slaa  med  Guld. 

9.  Jeg  har  mig  de  Guldringe  fem, 

jeg  skulde  lade  din  Harpe  slaa  med  dem." 

10.  Hr.  Peder  staar  paa  Højelofts-Svale, 
han  lyder  paa  liden  Kirstens  Tale. 

11.  Længe  stod  Hr.  Peder  og  tænkte  ved  sig: 
,Det  var  stor  Synd  at  svige  dig. 

Ii2.    Jeg  havde  dig  agtet  til  Slegfred  min, 
nu  skal  du  være  min  Ægteviv." 

13.    Tak  have  Hr.  Peder,  han  lioldt  sin  Tro, 
med  Ære  lod  han  sit  Bryllup  bo. 


V.3—4.  Gid  den  mægtige  Kristus  maa  svige  den  af  os, 
som  sviger  den  anden;  gid  han  paa  „Gjællebro"  maa  svige 
den,  som  sviger  den  anden,  mens  hun  sætter  sin  Lid  til 
ham.  —  Gjællebro  (Oldsprogets  Gjallarbro),  Broen  over 
til  Dødningeverdenen,  opfattedes  i  Middelalderen  som  Doms- 
broen,  hvorfra  de  onde  styrtede  i  Helvaddybet,  men  hvor  de 
gode  vandrede  ind  i  Paradis. 

V.  10  Hr.  Peder  stod  paa  Svalen,  den  aabne  Trappe 
eller  Svalegang,  hvorfra  der  var  Indgang  til  Sovestuen  (Høje- 

16 

loftet),   saa   at  han  kunde  lytte  efter,  hvad  der  taltes 
derinde. 

F.  i2  Slegfred,  se  Indl.  S.  39—40. 


44.    Ebbe  Skammelsøn. 

1.  Skammel  han  bor  sig  nør  i  Ty, 
han  er  baade  rig  og  kaad; 

saa  væne  har  lian  Sønner  fem, 
de  to  fores  ilde  ad. 
Fordi  træder  Ebbe  Skammelsøn  saa  mangen  Sti  vild. 

2.  Ebbe  han  tjener  i  Kongens  Gaard 
baade  for  Guld  og  Ære; 

hjemme  sidder  Peder,  hans  Broder, 
han  lokker  hans  Hjertenskære. 

3.  „Hil  sidder  I.  stalten  Adelus, 
og  syr  Hr.  Ebbe  Klæder! 

Ebbe  han  tjener  i  Kongens  Gaard, 
han  spotter  eder  og  hæder." 

4.  „Saa  grant  da  kender  jeg  Ebbe, 
og  Ebbe  kender  grant  sig: 

han  spotter  ingen  stalt  Jomfru, 
halv  mindre  spotter  han  mig." 

5.  „Hør  I,  stalten  Adelus, 
vil  I  være  min  Fæstemø? 
det  vil  jeg  for  Sanden  sige: 
Ebbe,  min  Broder,  er  død." 

6.  Drukke  de  det  Fæstensøl 
end  den  samme  Nat, 
Bryllupet  end  for  Maanedsdag, 
de  raadte  det  i-saa  brat. 

7.  Det  var  Ebbe  Skamnielsøu, 
han  vaagned  om  Midjenat; 
talte  han  for  sin  næste  Svend 
af  sin  Drøm  saa  brat. 

8.  „Mig  tyktes,  at  min  Stenstue 
stod  al  i  lysen  Lue; 

der  brændte  inde  Peder,   min  Broder, 
og  saa  min  skønne  .lomfrue. " 

9.  „Det  I  tykte,  jer  Stenslue 
stod  al  i  brændende  Glød, 
det  er:  Peder,  jer  Broder, 
holder  Bryllup  med  jer  Fæstemø." 

10.  Det  var  Ebbe  Skammelson, 
han  bandt  sig  Sværd  ved  Side; 
saa  bad  han  sig  Orlov, 

hjem  til  sin  Fader  at  ride. 

11.  Det  var  Ebbe  Skammelsøn, 
han  kom  saa  vel  i  Lag: 

han  kom  til  sin  Faders  Gaard 
den  første  Bryllupsdag. 

1:2.    Ud  kom  Ebbes  Søstre  to 

med  Guldkar  paa  hviden  Haand: 
„Velkommen,  Ebbe,  vor  Broder, 
hjem  til  vort  eget  Land." 

13.  „Hør  I  det,  mine  Søstre  to, 
hvad  jeg  spør  eder  ad: 
hveden  er  dette  møgle  Folk, 
her  er  samlet  i  Dag?" 

14.  Svared  hans  yngste  Søster 
udaf  saa  megen  Nød : 
„Det  er  Peder,  din  Broder, 
holder  Bryllup  med  din  Fæstemø." 

13* 

15.  Sin  ene  Søster  gav  han  Guldbrase  paa  Bryst, 
den  anden  Guldring  paa  Haand: 

„Dem  havde  jeg  agtet  min  Fæstemø, 
førte  dem  af  fremmed  Land." 

16.  Den  ene  Søster  bad  ham  hjemme  være, 
den  anden  bad  ham  heden  ride: 

,  Tøver  du  her  i  denne  Nat, 
det  bhver  os  alle  til  Kvide." 

17.  Ebbe  han  vendte  sin  Ganger  omkring, 
han  vilde  af  Gaarden  ride; 

hans  Moder  fik  i  Tøjlen  og  holdt, 
hun  bad  ham  hjemme  bide. 

18.  Hans  Moder  fik  ham  Hynde  og  Stol, 
at  sidde  paa  de  øverste  Bænke; 
hans  Fader  fik  ham  Kande  i  Haand, 
bad,  han  skulde  gaa  at  skænke. 

19.  Skænked  han  den  brune  Mjød 
og  saa  den  klare  Vin; 

hver  Sinde  han  til  Bruden  saa, 
da  randt  ham  Taar  paa  Kind. 

20.  Silde  om  den  Aften, 
Rimen  han  faldt  paa, 

det  da  var  den  unge  Brud, 
hun  skulde  til  Senge  gaa. 

21.  Fulgte  de  den  unge  Brud, 
alt  til  det  Brudehus; 

for  gaar  Ebbe  Skammelsøn, 
han  bær  for   hende  Blus. 

22.  Ledte  han  den  unge  Brud, 
alt  ad  den  Højeloftsbro : 
„Mindes  I  det,  stalten  Adelus, 
I  gav  mig  eders  Tro?" 

23.  ,A1  den  Tro,  jeg  eder  gav, 
den  har  Peder,  eders  Broder; 
men  alle  de  Dage,  jeg  leve  maa, 
jeg  vil  eder  være  for  Moder." 

24.  ,.Teg  loved  jer  ikke  til  min  Moder, 
jeg  loved  jer  til  min  Viv ! 

derfor  skal  Peder  Skammelsøn 
lade  sit  unge  Liv. 

25.  Hør  I,  stalten  Adelus, 

I  rømmer  med  mig  af  Lande! 

jeg  vil  slaa  Peder,  min  Broder,  ihjel, 

og  taale  for  eder  den  Vaande." 

26.  ,Slaar  I  Peder,  eders  Broder,  ihjel, 
siden  skal  I  mig  miste! 

saa  maa  1  sørge  jer  selv  til  Døde 
som  vilden  Fugl  paa  Kviste." 

27.  Det  var  Ebbe  Skammelsøn, 
han  sit  Sværd  uddrog; 

det  var  stalten  Adelus, 
han  til  Jorden  vog. 

28.  Saa  tog  han  det  blodige  Sværd 
alt  under  sit  Skarlagenskind; 
saa  gik  han  i  Stenstuen 

for  Peder,  sin  Broder,  ind. 

29.  ,Hør  du,  Peder  Skammelsøn, 
du  tøver  altfor  længe; 
Bruden  længes  fast  efter  dig 
udi  sin  Brudeseng." 

30.  Mælte  det  Peder,  hans  Broder, 
svared  han  alt  saa  brat: 

„Saa  gerne  vil  jeg  dig  unde 
at  sove  hos  Bruden  i  Nat." 

31.  Det  var  Ebbe  Skammelsøn, 
han  sit  Sværd  uddrog: 

det  var  Peder,  hans  Broder, 
han  til  Jorden  vog. 

32.  Hans  Fader  gjorde  han  ilde  saar, 
hans  Moder  miste  en  Haand; 
fordi  træder  Ebbe  Skammelsøn 
saa  mangen  vild  Sti  om  Land. 

Fordi  træder  Ebbe  Skammelsøn  saa  mangen  Sti  vild. 


Indl.  S.  34— .38.  —  r.  1  kaad,  munter,  livsglad.  — 
de  to  fores  ilde  ad,  for  de  to  gik  det  ilde.  —  Y.  3 
spotter  eder  og  hæder,  spotter  og  haaner  eder. —  V.8 
Stenstue  (her  og  i  V.  28)  Storstue,  Hovedbygning  (Indl. 
S.  19  ned.).  —  V.  11  vel  i  Lag,  til  Pas,  1  rette  Tid.  — 
V.  13  hveden  er,  hvoraf  kommer  det,  at  saa  mange  Men- 
nesker ere  samlede.  —  V.  14  holder,  som  holder.  —  V.  15 
Brase,  bredt  Spænde,  Brystsmykke.  —  V.  21  Brudehus. 
Bryllupet  holdtes  paa  den  fra  Fædrene  nedarvede  Maade 
med  et  stort  Gilde,  der  varede  i  flere  Dage  (derfor  -.iden 
første  Brj'Ilupsdag"  i  V.  11);  paarørende  og  Naboer  i  Mængde 
var  indbudte  dertil  (.,det  møgle  Folk"  i  V.  13).  Den  kirke- 
lige Vielse  var  almindelig  i  Herremandsstanden,  men  spil- 
lede dog  en  underordnet  Rolle.  Bryllupets  Hovedbegivenhed 
(den  Handhng,  som  ogsaa  gav  det  retslig  Gyldighed),  var, 
at  Bruden  og  dernæst  Brudgommen  førtes  til  Brudesengen. 
Vejen  gik  fra  , Stuen"  eller  „Stenstuen",  hvor  Festen  holdtes, 
ad  Svalegangen  (,  Høj  elofis- Bro")  til  det  Kammer  i  , Loftet", 
der  skulde  tjene  som  „Brudehus".  En  Ridder,  ofte  en  af 
Brudens  nærmeste  Slægtninge,  skulde  undervejs  bære  Blus 
foran  hende,  dels  for  at  lyse  op,  dels  som  Værn  mod 
Trolde  i  dette  afgørende  Øjeblik  af  hendes  Liv.  Denne 
Vandring  til  Brudehuset  bød  den  nemmeste  Adgang  til  upaa- 
agtet  at  tale  med  Bruden. 

'/.).    Ur.   Peders  Slegfred. 

1.  Hr.  Peder  og  liden  Kirsten  de  sad  over  Bord, 
—  mens  Sommeren  gror  — 

de  talte  saa  mangt  et  Skæmtens  Ord. 
Men  Dagen  dages  opunder  Østen. 

2.  ,Hør  I,  Hr.  Peder,  I  siger  mig  fraa: 
naar  skal  eders  Bryllup  staa?" 

3.  „Mit  Bryllup  det  staar  saa  langt  af  Led, 
at  ingen  Jomfruer  kommer  did." 

4.  ^Var  det  end  to  Hundrede  Mile, 
did  skulde  jeg  alligevel  ride." 

5.  „Skal  du  ti!  mit  Bryllup  fare, 

da  lad  dit  røde  Guld  hjemme  være!" 

6.  „Hvi  formener  I  mig  det  røde  Guld  at  bære? 
jeg  fik  det  aldrig  for  nogen  Uære." 

7.  Liden  Kirsten  drager  til  Skaane, 
sin  Søsters  Guld  at  laane. 

8.  Liden  Kirsten  svøber  sit  Hoved  i  Skind, 
saa  gaar  hun  i  Loftet  at  skænke  Vin. 

9.  Bruden  taler  til  Terne  sin: 

„Hvem  er  den  Frue,  der  skænker  Vin?" 

10.  Det  da  svared  hendes  Tjenestekvind : 
,Det  er  Hr.  Peders  Slegfredkvind." 

11.  „Har  han  saadan  en  Slegfredviv, 
hvi  red  han  da  hid  at  fæste  mig?" 

12.  Det  lakkede  fast  ad  Sengemaal, 

den  unge  Brud  skulde  til  Senge  gaa. 

13.  De  ledte  Bruden  til  Brudehus, 
liden  Kirsten  bar  de  Brudeblus. 

14.  Liden  Kirsten  slog  over  dem  Silketjæld: 
,Der  ligger  den  Svend,  jeg  undte  vel." 

15.  Liden  Kirsten  lukker  den  Brudehusdør, 
saa  satte  hun  Ild  paa  Tag  og  Rør. 

16.  Saa  satte  hun  Ild  i  hver  en  Vraa, 
og  mest  hvor  Herre  Peder  laa. 

17.  Hr.  Peder  vaagnede  ikke  før, 

end  Luen  legte  i  hans  unge  Bruds  Haar. 

18.  „Liden  Kirsten,  liden  Kirsten,  spar  du  mig, 
en  anden  Gang  skal  jeg  hjælpe  dig!" 

19.  Det  svared  liden  Kirsten,  saa  højt  hun  lo: 
„Jeg  ved,  du  holder  saa  vel  dit  Ord!" 

20.  Det  var  hans  allerstørste  Harm  : 
Bruden  brændte  i  Brudgommens  Arm. 

21.  Der  brændte  inde  baade  store  og  smaa, 
femten  Jomfruer,  i  Buret  laa. 

22.  Der  brændte  endnu  liere, 

—  mens  Sommeren  gror  — 
vel  tredive  Riddere  og  Grever. 
Men  Dagen  dages  opunder  Østen. 

Om  Slegfredens  Stilling  se  Indl.  S.  39.  --  V.  1  Hr. 
Peder  og  liden  Kirsten  er  i  Folkeviserne  staaende  Navne 
paa  Elsker  og  Elskerinde;  først  i  Vers  JO  omtales  hun  som 
lians  „Slegfred",  men  allerede  V.  2  viser,  at  lian  nu  er  ved 
at  skille  sig  fra  hende  for  at  ægte  en  retmæssig  Hustru.  — 
V.  12  Sengemaal,  Sengetid.  —  V.  14  Silketjæld,  Tæppe 
af  Silke  (egl.  Telt  af  Silke). 

'i(h     Valraui}  og  Dankoiujen. 

1.  Hr.  Havn  liaii  rider  sig  under  0, 
fæsted  liden  (ierborg,  saa  væn  en  Mø. 

Saa  vide  som  Loven  udspringe. 

2.  Saa  kom  der  Orlog  paa  det  Land. 

i  Leding  skulde  hver  Kongens  Mand. 

3.  Liden  Cerborg  stander  ved  Borgeled, 

hun  tæller  de  Kongens  Mænd,  som  de  red. 

4.  Forst  du  rider  Hr.  Iver  Helt, 
dernæst  rider  Kongen  selv. 

5.  Saa  da  rider  hin  rige  Valravn, 

han  minded  stolt  (ierborg,  tog  hende  i  P^avn. 

6.  De  til  Stranden  udbare 
baade  Anker  og  Aare. 

7.  De  Kongens  Mænd  styred  deres  Snekke  fra  Land, 
liden  Gerborg  daaned  paa  hviden  Sand. 

8.  Valravn  sidder  inden  Skibsbord, 

han  sad  der  tre  Dage,  mælte  ikke  et  Ord. 

0.    Det  mælte  Kongen  i  Fremmerstavn: 
„Hvi  sørger  du  saa,  hin  rige  Valravn? 

10.  Du  skæmte  dig  med  din  gylte  Ljud, 

liden  Gerborg  vorder  ret  aldrig  din  Brud." 

11.  Dankongen  mælte  etVredesord: 

,1  kaster  Valravn  ud  for  Skibsbord!" 

^     12.    Længe  stod  Kongen  og  saa  derpaa: 
Valravn  tog  den  Sti,  til  Bunden  laa. 

13.  De  Kongens  Mænd  lægger  deres  Snekke  for  Land, 
Dannerkongen  tren  der  først  paa  Sand. 

14.  Jomfruen  stod  ved  Borgeled, 

hun  talte  de  Kongens  Mænd,  som  de  red. 

15.  Frem  saa  red  da  al  den  Skare, 
hun  kunde  ikke  blive  Valravn  vare. 

16.  „I  ere  velkomne,  I  Kongens  Mænd, 
hvor  er  Ravn,  min  Fæstemand?" 

17.  ,Hin  rige  Hr.  Ravn  han  er  nu  død; 
liden  Gerborg,  bliver  min  Fæstemø." 

18.  „Er  hin  rige  Valravn  nu  død, 
aldrig  bliver  jeg  eders  Fæstemø." 

19.  Liden  Gerborg  med  sit  Guld  saa  rød 
hun  gav  sig  i  Kloster  under  0. 

V.  5  Valravn  her  og  i  V.  18  udtalt  med  Tonen  paa 
sidste  Stavelse.  „Ravn"  bruges  som  Afkortning  af  -Val- 
ravn". —  V.  10  gylte  Ljud,  forgyldte  Blæsehorn.  —  F. 
11  om  Kongens  Karakter  jfr.  Indl.  S.  !21. 


'i'7.    Hr.  Verner  i  Fangetaarn. 

1.  De  Fruer  sidder  paa  Lindholms  Hus, 

De  Hovmænd  de  drikker,  de  gøres  god  Rus. 
De  Fruer  kunde  aldrig  gemme  saa  riger  en  Fange. 

2.  De  Hovmænd  de  drikker,  de  gør  dem  glad, 
saa  gør  og  Hr.  Verner,  i  Taarnet  sad. 

3.  Hr.  Verner  bar  op  en  Vise  og  kvad, 
det  hørte  de  Fruer,  i  Loftet  sad. 

i.    I'^ii   Ing(>b()rg;  vaagnetl.  og  op  luin  saa: 
.Hvilken  af  mine  Moer  slaar  Harpen  saa?" 

5.    ,Det  er  slet  ingen  Harpeslæt, 

det  er  Hr.  Verner,  han  kvæder  saa  let." 

G.    Fru  Ingeborg  taler  til  Svende  to: 

„I  beder  Hr.  Verner  ind  for  mig  gaa!" 

7.  Ind  kom  Hr.  Verner  og  stedtes  for  Bord: 

„Hvad  vil  I,  Fru  Ingeborg,  hvi  sendte  I  mig  Ord?" 

8.  „Hor  du,  Hr.  Verner,  hvad  jeg  siger  dig: 
en  Elskovens  Vise  saa  kvæder  du  mig!" 

9.  „En  Elskovens  Vise  jeg  aldrig  nam, 

jeg  kvæder  en  anden,  det  bedste  jeg  kan." 

lu.    Hr.  Verner  bar  op  en  Vise  og  kvad, 
der  sovned  de  Fruer,  i  Loftet  sad. 

1 1 .  Der  sovned  baade  Jomfruer  og  Møer, 

der  sovned  Fru  Ingeborg  under  Skarlagen  rød. 

12.  Hr.  Verner  han  ser  sig  op  udi  Vraa, 
saa  ser  han,  hvor  de  Nøgler  laa. 

13.  Han  skuede  de  store,  han  skuede  de  smaa, 
saa  tog  han  den  Nøgel,  til  Bolten  laa. 

1  i.    Hr.  Verner  han  var  de  Fruer  saa  tro  : 

han  hængte  de  Nøgler  paa  Lindholms  Bro. 

15.  Der  han  kom  for  oven  By, 
da  bar  han  op  en  Vise  af  ny. 

16.  Hr.  Verner  han  vifter  med  sin  Hat: 

„I  siger  mig  Fru  Ingeborg  tusend  Godnat. 

1 7.  Krist  signe  den  Frue.  der  bad  mig  kvæde, 
nu  fanger  hun  mig  ret  aldrig  mere. 

18.  Igaar  vilde  hun  ikke  for  en  Skæppe  af  Guld, 
nu  faar  hun  den  ikke  med  Pendinge  fuld." 

De  Fruer  kunde  aldrig  gemme  saa  riger  en  Fange. 


Del  er  ud  paa  Aftenen,  siden  Svendene  sidder  og  drik- 
ker ;  Fru  Ingeborg  er  allerede  falden  i  Søvn,  da  hun  atter 
vaagner  ved  Sangen  fra  Fangetaarnel  (V.  5).  I3ette  forklarer 
da,  at  Hr.  Verner  saa  let  synger  Borgfruen  og  hendes  Møer 
i  Søvn.  —  F.  i  Hus,  her  i  særlig  Betydning:  den  murede 
Borg.  —  de  gøres  o:  de  gør  sig.  —  V.  S  bære  op,  be- 
gynde. —  V.  5  Harpeslæt,  Slag  paa  Harpen,  Harpespil. 
—  V.  13  Han  betragtede  alle  Nøglerne,  baade  store  og  smaa, 
og  fandt  den,  der  passede  til  hans  eget  Fangejern.  —  V.  15 
enViseafny.en  Vise  gjort  fra  ny,  en  af  barn  .selv  digtet 
Vise.  --  V.  18  igaar  vilde  hun  ikke  give  mig  fri  mod  en 
Skæppe  fuld  af  Guld  i  Løsepenge;  i  Dag  kommer  jeg  ud  uden 
at  give  saa  meget  som  en  Skæppe  Sølvpenge. 


i8.    Kong  Erik  of/  den  spotske  Jonifrn. 

1.  Her  er  saa  rig  en  Jomfru 
sønden  paa  vort  Land; 
hun  vil  ikke  danse 

hos  fattig  Ungersvends  Haand. 
Jomfru,  I  lønner  os  vel !  jeg  beder  eder  i-saa  gerne. 

2.  Hun  vil  ikke  danse 

hos  fattig  Ungersvends  Haand; 

hun  har  sine  Ærmer  med  Silke  snørt 

og  med  de  røde  Guldbaand. 

3.  Det  var  unge  Kong  Erik, 

han  beder  lægge  Sadel  paa  Heste: 

„Vi  vil  ride  os  op  ad  Land, 
den  spotske  Jomfru  at  gæste." 

4.  Det  var  unge  Kong  Erik, 
han  ind  i  Dansen  sprang; 
saa  fik  han  at  danse 

hos  Jomfruens  hvide  Haand. 

5.  ,Ikke  saa  vil  jeg  danse  lios  dig, 
dine  Hænder  er  alt  saa  haarde; 
enten  saa  har  de  Greben  kryst 
eller  gærdet  op  Gaarde." 

6.  „Jeg  var  mig  ad  Bryllup  igaar, 

der  rendte  baade  Riddere  og  Svende; 
der  blev  mine  Hænder  om  Sværdet  kryst, 
jeg  vandt  den  Sejr  alene." 

7.  „Var  du  dig  ad  Bryllup  igaar, 

der  rendte  hverken  Riddere  eller  Svende: 
det  var  din  Faders  Møgvogn,  du  laded, 
den  Skam  vandt  du  alene. 

8.  Dine  Bukser  er  bruden  for  dit  Knæ, 
dine  Klæder  staar  dig  ilde; 

din  Herre  har  dig  Orlov  given, 
derfor  rider  du  saa  vilde." 

9.  „Er  her  ikke  Skræddere  i  denne  By, 
enten  Karle  eller  Kvinde, 

der  kan  skære  mig  Skarlagensklæder, 
sy  efter  med  Silketvinde?" 

10.    „Her  er  vel  Skræddere  i  denne  By, 
baade  Karle  og  Kvinde; 
de  kan  sy  dig  et  Par  Vadmelsklæder 
og  sy  med  Ham|)et vinde." 

11.  „Og  hør  I  det,  min  stolte  Jomfru, 
og  vil  I  være  min  kære? 

alt  det  Guld,  i  Danmaric  er, 
det  skulde  eders  være!" 

12.  ,Alt  det  Guld,  i  Danmark  er. 
det  ligger  i  goden  Gemme; 

du  gak  i  Loft  og  lap  dine  Sko, 
saa  bliver  dine  Fødder  ikke  ømme." 

13.  Det  svared  .lomfruens  Tjenestemø 
det  liandeste  der  hun  torde: 

„Og  det  er  den  unge  Kong  Eiik, 
1  har  spottet  saa  haarde." 

14.  ,0g  er  det  unge  Kong  Erik, 
jeg  har  spottet  saa  haarde, 

da  tykkes  det  mig  fuld  ilde  gjort, 
det  angrer  mig  nu  saa  saare.   — 

15.  Udi  min  Faders  Abildgaard, 
der  stander  en  Lind  saa  grøn; 

der  plejer  Riddere  og  skønne  Jomfruer 
at  finde  hverandre  i  Løn." 

16.  ,Udi  din  Faders  Abildgaard 
der  stander  en  Lind  saa  grøn, 
der  plejer  baade  Tyv  og  Skalk 
at  love  hverandre  i  Løn." 

Jomfru,  i  lønner  os  vel!  jeg  beder  eder  i-saa  gerne. 


Indl.  S.  26.  —    V.  o  gærde  Gaarde,  rejse  Gærder.  — 
V.  6  r  e  n  dt  e ,  rendte  Dystløb. 

i9.    Falk  o()  Siuddfiujl. 

1.  Jeg  ved,  hvor  en  Lind  hun  staar. 

bær  Blomster  saa  bold"; 
hun  skjuler  de  andre  for  Frost  og  Sne 
den  Vinter  saa  kold. 
Det  volder  den  eneste,  der  jeg  har  inden  mit  Hjerte. 

2.  Der  inde  sjunger  Drosler  og  Nattergal, 

de  Fugle  smaa; 
der  sjunger  og  inden  den  liden  Fugl, 
der  mest  fonnaa. 

3.  Falken  hin  graa  han  bygger  derpaa 

med  al  sin  Magt: 
han  vil  drive  de  andre  smaa  Fugle, 
det  er  hans  Agt. 

4.  Men  vaare  det  ikke  for  Falkens  Vrede, 

—  vil  I  mig  tro?  — 
alt  inden  den  Lind  bygde  jeg  min  Rede, 
der  vilde  jeg  bo. 

5.  Det  er  ingen  Lind  saa  grøn, 

der  jeg  om  kvæder; 
det  er  saa  høvisk  en  Jomfru, 
mit  Hjerte  glæder. 
Det  volder  den  eneste,  der  jeg  har  inden  mit  Hjerte. 

Indledning   S.  87.    —    V.  2   der  inden,  der  indenfor, 
der  indeni. 

50.    Den  sidste  Udvej. 

1.  Møen  og  den  liden  Smaasvend 
de  talte  et  Ord  med  Gammen: 
—  der  mig  nu  længes  saa  — 
, Hvormed  vil  du  føde  mig, 

naar  vi  kommer  først  tilsammen?" 
Alle  er  de  grønne  Løv  forgangen. 

2.  , Hvormed  vil  du  føde  mig, 
mens  du  er  ikke  rig?" 
„Da  vil  jeg  Fisker  blive 

og  fiske  med  min  Glib." 

3.  , Hvormed  vil  du  føde  mig, 
naar  Gliben  kan  ikke  gaa?" 

,Da  vil  jeg  tage  mig  Plejl  i  Haand 
og  stande  i  Bondens  Lo." 

4.  „Hvad  da  vil  du  gøre  af  mig, 
naar  Bonden  har  ikke  Korn?" 
,Da  vil  jeg  blive  en  Hyrde 
og  lege  udi  mit  Horn." 

5.  „Hvormed  vil  du  føde  mig, 
naar  Bonden  har  ikke  Fæ?" 

„Da  vil  jeg  tage  en  Økse  i  Haand 
og  fælde  de  store  Træ." 

6.  „Hvormed  vil  du  føde  mig, 
naar  Øksen  vil  ikke  bide?" 
,Da  vil  jeg  blive  en  Møller 
og  male  Mel  hint  hvide." 

7.  „Hvormed  vil  du  føde  mig, 
naar  Dammen  brisler  ud?" 
„Da  vil  jeg  blive  en  Hovmand 
og  ride  med  Glavind  og  Spyd." 

8.  „Hvormed  vil  du  føde  mig, 
naar  Herren  vorder  dig  vred?" 
„Da  vil  jeg  blive  en  Grydestøber 
og  gøre  de  Potter  af  Ler." 

9.  „Hvormed  vil  du  føde  mig, 
naar  Leret  monne  fryse?" 
„Da  vil  jeg  blive  en  Guldsmed 
og  bo  for  Fruer  deres  Huse." 

10.  „Hvormed  vil  du  føde  mig. 
naar  Fruer  har  ikke  Guld?" 
„Da  vil  jeg  blive  en  Hattemager 
og  gøre  de  Hatte  af  Uld." 

11.  „Hvormed  vil  du  fode  mig, 
naar  de  vil  ikke  Haltene  købe?" 
„Da  vil  jeg  tage  dig  ved  min  Haand, 
saa  fast  om  Landet  at  løbe." 

12.  „Hvormed  vil  du  føde  mig, 
naar  Landet  det  er  øde?" 

„Da  giver  jeg  dig  Fanden  i  Vold, 
jeg  faar  dig  aldrig  mere." 

13.  „Hvormed  vil  du  føde  mig, 
naar  Fanden  vil  mig  ikke  have?" 

,Da  vil  jeg  tage  baade  Skovl  og  Spade, 
saa  dybt  vil  jeg  dig  nedgrave.* 

14.  , Hvormed  vil  du  føde  mig, 
naar  Jorden  vil  mig  ikke  have?" 
,Da  maa  vi  to  blive  i  Hob 

i  alle  vore  Dage." 

Indl.  S.  87.  Omkvædet  er  laant  fra  en  eller  anden 
Elskovsvise  og  er  kun  løselig  knyttet  til  Handlingen.  — 
V.  1  komme  sammen,  gifte  sig.  —  F.  2  G 1  i  b .  Fiske- 
redskab, hvormed  man  vader  ud  paa  lavt  Vand;  det  bestaar 
af  et  Garn,  fastgjort  paa  en  firkantet  Ramme  og  ført  med 
en  Stang.  —  V.  5  Træ,  gi.  Flertalsform  (af  Intetkønsord) 
uden  Endelse.  —  Y.  il  naar  de  vil,  naar  man  vil.  — 
saa  fast  om  Landet  at  løbe,  saaledes  at  jeg  kan  løb^ 
Landet  helt  rundt  med  dig.  —  V.  M  blive  i  Hob,  bbve 
sammen. 


51.    Bruden  i  Ribe. 

1.  Der  boede  en  Mand  i  Flibe  By, 
han  var  saa  ædelig  rig; 

han  gav  sin  Datter  en  Silkesærk, 
var  femten  Favne  vid. 
Selv  stryger  hun  Duggen  af  Jorden. 

2.  Og  femten  var  de  Skræddere, 
den  Særk  skulde  skære  og  sy; 
og  somme  sad  hjemme  i  Ribe 
og  somme  ved  Ribe  By. 

3.  Og  femten  var  de  høvske  Møer, 
den  Særk  skulde  to  og  vride; 

og  somme  de  tog  djer'  haarde  Død, 
og  somme  (ik  Sting  i  Side. 

4.  Og  femten  var  de  Tommermænd, 
den  Særk  skulde  hænge  op  i  Gaard; 
og  somme  lik  Arme  og  Ben  i  Stykker, 
og  somme  laa  syg  el  Aar. 

5.  De  førte  den  Brud  i  Kirken  hen, 
vel  prydet  udi  Skind; 

og  femten  Favne  maatte  de  slaa  ned, 
for  de  kunde  trænge  hende  ind. 

6.  Og  der  hun  stod  for  Alteret, 
saa  tog  hun  til  at  vraae: 

saa  slog  hun  ned  det  hellige  Kors, 
som  der  havde  førre  vaaren. 

7.  Hun  tog  en  Penge  ud  af  sin  Pung 
og  ofred  den  med  nøje; 

hun  slog  æ  Degn  hans  Ben  i  Stykker, 
slog  ud  æ  Præst  hans  Øje. 

8.  Og  Præsten  stod  for  Alteret, 
han  hedte  til  Hr.  Knud: 

„Her  bliver  ingen  Messe  i  Dag, 
kommer  Bruden  ikke  ud!" 

9.  Og  da  hun  kom  paa  Marken  ud, 
hun  slog  sin  Næse  i  Sky; 

og  alt  det  Fæ,  der  var  i  Mark, 
det  bissed  hjem  til  By. 

10.    Og  da  hun  kom  i  Gildeshus, 
saa  tog  hun  til  at  le: 
„Nu  har  a  da  waaren  i  Kirk"  i  Daw, 
som  enhver  kan  hør'  og  se!" 

Indl.  S.  87.  —  V.  5  d  j  e  r ,  deres  (jydsk).  —  V.  6  vraade, 
rode,  tumle.  —  førre,  hidtil.  —  y.  7  med  nøje,  ofrede 
knap  nok  (nødig)  en  Penge.  —  V-  8  han  kaldte  paa  Sankt 
Knud. 

Ingen  Folkevise  kendes  i  den  Form,  hvori  den  oprin- 
delig blev  digtet.  Selv  de  bedste  Overleveringer  er  førte  i 
Pennen  længe  efier,  ofte  et  Far  Aarhundreder  efter  Visens 
Tilblivelse.  I  mange  Tilfælde  har  de  senere  Ændringer 
indskrænket  sig  til  Omdannelsen  af  enkelte  Udtryk  og  til 
Tilføjelse  eller  Udeladelse  af  enkelte  Vers.  I  mange  andre 
Viser  er  der  sket  store  Ændringer;  den  oprindelige  Stamme 
i  Digtet  indskrænker  sig  til  en  bestemt  Handling  og  visse 
udprægede  Vers,  men  senere  Sangere  har  med  Forsæt  eller 
tilfældig  indsat  mange  nye  Vers  og  udmalt  Handlingen  enten 
bredere  eller  knappere. 

Som  Følge  deraf  er  det  foreliggende  Udvalgs  Tekster 
dannede  paa  noget  forskellig  Maade.  1)  Hvor  der  kun  fore- 
ligger een  Opskrift,  eller  ogsaa  hvor  en  af  Opskrifterne  har 
en  helt  igennem  klar  og  smuk  Fremstilling  af  Visens  Ind- 
hold, er  denne  Tekst  optagen  i  Udvalget,  og  man  har  i  det 
højeste  rettet  en  enkelt  Linje,  naar  den  havde  en  tydeligere 
Form  i  en  anden  Opskrift,  eller  udeladt  et  enkelt  Vers,  der 
ikke  fandtes  i  andre  Overleveringer.  2)  Naar  der  foreligger 
et  stort  Antal  Opskrifter,  vil  det  ofte  være  muligt  at  udtinde 
Visens  oprindelige  Form  og  dens  senere  Udvikhng  paa  de 
forskellige  Steder.  I  saadanne  Tilfælde  har  Udvalget  i 
Regelen  fulgt  Grundformen  (Ebbe  Skammelsøn,  Havbor  og 
Signelil);  undtagelsesvis  er  et  lidt  yngre  Trin  i  Visens  Ud- 
vikling foretrukket  som  det  mest  poetiske  (Jomfru  i  Fugle- 
ham). 3)  Hvor  en  Vise  foreligger  i  et  Par  forskellige  Op- 
skrifter, er  der  undertiden  dannet  en  Tekst  efter  et  mere 
personligt  Skøn  over  hver  enkelts  Fortrin  og  Mangler. 

Alt  i  alt  ligger  Teksterne  i  det  her  foreliggende  Udvalg 
nærmere  ved,  hvad  der  virkelig  er  forekommen  paa  Folke- 
munde, end  i  nogen  af  de  tidligere  Satnlinger  til  Almen- 
læsning. 

Her  nedenfor  gives  en  Redegørelse  for  Kilderne  til  de 
enkelle  Visetekster,  og  under  hvilket  Nr.  i  „Danmarks  gamle 
Folkeviser"  de  skal  søges.  Jeg  har  næsten  overalt  fulgt  de 
gamle  Adelsvisebøgers  Tekst.  Som  „Karen  Brahe"  nævnes 
det  store  Foliohaandskrift.  der  stammer  fra  Braheslægten  og 
findes  i  Odense  Frøkeiikloster:  som  „Vedels"  Haandskrifter 
betegner  jeg  dem ,  der  i  de  fleste  Udgaver  mindre  rigtig 
kaides  Svanings  og  Rentzels  Visebøger.  Derimod  er  Vedels 
trykte  Samling  med  dens  mange  vilkaarlige  Ændringer  kun 
benyttet  en  enkelt  Gang,  hvor  der  ikke  fandtes  andre  danske 
Opskrifter. 

1  DgF.  20,  ved  Hjælp  af  mange  gamle  danske  Op- 
skrifter kan  Havbor-Visens  oprindelige  Skikkelse  nogenlunde 
fastslaas. 

2  DgF.  19,  et  Par  nærbeslægtede  Opskrifter  fra  16de 
Aarh. 

3  DgF.  90,  mest  efter  en  Opskrift  fra  17de  Aarh. 

4  DgF.  7,  Opskrifter  fra   16de  Aarh. 
o  DgF.  17,  Karen  Brahe. 

6  DgF.  33  G.  „Hjertebogen"  fra  o.  1550;  Visen  haves  i 
alt  i  fem  Opskrifter  fra  16de  Aarh. 

7  DgF.  47,  her  efter  sjællandske  Opskrifter  fra  17de  og 
19de  Aarh. 

8  DgF.  40  A,  efter  Karen  Brahe. 

9  DgF.  51,  Vedels  trykte  Tekst,  her  rettet  og  øget  efter 
den  færøske  Opskrift. 

10  DgP.  42  A,  Vedel. 

11  DgF.  38,  Flyveblad  fra  Slutningen  af  18de  Aarh. 

12  DgF.  oS,  mest  efter  en  gi.  svensk  Opskrift  (sammen- 
lignet med  den  tilsvarende  franske  Vise);  den  yngre  danske 
Overlevering  er  i  forholdsvis  sen  Tid  bleven  udvidet  med  en 
lykkelig  Slutning  paa  Visen. 

13  DgF.  56,  mest  C  D,  sammenholdte  med  svenske  Over- 
leveringer og  A  B. 

U  DgF.  70,  mest  G. 

15  DgF.  83,  fra  16de  Aarh.,  især  B;  Omkvædet  er  yngre 
end  Visen,  det  oprindehge  Indledningsvars  er  bevaret  i  A, 
men  i  uforstaaelig  Form. 

16  DgF.  25,  haves  paa  Dansk  kun  i  Karen  Brahe. 


262  Kilderne  for  dette  Udvalg. 

n  oversat  efter  to  islandske  Opskrifter  fra  17de  Aarh. 
(Islenzk  fornkvæ5i,  Nr.  53,  især  B). 

18  DgF.  121,  efter  Opskrifter  fra  16de  Aarh. 

19  DgF.  117,  haves  paa  Dansk  kun  i  Karen  Brahe. 

20  DgF.  131,  gi.  danske  Opskrifter. 

21  DgF.  136,  Visens  oprindelige  Tekst  saa  vidt  muligt 
genfrembragt  efter  gamle  danske  og  svenske  Opskrifter. 

22  DgF.  133,  kun  hos  Vedel. 

23  DgF.  134,  mest  efter  Vedels  Opskrifter. 
2å  DgF.  139,  kun  hos  Vedel. 

25  DgF.  145  F  G,  Vedel. 

26  DgF.  145  H  I,  Vedel. 

21  DgF.  145  G  D  E,  Opskrifter  fra  16de  Aarh. 

28  DgF.  145  A,  Karen  Brahe. 

29  DgF.  156  B;  de  andre  Opskrifter  fra  16de  Aarh. 
indeholder  Vi.sens  yngre  Form  (,  Dag  "-Affattelsen). 

30  DgF.  147,  efter  fire,  indbyrdes  nær  overensstemmende 
gamle  Opskrifter. 

31  DgF.  173.  Vedels  Visebog. 

32  DgF.  325,  Karen  Brahe. 

33  DgF.  287  A,  efter  Karen  Brahe;  i  Stedet  for  den 
brede,  sikkert  senere  tildigtede  Slutning  om  hden  Engels 
Tjeneste  i  Kongsgaarden  og  om  hans  og  Moderens  Gifter- 
maal  har  Udgiveren  indsat  et  nylavet  Slutningsvers  i 
Klammer. 

34  DgF.  193  A.  16de  Aarh. 

3o  DgF.  288,  kun  i  eet  Haandskrift  fra  17de  Aarh. 
36  DgF.  353  A,  Karen  Brahe. 
57  DgF.  390,  mest  A. 

38  DgF.  239,  mest  efter  Karen  Brahe. 

39  DgF.  238  A,  Peder  Syvs  Udgave;  Omkvædet  efter  de 
yngre  Overleveringer. 

■iO  DgF.  222,  haves  paa  Dansk  kun  i  Karen  Brahe. 

41  DgF.  228  A. 

42  DgF.  244,  kun  i  Karen  Brahe. 

43  DgF.  256.  kun  i  Opskrift  fra  17de  Aarh. 

44  DgF.  354,  Visens  oprindelige  Skikkelse  kan  nogen- 
lunde fastslaas  véd  Hjælp  af  de  talrige  Opskrifter  (se  DgF. 
VI  Bd.,  S.  198—206);  ét  Par  Udtryk  i  nærværende  Tekster 
efter  den  senmiddelalderlige  jydske  Udvidelse  af  Visen. 

45  DgF.  210,  mest  A;  jfr.  Indledning,  S.  40  Note. 

46  DgF.  125  A  og  B. 
41  DgF.  383  A. 

4S  DgF.  272,  jydske  Opskrifter  16de— 19de  Aarh.,  især  B. 

49  DgF.  [VIII  Bd.]  Opskrifter  fra  16de  Aarh. 

50  Vedels  Visebog;    haves    ogsaa    i    mange    nyere    Op- 
skrifter. 

51  E.  T.  Kristensen,   Jydske  Folkeminder,  II  Nr.  98,  og 
andre  jydske  Opskrifter. 


Sluttelig  er  det  Udgiveren  en  kær  Pligt  at  udtale  en 
Tak  til  sin  Medarbejder  Mag.  Ida  Falhe-Hansen  for  de 
mangfoldige  Lejligheder,  hvor  dette  Arbejde  har  nydt  godt 
af  hendes  fine  Følelse  og  praktiske  Sans,  baade  ved  hendes 
kyndige  Gennemgang  af  Viseteksterne  og  hendes  Raad  om 
de  medtagne  Oplysninger. 

I  nærværende  2.  Udgave  er  Visernes  Tekst  og  især 
deres  Tolkning  blevet  underkastet  et  omfattende  Gennemsyn. 
Blandt  de  mange  jeg  skylder  Vink  i  saa  Henseende  maa 
særlig  nævnes  Dr.  Karl  Mortensen,  endvidere  Forfatter 
Evald  Tavg  Kristensen.  Adskilligt  er  lært  af  E.  v.  d.  Beckes 
Anmældelse  (Dania,  VII  131). 

A.   O. 

aa,  ejer;  aatte,  ejede. 

Aksel,  Skulder. 

aksle,  hænge  over  Skuldrene; 
aksle  sit  Skind,  tage  Kappen 
paa;  det  var  Skik,  at  den, 
der  kom  tilrejsende,  skulde 
have  Kappen  paa,  naar  han 
traadte  ind  i  den  fremmede 
Stue. 

al;  med  alle,  helt,  paa  af- 
gørende Maade  {alle  er  ikke 
Flertal,  men  gammel  Intet- 
køn Hensynsform). 

jeg  and,  vi  unde,  elsker 
(bøjes  ligesom   kan,  kunne). 

Andsvar,  Gensvar. 

Bag,  Ryg. 

Bane,  iJawemand.Drabsmand. 

Bejle,  {F\L  —  Eni&\\  Bejler:  se 
S.  132  Note 

hide,  bie,  vente. 

bjært,  klar,  skinnende. 

Bo,  Gaard,  Bondegaard,  Ejen- 
dom ;  Bomand,  bosiddende 
Mand,  Landbruger. 

bo,  at  indrette;  at  lade  sit 
Bryllup  bo,  at  holde  Bryl- 
lupsfest. 

bold,  stærk,  modig,  dygtig. 

Bomand,  Mænd  med  eget  Bo 


I  (Hjem),  bruges  væsenhg  ens- 
tydigt  med  Bønder. 

60«,  (gi.  Tillægsform  af  at  boj, 
udrustet,  rede;  bruges  i  ny- 
ere Dansk  kun  i  Sammen- 
sætn.  redebon. 

Braa,  Øjebryn. 

braske,  larme,  te  sig  drabelig. 

Brudehus,  Brudekammer;  se 
S.  153  Note. 

brænder ,  brandt ,  brunde, 
brunden. 

bude,  bebude,  varsle. 

bugne,  bøje  sig. 

Bur,  en  særskilt  Bygning  af 
mindre  Omfang  end  Stedels 
Hovedbygning;  bruges  særlig 
om  Jomfruburet. 

Burebrand,  den  udskaarne 
Stang  i  Gavlen  af  Jomfru- 
buret. 

Bør,  Medbør. 

det  bruges  ofte  som  Bindeord 
i  Betydningen:  at,  saa  at, 
for  at,  selv  om. 

donne,  drøne. 

Dreng,  Karl. 

Elskovens  Vise,  lyrisk  Digt, 
se  Indl.  S.  8. 

fal,  til  fals,  til  at  købe. 

Fals,  Falsk.  Falskhed. 

fast.  stærkt,   meget:  fast  om, 

selv  om. 
favne   ens   Komme,    modtage 

ens  Komme  godt;  glæde  sig 

ved  ens  Ankomst. 
Feld,  Mark. 
Fil.  Elefant. 

Fjæder,  Jernbaand,  Fangebøje. 
for  norden,  nord  for. 
fordi,  (ofte:)  derfor. 
Frove.  Frue  Ijydsk  Udtale). 
fulde,  Flertal  af  faldt, 
fus,  ivrig,  higende. 
første  (Bindeord),  saa  snart. 
Garn,  Grib,  stor  Rovfugl  eller 

flyvende  Vilddyr. 
gilje,    bejle    til,    søge    at  lokke 

til  Elskov. 
yjælle,  klinge,  lyde  højt. 
Glavind,  tung  Rytterlanse. 
glimme,  skinne. 
Godvilje,  Elskov,  Hengivelse. 
gøres,  gor  sig,  bliver. 
Haad,  Spot;  for  Haad,  med 

Spot:    Haadings-    ell.    Ha- 

dings-Navn,  Spoltenavn. 
halve    mere,    (egl.    Halvdelen 

mere)    dobbelt    saa    meget; 

halve     mindre,     Halvdelen 

mindre,  halv  saa  meget. 
hatidesf,  hurtigst. 
liannem,  ham. 
Harm,  Smerte. 
Helled.  Helt. 
heller,  eller. 
Hovværk.     Hovmandsgerning, 

ridderli.s>  Daad. 
hveden,    hvorfra:    hveden    er 

dette?  hvoraf  kommer  dette? 
hvor,  ofte:  hvorledes. 
Hærde.  Skulder.    Hærdeblad, 

Skulderl)lad. 
Højeloft,  Loft,  det  øvre  Stok- 


værk i  en  Bygning,  eller  et 
enkelt  Rum  deri:  se  Indl. 
S.  IS— 19. 

Højeloftshro ,  Svalegang,  der 
giver  Adgang  til  Rummene 
i  det  øvre  Stokværk. 

ihvor,  isaa  osv.;  i-  giver  for- 
stærkende el.  udvidende  Be- 
tydning (gi.  dansk  e,  altid). 

Kaar,  Valg;  at  have  Kaar, 
have  frit  Valg. 

Kar,  Bæger. 

kaste  (gi.  Fortid),  kastede. 

kejse,  kaare,  vælge. 

kende,  lære. 

krank,  svag,  daarlig. 

kveg,  levende  (oldn.  kvikr;  jf. 
vort  nyere,  fra  Tysk  laante 
kvik). 

Kvide,  Smerte. 

kvide,  lide,  være  bekymret. 

kvæle,  pine  ihjel. 

kvær,  rolig  (oldn.  kyrr,  kvirr) ; 
tie  kvær,  tie  stille. 

kære,  klage,  anlægge  Sag.. 

lange,  længes. 

Led,  Vej. 

Lege,  Legesøster,  Veninde. 

lege,  spille;  Huen  leger  paa 
noget,  Sjælen  søger  og  be- 
gærer noget.  Sjælen  er  op- 
taget af  noget. 

Lid  el.  Li,  Bakkeskraaning. 

lide,  gaa,  skride  frem:  at  lade 
længe  lide,  lade  lang  Tid 
gaa  hen;  det  lidde.  Tiden 
gik. 

Udel,  lille,  liden. 

Ljud,  (el.  Lyd)  Blæsehorn; 
Ordet  er  beslægtet  med  at 
lyde. 

Ljus,  Lys. 

Loft.  Højeloft,  det  øvre  Stok- 
værk   i  en  Bygning,  eller  et 

enkelt  Rum  deri;  se  Indl. 
S.  18—19. 

love,  elske. 

lye,  al  lytte;  Forlid  lydde, 
lyttede. 

lyste  (gi.  Fortid),  lystede. 

løfte  (gi.  Forlid),  løftede. 

maa,  kan,  er  i  Stand  til. 

til  Maade,  i  passeligt  Maal. 

Maar,  Mø  (i  olddansk  Sprog 
var  Maar  Nævnef.,  Mø  Gen- 
slandsf.). 

Mand;  at  være  Mand  for 
sig,  at  være  dygtig  Mand, 
være  Mand,  der  kan  klare 
for  sig. 

Mantel,  Kappe. 

Marmelsten,  huggen  Sten,  egl. 
Marmorsten. 

minde,  kysse  (ailedt  af:  Mund). 

mod,  træt,  ogsaa:  nedslaaet 
(,mod  i  Hu") 

m,odig  =^  mod  el.  mødig. 

Morgengave,  Brudgommens 
Gave  til  Bruden  om  Morge- 
nen efter  Bryllupet;  M. 
gaves  ikke  blot  til  Ægtehu- 
stru, men  ogsaa  til  Slegfred. 

nam,  nemmede,  lærte. 

næst,  nærmest. 

Otte,  Daggry. 

overbrat,  meget  hastig. 

over  djærv,  altfor  djærv,  meget 
djærv. 

prud,  smuk,  brav. 

Bakke,  Hund,  Jagthund. 

rede,  gøre  i  Stand. 

Rede,  Udstyr. 

rig,  rig  og  tillige  mægtig. 

Rimen  faldt  paa,  der  faldt 
Dug. 

Rin,  Hav  (se  Indl.  S.  14). 

rinder.  Forlid  randt,  Forlid 
Fil.  runde,  løber. 


Ris,   Krat. 

Ro,  Fornøjelse. 

Røg,  undert. :  Mørke,  Skum- 
ring. 

saar  (Tillægsord),  saaret. 

sid,  langt  nedhængende. 

Sindal,  tyndt  Silketøj. 

Sinde,  Gang;  hver  Sinde,  hver 
Gang;  syvsindstyve ,  syv 
Gange  tyve,   140. 

Skarlagen,  finere  Klæde  af 
iøjnefaldende  Farve,  især 
rødt  (til  Forskel  fra  det  hjem- 
melavede Vadmel,  der  havde 
Uldens  naturlige  Farve). 
Skarlagenskind,  Kappe  af 
Skarlagen. 

Skind,  Kappe  (fordi  denne  op- 
rindehg  har  været  af  Skind); 
at  banke  pao.  Børen  med 
Skind,  at  banke  paa  (med 
Sværdfæste  el.  lign.),  saaledes 
at  man  lægger  Kappen  imel- 
lem. 

skoh.  Fortid  af  at  skabe  (lige- 
som  „for"  af  at  „fare"). 

Slegfred,  Elskerinde,  Hustru 
uden  fuld  Hustrurel  (se  Indl. 
S.  39). 

slet,  rent  ud,  ganske. 

Sløjd,  kunstigt  Haandarbejde, 
Kunstsyning. 

snel,  rask  (oldn.  snjallr). 

Somme,  Ære,  Anstand  (heraf 
er  afledt  at  sømme  sig. 
sømmelig  osv.). 

sovne,  falde  i  Søvn. 

Spjud,  Spyd. 

sprak,  sprang. 

Stalbrødre,    de,    der    ere    op- 
voksede    i     samme     Hjem; 
bruges   ogsaa   om    dem,  der 
har  tjent  i  Kongsgaard  eller     ^ 
Borer  sammen;  Kammerater. 

gfalt,  stolt,  fornem. 
stind,  stiv,  stærk. 
Stenstne,  Bygning  af  Sten  i 
Modsætning  til  Gaardens  al- 
mindelige Bygninger  af  Træ 
eller  Bindingsværk;  særlig 
1)  Forsvarstaarn,  hvor  der 
ogsaa  er  Fangerum,  •2)  under- 
tiden Hovedbygningen  og 
Storstuen,  3)  en  særskilt 
Sygestue. 

de  stunke,  de  sprang  (af  el 
nu  forsvundet  Udsagnsord  at 
stjunke,  at  springe). 

svcelte  (Fortid  svalt),  sulte,  lide 
Nød,  omkomme. 

svømmer.  Fortid  svam\  bruges 
ikke  blot  om  at  svømme, 
ogsaa  om  Tojets  bølgende 
Bevægelse,  naar  man  gaar. 

Sæd,  Skik.  Sædvane. 

To^,  Tækkehalm;  i  Viserne 
nævnes  „Tag"  som  det  mere 
daglige.  Rør  som  det  state- 
ligere S;of  til  Hustage;  Indl. 
S.  18. 

Tange,  Sværdklingens  Fort- 
sættelse op  gennem  Haand- 
taget. 

Tilje,  Brædegulv. 

Tjald.  Tjæld,  Telt. 

Traa.  Attraa.  Længsel;  ligge 
i  Traa,  at  ligge,  betagen  af 
Længsel. 

traa,  længes  stærkt. 

traad.  gi.  Fortid  af  træde. 


frost,  paalidelig,  trofast;  Svend 
Trøst  se  Indl.  S.  61. 

tit,  to  (gi.  Intetkønsform);  i  tu, 
i  to  Stykker. 

med  Tugt,  med  Anstand,  med 
Ærbarhed. 

tør  eller  tør  ved,  trænger  til, 
behøver  (oldn.  J3urfa). 

ufrisf,  uprøvet,  uøvet  (ogsaa: 
uklog);  frist  er  gi.  Tillægs- 
form  af  at  friste,  at  prøve. 

unde,  elske. 

van,  vant  til. 

vand,  Fortid  af  vinder. 

vejer  (Fortid:  vog),  fælder; 
vejen  dræbt. 

vide,  (egl.  yde,  give  noget  paa 
Opfordring);  vide  Bøn,  op- 
fylde Bønnen;  vide  Svar, 
give  Svar;  vide  Ord,  1)  tale 
med  nogen,  2)  opfylde  en 
Bøn. 

vinder.  Fortid  vand. 
Vold  1,  Magt.  Vælde. 
Vold  2,  jævn  Mark. 

vurde,  vurdere,  regne. 

Ædeling,  Mand  af  ædel  Byrd, 
Adelsmand. 

ærlig  Mand,  Adelsmand. 

0;  sejle  under  0,  sejle  fra  sin 
0  til  en  fremmed  (oldn. 
undan  ey,  bort  fra  Øen); 
ride  under  0,  rejse  ud,  rejse 
bort. 

Ørk,  Ark,  Skrin  eller  Kasse. 

Ors,  Hest. 


i) 

